
N.J. nedažnai tenka gabenti siuntinius į Longbyčą, bet jei ir 
pasitaiko tokios užduotys, ji visomis išgalėmis stengiasi vengti 
Nuostolių Zonos - apleistos provincinio miestelio dydžio laivų 
statyklos, merdinčios San Pedro įlankoje, aplink kurią prie putotų 
paplūdimių LosAndželo upės slėnyje smakso senieji apšiurę pro- 
vinklavai - niekieno neprojektuoti provinklavai, kur rymo asbestu 
dengti namai, o gatvėse patruliuoja nupjautavamzdžiais ginkluoti 
iš Kampučijos kilę tipai. Didžioji Zonos dalis driekiasi vadinamo- 
je Terminalo Saloje. Kadangi N.J. riedlentė nesugeba čiuožti 
vandeniu, tai reiškia, jog į teritoriją ji gali pakliūti vieninteliu sau- 
sumos keliu. 

Kaip ir visos Nuostolių Zonos, šioji aptverta tvora. Kas porą 
jardų žvilga geltoni metaliniai atvykėlius pasitinkantys ženklai: 


NUOSTOLIŲ ZONA 
ATSARGIAI. Nacionalinė parkų tarnyba paskelbė 
šį sektorių Nacionaline Nuostolių Zona. Speciali 
Nuostolių Zonos programa sukurta tam, kad būtų 
prižiūrimi žemės sklypai, kurių valymo išlaidos viršy- 
tų galimą jų ekonominę vertę. 


Kaip ir visos tokių zonų tvoros, šioji nestokoja skylių. Vieto- 
mis ji paptasčiausiai išgriauta. Juk natūralių bei dirbtinių vyriškų 
hormonų prisipumpavusiems jaunuoliams reikia kažkur atlikti sa- 
vo idiotiškus iniciacijos ritualus. Vairuodami sunkvežimius jie at- 
keliauja čia iš įvairių provinklavų, blaškosi atviroje erdvėje, palie- 
ka gilias vėžes molyje, kurio sluoksniai užversti ant pavojingiau- 
sių žemės plotų, idant Disneilendo neužgriūtų audringų vėjų iš- 
pustyto asbesto pūga. 

N.J. su pasitenkinimu galvoja, jog tiems berniūkščiams nė 
nesisapnavo tokie visureigiai, kaip motorizuotas Ng invalido ve- 
žimėlis. Griozdiška mašina nurieda nuo asfalto nemažindama 
greičio - duobėtame kelyje merginą šiek tiek sukrato, - ir įsirėžu- 
si į tvorą tarsi į rūko sieną išgriauna šimto pėdų ilgio jos atkarpą. 

Giedrame naktiniame danguje spindi žvaigždės, nutvieskian- 
čios Nuostolių Zoną - milžinišką stiklo šukių bei asbesto nuolau- 
žų kilimą. Už kelių šimtų pėdų aviganio lavoną drasko žuvėdros. 
Stiklo šukės blykčioja ir mirga, nes žemės paviršius siūbuoja - 
toks įspūdis susidaro dėl nuolatinės žiurkių migracijos. Kompiu- 
teriais sukurti protektoriai, priklausantys padangoms mašinų, ku- 
rių vairą mėgsta sukioti priemiesčių berniokai, išraižė molį gigan- 
tiškomis runomis, primenančiomis paslaptingas Peru figūras, 
apie kurias N.J. mamai pasakojo Naujojo Vandenio Šventykloje. 
Merginos ausis pasiekia iš tolumos atsklidę petardų sprogimai, o 
gal šūvių pokšėjimas. Sunku pasakyti. 

Pro Ng lūpas išsprūsta nauji, dar keistesni garsai. 

Mašina aprūpinta stereosistema, nors labai abejotina, ar tas 
berankis ir bekojis tipas mėgsta klausytis muzikos. Visgi N.J. 
jaučia, kaip ji įsijungia, nes kolonėlės pradeda šnypšti. 

Furgonas pamažu šliaužia per Zoną. 

Vos girdimas šnypštimas sustiprėja iki nelygaus, žemo elek- 
troninio gausmo. Panašių garsų mergina prisiklauso tada, kai 
Dvėseliena kvailioja su savo elektrine bosine gitara. Ng be pa- 
liovos keičia judėjimo kryptį, lyg kažko ieškodamas, ir N.J. pa- 
junta, jog ūžesys kyla gamos laipteliais aukštyn. 

Akivaizdu, kad kyla, nes garsas netrukus tampa veriantis. 
Ng kriokteli įsakymą, ir stereosistema pritildo šaižų gausmą. 
Dabar furgonas rieda labai lėtai. 

- Gali būti, jog Lavinos pirkti tau nereikės, - murma jis. - Ro- 
dos, mums pavyko aptikti slėptuvę. 

- Iš kur sklinda šitas vimdantis triukšmas? 

- Iš bioelektroninio sensoriaus. Žmogaus ląstelės membranų, 
užaugintų laboratoriniuose mėgintuvėliuose. Viena pusė neap- 
saugota nuo oro, kita - visiškai švari. Fiksuojama bet kuri sveti- 
mos prigimties medžiaga, prasiskverbianti į švariąją pusę. Kuo 
daugiau prasibrauna svetimų molekulių, tuo aukštesnis garsas. 

- Kaip Geigerio skaitiklis. 

- Prietaisas beveik tapatus Geigerio skaitikliui, tik skirtas 
junginiams, įsismelkiantiems į ląstelę, - atsako Ng. 

Kokiems junginiams, norėtų paklausti N.J., tačiau nutyli. Ng 


sustabdo furgoną ir įjungia blankiai žiburiuojančius žibintus. Tai 
bent tipas - be ryškių prožektorių, jis įsirengė ir blausius. 

Furgonas sustingsta griovio pakraštyje, šiukšlių kalno, nusėto 
tuščiais alaus buteliais, papėdėje. Daubos viduryje juoduoja lau- 
žavietė, link kurios krypsta dauguma vėžių. 

- Neblogai, neblogai, - urzgia Ng. - Čia jaunimėlis susirenka 
vartoti narkotikus. 

Išgirdusi tokią banalybę N.J. užverčia aukštyn akis. Matyt, 
vyrukas rašo antinarkotinius pamfletus, kuriais užtvindomos mo- 
kyklos. 

Tarsi kiekvieną mielą sekundę pro pasišlykštėtinus vamzde- 
lius jis negautų milijono galonų narkotikų. 

- Detektoriai nefiksuoja jokių minų, - tarsteli Ng. - Siūlyčiau 
tau keliauti laukan ir pasižvalgyti, kokie įrankiai jaunimui reika- 
lingi, norint susileisti kvaišalų dozę. 

N.J. netiki savo ausimis. 

- Už savo sėdynės rasi dujokaukę. 

- Nuo ko ji mane apsaugos, o išmintingasis toksikomane? 

- Nuo asbesto, laivų statybos atliekų, jūrinių antikorozinių da- 
žų, kuriuose apstu sunkiųjų metalų. Ir, žinoma, toksiško polichlo- 
rino bifenilo. 

- Nuostabu. 

- Suprantu tavo nenorą. Bet jei gausime Lavinos pavyzdį iš 
narkomanų susibūrimo vietos, likusi užduoties dalis paprasčiau- 
siai atkris. 

- Na, jeigu jau taip sakai... - N.J. čiumpa dujokaukę, iš pa- 
žiūros guminį šalmą, dengiantį visą galvą ir kaklą. Nelemta kau- 
kė atrodo sunki ir nepatogi, tačiau ją suprojektavęs žmogus iš- 
manė savo darbą: svoris pasiskirsto ten, kur reikia. Be to, mer- 
gina užsitraukia gremėzdiškas, dideles pirštines, aiškiai skirtas ne 
moteriškosios lyties būtybei. 

N.J. nuleidžia kojas ant Zonos dirvos, užklotos stiklo bei as- 
besto sluoksniu, su viltimi, jog Ng neužtrenks durelių ir neišva- 
žiuos palikęs ją vieną. 

"Tiesą sakant, ji netgi norėtų, kad taip atsitiktų. Tokia įvykių 
eiga žadėtų šaunius nuotykius. 

Mergina nudrožia link “narkomanų susibūrimo vietos". Nie- 

ko keista, jog aptinka ten galybę vienkartinių švirkštų. Ir kelioli- 
ka tuščių buteliukų. Pakėlusi vieną, perskaito etiketę. 

- Ką radai? - teiraujasi Ng, kai ji grįžta į furgoną ir nusiplė- 
šia nuo galvos dujokaukę. 

- Adatas. Daugiausiai Hiponarkso. Šiek tiek Ultraplokščių ir 
truputį Dvidešimt Penktojo Numerio Uodų. 

- Ką visa tai reiškia? 

- Hiponarkso gali nusipirkti bet kurioje “Pirk ir skrisk“ fran- 
šizėje. Šios adatos pigios, naudojamos tik bukagalvių, todėl žmo- 
nės vadina jas surūdijusiomis vinimis. Kalbama, kad Hiponark- 
su badosi tik skurdžiai juodukai, sergantys cukralige, ir visiškai 
nuo stogo nuvažiavę narkašai. Ultraplokštės ir Uodai - paskutinis 
mados klyksmas, parduodamas prabangiuose provinklavuose. 
Ne taip skauda, kai badaisi, ir švirkštų dizainas gražesnis. Tur- 
būt esi skaitęs reklamas: “Ergonominiai stūmokliai, madingų 
spalvų gamos“, ir panašiai. 

- Kokius narkotikus jie leidosi? 

- Pats pažiūrėk. - N.J. atkiša vieną iš buteliukų. Staiga mer- 
gina susigaudo, kad bitagalvis negali pasukti galvos. - Kaip man 
jį laikyti, kad tu matytum? - paklausia. 

Ng melodingai kvakteli. Iš palubės nusileidusi roboto ranka 
ištraukia buteliuką iš N.J. pirštų ir pakelia jį priešais vaizdo ka- 
merą, įmontuotą prietaisų skydelyje. 

Ant etiketės puikuojasi atspausdintas užrašas: “Testostero- 
nas“. 

- Cha cha, veltui vaikštinėjai, - burbteli Ng. Furgonas ne- 
lauktai šauna pirmyn dardėdamas link Nuostolių Zonos centro. 

- Gal paaiškinsi, kas vyksta? - pareikalauja N.J. - Juk pa- 
grindinę darbo dalį aš privalau atlikti. 

- Detektorius fiksuoja visas chemines medžiagas, prasi- 
skverbiančias pro ląstelių sieneles, todėl ir sureagavo į testoste- 
rono šaltinį. Klaidingi pėdsakai. Argi ne juokinga? Mūsų bioche- 
mikai gyvena kaip Dievo užantyje ir nė neįsivaizduoja, jog pasi- 
taiko psichopatų, kurie vartoja hormonus lyg narkotikus. Keis- 
tuoliai. 

N.J. šypteli. Pasaulis išties nuostabus, jei toks tipas, kaip 
Ng, vadina kitus keistuoliais. 

- Ko tu ieškai? 


- Lavinos. Deja, mes teradome Septyniolikos Žiedą. 

- Lavina - tai narkotikas, supiltas į mažus balionėlius, - link- 
teli N.J. - Man teko juos matyti. O kas yra Septyniolikos Žie- 
das? Viena iš naujųjų roko grupių, kurių klausosi mažvaikiai? 

- Pro smegenų ląsteles prasiveržusi Lavina pasiekia bran- 
duolį ir ten slypinčią DNR. Tam, kad pasisektų įgyvendinti misi- 
ją, sukūrėme detektorių, ore aptinkantį junginius, kuriems ląstelių 
sienelės - ne kliūtis. Tačiau mes nesitikėjome rasti išbarstytų te- 
stosterono buteliukų. Visi steroidai - dirbtiniai hormonai - turi vie- 
nodą bazinę struktūrą, iš septyniolikos atomų susidedantį žiedą, 
primenantį stebuklingą raktą, kuris atveria duris į ląstelę. Štai 
kodėl pakliuvę į žmogaus kūną steroidai daro tokį stulbinantį po- 
veikį. Jie įsismelkia į ląstelės gilumą, į patį branduolį, ir pakeičia 
jos funkcijas. 

Apibendrinu: iš detektoriaus jokios naudos. Bandymai vog- 
čiomis gauti informacijos nepasiteisino. Todėl teks grįžti prie pir- 
mojo plano. Tu nupirksi Lavinos ir išmesi ją į orą. 

Mergina niekaip nesuvokia, kodėl reikia sviesti narkotikus 
aukštyn. Tačiau ji tyli. nutarusi, jog Ng reikėtų labiau sutelkti dė- 
mesį į vairavimą. 

Kai jie galų gale išsigauna iš kraupaus asbesto ruožo, Nuos- 
tolių Zona virsta apleista dykviete, kurioje styro rusvos piktžolės 
ir mėtosi nežinomų mechanizmų liekanos. Šen bei ten pūpso 
mėšlo krūvos: anglys, šlakai, koksas, išlydytas metalas. 

Kiekvieną kartą, jiems aplenkiant eilinį plieno monstrą, prie- 
šais išdygsta nedideli daržai, kuriuose nugarą lenkia azijiečiai ir 
išeiviai iš Pietų Amerikos. N.J. dingojasi, jog Ng knieti visus 
juos suvažinėti, bet paskutinę sekundę jis, regis, apsigalvoja ir 
pasuka furgoną į šoną. 

Erdvioje, lygioje aikštelėje keliolika ispaniškai šnekančių juo- 
dukų žaidžia beisbolą, vietoj bazių panaudoję apvalius dangčius 
nuo penkiasdešimt penkių galonų talpos statinių. Aplinkui jie su- 
statė pustuzinį sutrūnijusių mašinų, kad šių žibintais apšviestų 
lauką. Netoliese dunkso apšnerkštame vagonėlyje įrengtas ba- 
ras, virš kurio žvilga ryškūs žodžiai: NUOSTOLIŲ ZONA. Ap- 
rūdijusių geležinkelio bėgių kapinėse kiurkso įstrigę mini furgo- 
nai; tarp žuolių veši opuncijos. Viename mini furgone įsikūrė 

Šventojo Tėvo Veino Perlų Vartų franšizė, prie kurios rikiuojasi 
eilė evangelistų iš Centrinės Amerikos, pasiruošusių ekstaziškai 
marmaliuoti ir išpažinti savo nuodėmes neoniniam Elviui. Naujojo 
Vandenio Šventyklų šiose vietose nematyti. 

- Sandėlių sektorius ne toks užterštas kaip tas sąvartynas, 
kuriame neseniai lankėmės, - padrąsina ją Ng. - Nesijaudink dėl 
to, kad negalėsi čia vaikščioti su dujokauke. Blogiausiu atveju 
užuosi Šaldiklio garus. | 

N.J. su nuostaba apsvarsto išgirstus žodžius: Ng pavartojo 
žargoną, reiškiantį psichotropinį, tik pagal receptus parduodamą 
preparatą. | 

- Turi omenyje freoną? | 

- Taip. Žmogus, su kuriuo mes siekiame užmegzti ryšį, in- 
vestavo savo kapitalą ne į vieną sritį. Tai yra jis platina pačias 
įvairiausias chemines medžiagas. Tačiau pradėjo nuo freono. Jis 
- stambiausias Šaldiklio didmenininkas visoje Vakarų pakrantėje. 

Pagaliau N.J. suvokia užuominą. Ng furgonas aprūpintas 
kondicionieriumi. Ne kokiu nors sumautu, ozono sluoksniui ne- 
kenkiančiu prietaisėliu, o metaliniu, galingu “Ledainės" monstru, 
ryjančiu neįtikėtinus freono kiekius. 

Praktiškasis Ng, be abejo, prijungė kondicionierių prie savo 
kūno. N.J. palaiko draugiją vieninteliam pasaulyje freoną varto- 
jančiam narkašui. 

- Iš to tipo perki Šaldiklį? 

- Iki šiol pirkau. Ateityje sudarysiu sandėrį su kitais tiekė- 
jais. 

Kitais tiekėjais. Mafija. 


Furgonas artėja prie įlankos pakrantės. Lygiagrečiomis eilė- 
mis nutįsę link vandens, stūkso tuzinai pailgų vienaaukščių san- 
dėlių. Jų pusėn veda vienas pagrindinis kelias. Tarp statinių, iki 
pat buvusio molo, driekiasi siauresni takeliai. Šen bei ten riogso 
vikšrinių vilkikų liekanos. 

Nuvažiavęs nuo pagrindinio kelio, Ng įrieda į nišą, įsisprau- 
dusią tarp senos raudonų plytų elektros pastotės ir surūdijusių 
konteinerių. Jis apsuka mašiną priekiu į lauką, tarsi galvotų, jog 
reikės žaibiškai iš čia sprukti. 

- Pinigai padėti į saugyklą, priešais tave. 

N.J. atidaro dėklę, kaip ją vadina visi kiti normalūs žmonės, 
ir pamato storą šūsnį suglamžytų, purvinų milijardo dolerių ver- 
tės kupiūrų. “Milijarkes". 

- Jėzau, o “trilijokų" neturėjai? Kam man tokia sunkenybė? 

- Kurjeriai paprastai atsiskaito šiomis kupiūromis. 

- Kadangi mes esame smulkmė? 

- Jokių komentarų. 

- Kiek čia? Kvadrilijonas dolerių? 

- Pusantro kvadrilijono. Infliacija, pati supranti. 

- Ką turiu daryti? 

- Prieik prie ketvirto sandėlio iš kairės, - aiškina Ng. - Gavu- 
si balionėlį, iš karto mesk jį aukštyn. 

- O paskui? | 

- Kitkuo bus pasirūpinta. 

Mergina tuo abejoja. Bet jeigu ji papuls į bėdą... ką gi, vi- 
suomet galima pamojuoti dėdės Enzo dovanotais ženkleliais. 

Kol N.J. su savo riedlente ropščiasi laukan, Ng išspaudžia 
seriją anksčiau negirdėtų garsų. Mašinos karkasą persmelkia 
vibracija bei žvangesys: furgono gilumoje atgyja kažkokie me- 
chanizmai. Pakreipusi galvą mergina išvysta ant stogo prasive- 
riantį plieninį kokoną, kuriame pasirodo miniatiūrinis, nelyginant 
drugelis išskleidžiantis sparnus sraigtasparnis. Ant jo šono spindi 
du žodžiai: MIRTINAS VIESULAS. 

Surasti reikalingą sandėlį visiškai nesunku. Ketvirtas iš kai- 
rės. Link vandens vedantį taką blokuoja keliolika transportinių 
konteinerių - milžiniškos plieninės dėžės, kurias galima pamatyti 
ant aštuoniolikaračių vilkikų platformų. Čia konteineriai sustatyti 
eglute, todėl, norint pro juos prasibrauti, tenka slalomu blaškytis 
tunelių labirinte, tarp aukštų metalinių sienų. Ant stogų tūno vy- 
rukai su automatais, saugojantys šitą kliūčių ruožą. Tuo metu, 
kai N.J. išnyra į atvirą erdvę, ji jau patikrinta skeneriais nuo akių 
iki kojų pirštų. 

Virš galvos kadaruoja laidai su viena kita lempute ir netgi 

pora kalėdinių girliandų. Pastarosios žiburiuoja, matyt, kad pa- 
drąsintų lankytoją. N.J. nieko nemato, išskyrus šviesos dėmeles, 
paskendusias rūke bei dulkių debesyje. Praėjimą link pakrantės 
užstoja dar vienas konteinerių labirintas. Ant plieninio stačia- 
kampio sienos žvilga ryškus užrašas: ONK SKELBIA: IŠBAN- 
DYK ATSKAITĄ! 

- Kas yra ONK? - nutraukia ji tylą. 

- Ozono naikintojų karalius, - atsiliepė vyriškas balsas. Jo 
savininkas nušoka nuo pakrovimo doko, į kairę nuo N.J. Sandė- 
lyje mergina įžiūri žibintų spindesį ir cigarečių ugneles. - Taip 
mes vadiname Emilijų. 

- Aišku, - linkteli N.J. - Tą tipą, prekiaujantį freonu. Man rei- 
kia ne Šaldiklio. 

- Ooo, - nutęsia vyriškis, aukštas, daugmaž keturiasdešimties 
metų, plonas kaip pagalys. Iš lūpų kampučių jis išplėšia nuorūką, 
kurią sviedžia šalin lyg strėlytę. - Ko gi tau reikia? 

- Kiek kainuoja Lavina? 

- Vieną kvadrilijoną ir septynis šimtus penkiasdešimt trilijo- 
nų. 

- Aš maniau, kad pusantro. 

Vyrukas purto galvą. 

- Infliacija, pati supranti. Bet mes galėtume pasiderėti. Po 
velnių, vien tavo riedlentė kainuotų šimtinę “trilijokų". 

- Tokios lentos nenusipirksi net už Kongo “žalius", - atšauna 
N.J. - Klausyk, aš teturiu pusantro kvadrilijono dolerių. - Ji 1š- 
traukia iš kišenės pinigų šūsnį. 

Sudžiūvėlis juokiasi, krato galvą ir užstaugia savo bendrams, 
likusiems sandėlyje: 

- Ei, vyručiai, viena paukštytė nori atsiskaityti su mumis “mi- 
lijarkėmis". 

- Verčiau jomis atsikratyk, brangute, - prabyla šaižus, ne- 
malonus ausiai vyriškas balsas. - Arba nusipirk karučius. 

Antrasis tipas, dar vyresnis už pirmąjį, pliktelėjęs, su garba- 
nėlėmis, styrančiomis smilkinių lygyje, atstatęs pilvą stovi pakro- 
vimo doke. 

- Jei neimsi pinigų, taip ir sakyk, - išrėžia N.J. Idiotiški ple- 
palai neturi nieko bendra su verslo reikalais. 

- Pas mus nedažnai lankosi paukštytės, - atsiliepia apkūnusis 
plikis. Turbūt čia pats ONK. - Už tavo narsą mes suteiksime 
nuolaidą. Apsisuk. 

- Užsikrušk, - pareiškia N.J. Ji neketina atgręžti tam žmogė- 
nui nugaros. 

Visi, kurie girdi merginos pasiūlymą, miršta iš juoko. 

- Gerai, judinkis, - paliepia ONK. 

Aukštasis džiūsna ropščiasi ant pakrovimo doko, nuvelka 
nuo jo aliuminio lagaminėlį, kurį padeda ant plieninės statinės, 
dunksančios viduryje kelio. 

- Iš pradžių sumokėk, - pareikalauja. 

N.J. švysteli “milijarkes". Jis apžiūri ryšulį, suprunkščia ir 
atžagaria ranka sviedžia pinigus į sandėlį. Vėl nuskamba vyriš- 
kas gagenimas. | 

Sudžiūvėliui atidarius lagaminą, pasirodo kompiuterio klavia- 
tūra. Jis įgrūda į plyšį savo asmens tapatybės kortelę, kelias mi- 
nutes barbena per klavišus. Nuo viršutinės lagamino dalies pa- 
ima vieną balionėlį, kurį įkiša į lizdą. Mechanizmai įtraukia stik- 
linę tūbelę vidun ir suūžę išspjauna. Dangtelyje žybsi raudoni 
skaičiai, nuo dešimties keičiantys vienas kitą atbuline eiga. 

- Kai pasieks vienetą, priglausk balionėlį prie šnervės ir 
įkvėpk, - pamoko vyrukas. 

Tačiau N.J. traukiasi atatupsta. 

- Kas yra, mergyt? 

- Nieko, - atsako ji ir iš visų jėgų meta balionėlį aukštyn. 

Netikėtai pasigirsta sraigtasparnio burzgimas. Virš galvos 
šmėsteli “Mirtino viesulo" dėmelė. Visi akimirkai pritūpia - iš 
nuostabos jiems pakerta pakinklius. Stiklinė tūbelė nenusileidžia 
ant Žemės. 

- Sušikta kalė, - keikiasi džiūsna. 

„ - Šaunus planas, - pagiria ONK. - Tik vieno nesuprantu: ko- 
dėl tokia žavi, sumani mergaitė pasiryžo atlikti savižudišką už- 
duotį? 

Pateka saulė. Ne, ore pakimba pustuzinis saulių, todėl nema- 
tyti nė vieno šešėlio. Akinančioje šviesoje ONK ir sudžiūvėlio 
veidai atrodo suploti kaip blynai. Vienintelė N.J. geba kažką įžiū- 

rėti, kadangi jos “naktiniai veizolai" akimoju užtamsėja. Tuo tar- 
pu nuo švytėjimo vyrai krūpčioja ir gūžiasi. | 

N.J. apsidairo. Viena iš miniatiūrinių saulių kybo virš kontei- 
nerių labirinto, nutvieksdama visus tamsius užkaborius, akinda- 
ma sargyboje stovinčius šaulius. Vaizdas pulsuoja, akinių mikro- 
schemoms bandant prisitaikyti prie apšvietimo pokyčių, bet jos 
tinklainėje neišdildomai užsifiksuoja viena scena: šauliai virsta 
kaip uragano šluojamos medžių gretos, o labirinto fone akimirkai 
sušmėžuoja tamsūs siluetai, užgriuvę praėjimus tarsi kibernetinis 
cunamis. Žiurkšuniai. 

Tie padarai įveikė konteinerių raizginį ilgais, parabolės for- 
mos šuoliais. Pakeliui pralėkė kiaurai pro ginklus laikančius vy- 
riškius lyg futbolininkai, visu greičiu įsirėžiantys į fotografus, ku- 
rie spiečiasi prie šoninės aikštelės linijos. Žiurkšuniai nutūpia ant 
betono ir tą pačią sekundę panyra į kibirkščiuojantį dulkių debe- 
sį. Visa tai vyksta tyloje. Kažkuriuo momentu N.J. išvysta, kaip 
žiurkšunis tvojasi į džiūsną, ir išgirsta lūžtančius šonkaulius - gar- 
sas primena celofano čežėjimą. Sandėlio viduje jau atsivėrė pra- 
garo vartai, tačiau mergina stengiasi žvilgsniu susekti dulkių ir 
žiežirbų pėdsakus, kurie išsprogsta į debesį, žiurkšuniams susidū- 
rus su kliūtimis. 

Nuo tos akimirkos, kai ji sviedė balionėlį į orą, tepraėjo trys 
sekundės. Mergina atsigręžia ir žvelgdama į sandėlį pastebi kaž- 
ką krustelint ant stogo. Dar vienas šaulys, snaiperis, išlindęs iš už 
kondicionieriaus bloko, kai prie šviesos pagaliau įprato akys. Jis 
prispaudžia šautuvą prie peties. N.J. sumirksi, raudonam lazerio 
taškui slystelėjus per akį ir palytėjus kaktą. Už snaiperio nuga- 
ros ji mato “Mirtiną viesulą". Ryškioje šviesoje besisukančios 
mentės panėšėja į diską, kuris susiaurėja iki elipsės ir virsta plo- 
na sidabrine linija. Sraigtasparnis prašvilpia pro pat snaiperį ir 
tučtuojau neria į šoną ieškodamas naujos aukos. Kažkas pokšte- 
li į žemę. N.J. nusprendžia, kad sraigtasparnis metė bombą, bet 
paaiškėja, jog nuo stogo, purkšdama raudonų čiurkšlių spiralę, 
nusirito snaiperio galva. Mažojo sraigto mentė perpjovė šauliui 
kaklą. Viena merginos sąmonės dalis abejingai stebi, kaip galva 
šokčioja dulkėse, kita dalis klykia iš visų plaučių. 

Uūūžt, nuskamba griausmingas (iki šiol vienintelis) garsas. 

Dirstelėjusi jo pusėn, mergina regi vandens bokštą, iškilusį virš 
sandėlių sektoriaus - geresnės vietos snaiperiui nė nesugalvosi. 

N.J. dėmesį patraukia pieštuko storio dujos, tįstančios nuo 
miniatiūrinės raketos, kuri šauna į dangų iš Ng furgono. Pakilusi 
į tam tikrą aukštį ji sustingsta ore. Mergina nusispjauna į raketą, 
strykteli ant lentos ir nešdinasi iš snaiperio akiračio. 

Pasigirsta dar vienas ūžtelėjimas. Šiam garsui nespėjus pa- 
siekti N.J. ausų, raketa pajuda iš vietos. Lekia horizontaliai, porą 
sykių pakoreguoja kursą, taikiniu pasirinkusi snaiperį, kuris tūno 
įsitaisęs ant avarinių vandens bokšto kopėčių. Drioksteli kurti- 
nantis sprogimas - be ugnies ir šviesų, - tarytum kažkas būtų pa- 
degęs galingą petardą. N.J. tikra, jog girdi žvangesį, kurį išgauna 
šrapnelis, rikošetu atšokantis nuo metalinių kopėčių skersinių. 

Prieš įvažiuojant į labirintą, šaudamas tarp konteinerių pro 
merginą praskrieja dulkių debesėlis, apiberdamas veidą akmenu- 
kais bei stiklo šukėmis. Kai tenka keisti kryptį, jis atšoka nuo 
plieninių sienų nelyginant stalo teniso kamuoliukas. Tai žiurkšu- 
nis, valantis jai kelią. 

Kaip žavinga! 


- Puikus manevras, bičiuli, - urzgia N.J. ropšdamasi į Ng 
furgoną. Jos gerklė tarytum ištino. Gal nuo riksmo, gal nuo tok- 
siškų atliekų, gal nuo to, kad jai maga išsivemti. - Negi nieko ne- 
žinojai apie snaiperius? - mergina tikisi, jog šnekėdama apie 
smulkmenas ji sugebės išmesti iš galvos “Mirtino viesulo" žyg- 
darbius. 

- Nežinojau tik apie tą tipą, kuris taikėsi nuo vandens bokšto. 
Kai jis porą sykių iššovė, milimetrinėmis bangomis atsekėme 
kulkų trajektorijas. - Ng kvakteli savo furgonui, ir šis, išniręs iš 
slėptuvės, traukia link 405-ojo greitkelio. 

- Sakyčiau, jog tai tinkamiausia padėtis snaiperiui. 

- Jis išsirinko pernelyg atvirą vietą, - atšauna Ng. - Elgėsi 
kaip savižudis, kas nebūdinga narkotikų prekeiviams. Paprastai 
jie labiau pragmatiški. Dar bus kritiškų pastabų? 

- Ar mes įvykdėme užduotį? 

- Taip. Balionėlis pakliuvo į hermetišką sraigtasparnio ka- 
merą prieš išpurkšdamas savo turinį. Jis buvo užšaldytas skys- 

tame helyje anksčiau, nei prasidėjo cheminis susinaikinimo pro- 
cesas. Dabar mes turime Lavinos pavyzdį. Iki šiol niekam nepa- 
vyko to padaryti. Būtent tokiais laimėjimas garsini savo vardą. 

- O kaipgi žiurkšuniai? 

- Kas konkrečiai tave domina? 

- Jie grįžo į furgoną? - N.J. krypteli galvą į mašinos galą. 

Kurį laiką Ng tyli. Mergina primena sau, kad jis sėdi savo 
kabinete, 1955-ųjų metų Vietname, ir įvykius Realybėje stebi per 
televizorius. 

- Kol kas grįžo trys, - pagaliau atsiliepia Ng. - Kiti trys ne- 
trukus parsigaus į furgoną. Dar tris palikau prie sandėlių, kad 
palaikytų tvarką ir ramybę. 

- Palikai? 

- Toji trijulė mus pasivys. Bėgdami tiesiu keliu jie geba iš- 
vystyti septynių šimtų mylių per valandą greitį. 

- Ar tiesa, kad jų viduriai prikimšti atominių sprogmenų? 

- Radioterminių izotopų. 

- Kas atsitiks, jei vienas žiurkšunis išlėks į orą? Visi virsime 
mutantais? | 

- Jei kada nors atsidursi šalia naikinamosios galios, kuri pa- 
jėgs sudraskyti izotopų kapsules, tu pakratysi kojas nė nespėjusi 
sunerimti dėl radiacijos poveikio. 

- Arjie įstengs rasti kelią pas mus? 

- Nejau vaikystėje niekada nežiūrėjai “Lesė grįžta namo"? 
Tiksliau, tuomet, kai buvai jaunesnė? 

Štai kaip. Ji neklydo. Žiurkšuniai iš tikrųjų perdaryti iš gyvų 
šunų. 

- Tai žiauru, - murma N.J. 

- Toks sentimentalumo protrūkis visiškai nuspėjamas, - at- 
kerta Ng. 

- Atimti iš šuns jo kūną, nuolat laikyti būdoje... 

„- Ar bent nutuoki, ką tupėdamas būdoje veikia žiurkšunis, 
kaip tu jį vadini? 

- Laižo savo elektrinius kiaušinius? 

- Paplūdimyje gainiojasi skraidančias lėkštes. Amžinai. Val- 
go kepsnius, kurie auga ant medžių. Medžiotojų namelyje drybso 

prie židinio. Sėklidžių laižymo simuliacijos dar nesu instaliavęs, 
bet tavo mintis nebloga. Reikės ją apsvarstyti. 

- O kaip tos valandos, kai jis netūno būdoje? Kai vykdo tavo 
užduotis? 

- Įsivaizduok, koks laisvas jaučiasi pitbulis, galėdamas 
skuosti septynių šimtų mylių per valandą greičiu. 

Nutylėjusi N.J. apmąsto išgirstus žodžius. 

- Tu klysti, - pratęsia Ng, - manydama, jog visi mechaniškai 
patobulinti organizmai, tokie, kaip aš, tėra apgailėtini invalidai. 
Tiesą sakant, mes gyvename kur kas geriau nei anksčiau. 

- Iš kur gauni pitbulių? 

- Kiekvieną dieną miestuose likimo valiai paliekama neįtikė- 
tina daugybė šunų. 

- Tu pjaustai pamestus šunyčius. 

- Mes gelbėjame juos nuo garantuotos mirties ir išsiunčiame 
į tokią vietą, kurią galima vadinti šunų rojumi. 

- Aš ir mano draugas Dvėseliena turėjome pitbulį. Fidą. 
Aptikome jį skersgatvyje. Kažkoks avigalvis peršovė jo koją. 
Mes nugabenome šunį pas veterinarą. Paskui porą mėnesių lai- 
kėme tuščiame bute, Dvėselienos name, kas dieną su juo žais- 
davome, atnešdavome maisto. Vieną sykį, atėję aplankyti Fidą, 
jo neradome. Kažkas įsilaužė į butą ir jį pagrobė. Ko gero, par- 
davė tyrimų laboratorijoms. 

- Tikriausiai, - atsiliepia Ng. - Bet šuns gyvenimas vis vien 
nieko nebuvo vertas. 

- Mes juo rūpinomės kaip galėjome. 

Pokalbis nutrūksta, nes Ng pradeda bendrauti su furgonu 
paukščių kalba, nuvairuodamas mašiną į Longbyčo greitkelį, ku- 
riuo jie sugrįš į miestą. 

- Ar žiurkšuniai ką nors atsimena? - klausia N.J. 

- Taip, jei tik šunys išvis geba ką nors prisiminti, - atsako 
Ng. - Mes dar neradome būdo, kaip ištrinti atmintį. 

- Vadinasi, dabar Fidas gali būti žiurkšuniu? 

- Tikiuosi, jo paties labui. 


Didžiojo Pono Li Honkongo franšizėje, Fynikse, Arizonos 
valstijoje, atsibunda pūsšiau aūitomatiMis A3ps30zos modulis B-782. 

“Ng apsaugos“ fabrike surinktas robotas Nr. B-782 mano 
esantis pitbulterjeras, vardu Fidas. 

Kažkada, senais laikais, Fidas-buvo blogas šuo. Dabar jis 
gyvena simpatiškame namelyje, kuris stovi simpatiškame nedi- 
deliame kieme. Be to, tapo simpatiškų šuneliu, mėgstančiu guli- 
nėti savo būdoje ir klausytis, kaip loja kiti simpatiški šuneliai. Fi- 
das priklauso didžiulei rujai. 

Šį vakarą iš tolumos gana dažnai atsklinda amsėjimas. Įsi- 
klausęs Fidas sužino, jog loja visa gauja įsiaudrinusių šunelių. 
Gausybė negerų žmonių bando nuskriausti mielą mergaitę. To- 
dėl šuneliai supyko. Gindami mielą mergaitę jie skriaudžia nege- 
rus Žmones. 

Taip ir turėtų būti. 

Fidas neišlenda iš savo namuko. Iš pradžių, pasigirdus loji- 
mui, jis susijaudina. Mielos mergaitės jam patinka, todėl Fidas 
ypač nusimena, kaip blogi žmonės bando jas įskaudinti. Kitados 
viena miela mergaitė jį mylėjo. Dar tuomet, kai teko gyventi bai- 
siuose užkampiuose, nuolatos jausti alkį ir kęsti negerų žmonių iš- 
puolius. Tačiau miela mergaitė labai gražiai su juo elgėsi. Fidas 
myli mieląją mergaitę. 

Kiti amsintys šuneliai praneša, jog mergaitei niekas nebe- 
gresia, todėl jis vėl užmiega. 

- Pardon už sutrukdymą, partneri, - sako N.J. įžengdama į 
Babelio/Infokalipsės kambarį. - Vaje! Lyg būčiau patekusi į 
stiklinį rutulį, kuriame, jeigu jį pakratysi, sukasi snaigės. 

- Labas, N.J. 

- Turiu tau informacijos, partneri. 

- Klausau. 

- Lavina - tai steroidas arba šis tas panašaus. Prasibrauna 
pro ląstelės sieneles kaip steroidas. O tada kažką padaro jos 
branduoliui. 

- Tu buvai teisus, - kreipiasi Hairas į Bibliotekininką. - Tik- 
ras herpesas. 

- Bičas, su kuriuo šnekėjau, minėjo, kad jis sukruša tavo 
DNR. Nežinau, ką šitas mėšlas reiškia, bet jis taip sakė. 

- Su kuo tu šnekėjai? 

- Su Ng. Jis turi savo apsaugos kompaniją. Patausok jėgas 
ir nemėgink jo kalbinti. Vis tiek nepeši jokios informacijos, - per- 
spėja mergina, užbėgdama už akių galimiems klausimams. 

- Kodėl susidedi su tokiais tipais? 

- Teko atlikti vieną darbelį. Mano ir Ng dėka mafija gavo 
narkotiko pavyzdį. Iki šio! jis susinaikindavo nespėjęs pakliūti į 
laboratoriją. Įtariu, kad dabar jį analizuoja. Gal net bando sukurti 
priešnuodį. 

- Arba masiškai gaminti. 

- Mafija to nedarytų. 

- Nebūk mažvaikė. Dar ir kaip darytų. 

Regis, N.J. įsižeidžia. 

- Atleisk, kad primenu, - tarsteli Hairas, - bet jei tebeturėtu- 
me įstatymus, Mafija būtų nusikalstama organizacija. 

- Tačiau pas mus nėra įstatymų, - prieštarauja mergina. - 
Dabar tai paprasčiausias franšizių tinklas, kuris niekuo nesiskiria 
nuo kitų. 

- Aš tik sakau, kad jie galbūt stengiasi ne dėl visos žmonijos 
gerovės. 

- Kokio velnio tu kiurksai mokslinčiaus demono draugijoje? 
- klausia N.J. - Vardan žmonijos gerovės? Ar todėl, kad vaikaisi 
sijoną? Koks ten jos vardas? 

- Gerai jau, gerai. Pakaks kalbų apie Mafiją. Manęs laukia 
darbas. | 

- Manęs taip pat. - N.J. išsinešdina, Metavisatoje palikda- 
ma skylę, kurią Hairo kompiuteris iš karto užtušuoja. 

- Spėju, kad ji į mane įsižiūrėjusi, - paaiškina Hairas. 

- Rodos, ji išties jaučia jums prielankumą. 

- Ką gi, grįžkime prie darbo. Iš kur atsirado toji Ašera? 

- Pradžioje iš šumerų mitologijos. Todėl ji atlieka svarbų 
vaidmenį babiloniečių, asirų, kanaaniečių, judėjų ir ugaritiečių 
mituose, kurie visi kilo iš šumerų. 

- Įdomu. Šumerų kalba išmirė, bet jų mitus perėmė kitos kul- 
tūros. 

- Teisingai. Vėlyvesnės civilizacijos naudojosi šumerų kalba 
mokslo bei religijos srityse. Lygiai taip pat viduramžių Europoje 
buvo puoselėjama lotynų kalba. Niekas nemokėjo bendrauti ja 
kaip savo gimtąja tarme, tačiau apsišvietę žmonės galėjo per- 
skaityti dantiraščius. Štai taip pavyko išsaugoti šumerų mitus. 

- Koks vaidmuo juose atitenka Ašerai? 

- Istoriniai šaltiniai, deja, ganėtinai padriki. Archeologai ap- 
tiko kelias lenteles, bet jos visos suskeldėjūsios. Manoma, jog L. 
Bobas Raifas atkasė daugybę sveikų molinių lentelių, tačiau at- 
sisako parodyti savo radinius visuomenei. Iki mūsų dienų išliko 
tik keisti šumerų mitų fragmentai. Lagosas palygino juos su 
karštligišku dvimečio vaiko vapaliojimu. Neįmanoma išversti iš- 
tisų skyrių - ženklai tarytum pažįstami, tačiau šiuolaikiniam ra- 
cionaliam protui jų visuma atrodo beprasmiška. 

- Kaip instrukcijos, kuriose neva parašyta, kaip užprogra- 
muoti vaizdo grotuvą. 

- Lentelėse nestinga monotoniškų pasikartojimų ir to, ką La- 
gosas apibūdino “Panegirikomis “Rotary" klubus": raštininkų di- 
tirambų savo miestui, kuris iškeliamas aukščiau už kitas gyven- 
vietes. 

- Kuo vienas šumerų miestas galėjo būti pranašesnis už ki- 
tą? Didesniu zikuratu? Pajėgesne futbolo komanda? 

- Geresniu me. 

- Kas yra me? 

- Taisyklės arba principai, kontroliuojantys visuomenės 
funkcionavimą. Tarsi įstatymai, tik užkabinantys pasąmonės lyg- 
menį. 

- Nesuprantu. 

- Būtent. Šumerų mitai nėra skirti “maloniam pasiskaitymui" 
kaip graikų ar žydų sukurtos legendos. Jie atspindi mąstymą, ku- 
ris iš esmės skiriasi nuo mūsiškio. 

- Guldau galvą, kad jie pasirodytų įdomesni, jei mūsų kultūra 
būtų kilusi iš šumerų. 

- Šumerų mitus pakeitė akadiškieji, kurie praktiškai remiasi 
savo pirmtakais. Akivaizdu, jog pastaruosius perskaitę akadų re- 
daktoriai išmetė keistas (mums), nesuvokiamas dalis ir sujungė 

atskiras legendas į ilgesnius pasakojimus, tokius, kaip Gilgamešo 
epas. Akadai buvo semitai, tolimi žydų giminaičiai. 

- Ką gi jie porina apie Ašerą? 

- Ji - erotikos ir vaisingumo deivė, tačiau pasižymi ir kerštin- 
gumu. Pasak vieno mito, Ašera pasiunčia Kirtui, žmonių karaliui, 
siaubingą ligą. Jį pagydyti gali tiktai Elis, svarbiausiasis dievas, 
kuris suteikia tam tikriems žmonėms malonę maitintis pienu iš 
Ašeros krūtų. Elis su Ašera dažnai įvaikina žmonių kūdikius ir 
leidžia jiems čiulpti vaisingumo deivės krūtis - anot vieno teksto, 
tokiu būdu ji išmaitino septyniasdešimt dieviškųjų sūnų. 

- Taip paskleisdama virusą, - užbaigia Hairas. - AIDS užsi- 
krėtusios motinos, kurios maitina kūdikius krūtimi, gali juos už- 
krėsti. Tai akadiškoji versija, tiesa? 

- Taip, sere. 

- Norėčiau išgirsti ką nors šumeriško, net jeigu to neįmano- 
ma išversti. 

- Gal jus sudomintų pasakojimas, kaip Ašera susargdino En- 
kį? 

- Žinoma. 

- Istorijos vertimas priklauso nuo jos interpretacijos. Vieni 
įžvelgia mitą apie išvarymą iš Rojaus. Kiti - kovą tarp vyro ir mo- 
ters arba tarp vandens ir žemės. Treti įsitikinę, jog tai vaisingu- 
mo alegorija. Supažindinsiu jus su Bendto Alsterio interpretacija. 

- Turėsiu omenyje. 

- Pateikiu santrauką: Enkis ir Ninhursaga - kitaip tariant, 
Ašera, beje, šioje istorijoje apibūdinama įvairiais epitetais - gyve- 
na Dilmune, švariame, gražiame ir šviesiame krašte, kur neeg- 
zistuoja ligos, kur nesensta žmonės, kur nemedžioja plėšrūnai. 
Tačiau ten nėra ir vandens. Tad Ninhursaga meldžia Enkio, 
vandens dievo, aprūpinti Dilmuną drėgme. Jis įvykdo prašymą ir 
masturbuodamasis grioviuose, tarp nendrių, paleidžia gyvybės 
sėklą - dar kitaip vadinamą “širdies vandeniu“. Tuo pačiu Enkis 
paskelbia nam-šub uždrausdamas visiems artintis prie jo sper- 
mos. 

- Kodėl? 

- Šio aspekto mitas nepaaiškina. 

- Matyt, - spėja Hairas, - Enkis manė, kad jo sėkla labai ver- 
tinga arba pavojinga. O gal tiek viena, tiek kita. 

- Dilmunas tapo dar puikesnis nei anksčiau. Laukuose nui- 
mami gausūs derliai ir taip toliau, ir panašiai. 

- Atsiprašau, kad įsiterpiu, bet kaip funkcionavo šumerų že- 
mės ūkis? Jie naudojosi drėkinimo sistema? 

- Visiškai nuo jos priklausė. 

- Pasako mito, Enkis sudrėkino laukus savo “širdies vande- 
nių“? 

- Taip, Enkis buvo vandens dievas. 

- Gerai, tęsk. 

- Bet Ninhursaga - Ašera - nepaklūsta įsakymui ir paėmusi 
Enkio sėklą apsivaisina. Po devynių nėštumo dienų ji neskaus- 
mingai pagimdo dukterį Ninmu. Kai Ninmu nueina prie upės, 
Enkis ją pamato, įsiunta ir perbridęs upę sanguliauja... 

- Su savo dukra? 

- Taip. Po devynių dienų toji pagimdo kitą dukrą, vardu Nin- 
kura. Istorija kartojasi. 

- Enkis permiega su Ninkura? 

- Taip, ir šioji taip pat pagimdo dukrą, kuriai duoda Utu var- 
dą. Ninhursaga numano, kaip elgsis jos sutuoktinis, todėl pataria 
Utu likti namuose spėdama, jog Enkis ateis su dovanomis ir ban- 
dys ją suvilioti. 

- Ji nesuklydo? 

- Enkis vėl užpildo griovius savo “širdies vandeniu", nuo ku- 
rio auga visa kas, gyva. Džiūgaudamas sodininkas jį apkabina. 

- Kas tas sodininkas? 

- Vienas istorijos veikėjas, - atsako Bibliotekininkas. - Jis 
duoda Enkiui vynuogių ir apipila kitomis dovanomis. Persirengęs 
sodininku, dievas keliauja pas Utu ir ją sugundo. Bet šį kartą 
Ninhursagai pasiseka gauti sutuoktinio spermos pavyzdį, nugrie- 
bus jį nuo Utu šlaunų. 

- Viešpatie švenčiausias! Lyg pasakotum apie uošvę iš pra- 
garo. 

- Ninhursaga ištepa sėkla žemę, ir toje vietoje išdygsta aš- 
tuoni augalai. 

- Enkis sanguliauja ir su jais? 

- Ne. Jis suvalgo augalus ir tam tikra prasme sužino jų pa- 
slaptis. 

- Štai ir Adomo bei Ievos motyvas. 

- Ninhursaga prakeikia Enkį tokiais žodžiais: “Kol tu nemir- 
si, aš nepažvelgsiu į tave “gyvenimo akimi". Ji pradingsta, o En- 
kis sunkiai suserga. Liga pakerta aštuonis jo organus - po vieną 
už visus suvalgytus augalus. Galų gale pavyksta įkalbėti Ninhur- 
sagą sugrįžti. Ji pagimdo aštuonias dievybes - po vieną visiems 
pasiligojusiems organams, - ir Enkis pasveiksta. Dievybės suda- 
ro Dilmuno panteoną, tai yra jos sulaužo incesto ratą ir sukuria 
naują normaliai daugintis galinčių vyrų bei moterų dievų rasę., 

- Pradedu suprasti, ką Lagosas turėjo galvoje kalbėdamas 
apie karštligiškai vapaliojantį dvimetį vaiką. 
 - Pagal Alsterio interpretaciją mitas yra “loginė problema: 
tarkim, pačioje pradžioje egzistavo vienas kūrėjas, tuomet kaip 
galėjo užgimti dvinariai lytiniai santykiai?" 

- Ir vėl minimas skaičius “du". 

- Jūs, žinoma, prisimenate ankstesnį mūsų pokalbį, kuris pri- 
vertė padaryti tą pačią išvadą, nepaisant to, kad apmąstymų pro- 
cesas vyko kita kryptimi? Šį pasakojimą galima palyginti su šu- 
merų mitu apie pasaulio sukūrimą - į vieną visumą sujungti žemė 
ir dangus galės egzistuoti tik tada, kai bus atskirti. Dauguma mi- 
tų apie Kūrimą prasideda “paradoksalia visko, kas vadinama 
chaosu arba rojumi, vienybe". Mums pažįstamas pasaulis už- 
gimsta tuomet, kai toji vienybė žlunga. Turėčiau atkreipti jūsų dė- 
mesį į tai, kad pirmasis Enkio vardas skambėjo kaip En-Kuras, 
Kuro valdovas. O Kuras buvo pirmykštis vandenynas - Chao- 
sas, - kurį užvaldė Enkis. 

- Kiekvienas hakeris galėtų pavydėti tokio žygdarbio. 

-. Panašios konotacijos būdingos ir Ašerai. Ugaritiškai jos 
vardas - “atiratu jammi" - reiškia “toji, kuri žengia per jūrą (dra- 
koną)“. 

- Žodžiu, Enkis ir Ašera tam tikra prasme nugalėjo chaosą. 
Pasak tavęs, pergalė prieš chaosą, statiško, vientiso pasaulio pa- 
dalijimas į dvinarę sistemą, identifikuojamas su Kūrimu? 

- Teisingai. 

- Ką dar gali papasakoti apie Enkį? 

- Jis buvo Eridu miesto en. 

- Kas tas en? Karalius? 

- Vekiau žinys-karalius. En sergėjo vietinę šventyklą, kur 
buvo saugojamos molinėse lentelėse užrašytos me - visuomenės 
taisyklės. | 

- Aišku. Kur yra Eridu? 

- Pietiniame Irake. Jį atkasė tik prieš kelerius metus. 

- Raifo žmonės? 

- Taip. Pasak Kramerio, Enkį galima vadinti ir išminties die- 
vu, tačiau tai blogas vertimas. Jo išmintis neturi nieko bendra su 
seno Žmogaus patirtimi ir protu. Tai žinojimas, kaip atlikti vienus 
ar kitus veiksmus, ypač okultinius. “Pateikdamas pribloškiančius 
sprendimus iš pirmo žvilgsnio neišsprendžiamoms problemoms, 
jis apstulbina netgi kitas dievybes". Manoma, kad jis - giliai už- 
jaučiantis dievas, dažnai padedantis žmonijai. 

- Nejaugi? 

- Taip. Aplink jį sukasi visi pagrindiniai šumerų mitai. Kaip 
jau minėjau, Enkis asocijuojasi su vandeniu. Savąja gyvybę do- 
vanojančia sperma jis užlieja upes ir aibę šumerų kanalų. Sako- 
ma, jog po vieno išskirtinio masturbacijos akto Enkis sukūrė Tig- 
ro upę. Jis pats apie save sako: “Aš esu valdovas. Aš esu tas, 
kurio žodžiai išliks. Aš esu amžinas". Kati jį apibūdina taip: “Te- 
reikia vieno žodžio iš tavo lūpų... ir išauga krūvos bei kalnai grū- 
dų". “Iš dangaus tu atneši žvaigždes, kurias suskaičiavai'"'. “Tas, 
kuris ištaria viso, kas sukurta, vardus...?? 

- Ištaria viso, kas sukurta, vardus? 

- Daugumoje pasaulio sukūrimo mitų objektas tarpa mate- 
rialus, kai gauna vardą. Enkis minimas gausybėje mitų kaip “už- 
keikimų pradininkas“, “žodžių žinovas“, “Enkis, teisingų nurody- 
mų valdovas“. Krameris ir Majeris rašo: “Užtenka vieno jo žo- 
džio, kad įsigalėtų tvarka ten, kur vyravo chaosas; užtenka vieno 
jo žodžio, kad būtų įnešta sumaištis ten, kur viešpatavo harmoni- 
ja". Daug laiko ir pastangų jis aukoja norėdamas perduoti savo 
žinias sūnui Mardukui, pagrindinei babiloniečių dievybei. 

- Šumerai garbino Enkį, tuo tarpu po jų iškilę babiloniečiai 
garbino Marduką, jo sūnų? 

- Taip, sere. Kiekvieną sykį pakliuvęs į bėdą Mardukas 

kreipdavosi į savo tėvą Enkį ir prašydavo pagalbos. Ant šio obe- 
lisko - Hamurabio kodekso - jūs regite Marduko atvaizdą. Anot 
Hamurabio, kodeksą jam asmeniškai įteikė Mardukas. 

Žengęs prie Hamurabio kodekso, Hairas gerokai nustemba. 
Dantiraščio jis nemoka skaityti, tačiau viršuje iškaltas bareljefas 
pakankamai suprantamas. Ypač vidurinė dalis: 


- Kodėl Mardukas duoda Hamurabiui vienetą ir nulį? - klau- 
sia Hairas. 

- Tai karališkos valdžios simboliai, - atsako Bibliotekininkas. 
- Jų kilmė neaiški. 

- Greičiausiai dėl to kaltas pats Enkis, - burbteli Hairas. 

- Labiausiai Enkis išgarsėjo tuo, jog buvo kūrėjas ir sergėto- 
jas me bei gis-hur, “pagrindinių principų" ir “modelių", valdančių 
visatą. 

- Papasakok daugiau apie me. 

- Vėl pacituosiu Kramerį ir Majerį. “[Jie tikėjo], kad nuo pir- 
mykščių laikų egzistavo fundamentalios, nekintamos ir aiškiai su- 
vokiamos galios bei pareigos, normos ir standartai, taisyklės ir 
principai, žinomi me vardu, valdantys kosmosą ir jo elementus, 
dievus ir žmones, miestus bei šalis ir netgi įvairius civilizuoto gy- 
venimo aspektus". 

- Panašu į Torą. 

- Taip, tačiau me įkūnija mistiškas arba stebuklingas galias, 

kurios gana dažnai siejamos ne tik su religija, bet ir su kasdie- 
niškais reiškiniais. 

- Pavyzdžiui? 

- Viename mite pasakojama, kaip deivė Inana keliauja į Eri- 
du, apgaule priverčia Enkį padovanoti devyniasdešimt keturis 
me ir šiuos nugabena į savo gimtąjį Uruko miestą, kur vietiniai 
džiaugsmingai juos pasitinka. 

- Inaną dievina Chuanita. 

- Taip, sere. Ji vaizduojama kaip gelbėtoja, nes “aprūpino to- 
bulu me atlikimu". 

- Tai primena programas vykdantį kompiuterį. 

- Būtent. Iš visko sprendžiant, me prilygsta algoritmams, ku- 
rie apibrėžia tam tikrą veiklą, reikalingą normaliam visuomenės 
funkcionavimui. Kai kuriuose minimi žyniai ir karaliai. Kiti aiški- 
na, kaip rengti religines ceremonijas. Treti pašvęsti karo ir diplo- 
matijos menui. Didžiuma jų siejasi su menais bei amatininkyste: 
muzika, dailidės darbais, kalvininkyste, odos išdirbimu, statybo- 
mis, ūkininkavimu, netgi su tokiais elementariais dalykais, kaip 
laužo kurstymas. 

- Operacinė visuomenės sistema. 

- Atleiskite? 

- Pirmą kartą įjungtas kompiuteris tėra nieko nesugebantis 
mikroschemų rinkinys. Norint, kad jis atliktų užduotis, reikia ins- 
taliuoti bent keletą taisyklių, kurios nurodytų toms schemoms, 
kaip veikti. Kaip būti kompiuteriu. Man regis, tie me atstojo ope- 
racinę visuomenės sistemą, organizuodami inertišką Žmonių ma- 
sę į gerai funkcionuojančią visumą. 

- Kaip pasakysite. Šiaip ar taip, Enkis buvo me sergėtojas. 

- Paprasčiau kalbant, gerietis. 

- Mylimiausias iš visų dievų. 

- Man Enkis panašus į hakerį. Todėl jo nam-šub dar sun- 
kiau suprasti. Visgi neaišku, kodėl visų mėgstamas dievas iškrė- 
tė Babeliui tokią išdaigą? 

- Tai viena iš Enkio paslapčių. Jei pastebėjote, jo elgesys ne 
visada atitinka šiuolaikines normas. 

- Kažkas čia negerai. Abejoju, ar jis išties dulkino savo: se- 
serį, dukrą ir anūkę. Toji legenda tarsi metaforiškai atpasakoja 

pakartotinį informacinį procesą. Juo dvokia kiekviena mito smul- 
kmena. Šumerams vanduo asocijuojasi su vyriškąja sėkla. Nieko 
keista, jie tikriausiai neturėjo švaraus vandens sąvokos - juk ten 
tekėjo tik rudi, purvini, užkratų pilni skysčių srautai. Žvelgiant iš 
nūdienos pozicijų, sėkla tėra informacijos nešėja - tiek gerybinė 
sperma, tiek piktybiniai virusai. Enkio vanduo - jo sėkla, duome- 
nys, me - pasklido šumerų krašte, todėl šis suklestėjo. 

- Kaip žinote, šumerai gyveno žemumose, tarp Tigro ir Euf- 
rato. Štai iš kur jie gaudavo molio: iš upių pakrančių. 

- Taigi Enkis aprūpino juos informacine saugykla - moliu. 
Šumerai rašydavo ant šlapio molio, paskui jį džiovindavo, tiks- 
liau, atsikratydavo vandeniu. Jei lentelės vėliau sudrėkdavo, visi 
duomenys išnykdavo. Kita vertus, jei šumerai degindavo molį - 
ugnimi sterilizuodavo Enkio sėklą, - tuomet lentelės išlikdavo ne- 
pakitusios per amžius lyg žodžiai Toroje... Ar aš tau primenu 
maniaką? 

- Nežinau, - atsako Bibliotekininkas. - Bet jūs kalbate pana- 
šiai kaip Lagosas. 
- Aš sujaudintas. Dabar man belieka tapti chimera. 

Bet kuris pėstysis gali užsukti į Grifito parką niekieno nepa- 
stebėtas. Viską apsvarsčiusi N.J. nusprendžia, kad, nepaisant 
užkardų, falabalų stovykla ne taip jau gerai apsaugota - su sąly- 
ga, kad svečias keliaus šalikelėmis. Nindzei-riedlentininkei, ap- 
siginklavusiai nauja lenta ir naujais “naktiniais veizolais" (ei, kad 
uždirbtum pinigėlių, privalai juos išleisti moderniems darbo instru- 
mentams), dėl to nekils jokių problemų. Tereikia surasti aukštą 
pylimą, kuris leidžiasi į tarpeklį, ir čiuožti jo pakraščiu, kol apačio- 
je išvysi laužavietės. O tada nerk žemyn. Pasikliauk traukos jė- 
ga. 

Pusiaukelėje nuo šlaito mergina ūmai suvokia, kad vidurnakų 
falabalų zonoje ryškus mėlynas bei oranžinis kombinezonas pri- 
kaustys aplinkinių dėmesį labiau nei fejerverkų salvė, todėl ji už- 
čiuopia apykaklėje įsiūtą kietąjį diską, spaudžia šį smiliumi ir 
nykščiu, kol pasigirsta spragtelėjimas. Kombinezonas tamsėja, 

spalvos raibuliuoja per elektropigmentą tarsi mazuto dėmelės 
vandenyje, kol galutinai išnyksta. 

Per pirmąją viešnagę ji neištyrė vietovės, kaip derėtų, nes ti- 
kėjosi čia nebegrįžti. Todėl pylimas pasirodo besantis aukštesnis 
ir statesnis, nei atrodė anksčiau. Veikiau panašus į uolą arba 
skardį. Tokios mintys užklysta į galvą pastebėjus, kad ji per ilgai 
plevena ore nejausdama po ratukais tvirto pagrindo. Tai bent 
šuolis! Balistinis profų slalomas. Jėga, juk tai mano darbo dalis, 
sako sau N.J. “Protingieji ratukai" neturėtų nuvilti. Melsvai pilkš- 
vi medžių kontūrai susilieja su pilkšvai melsvu fonu. Tiesą sa- 
kant, mergina temato raudoną lazerinį švytėjimą, mirgantį skait- 
meniniame spidometre, riedlentės priešakyje, tačiau jis nepatei- 
kia jokios realios informacijos. Radaro sensoriams bebandant 
užfiksuoti greitį, vibruojantys skaičiai išskysta į rausvus debesė- 
lius. 

"Ji išjungia spidometrą. Nūnai lekia visiškoje tamsoje. Veržia- 
si link žavingo tarpeklio dugną dengiančio betono nelyginant juo- 
das angelas, nuo kurio dangiškojo parašiuto Visagalis ką tik nu- 
pjovė apsauginius diržus. Kai ratukai pagaliau nusileidžia ant as- 
falto, nuo smūgio keliai kone sulenda į žandikaulius. Susirėmi- 
mas su gravitacija užsibaigia tuo, kad ji praranda ir aukštį, ir grei- 
tį. 

Pastaba ateičiai: kitą kartą šok nuo sumauto tilto. Tokiu bū- 
du bent jau nepataikysi nosimi į nematomą kaktusą. 

N.J. užsuka už kampo taip pasvirusi, kad vos nelyžteli gelto- 
nos linijos; “naktiniai veizolai“" persiorientuoja į daugiaspektrinį 
švytėjimą. Infraraudonųjų spindulių diapazone falabalų stovyklą 
apgaubia sūkuriuojančio rausvo rūko pašvaistė, draskoma“baltų 
nuo laužų tvoskiančio karščio pliūpsnių. Asfaltas skendi melsvo- 
je prieblandoje, o tai reiškia, kad jis šaltas. Tolumoje dunkso 
dantytos, falabalų suręstos užtvaros, kurias N.J. paniekino, nu- 
kritusi iš dangaus tarytum naikintuvas, kankinamas nepilnaver- 
tiškumo komplekso. 

Kai patenki į stovyklavietę, vietiniai nebekreipia į tave jokio 
dėmesio. Pora žmonių žiūri, kaip ji rieda pro šalį, tačiau neketi- 
na kelti triukšmo. Matyt, kurjeriai dažnai čia užklysta. Daugybė 
paikšų, patiklių, “Kūl-eid" geriančių kurjerių. Vargu ar tiems 

keistuoliams užtektų proto atskirti N.J. nuo likusios siuntinius ga- 
benančios smulkmės. Nieko tokio, ji dėl to neprieštarauja. Svar- 
biausia, jog čionykščiai neužsimanytų patikrinti naujosios riedlen- 
tės elementų. 

Įprastos stovyklavietės laužų šviesos pakanka, kad N.J. ga- 
lėtų apžvelgti gaują silpnapročių skautų, susibūrusių į sąskrydį, 
kuriame niekas nedalina ženklelių už nuopelnus arba higieną. 
Įjungusi infraraudonuosius spindulius, šešėliuose ji įžiūri spektri- 
nius raudonus veidus. Neturėdama akinių mergina tematytų 
tamsą. Naujieji “naktiniai veizolai" kainavo mažne trečdalį atly- 
gio, gauto už Laviną, Būtent tai turėjo omenyje motina, raginda- 
ma N.J. susirasti padienį darbą. 

Kai kurie tipai, regėti praeitą sykį, išnykę; vietoj jų atsirado 
keliolika naujų, anksčiau nematytų. Pora žmonių dėvi tramdo- 
muosius marškinius. Tokiu mados klyksmu aprūpinami tie, kurie 
visiškai prarado savikontrolę ir konvulsiškai raitosi ant betono. 
Dar keli atrodo kaip tikri psichai, tiktai nekenksmingi, panašūs į 
sukriošusius “Pasnausk ir keliauk" franšizėse besitrinančius be- 
namius. 

N.J. atsuka “skysto kasteto" dangtelį, gerai supurto balionėlį, 
kad jį būtų galima paleisti į darbą bet kuriuo momentu. Ant mer- 
ginos riešų puikuojasi madingos, kaip reikiant įelektrintos apy- 
rankės - tam atvejui, jei kokiam nevispročiui šautų į galvą čiupti 
ją už dilbio. O rankovėje slypi elektrošokas. Tik užkietėję kteti- 
nai nešiojasi šaudykles. Pleškinant iš ginklo, dar teikia sulaukti, 
kol sušaudyta auka nukraujuos, be to, kad ir kaip būtų paradok- 
salu, kulkos dažnai žudo žmones. Tuo tarpu paragavę elektrošo- 
ko iškrovos prielipos liks gyvi, tačiau garantuotai nuo tavęs at- 
stos. Bent taip skelbiama reklamoje. 

Ji nesijaučia esanti pažeidžiama, bet vis vien norėtų pati išsi- 
rinkti taikinį. Todėl išsaugoja greitam pabėgimui reikalingą greitį, 
kol aptinka moterį, kuri aną sykį atrodė ganėtinai draugiška - pli- 
kąją paukštytę su apdriskusia suknele, kitados veikiausiai pirkta 
“Šane!"* mados namuose. 


- Paėjėkime į miškelį, bičiule, - siūlo N.J. - Man būtų įdomu 
sužinoti, kas vyksta tavo smegenų liekanose. 

Moteris nusišypso ir nerangiai atsistoja. Vikramo stokojan- 
tys judesiai byloja, kad ji - gerai nusiteikusi silpnaprotė. 

- Aš irgi norėčiau apie tai pašnekėti, - sako ji. - Nes tuo ti- 
kiu. 

Užuot stabtelėjusi N.J. griebia ją už rankos, tempia šlaitu 
aukštyn link žemaūgių medelių, kuo toliau nuo kelio. Infraraudo- 
nųjų spindulių šviesoje mergina nepastebi jokių pasislėpusių ro- 
žinių veidų, vadinasi, giraitėje turėtų būti saugu. Tiesa, pavymui 
seka pora žmogėnų, kurie kulniuoja į ją nežiūrėdami, tarsi vidu- 
ryje nakties nelauktai užsigeidę paslampinėti miške. Vienas iš jų 
- vyriausiasis žynys. | 

Moteris maždaug dvidešimt penkerių metų, aukšta ir liesa, 
simpatiška, nors ne gražuolė. Vidurinėje mokykloje turbūt žaidė 
krepšinį. Savo komandoje, ko gero, išsiskyrė kaip arši, tačiau ne- 
pelnanti daug taškų puolėja. 

- Ar bent nutuoki, kur esi? - klausia N.J. 

- Parke, - atsako moteris. - Draugų rate. Mes padedame 
skleisti Žodį. 

- Kaip čia atsiradai? 

- Atvykau iš “Enterprais". Ten nukeliavę mes daug ko iš- 
mokstame. 

- Turi galvoje: Plaustą? “Enterprais" Plaustą? Jūs visi iš ten 
atsibeldėte? 

- Aš nežinau, iš kur mes atsibeldėme, - papurto galvą mote- 
ris. - Kartais man sunku prisiminti. Bet tai nesvarbu. 

- Kur anksčiau gyvenai? Juk tu neužaugai ant Plausto? 

- Dirbau programuotoja “Trigubose sistemose“, Kalnų Pa- 
noramoje, Kalifornijos valstijoje, - paaiškina moteris, staiga pra- 
bildama normalia anglų kalba. 

- Tuomet kaip patekai ant Plausto? 

- Nežinau. Senasis gyvenimas baigėsi. Prasidėjo naujasis. 
Dabar aš esu čia. 

- Kas įvyko prieš pasibaigiant senajam tavo gyvenimui? Ar 
prisimeni? 

- Kiek pamenu, dirbau iki vėlumos. Pradėjo gesti mano kom- 
piuteris. 

- Ir viskas? Tai paskutinis normalus dalykas, kuris išliko at- 
mintyje? 

- “Lūžo" mano sistema. Mačiau tiktai statinius trikdžius. 
Vėliau sunkiai susirgau. Mane nuvežė į ligoninę. Ten susipažinau 
su žmogumi, kuris paaiškino, kad aš apiplauta krauju ir nuo šiol 
priklausau Žodžiui. Staiga viskas stojo į savo vietas, ir aš apsi- 
sprendžiau persikraustyti ant Plausto. 

- Pati apsisprendei ar tave kažkas pastūmėjo? 

- Tiesiog norėjau. Štai kur mes vykstame. 

- Kas dar buvo ant Plausto kartu su tavimi? 

- Tokie kaip aš. 

- Kokie? 

- Programuotojai. Kaip aš. Kurie matė Žodį. 

- Matė savo kompiuterių monitoriuose? 

- Taip. Kartais per televizorių. 

- Ką jūs veikėte ant Plausto? 

Atitraukusi savo skarmalo rankovę moteris parodo subadytą 
veną. 

- Jūs vartojote narkotikus. 

- Ne. Davėme kraujo. 

- Jie iščiulpė jūsų kraują? 

- Taip. Kartais truputį programuodavome. Bet tik kai kurie 
iš mūsų. 

- Kiek laiko ten pratūnojai? 

- Nežinau. Kai mūsų rankos nuo dūrių tampa žaizdotos, per- 
sikeliame čia, kur padedame skleisti Žodį: suvelkame daiktus, 
statome užtvaras. Tačiau dirbame mes nedaug. Dažniausiai dai- 
nuojame, meldžiamės ir pasakojame kitiems apie Žodį. 

- Norėtum iš čia išsinešdinti? Galėčiau padėti tau pasprukti. 

- Ne, - krato moteris galvą. - Dar niekada anksčiau nesijau- 
čiau tokia laiminga. 

- Kodėl taip kalbi? Juk tu kažkada buvai “kieta" hakerė. O 
dabar, atleisk už atvirumą, tapai nusmurgėle. 

- Nieko baisaus, tu manęs neįžeidei. Būdama hakere aš ne- 
sijaučiau laiminga. Niekuomet nemąsčiau apie svarbius dalykus. 
Dievą. Dangų. Sudėtinga apie tai galvoti, gyvenant Amerikoje. 
Tu paprasčiausiai nustumi tokias mintis į šoną. Tačiau svarbiau- 

sia yra dvasia, o ne mokėjimas programuoti kompiuterius arba 
uždirbti pinigus. Apie nieką kita šiuo metu nė nemąstau. | 

Akies krašteliu N.J. stebi vyriausiąjį žynį ir jo bičiulį. Tuodų 
pamažu slenka pirmyn, žingsnis po žingsnio. Dabar porelė taip 
arti, kad mergina užuodžia, ką jie valgė pietums. Plikagalvė už- 
deda ranką ant N.J. peties. 

- Labai norėčiau, kad liktum su manimi. Kodėl mums nenu- 
sileidus žemyn? Išgertume ko nors gaivinančio. Tikriausiai esi iš- 
troškusi. 

- Man metas keliauti. - N.J. pašoka ant kojų. 

- Griežtai tam prieštarauju, - prabyla žynys. Kalba nepiktai. 
Tiesiog mėgina pavaizduoti N.J. tėtę. - Tu priėmei neteisingą 
sprendimą. 

- Kas tu toks būsi? Sektinas pavyzdys? 

- Viskas gerai. Tau nebūtina sutikti. Leiskimės į papėdę, pri- 
sėskime prie laužo ir pasišnekėkime. 

- Traukis iš kelio, nuokruša, kol N.J. nepersijungė į savigy- 
nos režimą, - atrėžia mergina. 

Visi trys falabalai žengia atatupsti. Pasirengę bendradar- 
biauti. Vyriausiasis žynys taikingai pakelia rankas. 

- Atleisk, mes neketinome tau grasinti. 

- Keisti jūs žmogeliai, - atsiliepia N.J. savo akiniuose vėl 
įjungdama infraraudonųjų spindulių diapazoną. 

Paaiškėja, jog žynio palydovas spaudžia delne mažą, neįtikė- 
tinai šiltą objektą. 

Ji nukreipia į vyruką žibintuvėlį, apšviečia viršutinę kūno da- 
lį. Temato pilkšvai rusvas spalvas ir kažką ryškiai raudoną, pri- 
menantį purpurinį ieties antgalį. 

Švirkštas. Pilnas raudono skysčio. Infraraudonieji spinduliai 
liudija, kad jis karštas. Tai šviežias kraujas. 

N.J. šio to nesupranta: kurių galų tie tipai slankioja su kraujo 
kupinais švirkštais? Tačiau ji pakankamai prisi žiūrėjo. 

Iš balionėlio šauna siaura neono žalumos atspalvio “skysto 
kasteto' čiurkšlė, kuri pataiko į adatą laikančio falabalo fiziono- 
miją. Tas atkragina galvą, tarsi būtų gavęs kūju į tarpuakį, ir be 
garso susmunka. Dėl visa pikta N.J. nokautuoja ir vyriausiąjį Žy- 

nį. Plikagalvė moteris stebi įvykių eigą nejudėdama iš vietos, pa- 
kraupusi. 


N.J. išlekia iš tarpeklio tokiu greičiu, kad, įsiliejusi į eismo 
srautą, rieda nelėčiau už aplinkinius automobilius. Sužvejojusi 
naktines salotas gabenančią autocisterną, tučtuojau skambina 
motinai. 

- Mama, klausyk. Ne, mama, spjauk į tą triukšmą. Taip, aš 
važiuoju riedlente tarp mašinų. Paklausyk manęs sekundėlę, ma- 
ma... 

Senoji kalė be paliovos zirzia ir inkščia. Su ja neįmanoma kal- 
bėtis. N.J. pamėgina susisiekti su Hairu. Ryšį pavyksta užmegzti 
po kelių minučių. 

- Sveikas! Ei! Sveikas! - šaukia mergina. Staiga išgirsta ma- 
šinos signalą, sklindantį iš mobilaus. 

- Taip? 

- Čia N.J. | 

- Kaip laikaisi? - kai pokalbiai pakrypsta į asmeninius reika- 
lus, tas vyrukas visuomet tampa “stabdžiu"'. N.J. visiškai nesinori 
pasakoti, kaip ji laikosi. Ūmai pasigirsta dar vienas automobilio 
pyptelėjimas, nustelbęs Hairo balsą. 

- Kur, po velnių, tu esi, Hairai? 

- Vaikštau Los Andželo gatvėmis. 

- Kaip tu sugebi prisijungti prie Metavisatos slampinėdamas 
gatvėje? - Jos protą nutvieskia žiauri apvaizda: - O Dieve, juk tu 
nevirtai chimera? 

- Na... - tempia gumą Hairas. Šneka sutrikusiu balsu, tary- 
tum iki šiol nebūtų supratęs, ką jis daro. - ...ne visai chimera. Ar 
prisimeni, kaip plūdai mane, kad visus pinigus išleidžiu kompiute- 
rinei įrangai? 

- Hmm, taip. 

- Man pasirodė, jog nepakankamai daug išleidžiu. Todėl nu- 
sipirkau agregatą, tvirtinamą prie diržo. Patį mažiausią iš visų. 
Dabar, prisisegęs tą daikčiuką prie diržo, einu gatve. Jėga. 

+» Tu chimera. 
- Taip, bet aš neapsikarstęs gelžgaliais... 

- Tu chimera. Klausyk, kalbėjau su viena žmogysta iš did- 
menininkų gaujos. 

- Ir... 

- Ji pareiškė, jog kažkada buvo hakere. Savo kompiuteryje 
pamatė kažką keista. Tada susirgo, galų gale prisijungė prie kul- 
to. O paskui ją perkraustė ant Plausto. 

- Ant Plausto? Tęsk. 

- Tiksliau, į “Enterprais". Jie ima iš hakerių kraują, Hairai. 
Iščiulpia iš kūnų. Apkrečia kitus žmones, suleisdam! jiems ligonių 
kraują. Kai iš hakerių venų nieko nelieka, kaip narkašų, jie siun- 
čiami į sausumą, kur užsiima didmenine prekyba. 

- Labai gerai, - tarsteli Hairas. - Puiki informacija. 

- Ji sakė, kad savo kompiuterio ekrane išvydo statinius trik- 
džius ir dėl to susirgo. Ką nors apie tai žinai? 

- Taip, tai tiesa. 

- Tiesa? 

- Taip. Bet tu nesijaudink. Liga užsikrečia tiktai hakeriai. 

N.J. taip įniršta, jog vienai minutei praranda žadą. 

- Mano motina - federalų programuotoja! Sumautas avigalvi! 
Kodėl manęs neperspėjai? 

Ji grįžta namo, nepraėjus nė pusvalandžiui. Šį kartą nesivar- 
gina persirengti savo maskuote, tiesiog įsiveržia pro duris tebe- 
vilkėdama šiurpoką juodą kombinezoną. Nuo lentynos stveria 
vieną motinos žaisliuką - sunkią krištolinę taurę (iš tiesų šioji ne 
krištolinė, o iš permatomo plastiko), kurią prieš porą metų mama 
gavo už tai, kad energingai padlaižiavo savo šefei ir įveikė visus 
poligrafo testus. Daugiau nedelsdama N.J. skuodžia į darbo ka- 
binetą. 

Mama sėdi ten. Kaip visada. Dirba kompiuteriu. Šiuo metu 
nežiūri į ekraną. Varto kažkokius užrašus, padėtus ant kelių. 

Vos tik ji pakelia akis, N.J. užsimoja ir sviedžia pseudokriš- 
tolinę taurę. Šioji prašvilpia virš motinos peties, atšoka nuo kom- 
piuterinio staliuko, rėžiasi tiesiai į monitorių. Pritrenkiantys rezul- 
tatai. N.J. visada magėjo tai padaryti. Mergina stabteli porai se- 
kundžių, kad pasigrožėtų savo žygdarbiu, kol mama spinduliuo- 
ja pačias įvairiausias emocijas. Kodėl tu dėvi šitą uniformą? Ar 
aš tau nesakiau, kad nevažinėtum riedlente tikroje gatvėje? Tau 

nevalia mėtyti daiktų namuose. Juolab mano brangiausių prizų. 
Kodėl sudaužei kompiuterį, valstybės nuosavybę? Kas, po para- 
liais, čia vyksta? 

Akivaizdu, jog motina nenutils mažiausiai porą minučių, todėl 
N.J. drožia į virtuvę, apsišlaksto vandeniu veidą, įsipila į stiklinę 
sulčių, leisdama gimdytojai sekti įkandin ir sklaidytis virš jos pe- 
čių. 

Galų gale mama aprimsta, nugalėta tylėjimo taktikos. 

- Aš ką tik išgelbėjau tavo sumautą gyvenimą, ma, - sako 
N.J. - Galėtum bent pasiūlyti man šokoladinių sausainių. 

- Susimildama, ką tu kalbi? 

- Jeigu jūs, tam tikro amžiaus žmonės, pasistengtumėte susi- 
pažinti su esminiais šių dienų įvykiais, jūsų vaikams nereikėtų im- 
tis drastiškų priemonių. 

“Žemė" materializuojasi ir didingai sukasi priešais jo veidą. 
Ištiesęs ranką Hairas sugriebia rutulį, pakreipia šį taip, kad ma- 
tytų Oregoną. Liepia pašalinti debesis, ką programa ir daro, pa- 
demonstruodama jam ryškų kalnų bei vandenyno pakrantės vaiz- 
dą. 

Už poros šimtinių mylių nuo Oregono kranto vandens pavir- 
šių bjauroja grūdėtas furunkulas. Pūlinys - dar per švelniai pasa- 
kyta. Jis už kelių šimtų mylių į pietus nuo Astorijos, tebeslenka ta 
pačia, pietų, kryptimi. Štai kodėl Chuanita išvyko į Astoriją: ji no- 
rėjo nusigauti kuo arčiau Plausto. Kodėl - belieka spėti. 

Pakėlęs galvą Hairas įsmeigia akis į “Žemę", pritraukia 
Oregoną, kad geriau jį apžiūrėtų. Simuliacijai artėjant, miglotas 
nuotraukas, gautas iš geosinchroninėje orbitoje skriejančių paly- 
dovų, keičia puikus vaizdas, kurį į CŽK kompiuterį siunčia visa 
flotilė netoli Žemės lakiojančių palydovų-šnipų. Dabar Hairas 
mato prieš porą valandų fotografuotų panoramų mozaiką. 

Plausto skersmuo siekia keliolika mylių. Kontūrai nuolat kei- 
čiasi, tačiau tuo metu, kai buvo darytos nuotraukos, jis turėjo iš- 
sipūtusių Žmogaus kepenų formą; visas pastangas įgauti ieties 
antgalio arba į pietus skrendančių žąsų būrio pavidalą sužlugdo 

trikdžiai, dėl kurių sistema tampa tokia amorfiška ir neorganizuo- 
ta, kad Plaustas panėšėja tik į kepenis. 

Pačiame centre plaukia du vienas prie kito beveik prisišlieję 
milžiniški laivai: lėktuvnešis “Enterprais" ir tanklaivis. Tuos du 
begemotus iš šonų remia nemažai krovininių laivų. Tai Branduo- 
lys. 

Visa kita tėra smulkmė. Šen bei ten matyti nuvarytos jach- 
tos ar nurašyti žvejų traleriai. Didžiumą Plausto sudaro papras- 
čiausios valtys: mažučiai kateriai, sampanai, džonkos, burlaiviai, 
guminės valtelės, gelbėjimosi plaustai, savadarbės struktūros, 
suręstos iš metalinių kubilų, pripumpuotų oro, ir polistireno putų 

„plokščių. Penkiasdešimt procentų statybinių medžiagų išvis ne- 
turėtų plūduriuoti jūros paviršiuje - virvės, kabeliai, lentos, tinklai 
ir kitos šiukšlės, suverstos ant to, kas išsilaiko ant vandens. 

Plausto viduryje tūno L. Bobas Raifas. Hairas tiksliai neži- 
no, ką jis ten veikia, ir nenutuokia, kaip su tuo susijusi Chuanita. 
Ką gi, metas išsiaiškinti. 


Skotas Lagerkvistas lūkuriuoja priešais Marko Normano 
“24/7" motociklų saloną, kai akiratyje pasirodo spėriai žingsniuo- 
jantis vyriškis su kardais. Pėstysis Los Andžele sukelia nuostabą 
labiau nei kardais ginkluoti žmonės. Visgi jis nuteikia džiugiai. 
Tie, kurie atvažiuoja į motociklų parduotuvę, jau turi mašiną, to- 
dėl jiems įkišti prekę nelengva. Tuo tarpu pėstysis - likimo dova- 
na. 

- Skotai Vilsonai Lagerkvistai! - šūkteli vyrukas, kai tarp 
jųdviejų lieka penkiasdešimties pėdų atstumas. - Kaip laikaisi? 

- Puikiai! - atsiliepia Skotas mažumėlę suglumęs. Bėda ta, 
kad šio tipo vardas visiškai išdulkėjo 1š galvos. Kur su juo teko 
susitikti anksčiau? 

- Malonu vėl jus matyti! - pribėgęs Skotas spaudžia žmo- 
gaus ranką. - Mudu nesimatėme nuo... hmm... 

- Ar Mažylis kontoroje? 

- Mažylis? 

- Aha. Markas. Markas Normanas. Koledže praminėme jį 
Mažyliu. Dabar, tapęs pustuzinio atstovybių, trijų “Makdonaldo" 
užkandinių ir viešbučio valdytoju, jis greičiausiai netrokšta prisi- 
minti savo pravardės, ar ne? | 

- Aš nežinojau, jog ponas Normanas valdo užkandinių tinklą. 

- O taip! Longbyče turi tris franšizes. Tiesa, valdo jas kaip 
partneris su ribota atsakomybe. Jis savo kabinete? 

- Ne. Ponas Normanas atostogauja. 

- O, tiesa. Korsikoje. “Ajačijo Hajat"“" viešbutis, 543-ias 
kambarys. Visiškai užmiršau. 

- Na, jeigu užsukote pasisveikinti... 

- Ne-e. Norėjau nusipirkti motociklą. 

- 07 Kokio modelio pageidausite? 

- Pavyzdžiui, “Jamahos". Su naujos kartos “protingais ra- 
tais". 

Skotas vyriškai išsišiepia, ketindamas pranešti siaubingą 
faktą maloniausia veido išraiška, kokią tik jis sugeba išspausti. 

- Gerai žinau, ką jūs turite galvoje. Deja, mūsų sandėlyje šių 
motociklų nėra. 

- Tikrai? 

- Tikrai. Tai naujas modelis. Iki šiol niekas jo neturi. 

- Esi tikras? Jūsų salonas vieną užsakė. 

- Išties? 

- Aha, prieš mėnesį. - Staiga vyriškis krypteli kaklą ir pa- 
žvelgia per Skoto petį. - Vilką mini, vilkas čia. 

Į aikštelę įvažiuoja vilkikas, tempiantis puspriekabę-platfor- 
mą sų naujų motociklų partija. | 

- Jis stovi ant tos priekabos, - pareiškia vyrukas. - Duok sa- 
vo vizitinę kortelę. Ant kitos pusės užrašysiu numerį, kad galė- 
tum nedelsdamas nukelti motociklą ant žemės. 

- Ypatingąjį užsakymą nusiuntė ponas Normanas? 

- Mažylis tvirtino, jog nori demonstruoti vitrinoje naują mode- 
lį, bet dokumentuose figūruoja ir mano pavardė. 

- Taip, sere. Supratau, sere. 


Be abejo, motociklas mikliai nurieda nuo platformos, lygiai 
toks pats, kaip jį apibūdino vyrukas su kardais, nurodęs teisingą 
spalvų gamą (juodą) ir numerį. Nuo “Jamahos" neįmanoma at- 
plėšti akių. Ji surenka aplink save žioplių minią paprasčiausiai 
stovėdama aikštelėje - kiti vadybininkai ir pardavėjai pastumia į 
šoną kavos puodelius, nukelia nuo stalų kojas, kad išeitų laukan 

ir pasigrožėtų juodąja sausumos torpeda. Abu ratai - varomieji. 
Technologiškai tokie.tobuli, kad juos net nepatogu vadinti ratais. 
Tai veikiau gigantiškos protingų greitaeigių riedlenčių ratukų ver- 
sijos, turinčios nepriklausomus, susitraukiančius stipinus, kurių 
galuose pūpso storos sukibimo plokštelės. Priekyje sumontuotas 
sensorių blokas stebi kelio būklę, nusprendžia, kur statyti kiek- 
vieną besisukančio rato plokštelę, kada ištiesti stipinus, kada juos 
įtraukti, kaip pakreipti ratą, kad jis maksimaliai sukibtų su pavir- 
šiumi. Visa tai kontroliuoja instaliuota operacinė sistema - kom- 
piuteris, kurio plokščias ekranas juoduoja virš degalų bako. 

Kalbama, jog šis mažulis nesunkiai išvystytų šimto dvidešim- 
ties mylių per valandą greitį lėkdamas žvirgždu. Kompiuteris pri- 
sijungia prie CŽK orų tinklo, todėl visada žino, kada laukti kritu- 
lių. Visiškai lankstus aerodinaminis korpusas automatiškai įgauna 
optimaliausią formą reaguodamas į greičio ir vėjo pokyčius, įka- 
lina savyje vairuotoją tarsi nimfomanė gimnastė. 

Skotas įsitikinęs, kad šis tipas, būdamas artimas pono Nor- 
mano draugas, pasinaudos didmenininkams skirta nuolaida. Ko- 
kiam normaliam prekybininkui būtų malonu parduoti tokį žavin- 
gą žvėrį su nuolaida? Vierią minutę Skotas dvejoja. Klausia sa- 
vęs, kas jam bus, jeigu čia kažkokia klaida. 

Žmogus įdėmiai jį stebi, regis, pajunta dvejones, tarsi išgir- 
dęs karštligiškus širdies dūžius. Paskutinę sekundę suminkštėja, 
pasirodo esantis didžiadvasis - Skotas dievina švaistūnus, - ir pri- 
deda porą šimtinių Kongo dolerių, kad pardavėjas uždirbtų bent 
niekingus komisinius. Tiksliau, arbatpini gius. 

Galų gale - tai bent likimo dovana! - vyrukas nutaria paišlai- 
dauti “Baikerių skyriuje". Perka viską lyg išprotėjęs. Įsigyja 
aukščiausios klasės sukomplektuotą mundiruotę. Juodą kombi- 
nezoną, dengiantį kūną nuo kaklo iki kojų pirštų, pasiūtą iš ne- 
peršaunamos, bet orui pralaidžios medžiagos, su šarvuotu pamu- 
šalu, pritvirtintų reikiamose vietose, ir apykaklę supančiomis oro 
pagalvėmis. Su tokia apranga šalmo nesimaukšlina netgi prisiekę 
saugumo gerbėjai. 

Sumąstęs, kaip prikabinti kardus prie kombinezono, klientas 
susiruošia į kelią. 

- Turiu pasakyti, - prataria Skotas, kai vyrukas įsitaiso ant 

motociklo ir - o siaube! - pradeda knebinėti operacinę sistemą, - 
kad jūs atrodote kaip velnių priėdęs močkrušys. 

- Ačiū už komplimentą. - Jis spusteli droselį, ir Skotas ne iš- 
girsta, o pajunta variklio galią. Šitas mažulis per daug protingas, 
kad eikvotų energiją keldamas triukšmą. - Perduok nuo manęs 
linkėjimus savo naujagimei dukterėčiai. - Tai taręs žmogus su 
kardais atleidžia sankabą. Stipinai susitraukia, ir motociklas šau- 
na iš vietos, tarytum būtų atsispyręs nuo žemės elektrinėmis le- 
tenomis. Jis prašvilpia aikštelę, priklausančią kaimyninei Naujojo 
Vandenio Šventyklos franšizei, ir išlekia į greitkelį. Nepraėjus nė 
pusei sekundės, vyrukas virsta tašku. Po akimirkos galutinai iš- 
nyksta. Šiaurės kryptimi. 

Kai dar neturi dvidešimt penkerių, retsykiais pagalvoji, jog 
tam tikromis aplinkybėmis galėtum tapti bjauriausiu velnių pri- 
ėdusiu močkrušiu pasaulyje. Jei įsikurčiau kinų vienuolyne, kur 
dešimt metų negailėdamas jėgų mokinčiaus kovos menų. Jei 
mano šeimą išžudytų narkotikų prekeiviai iš Kolumbijos ir aš pri- 
siekčiau atkeršyti. Jei susirgčiau mirtina liga ir man liktų gyventi 
vieneri metai, kuriuos pašvęsčiau kovai su gatvės nusikaltėliais. 
Jei tiesiog nusispjaučiau į visuomenės taisykles ir vietoj gėrio pa- 
sirinkčiau blogį. 

“Panašios mintys kirbėdavo ir Hairo galvoje, kol jis susidūrė 
su Varnu. Su juo susipažinus, savotiškai palengvėjo. Dabar ne- 
reikės įsivaizduoti savęs bjauriausiu močknušiu pasaulyje. Pirmo- 
ji vieta jau užimta ir apvainikuota, be abejo, vandeniline bomba. 
Jeigu ne šioji, gal dar būtų įmanoma pasitempti. Pavyzdžiui, su- 
rasti Varno Achilo kulną. Prisėlinti, vogčiomis pripilti į gėrimą 
narkotikų, atspardyti pasturgalį. Tačiau dėl atominio skėčio Var- 
no čempiono titulas nebepasiekiamas. 

Nėra to blogo, kuris neišeitų į gera. Kartais pakanka būti šiek 
tiek bjauriam. Reikia žinoti savo ribas. Tenkintis tuo, ką turi. 

Išrūkęs į greitkelį, pasukęs kalnų linkme, Hairas prisijungia 
prie Metavisatos ir atsiduria virtualiame savo kabinete. “Žemė- 
je" aiškiai matyti pritrauktas Plausto vaizdas. Jis lekia Oregono 

pusėn šimto keturiasdešimties mylių per valandą greičiu ir susi- 
mąstęs žvelgia į sankaupą laivų, dengiančių kelią vaiduokliškais 
pustoniais. 

Žiūrint iš toliau, Plaustas atrodo didesnis. Priartinus vaizdą 
paaiškėja, jog šią iliuziją sukuria jį supantis teršalų debesis, kuris 
pamažu ištirpsta vandenyje bei atmosferoje. 

Plaustas kursuoja Ramiuoju vandenynu pagal laikrodžio ro- 
dyklę. Kai “Enterprais" įgula pakursto savo garų katilus, jis su- 
geba iš dalies kontroliuoti kelionės kryptį, tačiau dėl aplipusio 
mėšlo gausos tikra navigacija praktiškai neįmanoma. Dažniau- 
siai Plaustas slenka ten, kur jį neša vėjas ir Koriolio jėgą. Prieš 
kelerius metus plaukė palei Filipinus, Vietnamą, Kiniją, Sibirą, 
pakeliui surankiodamas pabėgėlius. Vėliau nušliaužė link Aleutų 
duburio, aplenkė Aliaskos iškyšulį, o dabar lėtai plaukia pro ne- 
didelį Port Šermano miestelį, esantį Oregono valstijoje, visai ne- 
toli Kalifornijos pasienio. 

Pasikinkęs povandenines sroves Plaustas klajoja Ramiajame 
vandenyne ir protarpiais atsikrato savo šiukšlių. Laikui bėgant, 
jas išplauna, tarkim, į Santa Barbaros paplūdimius - surištų ske- 
letų ir apgraužtų kaulų krūvas. 

Nusigavęs į Kaliforniją jis pradės naują savo gyvenimo ciklo 
fazę. Nuo Plausto atskils didžioji improvizuoto jo krovinio dalis, 
nes keli šimtai tūkstančių pabėgėlių nupjaus lynus, jungiančius 
valteles prie Branduolio, ir patrauks į krantą - patys vikriausi, su- 
gebėję prisišlieti prie Plausto, patys išradingiausi, pajėgę išgyventi 
agoniškai lėtą kelionę per arktinius vandenis, patys tvirčiausi ir 
gudriausi, kurių nenudaigojo bendrakeleiviai. Žavingi vaikinai. 
Būtent tokius Žmones, tiksliau, tūkstantinės jų minias pageidau- 
tumėte išvysti savo asmeniniame paplūdimyje. | 

Nudrengtas iki kelių pagrindinių laivų, truputį manevringes- 
nis, “Enterprais" kirs pietinę Ramiojo vandenyno dalį, pasieks 
Indoneziją ir iš ten vėl keliaus į šiaurę pradėdamas eilinį migra- 
cijos ciklą. 

Kad įveiktų sraunias upes, skruzdėlių armijos susispiečia į 
plūduriuojančius kamuolėlius. Dauguma jų nukrenta ir paskęsta. 
Apatiniame pusrutulyje likusios skruzdėlės irgi priburbuliuoja. Iš- 
gyvena tik tos, kurios pakankamai ryžtingos ir greitos, kad užsi- 

ropštų į viršų. Tokiu būdu į kitą krantą persikelia gausybė skruz- 
dėlių, todėl, sprogdinant tiltus, jų armijų nė už ką nepavyks su- 
stabdyti. Štai taip pabėgėliai kerta Ramųjį vandenyną, nes būda- 
mi visiški skurdžiai jie negali nusipirkti bilieto į keleivinį lainerį 
arba įsigyti bent kiek padoresnę valtelę. Nauja banga nuplauna 
vakarų pakrantes maždaug kas penkerius metuš, kai vandenyno 
srovės atplukdo “Enterprais"' prie Šiaurės Amerikos. 

Pastaruosius porą mėnesių Kalifornijos pakrančių savininkai 
samdė apsaugą, potvynio zonoje montavo prožektorius ir spyg- 
liuotas užtvaras, savo jachtas aprūpino kulkosvaidžiais. Užsisa- 
kę CŽK “Plausto ataskaitas", visi laukia, kada palydovai praneš, 
jog dvidešimt penkių tūkstančių badaujančių euroazijiečių kontin- 
gentas ką tik atsiskyrė nuo “Enterprais"' ir sunėrė į vandenyną 
miriadus irklų, tarsi skruzdėlės - savo kojeles. 


- Metas dar šiek tiek pasikapstyti, - sako Hairas Biblioteki- 
ninkui. - Tačiau apsiribosime verbaliniu lygiu, nes šiuo metu aš 
spaudžiu 5-uoju greitkeliu neįtikėtinu greičiu ir privalau saugotis 
vos pasivelkančių sunkvežimių ar kitų griozdų. 

- Turėsiu tai omenyje, - per ausines pasigirsta Bibliotekinin- 
ko balsas. - Į pietus nuo Santa Klaritos apvirto vilkikas. O prie 
posūkio į Tularą, kairiojoje juostoje, žioji didžiulė duobė. 

- Ačiū. Beje, kas buvo tie dievai? Ar Lagosas turėjo nuo- 
monę šiuo klausimu? 

- Lagosas manė, kad jie galėjo būti magai - normalūs žmo- 
nės su ypatingomis galiomis - arba nežemiškų civilizacijų atsto- 
vai. 

- Ei, ei, ne taip greitai. Pakalbėkime apie viską iš eilės. Ką 
Lagosas turėjo galvoje kalbėdamas apie “normalius žmones su 
ypatingomis galiomis“? 

- Tarkim, jog Enkio nam-šub išties funkcionavo kaip viru- 
sas. Tarkim, kad jį išrado kažkoks asmuo, vardu Enkis. Vadina- 
si, Enkis turėjo mums nesuvokiamų lingvistinių galių. 

- Kuo gi jos pasireiškė? 

- Jei norite, išdėstysiu jums Lagoso nustatytas sąsajas. 

- Gerai. Pirmyn. 

- Tikėjimas magiškomis kalbos galiomis aptinkamas tiek mis- 

tinėje, tiek mokslinėje literatūroje. Kabalistai - judėjai mistikai iš 
Ispanijos ir Palestinos - neabejojo, jog, deramai kombinuojant 
dieviškojo vardo raides, galima įgyti antgamtinių sugebėjimų. 
Pavyzdžiui, kalbama, esą Abu Aharonas, ankstyvasis kabalistas, 
kuris iš Bagdado emigravo į Italiją, atlikdavo stebuklus pasitelk- 
damas į pagalbą šventųjų vardų galią. 

- Apie kokią galią tu šneki? 

- Didžiuma kabalistų buvo teoretikai, domėjęsi tik meditaci- 
ja. Tačiau pasitaikydavo ir kabalistų "praktikų", norėjusių pasi- 
naudoti savo žiniomis kasdieniniame gyvenime. 

- Žodžiu, burtininkai. 

- Taip. Praktikai rėmėsi “archangeliška abėcėle“, kilusia iš 
pirmojo amžiaus graikų bei aramėjų “kerų alfabetų", kurie pri- 
minė dantiraštį. Kabalistai vadino savo alfabetą “akių raštu“, 
nes iš linijų ir mažų apskritimų sudarytos raidės panėšėjo į akį. 

- Vienetai ir nuliai. 

- Kai kurie kabalistai skirstė raides pagal tai, kaip jas taria 
kalbos padargai. 

- Aišku. Kaip pasakytume šiandieną, jie susiejo raidę, at- 
spausdintą ant popieriaus, ir neuroninę jungtį, kuri privalo funk- 
cionuoti norint, kad toji raidė būtų ištarta. 

- Taip. Anot kabalistų, analizuojant įvairių žodžių tarimą, ga- 
lima padaryti išvadas apie tikrąją vidinę jų reikšmę bei svarbą. 

- Gerai, kaip pasakysi. 

- Mokslinės literatūros išvados, žinoma, ne tokios fantastiš- 
kos. Visa galybė tyrinėtojų bandė paaiškinti Babelį. Ne pačią 
Babelio infokalipsę, kurią dauguma žmonių mano esant papras- 
čiausiu mitu, o tą faktą, jog kalbos linkusios skaidytis. Mėginant 
sujungti visas kalbas į vieną visumą, atsirado nemaža lingvistinių 
teorijų. 

- Ir tas teorijas Lagosas stengėsi pritaikyti savo hipotezei 
apie virusą. 

- Būtent. Egzistuoja dvi mokyklos: reliatyvistų ir universalis- 
tų. Kaip apibendrina Džordžas Staineris, reliatyvistų nuomone, 
kalba - ne minties nešėja, o ją apibrėžianti išraiškos priemonė. 
Pažinimo struktūros rėmai. Žmogaus realybės suvokimą sistemi- 
na srautas jausmų, kurie plūsta per tą struktūrą. Štai kodėl kal- 

bos evoliucijos tyrimas neatsiejamas nuo sąmonės evoliucijos ty- 
rimų. 

- Prasmė man aiški. Ką propaguoja universalistai? 

- Priešingai reliatyvistams, tikintiems, jog kalbos neprivalo 
būti susijusios tarpusavyje, universalistai galvoja, kad, pakanka- 
mai atidžiai analizuojant kalbas, įmanoma aptikti bendrus jų 
bruožus. Todėl jie analizuoja kalbas ieškodami tų bendrumų. 

- Ar ką nors rado? 

- Ne. Kol kas kiekviena jų taisyklė turi išimčių. 

- Dėl kurių universalizmas sprogsta kaip muilo burbulas. 

- Nebūtinai. Jie aiškina problemą tvirtindami, esą bendros 
savybės pernelyg giliai paslėptos, kad galėtų būti išanalizuotos. 

- Mikliai išsisukinėja. 

- Jie teigia, jog tam tikrame lygyje kalba privalo užgimti žmo- 
gaus smegenyse. Kadangi visos žmonių smegenys daugiau ar 
mažiau vienodos... 

- Vienoda būna techninė įranga, bet ne programinė. 

- Jūs vartojate man nesuprantamas metaforas. 

Hairas prašvilpia pro didžiulį dviaukštį autobusą, kuris siū- 
buoja į šonus, talžomas pavojingo iš slėnio tvoskiančio vėjo. 

- Na, ką tik gimusio prancūzo smegenys lygiai tokios pačios, 
kaip ir anglo. Augant jiems instaliuojamos skirtingos programos 
- tai yra jie išmoksta skirtingas kalbas. 

- Taip. Todėl, pasak universalistų, prancūzų, anglų ar bet ko- 
kia kita kalba privalo turėti bendrus bruožus, kurių šaknys glūdi 
giluminėse žmogaus smegenų struktūrose. Pagal Čomskio teori- 
ją, giluminės struktūros - tai įgimtos sudedamosios smegenų da- 
lys, kurių dėka smegenys, pasiremdamos simbolių grandine, gali 
atlikti formalias operacijas. Arba, anot Emoną Bachą perfra- 
zuojančio Stainerio, “laikui bėgant, šios giluminės struktūros 
įspaudžia modelius smegenų žievėje, nepaprastai išsišakojusių ir 
tuo pačiu “užprogramuotų"' elektrocheminių bei neurofiziologinių 
kanalų tinkle". 
tiesa? 

- Universalistų požiūriu, aktyvieji lingvistinio gyvenimo taškai 
- giluminės struktūros - taip užslėpti, kad jų neįmanoma ištirti ar 

apibūdinti. Naudojantis Stainerio analogija, “pabandykite ištraukti 
būtybę iš jūros gelmių, ir ji suirs arba groteskiškai deformuosis". 

- Štai ir vėl susidūrėme su gyvate. Taigi kokiai teorijai Lago- 
sas pritarė? Reliatyvistų ar universalistų? 

- Rodos, jis nemanė, kad šios teorijos labai skirtųsi viena nuo 
kitos. Galų gale jos abi šiek tiek linkusios į mistiką. Lagosas tikė- 
jo, jog universalistų ir reliatyvistų mokyklos padarė tas pačias iš- 
vadas, nors nevienodai argumentavo savo apmąstymų procesą. 

- Aš asmeniškai įžvelgiu tarp jų esminį skirtumą, - priešta- 
rauja Hairas. - Universalistai galvoja, jog mūsų kalbą apibrėžia 
neuroninės jungtys, esančios smegenų žievėje. Tuo tarpu relia- 
tyvistai netiki, kad mus galėtų kažkas riboti. 

- Lagosas modifikavo Čomskio teoriją paskelbęs, esą kalbos 
mokymasis prilygsta kodo įrašymui į PROM. Turiu pripažinti, 
kad ši analogija man nesuvokiama. 

- Analogija gan paprasta. PROM - tai programuojamoji pa- 
stovioji atmintinė, - paaiškina Hairas. - Pagaminti fabrike, lustai 
yra visiškai tušti. Vieną vienintelį kartą galima užkoduoti ir už- 
šaldyti lustuose informaciją, kitaip tariant, programas. Tuomet jie 
virsta technine įranga. Šiuos duomenis įmanoma perskaityti, ta- 
čiau naujo kodo jau neįrašysi. Lagosas bandė pasakyti, jog nau- 
jagimio smegenys neturi jokios struktūros - kaip teigia reliatyvis- 
tai. Vaikui augant, atitinkamai vystosi ir smegenys, o kalba “už- 
koduojama“ techninėje įrangoje ir tampa nuolatine giluminių 
struktūrų dalimi - kaip tvirtina universalistai. 

- Būtent tokią interpretaciją jis pateikė. 

- Vadinasi, šnekėdamas apie Enkį, lyg apie realų asmenį su 
magiškomis galiomis, jis turėjo galvoje, jog Enkis kažkaip suprato 
ryšius tarp kalbos bei smegenų ir mokėjo manipuliuoti tomis są- 
sąjomis. Panašu į hakerį, kuris, žinodamas kompiuterinės siste- 
mos paslaptis, gali parašyti kodą ir jį kontroliuoti - sukurti skait- 
meninį 2am-šub. 

- Lagosas minėjo, kad Enkis sugebėdavo pakilti į kalbos vi- 
satą ir išvysti ją savo akimis. Lygiai taip pat kaip žmonės, keliau- 
jantys į Metavisatą. Tai suteikdavo jam galios kurti įvairius nam- 
-šub. O šie savo ruožtu įtakodavo smegenų bei kūno funkciona- 
vimą. 

- Kodėl mūsų laikais niekas to nedaro? Kodėl nėra angliškų 
nam-šub? 

- Kaip pastebi Staineris, ne visos kalbos vienodos. Kai kų- 
rios labiau tinka metaforoms. Į žodžių žaismą linkusios hebrajų, 
aramėjų, graikų ir kinų kalbos pajėgė užmegzti tvirtą ryšį su re- 
alybe. Palestinoje buvo Ouiryat Sefer, “Raidžių miestas", Sirija 
turėjo Byblos, “Knygų miestą". Kitos civilizacijos, priešingai, at- 
rodo “bekalbės" arba, kaip Egipto atveju, ne visai įsisąmoninan- 
čios kūrybines bei transformacines kalbos galias. Lagosas tikėjo, 
jog šumerų kalba buvo ypač galinga, bent jau prieš penkis tūks- 
tančius metų. 

- Kalba, kurią Enkis pasirinko neurolingvistiniam programa- 
vimui. 

- Ankstyvieji lingvistai, kaip ir kabalistai, tikėjo pramanytos - 
Edeno arba Adomo - kalbos egzistavimu. Ji leisdavo visiems 
žmonėms suprasti vieniems kitus. Šis Logos užgimė tą akimir- 
ką, kai ištaręs žodį Dievas sukūrė pasaulį. Edeno kalba suteikda- 
mas objektui vardą, tu jį sukuri. Vėl pacituosiu Stainerį: “Mūsų 
kalba įsiterpia tarp supratimo ir tiesos, ji panaši į dulkėtą langą 
arba kreivą veidrodį. Edeno kalba prilygo skaidriam stiklui, pro. 
kurį liejosi suvokimo šviesa. Todėl Babelį galima vadinti antruo- 
ju nusidėjimu."' Izaokas Aklasis, ankstyvasis kabalistas, sakė - 
cituoju Geršomo Šolemo vertimą: “Žmonių kalba susijusi su die- 
viškąja, ir visos kalbos, tiek žmonių, tiek dieviškoji, kilo iš vieno 
šaltinio: Viešpaties vardo". Kabalistai praktikai, kerėtojai, titula- 
vosi ba 'al šem, kas reiškia “įvaldęs dieviškąjį vardą". 

- Pasaulinė mašinų kalba, - tarsteli Hairas. 

- Dar viena analogija? 

- Kompiuteriai atpažįsta mašinų kalbą, - atsako Hairas. - Ji 
parašyta nuliais ir vienetais - dvejetainiu kodu. Programuodamas 
mašinų kalba, kontroliuoji kompiuterio smegenis, jo egzistavimo 
pagrindą. Tai savotiškas Edeno kalbos atitikmuo. Tačiau dirbda- 
mas tokiame primityviame nulių ir vienetų lygmenyje, po kurio 
laiko garantuotai pakvaiši. Todėl programuotojai sukūrė visą 
kompiuterinių kalbų Babelį: FORTRAN, BASIC, COBOL, 
LISP, Pascal, C, PROLOG, FORTH. Su kompiuteriu bendrauji 
pasitelkęs vieną jų į pagalbą, o tam tikra programėlė, vadinama 


45 


kompiliatoriumi, paverčia komandas sistemai suprantama dveje- 
taine. Tiesa, tu niekada tiksliai nežinai, ką būtent daro kompilia- 
torius. Todėl kartais tenka nusivilti savo darbo rezultatais. Prieš 
save matai apdulkėjusį stiklą arba kreivą veidrodį. Talentingas 
hakeris anksčiau ar vėliau pradeda suprasti, kokie sraipteliai su- 
kasi kompiuterinės sistemos viduje - jis regi kiaurai kalbą, kuria 
naudojasi programuodamas, ir įžiūri slaptas dvejatainio kodo 
funkcijas. Lyg ir tampa ba 'a! šem. 

- Lagosas tikėjo, jog legendose apie Edeno kalbą pagražintai 
atpasakojami tikri įvykiai, - sako Bibliotekininkas. - Šie mitai at- 
spindi nostalgiją tiems laikams, kai žmonės šnekėjo šumeriškai, 
gerokai pranašesne kalba už visas kitas, vėliau išsivysčiusias. 

- Nejau šumerų kalba iš tikrųjų tokia gera? 

- Ne, bent jau nūdienos lingvistų požiūriu. Kaip minėjau 
anksčiau, ji nutolusi už mūsų suvokimo ribų. Lagosas spėjo, kad 
anais laikais žodžių funkcija buvo kitokia. Jeigu gimtoji kalba įta- 
koja fizinę besivystančių jūsų smegenų struktūrą, tuomet galima 
teigti, jog šumerai, kurių kalba nė iš tolo nepanaši į dabar egzis- 
tuojančias, turėjo smegenis, radikaliai besiskiriančias nuo jūsiš- 
kių. Lagoso nuomone, dėl šios priežasties šumerai idealiai tiko 
virusų sukūrimui ir platinimui. Užgimęs šumerų kalboje virusas 
plisdavo labai sparčiai, kol visus apkrėsdavo. 

- Gal tą žinojo ir Enkis, - pastebi Hairas. - Gal Enkio nam- 
-šub nėra susijęs su blogiu. Gal Babelis - geriausia dovana žmo- 
nijai. 

N.J. motina dirba Fedlende. Ji pastato savo nediduką auto- 
mobilį asmeniniu numeriu pažymėtoje vietoje, už kurią federalai 
privalo mokėti dešimt procentų atlyginimo (jei nepatinka, važiuo- 
kite taksi arba eikite pėstute), ir žingsniuoja aukštyn akinančiai 
apšviesta gelžbetonio spirale, pro geresnes, arčiau žemės pavir- 
šiaus esančias, vietas, rezervuotas kitiems federalams, bet šiuo 
metu tuščias. N.J. motina visada kulniuoja pakilimo tako viduriu, 

tarp mašinų eilių, idant vaikinai iš VGSOVS nepamanytų, kad ji 
slapstosi, dykinėja, kažko tyko, apsimeta serganti ar rūko. 

Nusigavusi iki požeminio įėjimo į savo pastatą, ji ištraukia iš 
kišenių visus metalinius daiktus, nusiima papuošalus, sumeta juos 
į purviną plastikinį rezervuarą ir žengia pro detektorių. Parodo 
ženkliuką. Pasirašo ir nurodo atvykimo laiką elektroniniame laik- 
rodyje. Leidžiasi iškratoma VGSOVS merginos. Procedūra ne 
itin maloni, bet tai niekis, palyginti su kūno ertmių patikrinimu. Jie 
turi teisę tokiam apieškojimui. Vieną mėnesį N.J. motinos angas 
tikrindavo kas dieną. Viskas prasidėjo nuo to, kad per posėdį ji 
surizikavo pareikšti, esą vykdydama svarbų programavimo pro- 
jektą viršininkė galbūt pasirinko neteisingą kelią. Už įžūlumą teko 
atsipirkti gana skaudžia bausme, tačiau ji visada troško kažkuo 
pasitarnauti savo šaliai, o jei dirbi federalams, turi susitaikyti su 
intrigų neišvengiamumu. Juolab kad dėl klaidų dažniausiai kalti- 
nami iešmininkai. Ant galvos pilamų srutų kiekis sumažės, kai 
pakilsi keliais karjeros laipteliais į viršų. N.J. mama nė kiek ne- 
trokšta kivirčytis su viršininke. Marieta, jos viršininkė, taip pat 
neskabo žvaigždžių nuo valdininkų dangaus, tačiau ji turi reika- 
lingų ryšių. Įvairių pažįstamų, kurie savo ruožtu pristato ją ki- 
tiems. Marietą kviečia į kokteilių vakarėlius, kur lankosi tokie 
žmonės... na, jums tiesiog akys išsprogtų. 

Ji ramiai ištveria patikrinimą. Susiverčia į kišenes metalinius 
daiktus. Užkopia laiptais iki savo aukšto. Liftai tebeveikia, tačiau 
aukšti Fedlendo pareigūnai leido suprasti, žinoma, neoficialiai 
(egzistuoja daug būdų, kaip perduoti savo pageidavimus papras- 
tiems darbuotojams), kad jie įpareigoti taupyti energiją. Pareiga 
federalams aukščiau visko. Pareiga, lojalumas, atsakomybė. 
Trys kertiniai Jungtinių Amerikos Valstijų akmenys. Todėl laip- 
tinėse nestinga prakaituotos vilnos bei čežančios odos. Jei kilsite 
aukštyn liftu, jokių priekaištų neišgirsite, bet tai neliks nepaste- 
bėta. Faktas bus užfiksuotas ir kažkur pažymėtas. Žmonės 
spoksos į jus matuodami akimis nuo galvos iki kojų, tarsi klaus- 
dami: kas atsitiko, gal pasitempėte koją? Laiptais lipti ne taip jau 
sunku. 

Federalai nerūko. Ir nepersivalgo. Sveikos gyvensenos pla- 
nas - konkretumo įsikūnijimas, nestokojantis paskatinimų. Jei 

pernelyg aptuksite ar dėl greito ėjimo pridusite, niekas, be abejo, 
nepriekaištaus, nes tai būtų nemandagu, tačiau jūs pajusite tam 
tikrą spaudimą, suprasite nepritampąs prie kolektyvo. Žingsniuo- 
jant tarp šimtinės stalų, jus palydės žvilgsniai, vertinantys jūsų 
sėdmenų apimtis. Bendradarbiai susišaudys akimis nebyliai spė- 
liodami, kiek dėl jo ar jos kaltės mums pakils mokesčiai už svei- 
ko gyvenimo būdo planą? 

Juodais aukštakulniais kaukšėdama per laiptus, N.J. motina 
pagaliau nusigauna į savo biurą, erdvią patalpą, šachmatų lange- 
lių tvarka apstatytą kompiuterių terminalais. Anksčiau skyrius 
buvo padalintas į gardelius, bet VGSOVS vyrakams tai nepati- 
ko - kas bus, jei reikės skubiai evakuotis? Pertvaros taps kliūtimi 
nežabotos panikos srautui. Todėl daugiau jokių gardelių. Tik ter- 
minalai ir kėdės. Nėra net stalų, nes šie skatina popieriaus var- 
tojimą, o tai perdėm archajiška ir atspindi reikalavimų neatitin- 
kančią komandos dvasią. Kuo ypatingas jūsų darbas, kad norite 
užrašyti jo procesą ant popieriaus, kurį matote tik jūs vienas ir 
galite uždaryti stalčiuje? Jeigu prisijungėte prie federalų, jūsų 
triūso rezultatai tampa Jungtinių Amerikos Valstijų nuosavybe. 
Dirbkite kompiuteriu. Jis išsaugos kopijas, tad jei susirgsite ar at- 
sitiks kitokių nenumatytų dalykų, jūsų bendradarbiai ir viršininkai 
galės gauti visus reikalingus duomenis. Jeigu jūms maga rašytis 
pastabas arba kažką keverzoti ant popiergalio, darykite tai na- 
muose, laisvų nuo darbo metu. 

Vertėtų neužmiršti ir pakeičiamumo problemos. Federalams, 
kaip ir kariškiams, privalu būti pakeičiamiems. Kas nutiks, jei 
suges jūsų terminalas? Sėdėsite sudėjęs rankas ir lauksite, kol jį 
pataisys? Ne, ponuli, jūs persikelsite prie laisvo terminalo ir pra- 
tęsite darbą. Tokiu lankstumu nepasižymėsite, jei stalčiuose bus 
sukišta pusė tonos popierių ir dar tiek pat mėtysis ant stalo. 

Štai kodėl federalų skyriuose nėra popierių. Visi terminalai 
tapatūs. Jūs atvykstate ryte į biurą ir sėdate prie pirmo pasitai- 
kiusio. Žinoma, galite išsirinkti kokį nors mėgstamą kompiuterį, 
kiekvieną dieną prie jo įsitaisyti, bet šis faktas bus pastebėtas. 
Paprastai jūs renkatės arčiausiai durų esančią darbo vietą. Tokiu 
būdu vėliausiai į biurą atėję bendradarbiai priversti tenkintis to- 
liausiai nuo durų stovinčiais terminalais, ir likusią dienos dalį iš 

pirmo žvilgsnio aišku, kas skyriuje gali vadintis padėties šeiminin- 
ku, o kas - pasak tualetuose sklindančių gandų - turi asmeninių 
problemų. 

Valdžia veikiai sužino, kas pirmieji pasirodo savo biure. Kai 
ryte prisijungiate prie sistemos, centrinis kompiuteris fiksuoja lai- 
ką. Jis pastebi praktiškai viską: kiaurą dieną seka, kokius klavi- 
šus spaudžiate klaviatūroje ir kada (nustato tiksliai, iki mikrose- 
kundės), teisingas tai mygtukas ar ne, kiek klaidų jūs darote ir 
kada. Savo darbo vietoje privalote būti tik nuo aštuonių iki pen- 
kių - pusvalandis poilsio skirtas pietums, per kitas dvi dešimties 
minučių pertraukėles galite išgerti kavos, - bet jei laikysitės ofi- 
cialaus grafiko, šis faktas bus pastebėtas, todėl, N.J. mamai sė- 
dus už artimiausio laisvo terminalo ir prisijungus prie sistemos, 
laikrodis rodo be penkiolikos septynias. Pustuzinis bendradarbių 
jau pluša prie kompiuterių, įrengtų arčiau durų. Nieko baisaus. 
Demonstruodama stabilų požiūrį į darbą ji gali tikėtis gan pado- 
rios karjeros. 

Federalai tebedirba plokščioje erdvėje. Jokių trimačių išmo- 
nių, jokių akinių, skirtų matyti virtualius vaizdus, jokio stereogar- 
so. Visi kompiuteriai aprūpinti paprastais plokščiais, dvimačiais 
monitoriais. Ekranuose pasirodo langai, kuriuose - nedidukai 
tekstiniai dokumentai. Federalai paklūsta griežtai ekonominei 
programai. Neilgai trukus turėtų skinti jos vaisius. 

N.J. motina prisijungia prie sistemos, patikrina paštą. Neran- 
da nė vienos asmeninės žinutės, tik porą masiškai platinamų 
Marietos skelbimų. 


NAUJI TP IŠTEKLIŲ SUVIENIJIMO NUOSTATAI 


Manęs paprašyta supažindinti jus su naujais sky- 
riaus išteklių suvienijimo nuostatais. Pridedamoje at- 
mintinėje pateikiamas naujas VGSOVS “Darbo va- 
dovo" poskyris, kuris keičia senąjį, pavadintą FIZINĖ 
ĮMONĖ / KALIFORNIJA / LOS ANDŽELAS / BIURAI/ 
PLANAVIMO REIKALAVIMAI / DARBUOTOJŲ ĮNA- 
ŠAS / GRUPINĖ VEIKLA. 

Senasis poskyris griežtai draudė naudotis biuro 

erdve ar darbo laiku bet kokios rūšies veiklai, per ku- 
rią suvienijami skyriaus ištekliai. Tiek nuolatinei (pa- 
vyzdžiui, “kavos fondo" kaupimas), tiek vienkartinei 
(pavyzdžiui, gimtadienio vakarėlių organizavimas). 

Draudimas tebegalioja, neskaitant vienkartinės 
išimties, taikomos visiems skyriams, pageidavu- 
siems įgyvendinti bendrą tualetinio popieriaus stra- 
tegiją. 

Vietoj įžangos pateiksiu kelis komentarus šia te- 
ma. Problema, susijusi su tualėtinio popieriaus pa- 
skirstymu darbuotojams, sukelia neišvengiamų sun- 
kumų bet kuriai personalo valdymo sistemai: ne 
kiekvienas apsilankymas higienos objekto patalpose 
užsibaigia tualetinio popieriaus panaudojimu; netgi 
tuomet, kai jis naudojamas, reikiamas kiekis (kvad- 
ratų skaičius) gali skirtis, priklausomai nuo Žmogaus 
ir jo apsilankymo higienos objekte pobūdžio. Be to, 
darbuotojai retsykiais naudojasi tualetiniu popieriumi 
nenumatytiems/kūrybiniams tikslams, pavyzdžiui, 
norėdami nuvalyti nuo veido kosmetiką, pašalinti pra- 
lietų skysčių padarinius ir taip toliau. Tualetinis po- 
pierius nepakuojamas į mažus vienkartinius paketus 
(kaip drėgnos servetėlės), nes vienais atvejais tai 
nulemtų besaikį eikvojimą, o kitais - ribotų aktyvumą. 
Tradiciškai šio produkto pakuotę atstoja nemažų 
gabaritų paskirstymo vienetas, savo dydžiu pra- 
nokstantis maksimalų kvadratų kiekį, kurį individas 
galėtų išnaudoti per vieną kartą (neskaitant netikėtų, 
nenumatytų įvykių). Tokia padėtis, kai higienos ob- 
jekte apsilankymų, per kuriuos išsenka paskirstymo 
vienetas (baigiasi ritinys), skaičius sumažėja iki mi- 
nimumo, gali emociškai traumuoti darbuotoją, no- 
rintį pasinaudoti higieninėmis priemonėmis. Tačiau 
valdytojui dėl to kyla sunkumų, nes paskirstymo vie- 
netas - gana didelės apimties, ir juo pakartotinai pri- 
valo naudotis tam tikras skaičius individų, idant ne- 
būtų patirti nuostoliai. 

Įsigaliojus Ekonominės programos XVII stadijai, 
darbuotojams suteikiama galimybė atsivežti iš na- 
mų savo tualetinį popierių. Toks leidimas žalingas, 
nes kiekvienas darbuotojas paprastai nešasi savo ri- 
tinį. 

Kai kurie skyriai bando išspręsti problemą suvie- 
nydami tualetinio popieriaus išteklius. 

Vengiant besaikių apibendrinimų, galima teigti, 
jog dėl tam tikrų, racionalizacijai nepasiduodančių, 
ypatybių, būdingų tualetinio popieriaus išteklių suvie- 
nijimui, propaguojamam skyrių lygyje, tokioje aplin- 
koje (tai yra pastate), kurioje asmeninės higienos ob- 
jektai išdėstyti kiekviename aukšte (tai yra vienu ob- 
įektu naudojasi keli skyriai), visuose skyriuose priva- 
lo būti įrengta laikina tualetinio popieriaus paskirsty- 
mo vienetų (tai yra ritinių) saugojimo vieta. Jei TPPV 
(ritiniai) bus patalpinti už juos kontroliuojančio sky- 
riaus (tai yra skyriaus, kurio nariai bendromis pajė- 
gomis įsigijo TPPV) akiračio ribų - kitaip tariant, jei 
TPPV bus saugojami koridoriuje ar toje teritorijoje, 
kur tualetinis popierius naudojamas pagal paskirtį, 
juos išgrobstys arba “pasiskolins" svetimi, TPPV 
kontroliuojančiam skyriui nepriklausantys asmenys, 
kurie vogs sąmoningai arba suklaidinti neteisingo įsi- 
tikinimo, jog TPPV nemokamai dalina darbdavys 
(šiuo atveju Jungtinės Amerikos Valstijos). Be to, 
"pasiskolinimą" gali nulemti būtinybė - pavyzdžiui, 
kai tenka pašalinti skysčius, kurie aplieja jautrius 
elektroninius įrengimus. Šis faktas privertė kai ku- 
riuos skyrius (tegul jie lieka neįvardinti - jūs patys Ži- 
note, bičiuliai, kas taip elgiasi) įrengti improvizuotas 
TPPV saugyklas, kurios atstoja ir išteklių surinkimo 
taškus. Tokiomis saugyklomis paprastai tampa ar- 
čiausiai asmeninės higienos objektų esantys stalai. 
Ant šių stovi dubenys ar kiti rezervuarai, į kuriuos 
bendro fondo nariai gali sudėti savo įnašus, ir dė- 
mesį prikaustantis, aukų prašantis ženklas (daž- 


51 


niausiai pliušinis Žaisliukas ar karikatūra). Pagal da- 
bar galiojančias instrukcijas tokios saugyklos/ekspo- 
natai yra draudžiamos. Tačiau vardan darbuotojų hi- 
gienos, moralės ir kolektyvinės dvasios, mano val- 
džia sutiko padaryti vienkartinę išimtį. 

Jūsų pareiga - įdėmiai susipažinti su visomis 
“Darbo vadovo" dalimis, tiek senos redakcijos, tiek 
naujos. Dokumentas privalo būti perskaitytas apytik- 
riai per 15.62 minučių (ir nemanykite, kad aš nepa- 
tikrinsiu). Prašau atkreipti ypatingą dėmesį į šiuos 
dokumento punktus: 

1) Leidimas apsirūpinti TPPV saugyklomis sutei- 
kiamas bandomajam laikotarpiui. Naujoji strategija 
bus peržiūrėta po šešių mėnesių. | 

2) Jos turi būti įrengiamos savanorišku išteklių 
suvienijimo pagrindu, kaip aprašyta poskyryje apie 
bendrus darbuotojų fondus. (NB: tai reiškia, kad bus 
reikalaujama finansinių ataskaitų.) 

3) TPPV perka patys darbuotojai (draudžiama 
atsisiųsti per pašto tarnybą). Prieš įnešant TPPV į 
objektą, juos privalo patikrinti VGSOVS. 

4) Aromatizuoti TPPV draudžiami, nes kai ku- 
riems asmenims jie gali sukelti alergines reakcijas, 
pvz., čiaudėjimą. 

5) Kaip ir vykdant kitas valiutines operacijas JAV 
ribose, piniginius fondus privalo sudaryti oficiali 
Jungtinių Valstijų valiuta, o ne jenos arba Kongo do- 
leriai! | 

Suprantama, jei į piniginių įnašų rezervuarą 
Žmonės bandys versti šūsnis pasenusių milijono ir 
milijardo vertės kupiūrų, kils rimtų problemų. Ūkio 
tarnyba pagristai nerimauja dėl atliekų atsikratymo ir 
potencialaus gaisro pavojaus, kuris grėstų susikau- 
pus kalnui milijonų bei milijardų. Todėl pagrindinis 
naujų taisyklių punktas įgalioja jus ištuštinti įnašų re- 
zervuarą kiekvieną dieną arba dar dažniau, jei prog- 
nozuojamas banknotų perteklius. 

Tuo pačiu ūkio tarnyba prašė paminėti, jog dau- 
guma iš jūsų, norintys atsikratyti JAV valiutos per- 
tekliumi, gali mėginti vienu šūviu nušauti du kiškius ir 
pasinaudoti senais milijonais vietoj tualetinio popie- 
riaus. Nors toks požiūris gana kūrybiškas, jis turi du 
esminius trūkumus: 

1) Kupiūros užkemša santechninius vamzdžius. 

2) Tokiu būdu išniekinama JAV valiuta ir pažei- 
džiamas federalinis įstatymas. 

NEDARYKITE TO! 

Prisijunkite prie bendro savo skyriaus fondo, ku- 
riame kaupiami ištekliai tualetiniam popieriui. Tai pa- 
prasta, higieniška ir teisėta. 

Vienykitės! 

Marieta 


Atidariusi langą su nauja atmintine, N.J. mama patikrina lai- 
ką ir pradeda skaityti dokumentą. Šiam procesui skirta apytiks- 
liai penkiolika ir šešiasdešimt dvi šimtosios minutės. Vėliau, de- 
vintą valandą vakaro, savo kabinete peržiūrinėdama dienos sta- 
tistiką, kompiuterio ekrane Marieta pamatys visų darbuotojų pa- 
vardes, šalia kurių bus pažymėtas laikas, išeikvotas atmintinės 
skaitymui, ir ji sureaguos maždaug taip: 


Mažiau nei 10 minučių: metas rimtai pasišnekėti, 
galbūt rekomenduoti pakeisti požiūrį į darbą. 

10-14 minučių: nenuleisti akių nuo darbuotojo; 
pastebimas atsainumas. 

14-15.62 minučių: kvalifikuotas, išmano savo 
darbą, bet kartais gali praleisti pro akis svarbias 
smulkmenas. 

Lygiai 15.62 minučių: gudročius. Rekomenduoti 
keisti požiūrį į darbą. 

15.63-16 minučių: padlaižys. Nepatikimas. 

16-18 minučių: dirba sistemingai; kartais per 
daug gilinasi į nereikšmingas smulkmenas. 

Daugiau nei 18 minučių: pažiūrėti stebėjimo ka- 

meros vaizdajuostę, patikrinti, kuo užsiiminėjo dar- 
buotojas (galbūt ėjo į tualetą negavęs leidimo). 


Atmintinės skaitymui N.J. motina nusprendžia paskirti nuo 
keturiolikos iki penkiolikos minučių. Jaunesniems darbuotojams 
verta sugaišti daugiau laiko, kad pasirodytų esantys atidūs, o ne 
pasipūtėliai. Vyresniesiems derėtų skaityti sparčiau, idant pade- 
monstruotų potencialą vadovaujamam darbui. N.J. mamai netoli 
keturiasdešimties. Ji skenuoja akimis dokumentą, reguliariais in- 
tervalais spusteli mygtuką “žemyn", kartais grįžta į puslapio vir- 
šų apsimesdama, jog pakartotinai peržvelgia vieną ar kitą pa- 
straipą. Kompiuteris viską fiksuoja, o valdžia teigiamai vertina 
tokias smulkmenas, kurios, bėgant laikui, gali apibendrintai supa- 
žindinti su jūsų darbo įgūdžiais. 

Pabaigusi tyrinėti atmintinę ji pasineria į savo tiesioginį dar- 
bą. N.J. mama federalams kuria taikomąsias programas. Senais 
laikais ji būtų galėjusi pragyventi rašydama pilnas kompiuterines 
programas. Dabar tenka užsiimti tik fragmentais. Šias progra- 
mas suprojektavo Marieta ir jos viršininkai, posėdžiavę viršuti- 
niame aukšte visą savaitgalį. Turėdami projekto rėmus jie dali- 
na problemą į vis mažesnius segmentus, kuriuos paskiria grupių 
vadovams, o tie savo ruožtu suskaido juos į dar smulkesnius ga- 
balėlius ir pateikia trupinius atskiriems programuotojams. Derin- 
dami savo užduotis koduotojai privalo laikytis taisyklių rinkinio, 
gerokai gausesnio ir spalvingesnio nei “Darbo vadovas". 

Taigi, perskaičiusi naująjį poskyrį apie bendrus tualetinio po- 
pieriaus fondus, N.J. motina pirmiausia prisijungia prie pagrindi- 
nio kompiuterio, atsakingo už jos programuojamo projekto, ser- 
verio. Ji nežino, kam reikalingas tas projektas - informacija slap- 
ta, - ar kaip jis vadinasi. Tiesiog projektas, ir baigta. Kartu su 
N.J. mama užduotį stengiasi įgyvendinti šimtai kitų programuo- 
tojų, nė nežinia, kas tokie. Kiekvieną dieną, prisijungus prie sis- 
temos, tenka peržiūrėti visą krūvą atmintinių, kupinų naujų nuo- 
statų bei pakitusių taisyklių, kurių reikia laikytis, rašant projekto 
kodą. Palyginti su tomis instrukcijomis, nurodymai dėl tualetinio 
popieriaus atrodo paprasti ir elegantiški kaip dešimt Dievo įsaky- 
mų. 

Iki vienuoliktos valandos ji tik skaito, gilinasi ir stengiasi su- 
prasti naujus projekto pokyčius. Jų netrūksta, nes dabar pirma- 
dienio rytas, o Marieta bei aukštesnio rango kolegos praleido sa- 
vaitgalį viršutiniame aukšte besipjaudami dėl projekto lyg pasiu- 
tusios katės, iš pagrindų viską keisdami. 

Galų gale N.J. motina imasi tikrinti savo kodą, sudaro sąra- 
šą elementų, kuriuos būtina perrašyti, idant jie atitiktų naujas 
specifikacijas. Tiesą sakant, reikės pradėti kūrti programą nuo 
nulio. Jau trečią kartą per tris mėnesius. 

Nieko nepadarysi, toks darbas. 

Pusę dvylikos ji kilsteli galvą ir nustemba, prie savo termina- 
lo pamačiusi pustuzinį žmonių. Marietą. Inspektorę. Porą agen- 
tų vyrų. Ir Leoną, gydytoją, atsakingą už melo detektorių. 

- Mane tikrino ketvirtadienį, - sako N.J. mama. 

- Metas naujai procedūrai, - pareiškia Marieta. - Eime, ne- 
versk laukti. 

- Rankas - į šonus, kad jas matyčiau, - paliepia inspektorė. 

N.J. motina atsistoja, nuleidžia rankas ir pajudėjusi iš vietos 
drožia iš biuro. Niekas iš kolegų nepakelia akių. Nedera. Vars- 
tomas nemandagių žvilgsnių, tiriamasis jaustųsi nejaukiai, išsiski- 
riąs iš kolektyvo, nors patikrinimas poligrafu tėra federalo gyve- 
nimo būdo dalis. Už jos nugaros kaukši inspektorė, atsilikdama 
per du žingsnius, įsispiginusi į tiriamosios rankas, kad ji nesugal- 
votų paslapčia įsimesti į burną valiumo tabletę, kuri iškreiptų tes- 
to rezultatus. 

Kai abi moterys sustoja priešais įėjimą į tualetą, inspektorė 
žengia pirmyn, praveria duris, praleidžia N.J. motiną ir pėdina 
pavymui. 

Paskutinė kabina iš kairės - dvigubai didesnė nei likusios. 
Čia pakanka vietos dviem asmenims. N.J. motina traukia į ėrd- 
viąją kabiną, palydima inspektorės - toji uždaro paskui save du- 
ris, - nusitraukia apatines kelnaites, pasikelia sijoną, pritupia virš 
indo ir nusišlapina. Atidžiai stebėjusi procesą, idant nė vienas la- 
šas nenukapsėtų pro šalį, inspektorė pakelia indą, supila turinį į 

mėgintuvėlį, ant kurio jau užklijuota etiketė su tiriamosios pavar- 
de ir data. 

Vėl reikia grįžti į koridorių - ir vėl tarsi prisiklijavusi įkandin 
seka inspektorė. Keliaujant į kambarį, kur atliekamas poligrafo 
testas, leidžiama kilti liftu, kad jūsų oda nesudrėktų nuo prakai- 
to, o plaučiuose nepritrūktų oro. 

Anksčiau kambarys atrodė kaip paprastas kabinetas, kuria- 
me stovėjo kėdė ir stalas su keliais instrumentais. Vėliau pasta- 
ruosius pakeitė naujas įmantrus melo detektorius. Dabar kartais 
susidaro įspūdis, jog esate įtraukiamas į supersudėtingo medici- 
ninio skenerio vidų. Patalpa visiškai perdaryta - neliko nė men- 
kiausios užuominos apie pirminę jos paskirtį. Langai užmūryti, 
rusvai gelsvos, glotnios sienos kvepia ligonine. Viduryje stūkso 
viena kėdė. N.J. mama atsisėda, padeda rankas ant ranktūrių, 
delnus priglaudžia prie įdubimų ir laukia. Neopreno stipinas, aklai 
panaršęs orą, aptinka ranką ir įkalina ją kraujo spaudimo movoje. 
Kambaryje priblėsta šviesos, durys užsidaro, moteris lieka viena. 
Ant viršugalvio nusileidžia "erškėčių" vainikas, ją nutvilko dilg- 
sėjimas, daviklių elektrodams įsmigus į odą, virš pečių padvelkia 
vėsus vėjelis, sklindantis nuo superlaidaus kvantinio-interferen- 
cinio prietaiso, kuris zonduos smegenis nelyginant radaras. Už 
vienos iš sienų, valdymo centre, tūno pustuzinis technikų, tirian- 
čių per visą ekraną išdidintus jos vyzdžius. 

Staiga dilbį nudegina skausmas, ir moteris suvokia, kad jai į 
veną sušvirkštė kažkokį cheminį preparatą. Vadinasi, tai ne 
įprastas patikrinimas melo detektoriumi. Šiandieną jai paruošė 
kažką ypatinga. Karštis pasklinda po visą kūną, energingai pla- 
kanti širdis baudžiasi iššokti iš krūtinės, akys ašaroja. N.J. mo- 
tinai suleido kofeino, kad ji būtų gyvybingesnė ir šnekesnė. 

- Koks jūsų vardas? - teiraujasi balsas. Nenatūraliai ramų ir 
abejingą toną generuoja kompiuteris. Klausimai skamba bešališ- 
kai, neišduoda emocijų ir nepateikia jokių užuominų apie kvotos 
rezultatus. 

Kofeinas kartu su kitomis cheminėmis medžiagomis iškreipia 
ir laiko pojūtį. 

Ji nekenčia tardymo proceso, tačiau kartkartėmis visiems 
tenka tai patirti. Įstodamas į federalų gretas, pasirašote virš 

punktyrinės linijos ir suteikiate leidimą būti tikrinamas melo de- 
tektoriumi. Tam tikra prasme parašas simbolizuoja pasididžiavi- 
mą ir garbę. Tie, kurie prisijungia prie federalų, atsiduoda darbui 
visa siela. Jei to nebūtų, tiesa išaiškėtų atėjus jūsų eilei sėstis ant 
poligrafo kėdės. 

Klausimų srautas nesenka. Dauguma jų beprasmiai. “ Ar jūs 
lankėtės Škotijoje?", “Ar balta duona brangesnė už juodą?" To- 
kiu būdu technikai priverčia ją nurimti, kad visos sistemos veiktų 
nepriekaištingai. Jie atsikrato per pirmą kvotos valandą gauta in- 
formacija, nes šioji vis vien prasmenga trikdžių šurmulyje. 

N.J. motina nejučia atsipalaiduoja. Kalbama, jog po kelių pa- 
tikrinimų melo detektoriumi jūs išmokstate atsipalaiduoti, ir tuo- 
met apklausa tęsiasi gerokai trumpiau. Ji sėdi prikaustyta kėdėje, 
kofeinas išblaško mieguistumą, sensorinis zondavimas pašalina 
nereikalingas mintis. 

- Kokia jūsų dukters pravardė? 

- N.J. 

- Kaip jūs kreipiatės į savo dukterį? 

- Pravarde. N.J. Ji to reikalauja. 

- Ar N.J. turi darbą? , 

- Taip. Ji dirba “RadiKS" kurjere. 

- Koks kurjerės atlyginimas? 

- Nežinau. Manau, kad nedidelis. 

- Ar dažnai ji perka naują darbo įrangą? 

- Negaliu pasakyti. Aš nesikišu į jos reikalus. 

- Ar pastaruoju metu N.J.:padarė ką nors neįprasta? 

- Priklauso nuo to, ką jūs turite omenyje. - Moteris supranta 
išsisukinėjanti. - Ji visuomet daro tai, kas kitiems Žmonėms grei- 
čiausiai atrodytų neįprasta. - Frazė nuskamba ne itin gerai, be- 
maž kaip pritarimas nekonformizmui. - Kitaip tariant, ji visada 
daro kažką neįprasta. 

- Ar pastaruoju metu N.J. sudaužė ką nors namuose? 

- Taip. - Ji pasiduoda. Federalai viską žino. Namuose sukiš- 
ta tiek “blakių" ir pasiklausymo/stebėjimo įrengimų, kad tiesiog 
nuostabu, kodėl neįvyksta trumpas sujungimas. - Duktė sudau- 
žė mano kompiuterį. 

- Ar ji paaiškino, kodėl sudaužė kompiuterį? 

- Lyg ir taip. Jei tik nesąmones galima vadinti paaiškinimu. 

- Ką N.J. sakė? 

- Ji būgštavo... koks absurdas... ji būgštavo, kad nuo kom- 
piuterio užsikrėsiu virusu. | 

- Pati taip pat bijojo užsikrėsti? 

- Ne, anot jos, virusas puola tik programuotojus. 

Kurių galų jie klausinėja? Juk viskas įrašyta į vaizdo juostą. 

- Ar jūs patikėjote N.J. paaiškinimų? 

Štai kur esmė. 

Jiems knieti sužinoti vienintelį dalyką, kurio negali įrašyti - 
kokios mintys sukasi jos galvoje. Knieti sužinoti, ar ji tiki dukters 
pasakojimu apie virusą. 

N.J. motina suvokia, jog taip galvoti nevalia, nes superlaidūs 
prie viršugalvio prijungti davikliai viską fiksuoja. Jie nesusigau- 
dys, ką mąsto tiriamoji, tačiau pamatys, kad ji naudojasi tomis 
smegenų dalimis, kurių nebuvo pajungusi į darbą, kai atsakinėjo 
į beprasmius klausimus. 

Paprasčiau kalbant, jie tiksliai žino, jog N.J. motina analizuo- 
ja padėtį, bando suvokti, kokių atsakymų iš jos tikimasi. To ne- 
darytų, jei būtų nuoširdžiai atvira. 

- Kas būtent jums rūpi? - teiraujasi ji. - Kodėl neklausiate 
tiesiai šviesiai? Ateikite čia, ir pasišnekėkime akis į akį. Susėsi- 
me kaip suaugę žmonės ir viską aptarsime. 

Ranką vėl nutvilko dūris. Per kelias sekundes, narkotikui iš- 
sisklaidžius kraujo sistemoje, kūnas sugrumba ir atvėsta. Liežu- 
vis apsunksta, mintys tampa nerišlios. 

- Koks jūsų vardas? - klausia balsas. 

Alkanas, greitkelis į Aliaską - tai ilgiausias pasaulyje franši- 
zių getas. Miestas, turintis vieną vienintelę, dviejų tūkstančių my- 
lių ilgio, gatvę, kuri per metus pailgėja dar šimtu mylių, tokiu 
greičiu, kokiu žmonės pajėgia nusigauti iki tyrų pakraščio ir pa- 
statyti savo furgonus neužimtuose plotuose. Tik taip įmanoma 
išsprukti iš Amerikos, jei nesate toks pasiturintis, kad skristumė- 
te lėktuvu arba plauktumėte laivu. 

Prastai asfaltuotas dviejų juostų kelias dūsta nuo namukų 
ant ratų, šeimyninių furgonų, visureigių su dengtomis priekabo- 
mis. Jis prasideda kažkur viduryje Britų Kolumbijos, princo 
Džordžo sankryžoje, kur gausybė plentų susilieja į vieną, šiaurės 
kryptimi nusidriekusį, greitkelį. Į pietus nuo sankryžos intakai pa- 
sidalina į atšakas, kurios, kirtusios Kanados/Amerikos sieną, nu- 
tįsta per penkis šimtus mylių, nuo Britų Kolumbijos fiordų iki be- 
kraščių centrinės Montanos laukų, kol pagaliau prisijungia prie 
Amerikos kelių sistemos, atstojančios pagrindines migracijos iš- 
takas. Šioje penkių šimtų mylių atkarpoje knibžda būsimieji ark- 
tinių teritorijų užkariautojai, kurie kupini optimizmo nešdinasi iš 
pietų, dardėdami puikiuose namuose ant ratų. Tuo tarpu iš šiau- 
rės, kur teko palikti savo furgonus, grįžta aibė nevykėlių, pasiga- 
vusių pakeleivingas mašinas. 

Lėtai burzgiantys treileriai ir daiktais apkrauti visureigiai 
sunkvežimiai tampa judančiu kliūčių ruožu juodajam Hairo moto- 
ciklui. | 

Ach, tie pečiuiti, ginkluoti baltaodžiai! Vos susibūrę į trijules 
ar ketveriukes, jie puola ieškoti Amerikos, kurioje neva užaugo. 
Prilimpa vieni prie kitų kaip pervirę ryžių grūdeliai, susiklijuoja į 
vientisus būrelius. Apsirūpinę elektroniniais instrumentais, nešio- 
jamais generatoriais, ginklais, visureigiais, asmeniniais kompiu- 
teriais, jie panašūs į bebrus, prisiuosčiusius metano, arba pakvai- 
šusius inžinierius, ketinančius darbuotis be brėžinių. Tie tipai ver- 
žiasi į tyrlaukius, renčia ir palieka likimo valiai statinius, kore- 
guoja galingų upių kryptis ir kraustosi toliau, nes jų apšnerkšta 
vietą jau ne tokia, kokia buvo anksčiau. 

Šalutiniai šio gyvenimo būdo produktai - užterštos upės, šilt- 
namio efektas, smurtas prieš sutuoktinius, televiziniai evangelis- 
tai ir serijiniai žudikai. Bet, kol turite visureigį, jūs galite judėti į 
šiaurę pakankamai sparčiai, kad vienu žingsniu lenktumėte savo 
atliekų srautą. Po dvidešimties metų dešimt milijonų baltaodžių 
pasieks šiaurės ašigalį, kur sustatys savo furgonus. Nuo termo- 
dinamiškai aktyvios jų veiklos sklindanti šiluma aptirpdys ledo 
pagrindą. Amžino įšalo sluoksnyje atsivers skylė, ir visas metalo 
laužas paskęs vandenyne, įkandin nusitempdamas biomasę. 

Už tam tikrą mokestį jums suteikiama proga įvažiuoti į 

“Pasnausk ir keliauk" franšizę ir priglausti savo furgoną bamba- 
gyslę primenančiame vamzdyje. Ištaręs stebuklingus žodžius: 
“Mums reikia stumtraukio“, - įriedate į franšizę, prisijungiate prie 
vietinio energijos bloko, pamiegate, atsijungiate ir vėl susiruošia- 
te keliauti. Savo sausumos dirižablio nereikia net apsukti. 

Kitados “Pasnausk ir keliauk“ personalas tvirtino, esą jų 
franšizė įkūnija kaimiško stiliaus stovyklavietę, tačiau klientai 
nuolat kapodavo pakuroms medines rodykles ir piknikų staliu- 
kus. Nūnai ženklus atstoja elektriniai polikarbonato burbulai, at- 
siduodantys korporacine dvasia: viskas nupoliruota, išblizginta 
nelyginant unitazas, iš kurio siauriausių plyšelių išplaunamos sru- 
tos. Kam tos stovyklavietės, jeigu jų lankytojai nebeturi gimtųjų 
namų? 

Nusigavęs už Kalifornijos sienos, Hairas lekia šešiolika va- 
landų, kol pagaliau stabteli “Pasnausk ir keliauk" franšizėje, įsi- 
kūrusioje rytinėje Kaskadų papėdėje, šiauriniame Oregone. No- 
rint pasiekti Plaustą, reikėtų įveikti dar kelis šimtus mylių ir kalnų 
virtinę, tačiau jam pirmiausia maga šnektelėti su vienu žmogumi. 

Iš trijų stovėjimo aikštelių vienos praktiškai neįmanoma įžiū- 
rėti; ji įrengta šalia duobėto, purvino tako, pažymėta suklypusio- 
mis rodyklėmis. Kita - šiek tiek arčiau, bet jos pakampėse apstu 
gąsdinančių, plaukuotų nusmurgėlių, kurie svaido į dangų suplo- 
tas alaus skardines, žvilgančias pilnaties šviesoje it sidabriniai 
diskai. O trečiąją, tiesiai prieš “Rotušę", saugo ginkluoti sargy- 
biniai. Nori čia palikti savo transporto priemonę? Mokėk. Hai- 
ras nusprendžia pakratyti kišenę. Jis pastato motociklą atgręžtą 
priekiu išvažiavimo pusėn, įjungia avarinį operacinės sistemos 
režimą, kad vėliau, esant būtinybei, nereikėtų pakrauti kompiute- 
rio, švysteli porą Kongo dolerių sargybiniui. Tada pakraipo galvą 
į šonus tarsi skalikas, traukiantis į šnerves orą - mėgina susigau- 
dyti, kur ieškoti Laukymės. 

Už šimto pėdų mėnulis nutvieskia teritoriją, kur keliolika 
pavojų nepabūgusių nutrūktgalvių surentė palapines. Arba jie gin- 
kluoti iki dantų, arba tiesiog neturi ko prarasti. Hairas pėdina 
palapinių kryptimi ir veikiai pastebi Laukymę dengiantį kupolą. 

Dauguma keliauninkų vadina šią vietą “žmogienos aikštele". 
Iš keliolikos sunkvežimių į atvirą, kitados žolėtą žemės plotą iš- 

verstas smėlis susimaišė su šiukšlėmis, stiklo duženomis ir žmo- 
nių atliekomis. Virš aikštės iškilęs kupolas saugoja nuo lietaus. 
Kas porą pėdų sąvartyne styro didžiuliai grybo pavidalo vamz- 
džiai, iš kurių šaltomis naktimis plūsta šilti garai. Miegoti Lauky- 
mėje ganėtinai pigu. Pietinių franšizių išradimas ne taip seniai 
paplito šiaurėje, sekdamas paskui klientus. 

Dabar pustuzinis jų glaudžiasi prie šiltų ventiliacijos angų, įsi- 
supę į kareiviškas antklodes. Viena porelė, susikūrusi laužą, lošia 
kortomis. Nekreipdamas į tuodu dėmesio, Hairas klaidžioja tarp 
likusiųjų. | 

- Čakai Raitsonai, - šūkteli jis. - Pone prezidente? Ar jūs 
čia? 

Pakartojus klausimus, kairėje pusėje pradeda rangytis vilno- 
nių skudurų šūsnis. Iš jos išnyra galva. Hairas kulniuoja link 
žmogaus pakėlęs rankas, kad įrodytų esąs neginkluotas. 

- Kas čia? - klausia vyriškis. Aiškiai išsigandęs. - Varnas? 

- Ne Varnas, - atsiliepia Hairas. - Nesibaiminkite. Jūs Ča- 
kas Raitsonas? Buvęs Laikinosios Kenajaus Ir Kodiako Res- 
publikos prezidentas? 

- Aha, Ko norite? Aš neturiu pinigų. 

- Tik pasišnekėti. Aš dirbu CŽK. Renku informaciją. 

- Man reikia išgerti, po velnių, - niurna Čakas Raitsonas. 

“Rotuše" vadinamas didžiulis pripučiamas pastatas pačiame 
“Pasnausk ir keliauk" viduryje. Apšiuręs Las Vegas, kuriame 
galima rasti prekybos centrą, kompiuterinių žaidimų saloną, sa- 
vitarnos skalbyklą, barą, alkoholio parduotuvę, sendaikčių turgelį, 
viešnamį. Iš pirmo žvilgsnio atrodo, jog čia visuomet ūžauja ne- 
didelis procentas žmonijos, kurios pagrindinė funkcija - kiekvie- 
ną naktį linksmintis iki penkių ryto. 

Daugumoje “Rotušių" nestinga vidinių franšizių. Išvydęs 
“Kelio aludę", geriausią užeigą, kokią įmanoma aptikti “Pas- 
nausk ir keliauk", Hairas veda link jos Čaką Raitsoną. Šio kūną 
dengia galybė drabužių sluoksnių. Kažkada buvę įvairiaspalviai, 
dabar rūbai įgavo odos - arba chaki - atspalvį. 

“Rotušėje" įsikūrusios įstaigėlės, įskaitant ir barą, panėšėja 
į dekoracijas, parengtas filmui apie kalinių laivą. Visi objektai 
priveržti prie paviršių, dvidešimt keturias valandas per parą 

plieskia ryški šviesa, personalas slepiasi už hermetiškų storo 
stiklo pertvarų, nuo laiko pagelsvėjusių bei apmusijusių. Šioje 
“Rotušėje" saugumu rūpinasi tvarkdariai, todėl tarp žaidimų au- 
tomatų poromis ar trijulėmis plumpsi šarvuotas juodas uniformas 
dėvintys, prie steroidų įpratę narkomanai, kurie entuziastingai pa- 
žeidinėja Žmogaus teises. 

Kai juodu įsitaiso prie kažko panašaus į kampinį stalelį, Hai- 
ras spusteli mygtuką, iškviečiantį padavėją, ir vogčiomis užsako 
ąsotį “ypatingojo", kuriame kliuksi alus, per pusę sumaišytas su 
nealkoholiniu apynių gėralu. Maukdamas tokį birzgalą Čakas 
bent jau ne iš karto atsijungs. 

Seniui atsiriša liežuvis gana greitai. Ponas Raitsonas priklau- 
so tam tipui žmonių, kurie po skandalo gėdingai pasitraukę iš 
prezidentūros pašvenčia savo gyvenimą pašnekovų, galinčių iš- 
klausyti jų skundų, paieškoms. 

- Taip, aš dvejus metus buvau LKIKR prezidentu. Ir iki šiol 
manau, jog esu ištremtos vyriausybės vadovas. 

Hairas vos susivaldo neužvertęs aukštyn akių. Čakas tai pa- 
stebi. 

- Gerai, sutinku, nieko čia ypatinga. Tačiau LKIKR, nors 
neilgai, buvo klestinti šalis. Atsirastų nemažai Žmonių, kurie no- 
rėtų pamatyti jos atgimimą. Na, žinote, mus išspyrė tik dėl vie- 
no... tie maniakai sugebėjo užgrobti valdžią vieninteliu būdu... vi- 
siškai... - rodos, jis neranda tinkamų žodžių. - Kas galėtų tikėtis 
kažko panašaus? 

- Kaip jus išstūmė? Kilo pilietinis karas? 

- Nereikšmingų susirėmimų pasitaikydavo nuolat. Prieš val- 
džią spyriodavosi kai kurie tolimieji Kodiako regionai. Tačiau iki 
pilietinio karo mes nenusigyvenome. Suprantate, amerikiečiams 
patiko mūsų vyriausybė. Amerikiečiai turėjo kokius tik nori gin- 
klus, kovinę techniką, infrastruktūrą. Tuo tarpu ortai tebuvo gau- 
ja barzdočių, lakstančių po miškus. 

- Ortai? 

- Rusų ortodoksai. Pradžioje jie tesadarė mažumą. Daugiau- 
sia indėnai - tlingitai ir aleutai, pavirtę į rusus prieš šimtus metų. 
Kai Rusija išsigimė, jie, sėdę į valtis, ėmė plūsti pas mus. 

- Bet konstitucinės demokratijos nepripažino? 

- Ne. Nė už ką. 

- Ko jie norėjo? Caro? 

- Ne. Caro gerbėjai - tradicionalistai - liko Rusijoje. Į 
LKIKR atvykę ortai buvo tikros atliekos. Juos išvijo netgi sta- 
čiatikių bažnyčia. 

- Už ką? 

- Už ereziją. Pas mus pasirodę ortai priklausė naujai sektai, 
sekmininkams. Jie kažkaip susiję su Šventojo Tėvo Veino Per- 
lų Vartais. Juos nuolat lankydavo prakeikti misionieriai iš Teksa- 
so. Tie žmonės amžinai burbuliuodavo nesuprantama kalba lyg 
apimti religinės ekstazės. Stačiatikių bažnyčia nusprendė, kad 
juos į savo pusę patraukė šėtonas. 

- Kiek iš viso sekmininkų atkeliavo į LKIKR? 

- Devynios galybės. Mažiausiai penkiasdešimt tūkstančių. 

- Kiek amerikiečių gyveno LKIKR? 

- Beveik šimtas tūkstančių. 

- Tuomet kaip ortai įstengė perimti iš jūsų valdžią? 

- Na, vieną rytą mes atsibudome ir pagrindinėje Naujojo 
Vašingtono aikštėje, tarp furgonų, kur įkurdinome savo vyriau- 
sybę, pamatėme dviaukštį autobusą. Ortai atitempė mašiną naktį 
ir nuėmė ratus, kad negalėtume jos pašalinti. Mes pamanėme, 
jog tai protesto akcija. Liepėme ortams nešdintis. Jie atsisakė ir 
rusiškai paskelbė deklaraciją. Kai pagaliau išvertėme tą sniauk- 
rojimą, paaiškėjo, jog jie liepia mums susipakuoti daiktus ir per- 
duoti valdžią ortams. Suprantama, mes neketinome paklusti ab- 
surdiškiems reikalavimams. Todėl nudrožėme link autobuso, pa- 
siruošę jį nuvilkti, o ten mūsų jau laukė piktdžiugiškai išsišiepęs 
Gurovas. 

- Gurovas? 

- Aha. Vienas iš pabėgėlių, persikraustęs pas mus iš Sovietų 
Sąjungos. Buvęs KGB generolas, kuris virto religiniu fanatikų. 
Ortų vyriausybėje jam lyg ir atiteko gynybos ministro vaidmuo. 
Taigi atidaręs autobuso duris Gurovas leidžia mums pažvelgti, 
kas tūno jo viduje. 

- Kas gi ten tūnojo? 

- Įvairi įranga, na, žinote, nešiojamas generatorius, elektros 

laidai, valdymo skydelis ir taip toliau. Bet pačiame centre riog- 
so didžiulis juodas kūgis, vaflinės ledų taurelės pavidalo, penkių 
pėdų ilgio. Aš klausiu, kas čia per velnias. O Gurovas atsako, 
esą tai dešimties megatonų vandenilinė bomba, pavogta iš balis- 
tinės raketos. Toks žaisliukas sulygintų su žeme visą miestą. Dar 
klausimų bus? 

- Todėl jūs ir kapituliavote? 

- Neturėjome iš ko rinktis. 

- Ar bent nutuokiate, iš kur ortai atkasė vandenilinę bombą? 

Akivaizdu, jog Čakas Raitsonas žino. Giliai įkvėpęs jis atsi- 
dūsta, palinguoja galva, nukreipia žvilgsnį virš Hairo peties. Pa- 
kėlęs alaus bokalą nuryja porą didelių gurkšnių. 

- Iš vieno atominio povandeninio sovietų laivo. Jam vadova- 
vo kapitonas Ovčinikovas. Religingas, bet ne fanatikas kaip or- 
tai. Na, jeigu tas tipas būtų buvęs fanatikas, jam niekas nebūtų 
patikėjęs povandeninio laivo, ar ne? 

- Tikriausiai. 

- Toks žmogus privalo būti psichologiškai stabilus, kad ir ką 
tai reikštų. Kai Rusijoje įsigalėjo chaosas, Ovčinikovo rankose li- 
ko labai pavojingas ginklas. Jis nutarė išsodinti savo įgulą į kran- 
tą ir paskandinti laivą Marianų duburyje, tai yra visiems laikams 
atsikratyti branduoline bomba. Bet kapitoną kažkaip įtikino su- 
teikti pagalbą ortams ir perplukdyti juos į Aliaską. Beringo są- 
siaurio pakrantėje būrėsi iš visų pakampių susirinkę pabėgėliai. 
Gyvenimo sąlygos jų stovyklose buvo pasibaisėtinos. Pats su- 
prantate, tuose kraštuose nieko doro neužauginsi. Žmonės pa- 
kratydavo kojas tūkstančiais. Jie stovėdavo ant kranto ir laukda- 
mi laivų mirdavo iš bado. Gal todėl Ovčinikovas sutiko, kad jo 
povandenine valtimi - labai didele ir greitaeige - vargšai pabėgė- 
liai būtų evakuoti į LKIKR. Vien nuo minties, jog teks įsileisti į 
laivą tokią gausybę nepažįstamųjų, jį apsėdo paranoja. Visi po- 
vandeninių laivų kapitonai pakvaišę dėl saugumo - ar reikia aiš- 
kinti kodėl? Ovčinikovas organizavo itin griežtą kontrolę. Prieš 
pakliūdami į laivą, pabėgėliai turėjo praeiti pro metalo detektorių 
ir leistis nuodugniai patikrinami. Visą kelią iki Aliaskos juos sau- 
gojo ginkluoti sargybiniai. Tačiau ortų gretoms priklausė vienas 
tipas, vardu Varnas... 

- Man teko su juo susitikti. 

- Taigi... Varnas įsibrovė į povandeninį laivą. 

- O Dieve. 

- Jis kažkokiu būdu persikėlė į Sibiro pakrantę - turbūt paga- 
vo bangą savo sumautu kajaku. 

- Pagavo bangą? 

- Taip aleutai plaukioja iš vienos salos į kitą. 

- Varnas - aleutas? 

- Taip. Banginių medžiotojas. Jūs esate girdėjęs apie aleu- 
tus? 

- Hmm, taip. Mano tėvas pažinojo vieną jų Japonijoje, - at- 
sako Hairas. Iš jo atminties gelmių į sąmonės paviršių pamažu 
kyla senos tėvo istorijos apie gyvenimą nelaisvėje. 

- Aleutai iriasi vienu irklu ir savo kajakais gaudo dideles 
bangas. Sugeba aplenkti net garlaivius. 

- Aš to nežinojau. 

- Kad ir kaip ten būtų, Varnas prisišliejo prie vienos pabėgė- 
lių stovyklos, apsimetė kilęs iš kažkokios Sibiro tautelės. Tų tipų 
vis vien neįmanoma atskirti nuo mūsiškių indėnų. Matyt, stovyk- 
lose ortai turėjo bendrininkų. Šie prastūmė Vamą į eilės pradžią, 
ir jis pakliuvo į laivą. 

- Bet jūs minėjote, jog pabėgėlius tikrino metalo detektoriu- 
mi. 

- Kas iš to? Jis naudojasi stikliniais peiliais. Pats nuskaptuoja 
stiklo šukę, ir toji virsta aštriausiais ašmenimis visame pasaulyje. 

- Ir šito nežinojau. 

- O taip. Ašmenys - vos vienos molekulės storio. Tokiais 
skalpeliais chirurgai operuoja akis. Įpjautoje ragenoje nelieka nė 
menkiausio rando. Kai kurie indėnai gamina akių skalpelius ir 
taip užsidirba pragyvenimui. 

- Gyveni ir mokaisi, - tarsteli Hairas. - Spėju, kad šiuo peiliu 
galima lengvai perrėžti neperšaunamą audinį. 

Čakas Raitsonas patraukia pečiais. 

- Nė neprisimenu, kiek vyrukų, dėvinčių neperšaunamas lie- 
menes, papjovė Varnas. 

- Aš maniau, kad jis nešiojasi kokį nors lazerinį durklą. 

- Klydote. Tai stiklinis peilis. Arba įsinešė jį į povandeninį 
laivą, arba rado stiklo šukę pačiame laive. 

- Ir... 

Spoksodamas į tuštumą Čakas vėl maukteli alaus. 

- Povandeniniame laive skysčiams nėra kur nutekėti. Išlikę 
gyvi tvirtino, kad kraujas užtvindė denius iki kelių. Varnas nudo- 
bė visus, išskyrus ortus, įgulos branduolį ir keliolika pabėgėlių, 
sugebėjusių užsibarikaduoti triumuose. Tie, kurie išgyveno, kal- 
bėjo... - Čakas dar sykį užsiverčia bokalą, - ...kalbėjo, jog tos 
nakties niekada neužmirš. 

- Paskui Varnas privertė įgulą nuplukdyti laivą į ortų ran- 
kas? 

- Laivas sustojo netoli Kodiako krantų, - tęsia Čakas. - Ortai 
jau buvo pasiruošę. Iš jūreivių, kurie kitados tarnavo atominiuose 
povandeniniuose laivuose - juos dar vadina rentgenais, - subūrė 
naują komandą, ir toji perėmė laive valdžią. Mes neturėjome jo- 
kio supratimo, kas vyksta. Kol viena iš branduolinių galvučių pa- 
sirodė ant mūsų slenksčio. 

Kažką pastebėjęs už Hairo nugaros, Čakas pakelia akis. 
Hairas jaučia, kaip jo petį švelniai paplekšnoja delnas. 

- Atleiskite, sere, - nuskamba vyriškas balsas, - ar galima 
jus minutėlei sutrukdyti? 

Atsigręžęs Hairas išvysta apkūnų, aukštą, barzdotą baltaodį. 
Raudonus sulaižytus plaukus dengia beisbolo kepuraitė, at- 
smaukta taip, kad būtų matyti žodžiai, didžiosiomis raidėmis išta- 
tuiruoti ant kaktos: 


NESTABILI NUOTAIKŲ KAITA 
RASISTINIAI ĮSITIKINIMAI 


Visa tai žvilga virš flanele aptempto riebaus pilvo. 

- Klausau jūsų, - atsiliepia Hairas. 

- Hmm, sere, meldžiu atleisti, kad įsiterpiu į jūsų pokalbį su 
šiuo ponu, bet mes su draugais spėliojome, ar jūs esate tingus, 

bukagalvis, arbūzus ryjantis juodašiknis nigeris, ar apsukrus, 
AIDS užsikrėtęs japoškė? 

Žmogus nuleidžia kepuraitės snapelį žemyn, ir Hairas mato 
ant jos besipuikuojančią konfederatų vėliavą, po kuria išsiuvinėti 
žodžiai: Naujosios PAR atstovybė Nr. 153. 

Apsisukęs Hairas čiuožia su visa kėde link Čako, idant tarp 
jo ir vyruko iš Naujosios Pietų Afrikos įsiterptų stalas. Buvęs 
LKIKR prezidentas jau išgaravo. Po kelių sekundžių Hairas pa- 
togiai prisišlieja prie sienos ir apžvelgia barą. 

Tuo pačiu metu maždaug tuzinas išsišiepusių įdegusių vyrų 
pakyla nuo staliukų ir traukia link savo bendro, už jo nugaros su- 
darydami konfederatų vėliavų bei gauruotų žandenų falangą. 

- Hmm, leiskite pagalvoti, - atsiliepia Hairas. - Čia kažkoks 
suktas klausimas? 

Daugybėje “Rotušių", įsikūrusių “Pasnausk ir keliauk" fran- 
šizėse, prie įėjimo reikia palikti ginklus. Bet tik ne šioje. 

Hairas nežino, į gera tai ar į bloga. Be ginklų Naujosios 
PAR gyventojai tiesiog jį sutalžys. Jei turės ginklus, jis galės 
duoti grąžos, tačiau ant kortos bus pastatyta daugiau. Neperšau- 
namas kombinezonas dengia Hairą nuo kaklo iki kojų pirštų, va- 
dinasi, tie žaliūkai nukreips vamzdžius į galvą. Jie didžiuojasi 
esantys taiklūs. Stengiasi miklinti ranką kiekvieną dieną. 

- Argi netoliese nėra Naujosios PAR franšizės? - teiraujasi 
Hairas. | 

- Žinoma, yra, - atsako žmogėnas su tatuiruote, trumpakojis 
išverstapilvis. - Tai rojus. Garbės žodis. Pasaulyje nerasi kitos 
tokios vietos, kaip Naujoji Pietų Afrikos Respublika. 

- Ar galėčiau paklausti? Jeigu ten taip nuostabu, kodėl nesi- 
trainiojate savo kieme? 

- Naujoji Pietų Afrika turi vieną problemą, - paaiškina vyriš- 
kis. - Galbūt kalbu nepatriotiškai, tačiau tai tiesa. 

- Kokia gi toji problema? 

- Ten nėra nigerių, žydų arba japoškių, kuriuos būtų malonu 
sumalti į miltus. 

- Ach, štai kokia problema, - linkteli Hairas. - Ačiū jums. 

- Už ką? 

- Už tai, kad paskelbėte savo ketinimus ir suteikėte man tei- 
sę gintis. 

Sulig paskutiniu žodžiu Hairas nukerta žmogaus galvą. 

Ką dar jis galėjo padaryti? Priešininkų mažiausiai dvylika. 
Jie atvirai užstojo vienintelį išėjimą. Paaiškino ketinantys jį sudo- 
roti. Greičiausiai kiekvienas turi po pliauškynę. Be to, atsidūrus 
ant Plausto, į tokius incidentus teks įsivelti kas dešimt sekun- 
džių. 
Žaliūkas iš Naujosios PAR neįsivaizduoja, ką jam nulėmė li- 
kimas, tačiau, Hairui užsimojus katana, jis pradeda reaguoti ir 
giljotinavimo momentu lekia atbulas. Tai neblogai, nes iš kaklo 
dviem fontanais veržiasi pusė jo kraujo atsargų. Ant Hairo nenu- 
krenta nė lašas. 

Metavisatoje, jei kirtis pakankamai stiprus, ašmenys perrė- 
žia kūną kiaurai. Tuo tarpu Realybėje, Hairo manymu, po smū- 
gio į aukos kaklą rankas turėtų nupurtyti atatranka lyg tvojus be- 
isbolo lazda į Žemę, tačiau jis beveik nieko nepajunta. Katana 
praslysta pro kaklą ir sminga į sieną. Matyt, pataikė tarp stuburo 
slankstelių. Visi Hairo įgūdžiai netikėtai sugrįžta. Tiesa, jis keik- 
teli save mintyse, nes užmiršo pakreipti riešą ir sustabdyti ašme- 
nis. 

Netgi žinant, ko tikėtis, akimirkai neįmanoma atsikratyti nuo- 
stabos. Su avatarais nieko panašaus neįvyksta. Jie paprasčiau- 
siai sudrimba. Stulbinančiai ilgą laiko atkarpą Hairas tiesiog stovi 
ir dėbso į vyruko lavoną. Tuo metu kraujo debesis ieško, kur nu- 
sėsti. Upeliai varva nuo pakabinamų lubų, tyška ant baro lenty- 
nų. Dvigubą viskio porciją užsisakęs girtuoklėlis pradeda neval- 
domai drebėti, kai stiklinėje prieš jo akis išsisklaido trys milijonai 
raudonųjų kūnelių. 

Hairas susižvalgo su keliais Naujosios PAR gyventojais; at- 
rodo, tarsi visi užeigos lankytojai bando bendrai nuspręsti, ką da- 
ryti toliau. Juoktis? Nufotografuoti begalvį? Sprukti? Iškviesti 
greitąją pagalbą? 

Iki išėjimo Hairas nusigauna skuosdamas per kitų žmonių 
stalus. Galbūt elgiasi ne itin pagarbiai, bet aludės klientai paslau- 
giai atšoka, kai kurie vikruoliai netgi spėja patraukti į šalį savo 
bokalus, ir niekas nebando prie jo kibti. Blyksinčios katanos 
vaizdas įkvepia aplinkiniams mažne japonišką mandagumą. Ke- 

lią vis dar blokuoja pora žmogėnų iš Naujosios PAR, bet ne to- 
dėl, kad jiems maga kažką sustabdyti. Patirtas sukrėtimas pri- 
verčia žaliūkus suakmenėti. Hairas instinktyviai nutaria jų nežu- 
dyti. 

Jis išskuodžia į pagrindinę “Rotušės" gatvę, mirgančiu bei 
pulsuojančiu loglu užlietą tunelį, kuriame bėga juodi pavidalai, ta- 
rytum tamsos užklupti suplėkusiomis kiaušidėmis vinguriuojantys 
spermatozoidai. Jie gniaužia rankose smailius kampuotus objek- 
tus. Tai tvarkdariai. Palyginti su jais, metafarai primena ne- 
kenksmingus miškininkus. 

Metas virsti chimera. Hairas įjungia viską, ką turi: infrarau- 
donuosius spindulius, milimetrinių bangų radarą, aplinkinių garsų 
procesorių. Šiomis aplinkybėmis infraraudonieji spinduliai nedaug 
kuo padeda, užtat radaras fiksuoja ginklus, kuriuos spaudžia 
tvarkdariai, identifikuoja jų modelį ir šaudmenų tipą. Paaiškėja, 
kad visos iki vienos šaudyklės yra automatinės. 

Tvarkdariams ir rasistams iš Naujosios Pietų Afrikos Res- 
publikos nereikia radaro, kad pamatytų Hairo kataną, kuria teka 
kraujas bei stuburo smegenų skystis. 

Netoliese iš sukriošusių kolonėlių riaumoja Vitalijaus Černo- 
bilio ir “Tirpiklių" muzika. Pirmasis singlas, įkopęs į populiariau- 
sių dainų sąrašą, pavadintas “Mano širdis - žemėje rūkstanti sky- 
lė“. Garsų procesorius sumažiną decibelų lygį, ištrina kolonėlių 
šnypštimą, todėl kambarioko balsas girdėti kur kas aiškiau. Pa- 
dėtis tampa velniškai siurrealistinė. Hairas supranta esąs ne sa- 
vo vietoje, prasmegęs biomasėje. Jei pasaulyje egzistuotų teisin- 
gumas, jis galėtų sulįsti į kolonėles ir sekdamas paskui laidus ne- 
lyginant skaitmeninė dvasia nusigauti atgal į Los Andželą, pasau- 
lio viršūnę, kur viskas užgimsta, nupirkti Vitalijui ko nors išger- 
ti, išsitiesti ant savo čiužinio. 

Jis klupteli ir nevikriai žengia į priekį, nes nugarą tarytum įni- 
ko masažuoti šimtai miniatiūrinių plaktukų. Tuo pačiu metu loglą 
užtemdo akinantys geltoni blyksniai. Akiniuose nušvinta Žybčio- 
jantis raudonas ekranas, kuris praneša, jog milimetrinių bangų 
radaras pastebėjo srautą kulkų, švilpiančių jo kryptimi. Ar pagei- 
dausite sužinoti, kas paleido šūvius, sere? 

Hairą ką tik pašventino automatų papliūpa. Kulkos įsirėžė į 

neperšaunamą kombinezoną ir nukrito ant žemės, prieš tai spė- 
jusios sulaužyti pusę šonkaulių ir krestelėti keletą vidaus organų. 
Jis apsisuka, iš skausmo sukandęs dantis. 

Nusispjovęs į automatą tvarkdarys čiumpa kitą ginklą. Hairo 
akiniuose tvyksteli užrašas: RAMIOJO VANDENYNO 
TVARKDARIŲ POSKYRIS, MODELIS SX-29,VEIKSMŲ 
LAISVĘ APRIBOJANTI ĮRANGA (GLEIVIAŠAUDIS). 
Nuo jo ir reikėjo pradėti. 

Pliko kardo niekas šiaip sau nenešioja. Iš makštų jį ištraukia- 
te tuomet, kai norite ką nors užmušti. Hairas bėga link tvarkda- 
rio iškėlęs aukštyn kataną, juodašvarkis sureaguoja kaip pridera 
ir nešdinasi po velnių. Virš minios blizgantys sidabriniai ašmenys 
masina tvarkdarius, tačiau atbaido visus kitus, todėl, Hairui 
driuokiant “Rotušės" centru, priešais - nė gyvos dvasios, bet į 
nugarą alsuoja daug žvilgančių juodų padarų. 

Savo akiniuose jis išjungia technomėšlą, kuris tik išmuša iš 
vėžių, pateikdamas duomenis apie būsimą mirtį. Kaip postmo- 
dernū. Laikas pasinerti į Realybę, kur gyvena aplinkiniai žmonės. 

Netgi tvarkdariai nedrįs pleškinti minioje iš stambaus kalibro 
ginklų, nebent taikinys atsidurtų tiesiai prieš vamzdį arba jie būtų 
ypač bjauriai nusiteikę. Pro Hairą pralekia du iš gleiviašaudžio 
paleisti spjūviai - taip išskydę, jog tepajėgia suerzinti, ir nieko 
daugiau, - kurie ištykšta į praeivius, įsupdami juos į permatomo 
šydo draiskanas. 

Tarp kompiuterinių žaidimų automatų ir vitrinos, demonstruo- 
jančios mirtinai nuobodžiaujančias prostitutes, Hairo akys nu- 
švinta, ir jis pamato stebuklą: išėjimą iš pripučiamo kupolo, duris, 
pro kurias į šaltą gaivią naktį plūsta sintetinio alaus ir žmogaus 
kūno išskyrų tvaikas. 

Kaip visada džiugias gyvenimo akimirkas veikiai apkartina 
nemalonios naujienos: virš durų nusileidžia plieninės grotos. 

Po velnių, juk tai pripučiamas statinys. Hairas sekundei įjun- 
gia radarą, ir sienos tarsi išgaruoja. Jis žiūri pro jas kiaurai, į lau- 
ke kerojantį plieno mišką. Akimirksniu aptinka aikštelę, kur pa- 
liko savo motociklą, neva saugojamą ginkluotų sargybinių. 

Atlikdamas apgaulingą manevrą Hairas pasuka link viešna- 
mio. Žaibiškai pakeičia kryptį ir šoka prie atviros sienos. Pripu- 

čiamo pastato medžiaga pakankamai tvirta, tačiau užtenka vieno 
kirčio, kad katana prapjautų šešių pėdų ilgio plyšį. Jis virsta lau- 
kan, sudvisusio oro čiurkšlės išspjautas pro skylę. 

Tai, kas vyksta paskui - po to, kai Hairas šoka ant motocik- 
lo, kai rasistai iš Naujosios PAR supuola į visureigius, kai tvark- 
dariai sėda į savo tviskančias, juodas patrulines mašinas ir visi 
kriokdami išrūksta į greitkelį, - tėra elementarios gaudynės. 

Per savo karjerą N.J. teko lankytis keliose keistose vietose. 
Ant merginos krūtinės žvilga laminuotos trijų tuzinų šalių vizos. 
Neskaitant tikrų valstybių, ji paimdavo ir pristatydavo įvairius 
paketus į tokias žavingas poilsiavietes, kaip Nuostolių Zona ar- 
ba falabalų stovykla Grifito parke. Tačiau keisčiausią užduotį 
reikės atlikti dabar: kažkas pageidauja, kad ji nugabentų siuntinį 
į Jungtines Amerikos Valstijas. Būtent tai paminėta darbo užsa- 
kyme. 

Anoks čia siuntinys - paprastas užklijuotas vokas. 

- Kodėl nesiunčiate paštu? - teiraujasi N.J. vaikino, iš kurio 
paima siuntinuką. Veiksmas rutuliojasi kraupioje biurų zonoje, 
viename provinklave. Tikras niekam tikusio verslo rezervatas, 
kur nevyksta jokia rimta veikla, nepaisant aibės kontorų, telefo- 
nų ir panašių smulkmenų. 

Klausimas, žinoma, sarkastiškas. Pašto tarnyba funkcionuo- 
ja nebent Fedlende. Visos pašto dėžutės seniai tapo dekoratyvi- 
niais papuošalais nostalgijos apimtų prietrankų apartamentuose. 
Antra vertus, jos žodžiai nuskamba kaip pokštas, nes siuntinį rei- 
kės pristatyti į pastatą, stūksantį Fedlendo centre. Replikos es- 
mė tokia: jeigu norite bendrauti su federalais, kodėl nepasinau- 
dojate sušikta jų pašto sistema? Ar nebijote, kad, užmezgus ryšį 
su “kietais" tipais, tokiais, kaip kurjerė, nukentės jūsų reputaci- 
ja? 

- Hmm, juk iš čia niekas neveža pašto, ar ne? 

Apibūdinti biurą neverta. Nėra prasmės leisti jam įstrigti N.J. 
akių vyzdžiuose ir užimti atminties dalelę jos smegenyse. Fluo- 
rescencinės lempos ir gardeliai, apklijuoti kilimine danga. Ne, dė- 

kui, man patinka kloti kilimą ant grindų. Spalvų gama. Ergono- 
miškas mėšlas. Klaikiai išsidažiusios paukštytės. Kopijuojamų 
dokumentų kvapas. Viskas gana šviežia, nusprendžia N.J. 

Rusvas vokas guli ant vyruko stalo. Tipelis irgi priklauso pil- 
kai masei. Kalba vos pastebima teksasietiška tartimi. Apatinis 
voko kraštas lygiagretus stalo pakraščiui, nutolęs nuo šio per 
ketvirtį colio. Toks įspūdis, tarsi pincetais būtų pasidarbavęs gy- 
dytojas. Adresas: 968A KABINETAS, PAŠTO INDEKSAS 
MS-1569835, LA-6 PASTATAS, JUNGTINĖS AMERIKOS 
VALSTIJOS. 

- Atgalinio adreso nerašysite? - klausia N.J. 

- Nebūtina. 

- Jei nepavyks pristatyti laiško, atgal jo nesugrąžinsiu, nes 
visi biurai man atrodo vienodi. 

- Tai neturi reikšmės, - numoja jis ranka. - Kada ten nukak- 
site? 

- Vėliausiai po dviejų valandų. 

- Kodėl taip ilgai užtruksite? 

- Dėl muitinės, žmogau. Priešingai nei kiti provinklavai, fede- 
ralai nemodernizavo savo apsaugos sistemų. 

Štai kodėl didžiuma dalis kurjerių padarys viską, kad tik iš- 
vengtų kelionės į Fedlendą. Tačiau šiandieną jokių rimtų darbų 
lyg ir nenusimato, Mafija kol kas neprašė atlikti eilinės slaptos 
misijos. Be to, per federalams skirtą pietų pertraukėlę gal pasi- 
seks susitikti su motina. 

- Kuo jūs vardu? 

- Mes niekada neprisistatome. | 

- Man reikia žinoti, kas atgabens siuntinį. 

- Kurių galų? Minėjote, jog tai neturi reikšmės. 

Vyrukas akivaizdžiai susinervina. 

- Tiek to, - burbteli. - Tiesiog nuvežkite siuntinį. 

Kaip nori, pagalvoja ji. Mintyse prideda daug gražių žodelių. 
Tipelis - aiškiai iškrypėlis. Klausia taip atvirai, taip įžūliai: “Kuo 
jūs vardu?" Atsiknisk, žmogau. 

Vardai niekam neturėtų rūpėti. Visi kurjeriai dirba panašiai, 
tik vieni yra greitesni ir mitresni už kitus. 

Ji iščiuožia iš kontoros, tikro anonimiškumo įsikūnijimo. Ap- 

linkui nematyti jokių korporacinių logotipų. Laukdama lifto N.J. 
skambina į “RadiKS"', teiraujasi operatoriaus, kas atsiuntė užsa- 
kymą. 

Po kelių minučių, kai ji išrieda iš mašinų stovėjimo aikštelės 
sužvejojusi žavingą “Mersedesą", operatorius praneša: Raifo 
Naujausių Technologijų Tyrimų Institutas. RNTTI. Kažkokia 
technokratų laboratorija. Turbūt bando pasirašyti kontraktą su 
JAV vyriausybe. Arba nori federalams įpiršti sfigmomanomet- 
rus. 

Ai, velniop, jai tik reikia pristatyti siuntinį. Staiga N.J. pasi- 
rodo, jog “Mersedesas" pristabdo, tokiu būdų mėgindamas pri- 
versti ją susižvejoti kitą pakeleivingą transporto priemonę. Mer- 
gina taip ir daro. Šįsyk prilimpa prie sunkvežimio. Sprendžiant iš 
to, kaip mašina siūbuoja, pakilusi aukštai ant lingių, ji veikiausiai 
tuščia ir turėtų lėkti pakankamai greitai. 

Po dešimties sekundžių, kaip ir derėjo tikėtis, “Mersedesas" 
aplenkia sunkvežimį kairiąja juosta. Ji sužvejoja eiklųjį sedaną ir 
porą mylių skrieja it įkirpta. 

Kelionė į Fedlendą - gryna kankynė. Dauguma federalų vai- 
ruoja mažyčius, iš plastiko ir aliuminio suręstus kledarus, prie ku- 
rių sunkiai limpa harpūnas. Pagaliau mergina prisiklijuoja prie 
belangio “kibiriuko" su trijų cilindrų varikliu, ir šis nuveža ją prie 
Jungtinių Valstijų pasienio. 

Kuo mažesnė šalis, tuo paranojiškesnė jos vyriausybė. Vie- 
tiniai muitininkai galutinai suįžūlėjo. Jai liepia ne tik pasirašyti de- 
šimties puslapių dokumentą, bet ir viską perskaityti. Tvirtina, esą 
Šiai užduočiai ji privalo skirti nemažiau kaip pusvalandį. 

- Jau skaičiau prieš dvi savaites. 

- Per tą laiką dokumento turinys galėjo pasikeisti, - aiškina 
sargybinis, - todėl būtina vėl su juo susipažinti. 

Tiesą sakant, pasirašydama N.J. garantuoja nesanti teroris- 
tė, komunistė (kad ir ką tai reikštų), valstybinių simbolių niekin- 
toja, pašalpų besigviešianti parazitė, rasistė, neprekiauja pornog- 
rafija, neserga užkrečiamomis ligomis ar neremia ideologijų, ku- 
rios neigia tradicines šeimos vertybes. Didžiąją dokumento da- 
lį sudaro pirmajame puslapyje paminėtų žodžių apibrėžimai. 

Pusvalandį kiurksodama mažajame kambarėlyje N.J. užsii- 

ma savais darbais: tikrina įrangą, pakeičia kai kurių prietaisų ele- 
mentus, valosi nagus, įjungia diagnostinę riedlentės sistemą, ir 
toji automatiškai atlieka techninės priežiūros procedūras. Tada 
pasirašo sumautą dokumentą, atiduoda jį sargybiniui ir tik tuomet 
patenka į Fedlendą. 

Kelionės tikslą atrasti nesunku. Tai tipiškas federalų pasta- 
tas - milijonas laiptų. Lyg būtų suręstas ant laiptų kalno. Kolo- 
nos. Čia kur kas daugiau federalų nei kituose statiniuose. Kresni 
žaliūkai sulaižytais plaukais. Matyt, farų lizdas. Duris sergintis 
tipas - policininkas iki kaulų smegenų. Draudžia neštis vidun len- 
tą. Tarytum jie turėtų saugią aikštelę, kur būtų galima palikti 
riedlentę. 

Su faru neįmanoma sutarti. Nieko baisaus, jis vis tiek nesu- 
gebės užkalbėti N.J. dantų. 

- Štai vokas, - sako mergina. - Per savo kavos pertraukėlę 
galite pats užnešti jį į devintą aukštą. Tik nepailskite kopdamas 
laiptais. 

- Klausyk. - Iš pykčio faras netveria savame kailyje. - Čia 
VGSOVS štabas. Ar tu supranti? Kameros filmuoja viską, kas 
vyksta mylios spinduliu. Žmonės nespjaudo ant šaligatvių prie ši- 
to pastato. Netgi nesikeikia. Niekas tavo riedlentės nepavogs. 

- Tai dar blogiau. Iš pradžių nušvilps, paskui aiškins, kad ne- 
vogė, o konfiskavo. Pažįstu aš jus, federalus. Amžinai konfis- 
kuojate kitų daiktus. 

Vyrukas atsidūsta. Po sekundės nukreipia akis į tolumą ir 
trumpam užsičiaupia. Regis, klausosi pranešimo per savo minia- 
tiūrinį racijos ausinuką - tikro federalo simbolį. 

- Gerai, eik, - nusileidžia jis. - Bet iš pradžių turėsi pasirašyti. 

- Žinoma, - linkteli N.J. 

Faras įteikia nešiojamą kompiuterį su elektroniniu rašikliu. Ji 
brūkšteli “N.J." ant ekrano. Fiksuojamas laikas, ir raidės, įgavu- 
sios skaitmeninį pavidalą, nusiunčiamos į pagrindinį federalų šta- 
bo kompiuterį. Ji Žino, jog pro metalo detektorių galėtų praeiti tik 
tuomet, jei praktiškai nuogai išsirengtų, todėl daug nedvejodama 
strykteli per policininko staliuką - ką jis padarys, gal ją nušaus? 
- ir drožia į pastatą su riedlente po pažastimi. 

- Ei! - silpnai protestuoja faras. 

- Kas yra? Jūsų VGSOVS agentus dažnai apiplėšia ir iš- 
prievartauja kurjerės? - atšauna ji įnirtingai spūsčiodama lifto 
mygtuką. 

Liftas aiškiai nesiruošia leistis apačion. Praradusi kantrybę, 
N.J. lipa laiptais, kaip ir kiti federalai. 

Sargybinis teisus, devintajame aukšte tikrai įsikūręs farų šta- 
bas. Regis, čia susirinko viso pasaulio baisuokliai su akiniais nuo 
saulės ir sulaižytais plaukais, už kiekvieno iš jų ausies kadaruoja 
susiviję į spirales kūno spalvos laideliai. Šen bei ten ji pastebi 
moteriškosios lyties federalus. Tos dar klaikesnės už vyrus. Ko 
tik moteris nepadarytų su šukuosena, kad savo išvaizda primintų 
ant galvos motociklininko šalmą? Jį bent jau galima nusiimti. 

Visi iki vieno federalai - tiek vyrai, tiek moterys, - pasibalno- 
ję nosis tamsintais akiniais, be kurių jie, ko gero, atrodytų kaip 
nuogi. Tarsi vaikščiotų be kelnių. Pamatyti federalą be veidrodi- 
nių stikliukų - lygiai tas pats, kas netyčia užklysti į vyrų persiren- 
gimo kambarį. 

Mergina nesunkiai randa 968A kabinetą. Didesnę aukšto da- 
lį okupuoja stalai. Sunumeruoti, matinio stiklo durimis aprūpinti 
biurai rikiuojasi palei sieną. Visi šiurpą keliantys tipai turi nuosa- 
vus stalus. Kai kurie dykinėja prie savųjų, kiti laksto pas kaimy- 
nus, įtraukia šiuos į improvizuotus posėdžius. Balti jų marškiniai 
tokie švarūs, jog net akis rėžia. Reto kurio pečius juosia diržas su 
dėklu. Visi ginkluoti federalai tikriausiai išsiųsti ten, kur kitados 
buvo Alabama ar Čikaga - matyt, jiems liepta susigrąžinti Jung- 
tinių Valstijų teritorijos nuotrupas iš to, kas dabar tapo “Pirk ir 
skrisk“" franšize arba nuodingų atliekų sąvartynu. 

Ji įžengia į 968A kabinetą. Pamato keturis tipus, savo išore 
niekuo nesiskiriančius nuo kitų federalų, tik gerokai vyresnius, 
virš trisdešimties, gal net keturiasdešimties metų. 

- Turiu siuntinį šitam biurui, - paskelbia mergina. 

- Tu esi N.J.? - klausia ketveriukės galva, sėdintis už stalo. 

- Jums nedera žinoti mano vardo. Kas jums pasakė? 

- Aš tave atpažinau, - paaiškina vyriškis. - Teko bendrauti 
su tavo motina. 

N.J. juo netiki. Tiesa, federalai žino daug būdų, kaip atkaps- 
tyti reikiamą informaciją. 

- Ar jūs turite giminių Afganistane? - teiraujasi ji. 

Vyrai susižvalgo akimis klausdami vienas kito, ar tu nutuoki, 
apie ką toji paukštytė kalba? Tačiau ištartas sakinys nepriklauso 
tiems, kuriuos reikia suprasti. N.J. kombinezone bei riedlentėje 
apstu instaliuotų balsą atpažįstančių programų. “Ar jūs turite gi- 
minių Afganistane?" - tai kodinė frazė, priverčianti N.J. įrangą 
pasitikrinti, pasirengti netikėtumams, įtempti savo elektronines 
ausis. 

- Jums reikia voko? 

- Aš jį paimsiu, - atsiliepia ketveriukės galva, pakildamas nuo 
stalo ir ištiesdamas ranką. 

Žengusi į kabineto vidurį N.J. paduoda voką. Užuot jį pač- 
męs federalas žaibiškai čiumpa merginos dilbį. Kitoje rankoje lai- 
ko atsegtus antrankius. Vikriu judesiu įkalina jos riešą viename 
žiedelyje. Spragtelėjęs šis užsirakina. 

- Atleisk, kad taip išėjo, N.J., bet aš privalau tave suimti, - 
sako vyrukas. 

- Kokį velnią čia išdarinėjate? - pasipiktina N.J. Laisvąją 
ranką skubiai atitraukia nuo stalo, kad jis nesurakintų ir antro rie- 
šo, tačiau pastarąjį griebia kitas federalas, ir dabar abu žmogėnai 
tempia ją it kokią virvę. 

- Jūs - lavonai, vyručiai, - paskelbia mergina. 

Ketveriukė vieningai išsišiepia, tarytum jiems patiktų ben- 
drauti su įžūlia paukštyte. 

- Jūs - lavonai, vyručiai, - pakartoja ji. 

Tai pagrindinė kodinė frazė, kurios laukia N.J. įranga. Kai 
ištari žodžius antrą sykį, aktyvuojasi visos gynybinės sistemos, o 
tai reiškia, jog, be kitų įdomių smulkmenų, per išorinę jos ranko- 
galių pusę plūsteli kelių tūkstančių voltų elektros srovė. 

Federalų vadukas, iki tol sėdėjęs už stalo, sukrenkščia gomu- 
riniu balsu, skrieja šalin - dešiniąją kūno pusę krato traukuliai, - 
rėžiasi į sieną, pakaušiu taranuoja marmurinę palangę. Avigalvis, 
gniaužęs kitą jos ranką, akimirkai sustingsta kaip stulpas, paskui 
šasteli į šoną, netyčia trenkia vienam savo bendrui į veidą, apdo- 

vanodamas jį galinga elektros doze. Abu drebiasi ant grindų lyg 
maišas su pasiutusiomis katėmis. Vienintelis sveikas likęs tipe- 
lis siekia savo švarko. N.J. žengteli artyn, užsimoja ir antrankio 
žiedu tvoja jam į kaklą. Smūgis teprimena švelnią glamonę, ta- 
čiau rezultatas toks, kad atrodo, tarsi jam būtų vožtelėta elektriniu 
šėtono kirviu. Srovei perliejus stuburą, žmogus susmunka ant 
senų, suklypusių medinių kėdžių; jo pistoletas sukasi ant grindų it 
vaikiškas vilkelis. 

Tam tikru būdu kryptelėjus riešą, iš N.J. rankovės į delną 
nuslysta elektrošokeris. Po kitu riešu kadaruojantys antrankiai 
irgi tapo puikiu elektra alsuojančiu ginklu. Be to, ji išsitraukia 
“skysto kasteto" balionėlį, atšauna dangtelį, sureguliuoja platų 
purškimo kampą. 

Kažkoks šlykščiaveidis federalas nutaria padaryti N.J. pa- 
slaugą ir atidaro duris. Jis veržiasi į kabinetą grėsmingai iškėlęs 
ginklą, lydimas pustuzinio bendradarbių, susirinkusių iš viso. 
purkštum chemikalus į tarakonus. Krentančių kūnų garsai prime- 
ną būgnų trenksmą. Riedlentė lengvai pervažiuoja išsikėtojusius 
federalus, ir ji išsmunka į išorinę kontorą. Iš visų pusių artėja ga- 
lybė federalų, o ji tiesiog neatleidžia piršto nuo balionėlio mygtu- 
ko, nukreipusi purškiklį į priekį. Atsispiria nuo grindų ir didina 
greitį. “Skystas kastetas" tampa savotišku cheminiu pleištu - 
N.J. čiuožia per sukritusių kūnų kilimą. Kai kuriems agentams 
užtenka proto pulti iš užnugario, bet ji spėja laiku paleisti į darbą 
elektrošokerį. Šis paverčia jų nervų sistemas įkaitusių spygliuotų 
vielų raizginiu, tačiau poveikis turėtų išblėsti po kelių minučių. 

Mergina įveikia tris ketvirčius kontoros, kai baigiasi “skysto 
kasteto“ turinys. Balionėlis tebešnypščia sekundę kitą, ir persi- 
gandę žmonės neria į šonus, tačiau purškiklio galia jau išsekusi. 
Pagaliau pora tipų susigaudo, jog iš kojų verčiantis ginklas nebe- 
veikia, ir padaro klaidą stverdami ją už riešų. Vieną atjungia 
elektrošokeris, kitą - įsielektrinę antrankiai. Tuomet - babach! - 
N.J. išsiveržia pro duris į laiptinę palikdama už nugaros keturis 
tuzinus aukų. Taip jiems ir reikia. Mėgindami ją suimti, bent jau 
galėjo mandagiau elgtis. 

Pėsčiomis lėkti per laiptus - menkas malonumas. Tuo tarpu 
“protingi ratukai" leidžiasi nuo pakopų kaip nuo rampos, pasviru- 
sios keturiasdešimt penkių laipsnių kampu. Kojas šiek tiek dre- 
bina atatranka, ypač tada, kai ji per dideliu greičiu nusigauna iki 
antro aukšto, tačiau N.J. tai nė motais. 

Pasisekė: pirmajame aukšte vienas iš farų ką tik atidarė laip- 
tinės duris. Akivaizdu, kad jo dėmesį patraukė isteriška pavo- 
jaus signalų bei sirenų simfonija. N.J. prašvilpia pro vyruką nė 
nestabtelėjusi. Bandydamas ją sulaikyti tas tiesia ranką, kuri 
pliaukšteli per liemenį lyg diržas, ir mergina vos nenudrimba ant 
grindų. Laimei, riedlentė pakankamai protinga, kad pristabdytų, 
iš vietos pasislinkus N.J. masės centrui, ir leistų šeimininkei at- 
gauti pusiausvyrą. Aštriu kampu išnirusi vestibiulin, ji taikosi į 
metalo detektoriaus arką, už kurios tviska laisvės šviesa. 

Senasis bičiulis faras pašoka ant kojų ir išskėtęs rankas už- 
stoja pravažiavimą pro detektorių. N.J. apsimeta čiuožianti tie- 
siai link arkos. Paskutinę akimirką trenkia per riedlentės kraštą, 
padu nuspaudžia mygtuką, pritupia ir strykteli į viršų. Ji praskren- 
da virš mažojo staliuko, o lenta pralekia pro apačią. Nusileidusi 
ant riedlentės N.J. traukia durų pusėn. 

Pastatas aiškiai statytas seniai. Dauguma jo durų metalinės. 
Bet mergina pastebi ir keletą besisukančių, kitaip tariant, paga- 
mintų iš didžiulių stiklo panelių. 

Per savo neapdairumą pirmieji ekstremalai retsykiais įsirėž- 
davo į stiklines sienas ir, žinoma, skaudžiai nukentėdavo. Proble- 
ma tapo opesnė, kai atsirado kurjerių tarnyba, ir ekstremalai 
pradėjo dažniau blaškytis biuruose, kur dėl stiklo visi pametę gal- 
vas. Štai kodėl brangios riedlentės, tokios; kaip N.J. žaisliukas, 
aprūpinamos papildoma saugumo priemone - “RadiKS" siauro 
pluošto smogiamosios bangos projektoriumi. Prietaisas funkcio- 
nuoja puikiai, bet juo galima pasinaudoti vos kartą (energiją jam 
tiekia sprogstamasis užtaisas), o tada teks nunešti lentą į dirbtu- 
vę, kur projektorių pakeis. 

Ginklas skirtas tik kraštutiniam atvejui. Ką gi, pats metas 
patikrinti, ko jis vertas. Skriedama tiesiai į besisukančias stiklines 
duris, N.J. paspaudžia atitinkamą į riedlentę įmontuotą mygtuką. 

Dieve švenčiausias! Panašų vaizdą tikriausiai išvystum, jei 
virš stadiono kažkas užtiestų brezentą ir paverstų šį milžiniškų 
batutu, į kurį tėkštųsi keleivinis lėktuvas. N.J. jaučia, kad jos vi- 
daus organai pasislenka į šoną per kelis colius. Širdis apsimaino 
vietomis su kepenimis. Kojos nutirpsta, padus persmelkia dilg- 
čiojimas. O ji netgi nestovi smogiamosios bangos kelyje. 

Durų stiklas ne šiaip sudūžta. Jis išsprogsta iš rėmų ir sutru- 
pėjęs į šukes pažyra ant laiptų. Mergina neria pavymui. 

Absurdiška marmurinių laiptų kaskada, nutįsusi priešais pa- 
radines duris, vėl suteikia jai galimybę įsibėgėti. Nusileidusi iki 
šaligatvio N.J. spaudžia tokiu milžinišku greičiu, kad pajėgtų ne- 
sunkiai nusigauti iki Meksikos. 

Kertant plačią gatvę, nukreipus taikiklių kryžiukus į muitinę, 
nutolusią per ketvirtį mylios, nuojauta jai pakužda kilstelėti galvą. 

Už nugaros tebestūkso pastatas, iš kurio N.J. paspruko, de- 
šimt aūkštų, pilnų šiurpą keliančių federalų ir staugiančių pavo- 
jaus sirenų. Daugumos langų neįmanoma atidaryti, todėl fedai 
tegali palydėti bėglę žvilgsniais. Tiesa, žmonių nestinga ir ant 
stogo, kur veši antenų miškas. Jie tarsi maži pikti gnomai, gyve- 
nantys medžiuose. Tie tipai pasiruošę veikti - akiniai nuo saulės 
savo vietose, ginklai rankose - ir visi spokso į ją. 

Tačiau taikosi tik vienas vyrukas, ant peties užsimetęs beis- 
bolo lazdos storio vamzdį. Mergina spėja pastebėti, kaip šio kiau- 
rymė išspjauna blyksnį, įrėmintą baltais dūmeliais. Ginklas nu- 
kreiptas ne tiesiai į ją. Šiek tiek į priekį. 

"Gatvėje nusileidęs užtaisas pašoka į orą ir drioksteli dvide- 
šimties pėdų aukštyje. 

Artimiausias ketvirtis sekundės: po sprogimo akių neapaki- 
na švytėjimas, todėl ji kuo puikiausiai mato, kaip iš epicentro, 
įgavusi sferos pavidalą, plečiasi smogiamoji banga, materiali ir 
apčiuopiama nelyginant ledinis rutulys. Ten, kur sfera palyti gat- 
vę, priešakiniai bangos raibuliai išblaško akmenėlius, apverčia su- 
tryptas mėsainių dėžutes, iš menkiausių asfalto plyšių išpučia 
dulkes, kurios tvoskia N.J. pusėn it mikroskopinė pūga. Virš jos 
pakibusi smogiamoji banga veržiasi link merginos garso greičiu 
- viską suplojantis ir iškreipiantis oro lęšis. N.J. neria į jo gelmę. 

Penktą ryto, užvažiavus iki perėjos viršūnės, priešais Hairo 
akis visu gražumu atsiveria Port Šermano miestelio, esančio 
Oregono valstijoje, vaizdas: geltono loglo nutviekstas pasagos 
formos slėnis, kurį per geologinio kunilingo epochą išgraužė gi- 
gantiškas ledynų liežuvis. Miesto pakraščiai, besiribojantys su 
tropiniu mišku, tenusėti aukso dulkėmis, tačiau šios tankėja ir 
ryškėja artėdamos prie įlankos - ilgo bei siauro fiordo, pleištu 
įsiskverbusio į Oregono pakrantę, gilios tranšėjos, nutįsusios šalto 
vandenyno dugnu iki pat Japonijos. 

Po naktinių gaudynių gera sugrįžti į civilizuotus kraštus. 
Šiauriniuose keliuose per daug kietakakčių, ginkluotų beisbolo 
lazdomis, per daug tvarkdarių bei raitų farų. 

Netgi žvelgiant iš dešimties mylių atstumo ir vienos mylios 
aukščio, vaizdas ne pats maloniausias. Atokiau nuo įlankos Hai- 
ras įžiūri kelias raudonas dėmeles, kurios nuteikia truputį geriau 
nei geltonos. Jis labai apsidžiaugtų pamatęs žalius, mėlynus ar 
purpurinius atspalvius, bet šiose apylinkėse akivaizdžiai nėra 
kvartalų, užlietų tokiu rafinuotu neono švytėjimu. 

Kita vertus, Hairas atvyko ieškoti ne prabangos. 

Pavažiavęs pusę mylios jis įsitaiso ant plokščio uolienos lui- 
to, atviroje erdvėje, kad išvengtų netikėtos pasalos, užsideda aki- 
nius ir pasineria į Metavisatą. 

- Bibliotekininke? 

- Taip, sere? 

- Inana. 

- Dievybė iš šumerų mitologijos. Vėlesnės civilizacijos vadi- 
no ją Ištara arba Estera. 

- Gera deivė ar bloga? 

- Gera. Visų mylima. 

- Jai teko bendrauti su Enkiu ir Ašera? 

- Daugiausiai su Enkiu. Skirtingais laikais juodu siejo ir drau- 
giški, ir priešiški santykiai. Inana taip pat žinoma kaip visų di- 
džiųjų me valdovė. 

- Aš galvojau, jog me priklausė Enkiui. 


80 


- Tai tiesa. Tačiau Inana kartą atkeliavo į Abzu - virš van- 
dens suręstą Eridu miesto tvirtovę, - ir privertė Enkį atiduoti jai 
visus me. Štai taip me išsisklaidė po pasaulį. 

- Sakai, tvirtovė virš vandens? 

- Taip, sere. 

- Kaip reagavo Enkis? 

- Jis padovanojo me geranoriškai. Gal todėl, kad buvo girtas 
įr apsvaigintas fizinių Inanos apžavų. Prablaivėjęs bandė ją vytis 
ir susigrąžinti me, tačiau Inana jį pergudravo. 

- Panagrinėkime simbolių reikšmę, - sumurma Hairas. - 
Plaustas - tai virš vandens suręsta L. Bobo Raifo tvirtovė, kur jis 
saugoja savo turtą. Tiksliau, me. Chuanita išvyko į Astoriją, iš 
kur prieš porą dienų buvo lengviausia patekti ant Plausto. Ma- 
nau, ji ketina prasukti Inanos avantiūrą. 

- Kitame populiariame šumerų mite, - įsiterpia Bibliotekinin- 
kas, - Inana leidžiasi į požemių pasaulį. 

- Tęsk, - paprašo Hairas. 

- Ji susirenka visus me ir vyksta į “kraštą, iš kur negrįžta- 
ma". 

- Nuostabu. 

- Inana nusigauna iki šventyklos, kurią valdo Ereškigala, 
mirties deivė. Keliauja prisidengdama svetimu vardu, bet visare- 
ginti Ereškigala lengvai perpranta apgaulę. Visgi mirties deivė 
įleidžia ją į savo buveinę. Kai Inana įžengia į šventyklą, iš jos at- 
imami visi rūbai, papuošalai ir me, o ji pati nuoga stoja prieš 
Ereškigalą bei septynis požemių pasaulio teisėjus, kurie, cituoju 
Kramerio vertimą: “Įsmeigė į ją savo akis, mirties akis; jiems ta- 
rus žodį, sielą kankinantį žodį, Inana paverčiama lavonu, pūvan- 
čios mėsos gabalu, ir pakabinama ant kablio, įkalto į sieną". 

- Žavinga. Koks velnias ją ten nešė? 

- Kaip rašo Diana Folkštain: “Inana atsisakė... visko, ką pa- 
siekė gyvenime, kol apsinuogino, ir jai neliko nieko, išskyrus be- 
galinį troškimą atgimti... nukeliavusi į požemių pasaulį, ji pažino 
mirties ir atgimimo galias bei paslaptis". 

- Hmm, vadinasi, istorija tuo nesibaigia? 

- Jos pasiuntinys laukia tris dienas. Inanai negrįžus iš pože- 

mių pasaulio, jis kreipiasi į dievus iš prašo jų pagalbos. Vienintelis 
Enkis sutinka padėti. 

- Ar tai reiškia, jog mūsų bičiulis Enkis, hakerių dievas, turi 
iškrapštyti ją iš pragaro? 

- Enkis sukuria du žmones, kuriuos siunčia į pragarą gelbėti 
Inanos. Dėka jų magijos Inana atgyja ir grįžta iš požemių, lydima 
mirusiųjų armijos. 

- Chuanita persikėlė ant Plausto prieš tris dienas, - pastebi 
Hairas. - Laikas imtis hakerio darbo. 


“Žemė" tebekybo ten, kur Hairas ją paliko. Aiškiai matyti 
padidintas Plausto vaizdas. Po vakarykščio pokalbio su Čaku 
Raitsonu ne taip jau sunku įžvelgti sektorių, kurį prijungė ortai, 
kai prieš porą savaičių “Enterprais" plaukė pro LKIKR. Štai po- 
ra sovietų krovininių laivų, prisišliejusių šonais vieni prie kitų, ir 
aplink juos susispietusios mažos valtelės. Didesnė Plausto dalis 
nusidažiusi negyva, ruda organinių atliekų spalva, tačiau minėtąjį 
sektorių sudaro baltas stiklo pluoštas: iš turtingų LKIKR poilsia- 
vusių pensininkų pagrobtos jachtos. Tūkstančiai jų. 

Dabar Plaustas slenka netoli Port Šermano, todėl, Hairo 
manymu, čia turėtų sukinėtis visi vyriausieji Ašeros kulto žyniai. 
Po kelių dienų jie kraustysis į Eureką, vėliau į San Franciską, ga- 
lų gale į Los Andželą. Jachtos savo ruožtu atstos kulto štabą ir 
žemyną jungiančią grandį. 

Nuo Plausto nukreiptas Hairo žvilgsnis slysta vandenyno 
bangomis iki Port Šermano, kurį jis ketina truputį patyrinėti. 

Palei kranto liniją puslankiu driekiasi pigūs, geltonais logoti- 
pais apšviesti moteliai. Hairas panaršo juos ieškodamas rusiškų 
pavardžių. 

Užduotis nesudėtinga. Prie pakrantės, viduryje puslankio, 
puikuojasi “Spektras 2000“. Vien iš pavadinimo galima suprasti, 
jog viešbutis siūlo įvairiausių rūšių kambarių - nuo ankštų spinte- 
lių, atsidarančių tuomet, kai įmetate į plyšį monetą, iki prabangių, 
viršutiniame aukšte įrengtų apartamentų. Daugumą vietų užima 
žmonės, kurių pavardės baigiasi slaviškomis galūnėmis -ovas ar- 
ba -ovskis. Kareiviai miega vestibiulyje, įsikūrę spintelėse šalia 
savo “AK-47"* modelio automatų, o žyniai ir generolai gyvena 

erdvesniuose kambariuose. Hairas nejučia pradeda spėlioti, ką 
rusų šventikas iš ortodoksinės sekmininkų bažnyčios gali veikti 
su “stebuklingais seksualiais piršteliais“. 

Penthauzo apartamentus išsinuomojo asmuo, pavarde Guro- 
vas. Pats ponas KGB. Matyt, per daug baikštus, kad liktų ant 
Plausto. 

Įdomu, kaip jis atsidūrė Port Šermane? Norint įveikti porą 
šimtų mylių šiaurinėje Ramiojo vandenyno dalyje, reikia plaukti 
padoriu laivu. 

Įlankoje galima rasti pustuzinį prieplaukų. Šiuo metu jos už- 
grūstos mažomis rudomis valtelėmis. Visa tai primena taifūno 
pasekmes, kai vėtra išvalo kelių šimtų kvadratinių mylių vande- 
nyno plotą nuo sampanų, kuriuos nubloškia prie artimiausio molo. 
Tik šitas šiukšles, regis, kažkas nepatingėjo tvarkingai surūšiuoti. 

Pabėgėliai jau lipa į krantą. Jeigu jie pakankamai sumanūs ir 
agresyvūs, tai žino, kad iš Port Šermano įmanoma pėsčiomis-pa- 
siekti Kaliforniją. | 

Dabar aišku, kodėl uoste spiečiasi aibė aptriušusių geldų. 
Tačiau viena prieplauka atrodo, lyg būtų privati. Savo stapeliuo- 
se linguoja tuzinas baltų švarių laivų. Nematyti jokių atmatų. 
Vaizdo ryškumas toks geras, jog Hairas įžvelgia mažučius, molą 
nuklojusius žiedelius - greičiausiai smėlio maišų užkardą. Tik to- 
kiu būdu įmanoma apsaugoti prieplaukos privatumą, kai šalia pa- 
krantės dreifuoja Plaustas. 

Numerius, vėliavas ir kitus identifikacinius ženklus ne taip 
lengva įžiūrėti. Palydovui sudėtinga juos atskirti. 

Hairas patikrina, ar CŽK atsiuntė savo stringerį į Port Šer- 
maną. Neabejotinai turėjo atsiųsti. Centrinė žvalgyba niekuomet 
neatsisakys progos gerai užsidirbti, parduodama informaciją apie 
Plaustą sunerimusiems paplūdimių savininkams nuo Skevėjaus 
iki pat Tiera del Fuegos. 

Na, žinoma. Mieste apsistojo keliolika žmonių, gaudančių 
naujausias žinias. Vienas jų tėra smulkmė, kuris filmuoja vaizdo 
kamera viską, kas pakliūna į akiratį. 

Pagreitintu režimu peržiūrėjus reportažus paaiškėja, jog di- 
džiuma jų nufilmuota pro viešbučio kambario langą. Ne vienos 
valandos trukmės juostoje užfiksuotos į prieplauką šliaužiančios 

rusvos valtelės, kurios Port Šermano įlankoje suformuoja savo 
mini Plaustą. 

Atplūstantis srautas bent jau iš dalies organizuotas. Aplinkui 
zuja tvarkdariai, plaukiojantys greitacigiais kateriais, grūmojan- 
tys ginklais, staugiantys per garsiakalbius. Nieko keista, jog, ne- 
paisant spūsties įlankoje, fiordo vidurys visuomet tuščias. O ga- 
lutinis švaraus kanalo tikslas - privati, prabangiems laivams skir- 
ta prieplauka. 

Hairas mato ten du masyvius laivus. Žvejybinį tralerį su vė- 
liava, ant kurios nupiešta ortų emblema: kryžius ir liepsna. Tai 
trofėjus iš LKIKR, sprendžiant iš pavadinimo - “KODIAKO 
KARALIENĖ". Ortai nė nesivargino jo pakeisti. Netoli tralerio 
stovi prisišvartavusi kruizinė jachta, kuria turtingi žmonės pa- 
prastai keliauja į kurortus. Ant laivo stiebo plevėsuoja žalia vė- 
liava, ir jachta, regis, kažkaip susijusi su Didžiuoju Pono Li Hon- 
kongu. 

Dar šiek tiek pasidairęs po Port Šermano gatves Hairas ap- 
tinka nemažą pono Li atstovybę. Demonstruodama tipišką Hon- 
kongo stilių, ji išsisklaidžiusi po visą miestą, įrengta atskiruose 
nedidukuose pastatuose. Šių ganėtinai daug, todėl atstovybėje vi- 
są darbo dieną pluša etatinis personalas, įskaitant ir prokonsulą. 
Hairas suranda pastarojo nuotrauką, kad vėliau jį atpažintų: pa- 
niurusį, penktą dešimtį įpusėjusį kiną-amerikietį. Vadinasi, tai ne 
automatizuota franšizė, kurių pilna Žemutiniame 48-ajame. 

Pagaliau N.J. atgauna sąmonę. Ji tebevilki savo kombinezo- 
ną, tačiau, apvyniota izoliacine juosta lyg mumija, guli ant grindų 
kažkokiame sukriošusiame, nežinia kur dardančiame “Forde". 
Mergina anaiptol ne pakilios nuotaikos. Po susidūrimo su smo- 
giamąja banga nosis be paliovos kraujuoja, galvą varsto nuolati- 
niai pulsuojantys skausmo dūriai. Kiekvieną kartą, furgonui šok- 
telėjus per duobę, ji tvojasi pakaušiu į gofruoto plieno grindis. 

Iš pradžių N.J. tiesiog siunta. Vėliau pyktį keičia trumpos 
baimės akimirkos, namų ilgesys. Aštuonias valandas pratūnojusi 
furgone ji neabejoja, jog nori grįžti namo. Panikos antplūdį su- 

stabdo tik smalsumas. Netgi žvelgiant iš jos apgailėtinų pozicijų, 
tai nė kiek nepanašu į federalų operaciją. 

“Fordas" išsuka iš greitkelio ir veikiai nusigauna iki mašinų 
stovėjimo aikštelės. Atsidarius galinėms furgono durims, vidun 
įlipa dvi moterys. Prieš N.J. akis sušmėžuoja gotikinės arkos for- 
mos logotipas, priklausantis Šventojo Tėvo Veino Perlų Var- 
tams. 

- Ach, vargšė mergaitė, - sudejuoja viena moteris. Kita aik- 
teli pasibaisėjusi jos būkle. Pirmoji padeda N.J. galvą ant savo 
kelių, glosto plaukus, iš puodelio duoda atsigerti saldaus “Kūl- 
eid", antroji nuvynioja izoliacinę juostą, lėtai ir švelniai. 

Merginos batai kažkur dingę, tačiau naujos poros jai nepa- 
siūlo. Iš kombinezono kišenių išgaravo visi instrumentai. Bet po 
drabužiais niekas nekišo nagų. Po kaklu tebekybo metaliniai dė- 
dės Enzo ženkliukai, o tarpkojyje slypi daikčiukas, vadinamas 
dentata. Tie, kurie kratė jos drabužius, vis vien nebūtų pastarojo 
aptikę. 

N.J. seniai įtarė, jog ženkliukai netikri. Vargu ar dėdė Enzas 
dalintų karo laikų suvenyrus penkiolikmetėms mergiotėms. Kad 
ir kaip ten būtų, jie dar gali praversti. 

Moterys, prisistačiusios Marlos ir Bonės vardais, nepalieka 
jos vienos nė akimirkai. Ne šiaip sėdi šalia, bet visą laiką liečia. 
Nuolat glėbesčiuoja, laiko už rankos, šiaušia plaukus. Kai pirmą 
kartą tenka nueiti į tualetą, Bonė traukia kartu. Matyt, baiminasi, 
kad ji neapalptų tupėdama ant unitazo, nusprendžia mergina. Ta- 
čiau užsimanius nusišlapinti antrą sykį, ją palydi Marla. Visiškai 
jokio nuošalumo. 

Problema ta, kad moterų globa jai iš dalies patinka. Po kelio- 
nės furgonu maudžia visus kaulus. Kūnas nusėtas mėlynėmis. 
Per savo gyvenimą ji niekada nesijautė tokia vieniša. Dabar N.J. 
liko bejėgė, atsidūrė nepažįstamoje vietoje, bet jai duoda viską, 
ko reikia. 

Gavusi progą atsigaivinti - kad ir ką tai reikštų - Šventojo 
Tėvo Veino Perlų Vartuose, mergina drauge su Marla ir Bone li- 
pa į didžiulį belangį furgoną. Salonas išklotas kilimine danga, ta- 
čiau kėdžių nėra, tad keleiviai susėdę ant grindų. Atsidarius ga- 
linėms furgono durims paaiškėja, jog mašina jau užgrūsta. Jas 

pasitinka dvidešimt jaunų, energingų, išsišiepusių veidų. N.J. ne- 
įsivaizduoja, kaip į vidų tilps dar trys žmonės, todėl atšokusi įsi- 
remia nugara į Marlą ir Bonę. Salone nuskamba džiugūs balsai, 
prieblandoje sublyksi balti dantys, ir keleiviai pasispaudžia, idant 
joms atsirastų šiek tiek vietos. 

Kitas dvi dienas ji praleidžia mašinoje, įsispraudusi tarp Mar- 
los ir Bonės. Negali net pasikrapštyti nosies, nes moterys nepa- 
leidžia jos rankų. Šie žmonės ištisai traukia linksmas dainas, kol 
N.J. apkvaišta galva. Be to, jie žaidžia idiotiškus žaidimus. 

Maždaug porą sykių per valandą kas nors pradeda burbu- 
liuoti kaip falabalai. Arba kaip maldininkai iš Šventojo Tėvo 
Veino Perlų Vartų. Marmesys pasklinda furgone lyg užkrečia- 
ma liga, ir veikiai visi įninka vograuti nesuprantama kalba. 

Visi, išskyrus N.J. Ji nesuvokia, kam to reikia. Taip klejoti 
tiesiog gėda, kirba mintis merginos galvoje. Tenka apsimesti pri- 
tariančia. 

Keleiviai valgo ir lengvinasi tris kartus per dieną. Furgonas 
sustoja tik provinklavuose. N.J. jaučia, kaip automobilis išsuka 
iš greitkelio, darda vingiuotomis gatvėmis, kiemais, skersgatviais. 
Girdi automatiškai pasikeliančias garažo duris. Mašina įrieda vi- 
dun, ir durys vėl nusileidžia. Tuomet visi drožia į priemiesčio na- 
mą, kuriame paprastai neranda baldų ar bent požymių, jog čia 
kažkada gyveno šeima. Įsitaiso ant grindų tuščiuose miegamuo- 
siuose (vienas skirtas berniukams, kitas - mergaitėms), kram- 
snoja pyragėlius bei sausainius. Nors aplankyti namai atrodo ap- 
leisti, jų kambariai vis dėlto skiriasi. Viename, nuklijuotame gė- 
lėtais tapetais, tvyro gaižus Laukymės tvaikas. Kitas papuoštos 
ledo ritulininkų, futbolininkų ir krepšininkų atvaizdais. Trečias 
pasitinka baltomis sienomis, kurias bjauroja senos spalvotos krei- 
dos žymės. Kiurksodama tose patalpose N.J. spokso į grindis, 
subraižytas ten, kur anksčiau stovėjo baldai, mąsliai tarsi arche- 
ologė tyrinėja jas žvilgsniu, galvoja apie šeimas, seniai iš Čia 1š- 
sikrausčiusias. Tačiau kelionės pabaigoje jos susidomėjimas at- 
bunka. 

Furgone merginos ausys spengia nuo dainų ir giesmių, akys 
temato susigrūdusių bendrakeleivių veidus. Jei prisireikia pasipil- 
dyti kuro atsargas, jie važiuoja į didžiules, tyruose įrengtas. 

sunkvežimių degalines ir pasirenka nuošaliausias kolonėles, kad 
niekam nepakliūtų į akiratį. Išskyrus trumpas pertraukėles, ma- 
šina rieda nesustodama. Nuvargusių vairuotojų visada laukia pa- 
maina. 

Galų gale jie nusigauna iki vandenyno pakrantės. N.J. užuo- 
džia specifinį druskos kvapą. Furgonas porai minučių sustingsta, 
urzgia, bet nejuda iš vietos. Netrukus persirita per kažkokį 
slenkstį, šliaužia aukštyn ir pagaliau stabteli. Išjungęs variklį vai- 
ruotojas lipa laukan, palieka juos vienus. N.J. džiaugiasi, jog ke- 
lionė baigėsi. 

Veikiai nugriaudėja galingas burzgimas. Iš pradžių mergina 
nejaučia jokio judesio, po kelių minučių pastebi, jog mašinos grin- 
dys siūbuoja. Furgonas stovi laive, o šis savo ruožtu plaukia į jū- 
rą. 


Tai tikras laineris. Tiesa, senas, apšnerkštas ir surūdijęs. 
Turbūt nupirktas sąvartyne už penkis “žalius". Tačiau jis gabena 
mašinas, laikosi virš vandens ir neskęsta. 

Laivas ne daug kuo skiriasi nuo furgono, nebent savo dydžiu 
bei žmonių gausa. Jie kemša į pilvus tą patį maistą, gieda tas pa- 
čias giesmes, retai kada miega kaip visada. Dabar tai suteikia 
N.J. iškrypėlišką paguodą. Mergina žino esanti tarp savų. Žino 
esanti saugi. Ji įpranta prie vietinės tvarkos. 

Neaišku, kiek laiko praeina, kol laivas pasiekia Plaustą. Nie- 
kas nesako, kur jis traukia, tačiau tai akivaizdu. N.J. derėtų išsi- 
gąsti. Kita vertus, jie nesiveržtų ant Plausto, jei ten, anot gandų, 
būtų taip pavojinga. 

Kai jis sušmėžuoja horizonte, mergina bemaž tikisi, kad ją 
vėl apvynios izoliacine juosta. Paskui susiprotėja, jog aplinkiniai 
nesiruošia vaizduoti kalėjimo sargybinių. Iki šiol ji nekėlė jokių 
rūpesčių. Tie žmonės pasitiki N.J. Priėmė ją į savo ratą. Ir tai 
pakursto savotišką pasididžiavimą. 

Ant Plausto irgi teks pamiršti ramybės drumstėjos įvaizdį, 
nes iš savo sektoriaus ji tegalės pasprukti į tikrąjį Plaustą, ku- 
rį regėjo pigiuose Honkongo filmuose ir krauju persunktuose ja- 
ponų komiksuose. Nebūtina pasižymėti lakia vaizduote, kad su- 

prastum, kokio likimo ten sulauktų penkiolikmetė šviesiaplaukė iš 
Amerikos. 

Retsykiais į galvą užklysta Kiūdnos mintys apie motiną, ta- 
čiau N.J. veja jas šalin. Tvirtina sau, esą pastarieji įvykiai gim- 
dytojai bus tik į naudą. Šiek tiek supurtys, ko jai verkiant reikia. 
Kai tėtis juos paliko, mama susitraukė savyje nelyginant į lieps- 
nas įmestas paukštelis origamis. 

Poros mylių spinduliu Plaustą supa mažų valtelių debesis. 
Daugiausia žvejybinės laivės. Kai kuriose stovi ginkluoti vyrukai, 
bet jiems keltas nerūpi. Įveikęs išorinę zoną, pastarasis plačiu 
lanku suka link balto sektoriaus, prijungto prie Plausto pakraščio. 
Balto tiesiogine žodžio prasme. Čionykščiai laivai - švarūs ir 
nauji. Tiesa, matyti ir keletas aprūdijusių griozdų su rusiškais pa- 
vadinimais. Keltas švartuojasi prie vieno iš jų šono. Į kitą denį 
skrieja lynai, tinklais sutvirtinti trapai, senų, nudrengtų padangų 
grandinės. 

Ne pati geriausia vieta pasivažinėjimams riedlente. 

Įdomu, ar kelte atsirastų tokių, kurie bent sugebėtų išstovėti 
ant lentos? Vargu. Čia susirinko ne tokie žmonės. Ji visada bu- 
vo purvina greitkelių atmata ir niekada nepriklausė laimingųjų 
giedorėlių padermei. Gal jos vieta būtent ant Plausto? 

Nuvestai į rusų laivą N.J. pasiūlomas pats šlykščiausias visų 
laikų darbas: skrosti žuvį. Ji nesiprašė priimama į skrodėjų gre- 
tas, nė kiek to netroško, tačiau vis vien tenka stoti prie konveje- 
nio. Beje, nė vienas iš aplinkinių nesišneka su atvykėle, nieko ne- 
aiškina, 0 ji pati nedega noru klausinėti. Juolab kad patyrė kultū- 
rinį sukrėtimą, nes didžiumą šio laivo kontingento sudaro pagy- 
venę, apkūnūs, angliškai nekalbantys rusai. 

Porą dienų N.J. snūduriuoja darbe - kumščiuodamos ją pa- 
žadina stambios rusiškos matronos, plušančios prie kaimyninių 
stalų. Kartkartėmis mergina valgo. Į triumą patenka nemažai 
supuvusios žuvies, tačiau netrūksta ir lašišų, kurias ji atpažįsta, 
nes prekybos centruose ne kartą pirko sušį. Lašišos mėsa - 
rausvai oranžinė. Taigi N.J. gaminasi savo sušį ir sukramsnojusi 
šviežios žuvies gabaliukų pasijunta geriau. Tokiais momentais 
mažumėlę prasisklaido smegenis gaubiantis rūkas. 

Atsigavusi po šoko, prisitaikiusi prie rutinos, ji pradeda dairy- 

tis. Stebi žuvis pjaustančias matronas ir pamažu suvokia, jog taip 
greičiausiai gyvena devyniasdešimt devyni procentai pasaulio 
žmonių. Tu esi kažkokioje vietoje. Aplinkiniai tavęs nesupranta, 
ir tu jų nesupranti, bet jūs vis vien tarpusavyje keičiatės bepras- 
miškomis sapalionėmis. Tam, kad išliktum gyvas, dienų dienas 
atlieki idiotišką darbą. Vienintelis būdas pabėgti - spjauti į viską 
ir stačia galva pasinerti į žiaurų pasaulį, kuriame prasmegsi ne- 
palikdamas pėdsakų. 

Jai ne itin gerai pavyksta darinėti žuvį. Stambiosios rusės - 
gremėzdiškos plokščiaveidės bobos - nuolat kimba prie N.J. 
Amžinai slankioja už nugaros, žiūri, kaip ji pjausto, visa savo 1š- 
ore demonstruoja negalinčios patikėti, jog šioje žemėje gimsta to- 
kios liurbės. Paskui bando parodyti, kaip teisingai reikia skrosti, 
bet merginai vis tiek nesiseka. Sunku dirbti, kai nuo šalčio su- 
grumba rankos. 

Po kelių iš proto varančių dienų ją pristato prie naujo darbo, 
prie kitos konvejerio linijos: N.J. dalina maistą valgykloje kaip 
mokyklos kavinėje pamazgas liejančios virėjos. Ji pluša virtuvė- 
je, viename iš didžiųjų rusų laivų, tempia žuvienės pilnus kubilus 
link bufeto, išpilsto skystį į dubenėlius, šiuos kiša niekuomet ne- 
mažėjančiai eilei, kurią sudaro religiniai fanatikai... religiniai fa- 
natikai ir dar kartą religiniai fanatikai. Dabar N.J. mato prieš sa- 
ve azijiečius ir beveik nė vieno amerikiečio. 

Valgykloje ji pastebi naują rūšį žmonių, su antenomis, kyšan- 
čiomis iš galvų. Antenos panašios į tas, kurios styro policininkų 
racijose: striuki buki juodi guminiai virbai. Jie kyla iš paausio. 
Pirmą kartą išvydusį tokį tipą, N.J. nutaria pasiteirauti, kokios 
muzikos jis klausosi. Tačiau vyrukas dar keistesnis nei kiti vie- 
tiniai: dėbso į tuštumą bereikšmiu žvilgsniu, be paliovos marma- 
liuoja nesuprantama kalba. Jausdama, kaip nugara nueina pa- 
gaugais, mergina įpila jam papildomą porciją žuvienės ir tučtuo- 
jau nukreipia akis į kitą klientą. 

Protarpiais ji atpažįsta bendrakeleivius, palaikiusius draugiją 
furgone. Užtat jie neatpažįsta N.J. Tiesiog spokso į ją sustiklė- 
jusiomis akimis. Tarytum jiems būtų praplautos smegenys. 

Tarytum N.J. būtų praplautos smegenys. 

Ją bando apdoroti - sunku patikėti, jog tam suprasti prisirei- 
kė tiek laiko. N.J. netveria kailyje iš pykčio. 

Realybėje Port Šermanas tėra stebėtinai mažas provincinis 
miestelis, dydžio sulig dviem kvartalais. Prieš atplaukiant Plaus- 
tui, čia nuolat gyveno pora tūkstančių žmonių. Nūnai jų pagau- 
sėjo iki penkiasdešimties tūkstančių. Hairas priverstas mažinti 
greitį, nes gatvėse kur papuola trukdydami eismui miega pabė- 
gėliai. 

Nieko baisaus - tai išgelbėja jo gyvybę, nes motociklui įrie- 
dėjus į Port Šermaną užsiblokuoja ratai. Stipinai sustingsta, ir 
Hairą kaip reikiant sukrato. Po sekundės kitos paskutinį kvapą 
išleidžia ir motociklas, virsdamas inertišku metalo laužu. Nevei- 
kia net variklis. Jis žvilgteli į ekraną, įmontuotą degalų bake, no- 
rėdamas patikrinti sistemų būklę, tačiau temato “sniegelį"". Ope- 
racinė sistema užlūžo. Motociklą pasisavino Ašera. 

Palikęs savo transporto priemonę viduryje gatvės, Hairas 
pėstute traukia link vandenyno kranto. Už nugaros subruzda pa- 
bėgėliai - lenda iš savo miegmaišių ir iš po antklodžių, lyg musės 
apspinta nuverstą motociklą, kiekvienas baudžiasi jį užvaldyti pir- 
mas. 

Hairo krūtinę persmelkia vibruojantis gausmas, akimirkai 
primenantis Varną, kuris važinėjosi savo riaumojančiu monstru 
Los Andžele. Tačiau aplinkui kitų motociklų nematyti. Garsas 
sklinda iš viršaus. Tai sraigtasparnis. 

Šnerves pakutena paplūdimyje pūvančių jūržolių tvaikas. 
Vadinasi, pakrantė nebetoli. Užsukęs už vieno namo kampo, 
Hairas atsiduria krantinėje. Priešais jį - “Spektro 2000“ fasadas. 
Iš kitos pusės tyvuliuoja vanduo. 

Sraigtasparnis lekia nuo fiordo, įlankos kryptimi, tiesiai link 
“Spektro 2000". Jis nedidelis, vikrus kaip laumžirgis, su stikline 
kabina. Ten, kur anksčiau puikavosi raudonos žvaigždės, dabar 
juoduoja kryžiai. Vėsioje, melsvoje ankstyvo ryto šviesoje sraig- 
tasparnis atrodo akinančiai ryškus. Gal todėl, kad po savęs pa- 
lieka žvaigždučių uodegą. Kas porą sekundžių iš jo iššauna sig- 

nalinės, baltu ir mėlynų magniu spindinčios raketos, kurios dega 
net nusileidusios ant vandens - per visą įlankos ilgį driekiasi pe- 
lenų takelis. Jos laidomos ne dėl grožio, o tam, kad išmuštų iš vė- 
žių į šilumą reaguojančius sprogstamuosius užtaisus. 

Iš savo vietos Hairas nemato viešbučio stogo, bet yra tikras, 
jog ant aukščiausio Port Šermano pastato viršaus stovi Gurovas, 
lūkuriuojantis, kol sraigtasparnis jį evakuos, nuskraidins į porce- 
liano tyrumo dangų, sugrąžins ant Plausto. 

Klausimas: kodėl Gurovas užsimanė evakuotis? Kodėl jie 
baiminasi į šilumą reaguojančių raketų? Hairas pavėluotai susi- 
protėja, jog čia vyksta kažkas velniškai rimta. 

Tebeturėdamas motociklą, jis galėtų užvažiuoti avariniais 
laiptais ant viešbučio ir viską išsiaiškinti. Tačiau motociklo po 
ranka nėra. 

Nuo pastato, esančio iš dešinės, stogo atsklinda duslus pokš- 
telėjimas. Šitą namą greičiausiai surentė pionieriai, apsistoję čia 
prieš šimtą metų. Hairo kojos sulinksta, žandikaulis atvėpsta, 
galva nevalingai sulenda į pečius, bet žvilgsnis krypsta garso pu- 
sėn. Akies krašteliu jis pastebi nediduką juodą objektą, purptelė- 
jusį nuo pastato lyg žvirblis. Pakibęs virš vandens, už šimto jardų 
nuo kranto, “paukštukas" užsiliepsnoja, išspjauna lipnius geltonus 
dūmus, įgauna balto ugninio kamuolio pavidalą ir nurūksta pir- 
myn. Jis lekia vis didėjančiu greičiu per patį įlankos vidurį, kol 
kiaurai perskrodžia mažąjį sraigtasparnį, nuo priekinio stiklo iki 
uodegos. Savo ruožtu sraigtasparnis virsta ugnies debesiu, žars- 
tančiu juodas metalo nuolaužas - tarsi feniksas, besilukštenantis 
iš savo kiaušinio. 

Akivaizdu, jog Hairas ne vienintelis mieste, kuris nekenčia 
Gurovo. Dabar generolui teks nusileisti nuo stogo ir sėsti į valtį. 

“Spektro 2000" fojė panėšėja į kareivių stovyklavietę. Čia 
nestinga ginkluotų perimetrą saugančių barzdočių. Iš savo spin- 
telių virstantys eiliniai skubiai velkasi striukes, čiumpa šautuvus. 
Tamsaus gymio seržantas, dėvintis modifikuotą sovietų jūrų pės- 
tininko uniformą, matyt, totorius, kitados tarnavęs Raudonojoje 
armijoje, blaškosi vestibiulyje, rėkia ant žmonių, stumdo juos šen 
bei ten. 

Galbūt Gurovas ir šventasis, bet jis nesugeba vaikščioti van- 

dens paviršiumi. Ponas KGB privalės išeiti į krantinę, įveikti du 
kvartalus, skiriančius viešbutį nuo vartų, kurie veda į privačią, 
gerai apsaugotą prieplauką, ir nusigauti į “Kodiako karalienę". 
Laivas jau laukia jo - iš kaminų virsta juodų dūmų ratilai, vienas 
po kito nušvinta prožektoriai. Visai netoli “Kodiako" stovi prisi- 
švartavęs “Kaulūnas", priklausantis Didžiajam Pono Li Honkon- 
gui. 

Nusigręžęs nuo “Spektro 2000“ Hairas bėga palei krantinę, 
kol aptinka reikiamą logotipą: Didįjį Pono Li Honkongą. 

Atstovybė nenori jo įsileisti. Tenka pamojuoti pasu, kad pra- 
sivertų durys. Šias saugoja sargybinis - kinas, bet šiek tiek kal- 
bantis angliškai. Tai parodo, kokia sudėtinga padėtis Port Šerma- 
ne, jei prie atviros šalies, visada ieškančios naujų piliečių, nesi- 
baidančios netgi pabėgėlių, atstovybės durų stovi sargybinis. 

- Atleiskite, - spigiu, nenuoširdžiu balsu prabyla kinas. - Aš 
nežinojau... - jis mosteli ranka į pasą. 

Patekęs į franšizę Hairas tarytum įkvepia šviežio oro. Čia 
netvyro Trečiojo Pasaulio atmosfera, nedvokia šlapimu. Vadina- 
si, tai vietinis štabas ar kažkas panašaus, nes Port Šermane di- 
džiąją Honkongo nuosavybės dalį tikriausiai atstoja ginkluotas 
šaulys, slampinėjantis kokio nors viešbučio vestibiulyje prie tele- 
fono kabinos. Tuo tarpu ši patalpa erdvi, švari ir apstatyta neblo- 
gais baldais. Iš lauko pro langus žiopso pora šimtų pabėgėlių. 
Juos, žinoma, sulaiko ne tik šarvuotas stiklas, bet ir iškalbingos 
prie sienos išrikiuotos trys žiurkšunių būdos. Rodos, dvi iš jų at- 
kraustytos visai neseniai. Kai pro šalį slenka Plaustas, niekam 
nepakenktų sustiprinti apsaugą. 

Hairas nukulniuoja prie stalo, už kurio sėdi žmogus, šnekantis 
telefonu Kantono tarme, o tai reiškia, kad jis rėkia. Atidžiau įsi- 
žiūrėjęs Hairas atpažįsta Port Šermano prokonsulą. Įsitraukęs į 
savo pokalbį Žmogus vis dėlto pastebi atvykėlio kardus ir nenu- 
leidžia nuo jų akių. 

- Mes užsiėmę, - burbteli prokonsulas padėdamas telefono 
ragelį. 

- Ką gi, darbų jums padaugės, - atsako Hairas. - Aš norė- 
čiau išsinuomoti jūsų laivą, “Kaulūną". 

"- Jis labai brangus. 

- Ką tik gatvėje palikau naujausio modelio motociklą, nes 
nenorėjau stumti jo pusę kvartalo iki garažo, - atšauna Hairas. - 
Jums akys ant kaktos iššoktų, jei žinotumėte, kokios sumos figū- 
ruoja mano sąskaitoje. 

- Laivas sugedęs. 

- Kaip malonu, kad esate mandagus ir nenorite tiesmukiškai 
atmesti mano prašymo. Tačiau aš atsitiktinai sužinojai, jog laivas 
kuo puikiausios būklės. Todėl jūsų žodžiai tolygūs neigiamam at- 
sakymui. 

- “Kaulūnas" jau išnuomotas, - paaiškina prokonsulas. - Juo 
naudojasi kitas žmogus. 

- Kol kas laivas prisišvartavęs prieplaukoje, - pastebi Hai- 
ras. - Atšaukite sandėrį pasinaudodamas dingstimi, kurią man 
pateikėte prieš minutę, ir aš sumokėsiu daugiau. 

- Mes negalime to padaryti. 

- Tuomet aš būsiu priverstas išeiti į gatvę ir pranešti pabėgė- 
liams, jog “Kaulūne", kuris lygiai po valandos išplaukia į Los 
Andželą, užteks vietos dar dvidešimčiai žmonių. Laimė nusišyp- 
sos tik pirmoms dviem dešimtims. 

„- Ne, - pasipiktina prokonsulas. 

- Perduosiu jiems, kad asmeniškai su jumis susisiektų. 

- Kur jūs norite keliauti? - nusileidžia žmogus. 

- Ant Plausto. 

- O, kodėl anksčiau nesakėte? Ten vyksta ir kitas keleivis. 

- Negi mieste yra dar kažkas, kuris nori pakliūti ant Plausto? 

- Būtent. Prašau parodyti savo pasą. 

Hairas parodo. Prokonsulas įkiša pasą į terminalo plyšį. 
Hairo vardas ir pavardė, asmeniniai duomenys bei fizionomija 
skaitmeniniu būdu persiunčiami į operacinę atstovybės sistemą. 
Pabarškinus per klaviatūrą, kompiuteris įkalbamas išspjauti lami- 
nuotą tapatybės kortelę su nuotrauka. 

- Su šiuo leidimu pateksite į prieplauką, - sako prokonsulas. 
- Jis galioja šešias valandas. Pats susitarsite su kitu keleiviu. Tai 
viskas. Daugiau nebenoriu jūsų matyti. 

- O jei man prisireiks papildomų konsulinių paslaugų? 

- Aš visuomet galiu išeiti laukan ir paskleisti gandus, jog ni- 

geris su kardais prievartauja kinų pabėgėlius, - atkerta prokon- 
sulas. 

- Hmm. Tai ne pats geriausias aptarnavimas, su kuriuo esu 
susidūręs Didžiajame Pono Li Honkonge. 

- Mūsų padėtis nėra įprasta. Pažiūrėk pro langą, kretine. 

Pakrantėje, regis, nedaug kas pasikeitė. Ortai pagaliau ėmė- 

si organizuotai saugoti “Spektro 2000" vestibiulį: apversti baldai 
tapo barikadomis. Hairo nuomone, viešbučio viduje kunkuliuoja 
įnirtinga veikla. 
Vis dar neaišku, su kokiais priešininkais ortai ketina susig- 
rumti. Eidamas krantine Hairas nieko įdomaus nepastebi, išsky- 
rus kinų pabėgėlius, vilkinčius apdribusius drabužius. Tiesiog vie- 
ni atrodo budresni už kitus. Dauguma kinų vėpso į purvą, telk- 
šantį po kojomis, tačiau jų mintys nuklydusios kažkur kitur. Kai 
kurie iš jų matuoja žingsniais gatvę, sunerimę žvalgosi į šalis - 
tuo užsiima jauni vyrai, dėvintys pūstas striukes. Jų šukuosenos 
priklauso visai kitai stilistinei visatai. Akivaizdžiai matyti standi- 
nančių putų pėdsakai. 

Įėjimas į turtingų žmonių prieplauką aptvertas smėlio mai- 
šais, spygliuota viela ir saugojamas sargybinių. Hairas lėtai prie 
jų priartėja, laikydamas rankas taip, kad jos būtų apsauginių aki- 
ratyje, parodo savo kortelę jų vadui, vieninteliam baltaodžiui, ku- 
rį teko išvysti Port Šermane. 

Leidimas atveria kelią į prieplauką. Štai taip, paprastai. Kaip 
ir Honkongo atstovybė, ji tuščia, tyli, nepersisunkusi nosį rie- 
čiančiu tvaiku. Prieplauka siūbuoja ant bangelių, ir šis vaizdas 
veikia Hairą raminančiai. Tiesą sakant, ją atstoja eilė plaustelių, 
medinių platformų, pritvirtintų ant plūduriuojančių plastiko putų 
luistų. Jei nebūtų sargybinių, visa tai greičiausiai nutemptų ir pri- 
kabintų prie Plausto. 

Skirtingai nuo įprastų prieplaukų, šioji nėra visiškai tuščia. 
Dažniausiai žmonės prišvartuoja savo jachtas ir kur nors pasiša- 
lina. Čia, kiekvienoje valtelėje, stovi bent jau po vieną tipą, ge- 
riantį kavą, spaudžiantį rankose ginklą, įdėmiai stebintį Hairą. 
Kas porą sekundžių subilda žingsniai, ir pro Hairą prabėga rusai, 
skuodžiantys link “Kodiako karalienės" - jauni, išvaizda karei- 
vius arba jūreivius primenantys vyrai, kurie veržiasi į “Kodiaką", 

tarsi tai būtų paskutinis laivas, galintis išgabenti iš pragaro. Ap- 
rėkti karininkų, jie išsilaksto į savo postus ir energingai imasi jū- 
reiviškų darbų. 

“Kaulūne" gerokai ramiau. Jis taip pat saugomas, tačiau 
sargybinių vaidmenį turbūt atlieka padavėjai arba palydovai, pa- 
sipuošę uniformomis, blizgančiomis žalvarinėmis sagomis ir bal- 
tomis pirštinaitėmis. Tokia apranga derėtų puikuotis uždarose 
patalpose, vėsiose, oro kondicionieriais aprūpintose svetainėse. 
Vienur kitur šmėkščioja įgulos nariai juodais sulaižytais plaukais, 
įsisupę į apsiaustus, kurie apsaugo nuo šalčio bei purslų. Tarp jų 
Hairas pastebi tik vieną žmogų, kuris atrodo kaip keleivis: aukš- 
tą, liekną baltaodį tamsiu kostiumu, slankiojantį deniu į priekį ir 
atgal, šnekantį į mobilųjį telefoną. Turbūt koks nors mulkis iš pra- 
mogų verslo, kuris užsimanė paplaukioti jūra ir sėdėdamas prie 
gurmaniškų pietų stalo iš arčiau apžiūrėti Plaustą. 

Hairas įveikia pusę prieplaukos, kai pakrantėje, priešais 
“Spektrą 2000", atsiveria pragaro vartai. Visų pirma pradeda 
tratenti kulkosvaidžiai, kurie lyg ir nepadaro didelės žalos, užtat 
akimoju išvalo gatvę. Devyniasdešimt devyni procentai pabėgė- 
lių išgaruoja kaip dūmas. Likusieji, jauni vyrai, kritę Hairui į akis, 
išsitraukia iš užančių įdomius, technologiškai pažangius ginklus ir 
pradingsta pastatų tarpduriuose. Hairas paspartina žingsnį, apsi- 
suka ir traukia į priekį atbulas, slenka taip, kad nuo automatų pa- 
pliūpų jį visada skirtų didesni laivai. 

Nuo vandens padvelkia vėjelis. Iš “Kaulūno" jis atneša ke- 
pamo kumpio bei verdamos kavos aromatus. Hairas nejučia pri- 
simena, jog paskutinį kartą malšino alkį pigiu alumi, kurį pirko 
“Kelio aludėje". 

Gatvė priešais “Spektrą 2000'' paskęsta baltų dūmų kamuo- 
liuose: tiek viešbutyje tūnantys žmonės, tiek likę lauke neatlei- 
džia pirštų nuo savo ginklų gaidukų. 

Jo petį paliečia žmogaus ranka. Hairas pakrypsta visu kūnu 
ketindamas ja atsikratyti ir nuduria akis žemyn, nes už nugaros 
stovi mažutė kinų kilmės padavėja, iš “Kaulūno" nulipusi į prie- 
plauką. Kai pagaliau pasiseka prikaustyti į save jo dėmesį, mo- 
teris sugrąžina rankas į pradinę padėtį - tiksliau, prisiklijuoja jas 
prie ausų. 

- Ar jūs esate Hairas Protagonistas? - klausimą tenka skai- 
tyti iš lūpų, nes balsą užgožia susišaudymo keliamas triukšmas. 

Hairas linkteli. Moteris atsako tuo pačiu, žengteli porą 
žingsnių atbula ir pakreipia galvą į “Kaulūną". Kadangi jos delnai 
tebespaudžia ausis, gestas primena judesį iš kokio nors tautinio 
šokio. 

Jis nuseka įkandin padavėjos. Gal vis dėlto pasiseks išplaukti 
į jūrą šiuo laivu. Ji rodo Hairui aliuminio trapą. 

Pėdindamas į “Kaulūną" jis dirsteli į viršutinį denį, kur styp- 
so pora įgulos narių, užsimetusių ant pečių tamsius apsiaustus. 
Atsirėmęs į turėklus, priglaudęs prie akių žiūronus, vienas stebi 
susišaudymą. Kitas, vyresnis, prieina iš užnugario, pasilenkia ty- 
rinėdamas kolegos nugarą ir du sykius pliaukšteli į tarpumentį. 

Pirmasis nuleidžia žiūronus, pažiūri, kam užkliuvo jo nugara. 
Šio tipo akys ne įkypos kaip kino. Vyresnysis kažką sako, brūkš- 
teli sau per gerklę. Jis taip pat ne kinas. 

Vyrukas su žiūronais palinguoja galva ir spusteli savo atla- 
pą. Kai jis vėl apsisuka, ant nugaros sutviska neonine žaluma 
spindinčios raidės: MAFIJA. 

Antrasis tipas irgi nusigręžia. Ant jo apsiausto puikuojasi tas 
pats užrašas. 

Hairas sustoja viduryje trapo lyg įkaltas. Jo akiratyje išdygs- 
ta dvidešimt įgulos narių. Staiga ant visų juodųjų apsiaustų suž- 
vilga: MAFIJA. Staiga visų rankose pasirodo ginklai. 

- Aš ketinau nusiųsti skundą į Didįjį Pono Li Honkongą dėl 
nemandagaus vietinio prokonsulo elgesio, - juokauja Hairas. - Šį 
rytą jis nė už ką nesutiko man padėti, kai norėjau nušvilpti laivą 
jums iš panosės. 

Hairas sėdi aukščiausios klasės svetainėje. Kitoje balta lini- 
ne staltiese užkloto stalo pusėje įsitaisęs vyriškis, kurį jis palaikė 
atostogaujančiu Industrijos mulkiu. Žmogus dėvi puikiai pasiūtą 
juodą kostiumą, viena jo akis - stiklinė. Pašnekovas nė neprisi- 
statė tarytum manydamas, kad Hairas jau žino, kuo jis vardu. 

Užuot pralinksmėjęs, vyriškis, rodos, sutrinka. 

- Ir?.. 

- Dabar nėra prasmės skųstis, - vypteli Hairas. 

- Kodėl? 

- Man paaiškėjo, kodėl prokonsulas nesiryžo jūsų, vyručiai, 
apmauti. 

- Kodėl gi nesiryžo? Juk tu turi pinigų, ar ne? 

- Taip, bet... 

- O... - susigaudęs stikliaakis dirbtinai šypteli. - Nes mes 
mafijozai. 

- Aha. - Hairas jaučia, kad jo skruostai parausta. Nėra nie- 
ko blogiau, kaip pasirodyti visišku idiotu. 

Lauke griaudėjantys šūviai prislopę iki tykaus gausmo. Sve- 
tainė apsaugota nuo triukšmo, vandens, vėjo ir įkaitusio švino 
dvigubu neįtikėtinai storo stiklo sluoksniu. Erdvė tarp langų už- 
pildyta kažkokia vėsia, drebučius primenančia mase. Nūnai 
gausmas šiek tiek padrikesnis nei anksčiau. 

- Sušikti kulkosvaidžiai, - drėbteli stikliaakis. - Negaliu jų pa- 
kęsti. Turi iššauti tūkstantį kulkų, kol pataikysi į ką nors rimta. 
Nuo triukšmo man spengia ausys. Išgersi kavos? 

- Mielai. 

- Netrukus paruošime nedidelį švedišką stalą. Kumpis, kiau- 
šiniai, vaisiai... ko tik pageidausi. 

Į kambarį įkiša galvą vyriškis, kurį Hairas matė tapšnojant 
per nugarą savo kolegai su žiūronais. 

- Atleiskite, šefe, bet mes ką tik pradėjome trečiąją plano 
stadiją. Pamaniau, kad norėsite Žinoti. 

- Ačiū, Livijau. Pranešk, kai ivanai pasieks prieplauką. - 
Stikliaakis siurbteli kavos, pastebi, jog Hairas suglumęs. - Mes 
sumąstėme planą, kurį padalinome į stadijas. 

- Jau spėjau suprasti. 

- Per pirmąją stadiją numušėme sraigtasparnį, taip sužlugdy- 
dami jų pabėgimą. Per antrąją vaizdavome, jog norime juos iš- 
šaudyti viešbutyje. Jie aiškiai patikėjo mūsų ketinimais. 

- Man irgi taip atrodo. 

- Ačiū. Per šią stadiją privalėjome atlikti dar vieną labai 
svarbią užduotį - privilioti tave į laivą. Įvykdėme darbą neprie- 
kaištingai. 

- Esu jūsų plano dalis? 

Žmogus stikline akimi išsišiepia. 

- Jei nebūtum mūsų plano dalis, seniai gulėtum negyvas. 

- Vadinasi, jūs žinojote, jog aš atvykstu į Port Šermaną? 

- Pažįsti paukštytę, vardu N.J.? Tą, kurią pasitelkei į pagal- 
bą mus šnipinėdamas? 

- Taip. - Nėra prasmės neigti. 

- Ką gi, mes naudojomės ja, kad šnipinėtume tave. 

- Kodėl? Kam aš jums reikalingas? 

- Atsakymas nukreiptų mus nuo pagrindinės temos, tai yra 
nuo plano stadijų. 

- Gerai. Mes jau aptarėme antrąją. 

- Trečiojoje, kuri neseniai prasidėjo, priversime ivanus many- 
ti, kad bėgdami gatve link prieplaukos jie didvyriškai išsiverš iš 
apsupties. 

- Ketvirtoji stadija! - šūkteli Livijus, leitenantas. 

- Atsiprašysiu minutėlei, - sako stikliaakis. Pastūmęs kėdę 
padeda servetėlę ant stalo. Atsistoja ir išžygiuoja iš svetainės. 
Hairas seka pavymui, į viršutinį denį. 

Keliolika tuzinų rusų bando jėga prasibrauti iki vartų, vedan- 
čių į prieplauką. Pro siaurą praėjimą vienu metu sugeba pra- 
smukti tik du trys žmonės. Visi, išsibarstę poros šimtų pėdų spin- 
duliu nuo vartų, skuodžia išganingosios “Kodiako karalienės" 
kryptimi. 

Tačiau dešimt kareivių spiečiasi į būrį, suformavę gyvą sky- 
dą aplink žmonių grupelę. 

- Viršūnėlės, - sumurma stikliaakis filosofiškai linguodamas 
galva. 

Rusai bėga zigzagais, susirietę keturlinki, retsykiais paleidžia 
automatų serijas į Port Šermano pusę. 

Šalto vėjo gūsiui padvelkus į akis, Hairo pašnekovas prisi- 
merkia. Jis atsisuka, vos pastebimai kilstelėjęs aukštyn lūpų 
kampučius. 

- Pažiūrėk, - prataria ir paspaudžia mygtuką juodoje dėžutė- 
je, kurią laiko rankose. 

Driokstelėjus sprogimui, jo garsas atsklinda iš visų pusių. 
Kyla iš vandens, priversdamas suvibruoti denį. Nematyti nei 
liepsnų, nei dūmų, tačiau po “Kodiako karaliene" atsiveria kaž- 

kas panašaus į du geizerius ir iš jų ištrykšta baltos garuojančios 
čiurkšlės, kurios skleidžiasi nelyginant paukščio sparnai. Kai 
pastarieji užlieja laivą, šis akimirksniu nusėda ir nenumaldomai 
grimzta į vandenį. 

Link “Kodiako karalienės“ skuodžiantys rusai sustoja lyg 
įbesti. 

- Dabar, - burbteli vyriškis su žiūronais į savo atlapą. 

Šiek tiek tolėliau nuo bėglių nugriaudėja silpnesni sprogimai. 
Prieplauka išsiriečia ir rangosi it gyvatė. Vienas jos segmentas, 
kur susirinko viršūnėlės, įnirtingai siūbuoja virš vandens, padū- 
mavęs iš abiejų galų. Jį atrėžė nuo likusios prieplaukos dalies. 

Ant šio segmento susibūrę Žmonės virsta ant šono, nes im- 
provizuotas plaustas nelauktai pajuda iš vietos. Hairas mato, 
kaip iš vandens išnyra įsitempiantis dviejų šimtų pėdų ilgio kabe- 
lis, prijungtas prie nedidelio, galingu varikliu aprūpinto katerio, 
kuris tempia prieplaukos gabalą į atvirą jūrą. 

Viršūnėles tebesaugoja tuzinas asmens sargybinių. Vienas 
jų įvertina padėtį, nutaiko savo “AK-47" į katerį ir atsisveikina 
su gyvybe. Jo smegenis ištaško snaiperis, tūnantis viršutiniame 
“Kaulūno" denyje. 

Kiti sargybiniai iš karto sumeta automatus į vandenį. 

- Metas penktajai stadijai, - pareiškia žmogus su stikline aki- 
mis. - Velniškai gausiems pusryčiams. 

Tuo metu, kai jiedu su Hairu grįžta į svetainę, “Kaulūnas" 
atsišvartuoja ir plaukia fiordu, lygiagrečiai sekdamas paskui ka- 
terį, kuris velka atkirstą prieplaukos dalį. Valgydami jie gali dirs- 
telėti pro langą ir pamatyti už kelių šimtų jardų tempiamą seg- 
mentą. Visi sargybiniai bei viršūnėlės tupi, nes “plaustas" ener- 
gingai sūpuojasi. 

- Nutolus nuo sausumos, bangos padidės, - prataria stikliaa- 
kis. - Nekenčiu šito mėšlo. Norėtųsi išlaikyti skrandyje pusry- 
čius, kol pavyks prislėgti juos priešpiečiais. 

- Jūs nepaimsite tų vyrukų? - klausia Hairas. - Paliksite 
juos atviroje jūroje? 

- Dėjau ant jų skersą. Tegul nušąla savo pasturgalius. Tuo- 
met nespurdės, kai pagaliau įkelsime į laivą. Gal netgi teiksis su 
mumis kalbėtis. 

Regis, visi kaip reikiant išalkę, todėl kurį laiką sutelkia dėme- 
sį į valgymo procesą. Netrukus stikliaakis nutraukia tylą pa- 
skelbdamas, jog maistas buvo puikus. Jo parankiniai vieningai 
sutinka. Hairo manymu, tai reiškia, kad jau galima kalbėti. 

- Vis klausiu savęs, kodėl jūs, vyručiai, taip manimi domitės? 
- teiraujasi jis. Visuomet verta išsiaiškinti, kam tu reikalingas 
Maifijai. 

- Mes priklausome tai pačiai laimingai šeimynėlei, - paaiški- 
na žmogus su stikline akimi. 

- Kokiai būtent? 

- Lagoso. 

- 0? 

- N3, tai ne visai jo šeimynėlė. Tiesiog Lagosas subūrė mus 
visus į vieną krūvą. Jis - branduolys, kurį mes aplipome. 

- Kaip ir kodėl? Dėl Dievo meilės, ką, po velnių, visa tai reiš- 
kia? 

- Na, gerai. - Stikliaakis nustumia į šoną lėkštę, suvynioja 
servetėlę, mesteli ją ant stalo. - Lagosas turėjo daug įdomių min- 
čių. Apie įvairiausius dalykus. 

- Jau spėjau pastebėti. 

- Savo informaciją jis išskirstė po slėptuves. Kitaip tariant, 
sugrūdo į jas visus prakeiktus duomenis, kuriuos iškrapštė iš 
cŽK archyvų, o paskui bandė gautas žinias kažkaip sujungti. Iš- 
barstė tuos duomenis po Metavisatą laukdamas, kol jie taps ver- 
tingi. 

- Jis įrengė daugiau nei vieną slėptuvę? - pasitikslina Hai- 
ras. 

- Greičiausiai. Taigi prieš porą metų Lagosas kreipėsi į L. 
Bobą Raifą. 

- Tikrai? 

- Aha. Supranti, Raifui dirba milijonas programuotojų. Ir tą 
tipą kankino paranojiškas siaubas, jog samdiniai jį apvaginėja. 

- Kiek žinau, į savo darbuotojų namus jis prikaišiojo “blakių". 

- Žinai todėl, kad radai šią informaciją Lagoso slėptuvėje. 
Tuo tarpu Lagosas ją atkasė, nes tyrinėjo rinką. Ieškojo žmo- 
gaus, galinčio suploti nemažą tvirtos valiutos kiekį už tai, ką jis 
sukišo į Babelio/Infokalipsės aplanką. 

- Jis manė, jog L. Bobui Raifui galėtų praversti kokie nors 
virusai, - susigaudo Haitras. 

- Teisingai. Aš ne viską suprantu, bet spėju, kad jis rado kaž- 
kokį seną virusą, kuriuo įmanoma apkrėsti intelektualų elitą. 

- Technologinius žynius, - priduria Hairas. - Infokratus. Vi- 
rusas sunaikino visą šumerų infokratiją. 

- Kaip pasakysi. 

- Tai beprotystė. Juk niekas nežudo savo darbuotojų už “tar- 
nybinių" šratinukų vagystę. Lagosas nebūtų galėjęs pasinaudoti 
virusu, neištrynęs programuotojų sąmonių. 

- Taip, jei kalbame apie originaliąją viruso versiją, - patvirti- 
na stikliaakis. - Tačiau Lagosas užsimanė jį ištirti. 

- Gilintis į informacinio karo ypatybes. 

- Kaip pirštu į akį. Jis norėjo modifikuoti virusą taip, kad, šį 
pasitelkus, būtų galima kontroliuoti programuotojus, neištaškant 
jų smegenų. 

- Jam pavyko? 

- Kas žino? Raifas pavogė Lagoso idėją. Be jokių ceremo- 
nijų. O Lagosas neturėjo jokio supratimo, kaip Raifas vėliau ją 
panaudos. Bet po kelerių metų jis pradėjo nerimauti: aplinkui vy- 
ko per daug keistų dalykų. 

- Pavyzdžiui, žaibiškas Šventojo Tėvo Veino Perlų Vartų 
franšizių gausėjimas. 

- Ir ruskiai, kurie apimti religinės ekstazės vapalioja kažką 
nerišlaus. Ir tas faktas, jog Raifas pradėjo kasinėti senovinį 
miestą... 

- Eridu. 

- Aha. Ir palydoviniai radijo siųstuvai. Žodžiu, Lagosui buvo 
dėl ko jaudintis. Jis kreipėsi į mus. Paskui kreipėsi į buvusią tavo 
draugužę... 

- Chuanitą. 

- Taip. Miela mergina. Paskui jis kreipėsi į poną Li. Kaip 
matai, šiuo projektėliu domisi patys įvairiausi žmonės. 

- Kur jie dingo? - klausia Hairas. 
Visi ieško akimis plausto su rusais, tarsi vienu metu būtų pa- 
stebėję, kad jis išgaravo. Galų gale pamato prieplaukos dalį 

sustingusią vandenyje už ketvirčio mylios. Sargybiniai drauge su 
viršūnėlėmis stovi ir žiūri į tą pačią pusę. Mėgindamas sugraibyti 
kabelio galą, greitaeigis kateris suka aplink plaustą ratus. 

- Jie tikriausiai nukirto trosą, - spėja Hairas. 

- Mažai tikėtina, - prieštarauja žmogus su stikline akimi. - 
Jis pritvirtintas prie dugno, po vandeniu. Kabelis - plieninis, jo 
taip lengvai nenupjausi. 

Į Hairo akiratį papuola dar vienas laivelis, siūbuojantis ant 
bangų pusiaukelėje iki rusų ir juos tempusio katerio. Pilkšva mi- 
niatiūrinė, prie vandens prigludusi valtelė vos įžiūrima. Tai vien- 
vietis kajakas, kuriame tūno ilgaplaukis vyriškis. 

- Šūdas, - nusikeikia Livijus. - Iš kur, po velnių, jis atsirado? 

Žmogus kajake dairosi per petį, kurį laiką stebi bangas, stai- 
ga pradeda energingai irtis, įsibėgėdamas ir kas porą mostų 
žvilgčiodamas atgal. Iš užnugario vejasi milžiniška banga. Po aki- 
mirkos iškilęs ant vandens kalno, kajakas šauna žemyn lyg rake- 
ta, išvysto dvigubai didesnį greitį nei bet kuris kitas virš vandens 
besilaikantis objektas. 

Kapstydamas vilnis ilgaplaukis mažumėlę atsilošia, nuleidžia 
irklą įstrižai savo valtelės, nuo dugno paima tamsų keturių pėdų 
ilgio vamzdį, užsimeta jį ant peties. 

Kajakui prasilenkiant su kateriu, juos skiria tik dvidešimties 
pėdų atstumas. Po sekundės kateris sprogsta. 

“Kaulūnas" nutolęs nuo įvykio vietos per porą tūkstančių 
jardų. Jis sukasi tokiu aštriu kampu, kokiu pajėgia gręžtis masy- 
vių gabaritų laivas, bando įveikti šimtą aštuoniasdešimt laipsnių, 
kad grįžęs susidorotų su rusais ir Varnu, nors dėl pastarojo ga- 
li kilti tam tikrų keblumų. 

Galingais mostais Varnas irkluoja valtelę link savo bičiulių. 

- Šunsnukis, - urzgia Livijus. - Ką jis ruošiasi daryti? Nu- 
temps juos link Plausto sušiktu kajaku? 

- Žiūrint į jį, mane krečia šiurpas, - prisipažįsta stikliaakis. - 
Pasirūpink, kad viršutiniame denyje būtų vaikinai su “Stinge- 
riais". Tuos ruskius greičiausiai susems sraigtasparnis. 

- Kitų laivų radaras nefiksuoja, - praneša kareivis, atėjęs 
nuo tiltelio. - Tik mes ir jie. Jokių sraigtasparnių. 

- Tu žinai, jog Varnas visur tamposi branduolinę galvutę? - 
pasitikslina Hairas. 

- Teko girdėti. Bet kajakas pernelyg mažas, kad jame tilptų 
atominė bomba. Ir kaip žmonės nebijo plaukioti tokia gelda toli 
nuo kranto? 

Iš jūros išnyra kalnas. Juodo vandens burbulas, kuris auga ir 
plečiasi. Už siūbuojančio plaustelio išdygsta vertikalus bokštas, 
jo viršuje styro du sparnai. Bokštas vis stiebiasi keldamas spar- 
nus aukštyn, kol tamsi masė įgauna apibrėžtus kontūrus. Pas- 
kuigalyje žvilga raudona žvaigždė bei skaitmenys. Niekas nesi- 
stengia jų įžvelgti. Visiems aišku, jog tai povandeninis laivas. 
Atominis povandeninis laivas. 

Jis sustingsta taip arti plaustelio, kad Gurovas su kompanija 
gali nesunkiai užšokti ant metalinio korpuso. Varnas plaukia link 
jų, savo irklu tarsi stikliniu peiliu perrėždamas bangas. 

- Eikit šikt, - priblokštas išspaudžia stikliaakis. - Eikit šikt, ei- 
kit šikt, eikit šikt. Dėdė Enzas bus labai nepatenkintas. 

- Iš kur jūs galėjote Žinoti, - ramina Livijus. - Mums pradėti 
į juos šaudyti? 

Nespėjus žmogui su stikline akimi priimti strateginio sprendi- 
mo, povandeninio laivo viršuje atsiveria pabūklų liukai. Pirmasis 
užtaisas drioksteli vos už keliolikos jardų nuo “Kaulūno". 

- Ką gi, padėtis sparčiai keičiasi. Tu keliauji su manimi, Hai- 
rai. 

Laivo įgula jau suprato, kad povandeniniam laivui nepavyks 
pasipriešinti. Vyrai zuja kopėčiomis, svaido į vandenį didžiules 
optinio pluošto kapsules. Šioms suskilus, jų viduje pasirodo ryš- 
kiai oranžinės klostės, kurios išsiskleidžia į gelbėjimosi plaustus. 

Šauliams iš atominio laivo nustačius tikslias “Kaulūno" koor- 
dinates, įvykių eiga rutuliojasi dar greičiau. “Kaulūnas" negali 
apsispręsti, ką daryti - nuskęsti, sudegti ar tiesiog subyrėti į ga- 
balus, todėl jis atlieka visus tris paminėtus veiksmus iš karto. 
Laimei, tuo metu didžiuma įgulos narių jau persikėlę ant plaustų. 
Dabar, sulindę į oranžinius gelbėjimosi kombinezonus, jie stebi 
povandeninį laivą. 

Varnas nusileidžia į jo triumus paskutinis. Vieną kitą minutę 
ilgaplaukis paaukoja tam, kad iškraustytų iš kajako savo daiktus: 

kažkokius maišus ir aštuonių pėdų ilgio ietį su permatomu, lapo 
formos antgaliu. Prieš išnykdamas liuko angoje, jis atsigręžia į 
“Kaulūno" liekanas, iškelia viršun žeberklą - tai triumfo gestas, 
kuris, beje, daug žadantis. Galų gale Varnas pradingsta. Nepra- 
ėjus nė porai minučių, po vandeniu murkteli ir atominis laivas. 

- Garbės žodis, nuo to vyruko mane krečia šiurpas, - murma 
žmogus su stikline akimi. 

Vos paaiškėja, jog aplinkiniai tėra puspročiai išsigimėliai, 
N.J. pradeda pastebėti ir kitas keistenybes. Pavyzdžiui, iki šiol 
niekas nebandė pažiūrėti jai į akis. Ypač vyrai. Jie visiškai už- 
gniaužė savo lytinį potraukį. Dar galima suprasti, kodėl tiems ti- 
pams nerūpi riebios bobos, bet N.J., penkiolikmetė amerikietė, 
pripratusi, kad ją retsykiais varstytų gašlūs žvilgsniai. Nieko pa- 
našaus čia nesulaukia. 

Tiesa, vieną dieną ji pakelia galvą nuo žuvienės kubilo ir su- 
vokia prieš save reginti vyro krūtinę. Merginos žvilgsnis krypsta 
viršun, nusigauna iki kaklo, pasiekia veidą, kuriame spindi tam- 
sios tiesiai į ją spoksančios akys. 

Ant jo kaktos ištatuiruotas užrašas: SAVITVARDOS STO- 
KA. Tai šiek tiek gąsdina. Ir seksualiai sujaudina. Be to, sutei- 
kia jam savotišką romantikos aureolę, kurios neturi nė vienas iš 
vietinių. N.J. tikėjosi, jog Plaustas bus paslaptingas ir grėsmin- 
gas, tačiau jis niekuo nesiskiria nuo motinos darbovietės. Šis vy- 
rukas - pirmasis iš visų sutiktųjų, kuris atrodo taip, lyg Plaustas 
būtų gimtieji jo namai. 

Savo skvarbiomis akimis žmogus nudelbia ją nuo galvos iki 
kojų. Siaubingai nemandagu. Veido bruožus slepia ilgi, nutįsę, nė 
trupučio jam netinkantys ūsai. 

- Rysi šlykštieną? Vieną žuvies galvą ar dvi? - teiraujasi 
N.J. mostaguodama semtuvu. Merginai patinka šaipytis iš besi- 
lankančiųjų valgykloje. Vis vien čionykščiai nesupranta, ką ji sa- 
ko. 

- Valgysiu, ką pasiūlysi, - atsiliepia ūsuotasis. Angliškai. 
Akivaizdžia užsieniečio tartimi. 

- Aš nieko tau nesiūlau. Bet jei nori čia stovėti ir rinktis pa- 
tiekalus, maloniai prašom. 

Kurį laiką jis stovi ir renkasi. Pakankamai ilgai, kad eilėje 
laukiantys žmonės pradėtų stiebtis ant pirštų galų norėdami išsi- 
aiškinti, kas atsitiko. Pamatę šį individą jie skubiai tūpteli, įtraukia 
galvas į pečius, stengiasi susilieti su žuvimi bei vilna dvokiančia 
mase. 

- Koks šiandieną desertas? - domisi vyrukas. - Duosi man 
ką nors saldaus? 

- Mes netikime desertais, - atkerta N.J. - Juk tai sumauta 
nuodėmė, gal pamiršai? 

- Viskas priklauso nuo tavo kultūrinės orientacijos. 

- Nejaugi? Ir į kokią kultūrą tu orientuojies? 

- Aš esu aleutas. 

- Išties? Niekada apie tokius negirdėjau. 

- Todėl, kad mus krušo visi, kurie netingėjo, - paaiškina di- 
dysis, kraupusis aleutas. - Gerokai dažniau ir smarkiau nei bet 
kurias kitas tautas per visą pasaulio istoriją. 

- Užjaučiu, - sako N.J. - Na, valgysi žuvį ar liksi alkanas? 

Kelias sekundes į ją padėbsojęs, aleutas kresteli galvą. 

- Eime. Nešdinamės iš čia, po velnių. 

- Ir nusispjauti į tokią šaunią karjerą? 

Jis išsišiepia. 

- Aš tau rasiu geresnį darbą. 

- Tame darbe man nereikės likti be drabužių? 

- Užteks šnekų. Metas keliauti. - Aleutas svilina ją savo aki- 
mis. N.J. iš visų jėgų stengiasi nepaisyti tarpkojį užliejusios šilu- 
mos. 

Ji traukia palei bufetą link tarpo, pro kurį ketina išlįsti į val- 
gomąjį. Iš virtuvės bildėdama išlekia bobų prižiūrėtoja, pagrindi- 
nė kalė, staugianti kažką nesuprantama kalba. 

„ N.J. apsidairo ir staiga pajunta, kaip stiprios rankos nuslysta 
jos šonais po pažastimis. Mergina prispaudžia jas alkūnėmis, bet 
nieko doro nepeša. Aleutas pakelia ją aukštyn į orą, permeta 

per bufetą, lengvai lyg trimetę mergaičiukę, ir pastato šalia sa- 
vęs. 
Pasukusi galvą N.J. mato, jog kalė, bobų prižiūrėtoja, susta- 
barėja, apimta siaubo, nuostabos bei lytinio susijaudinimo. Bai- 
mei nugalėjus, ji krypteli akis į šoną ir drambloja į devintąjį postą, 
ketindama pakeisti N.J. prie žuvienės kubilo. 

- Ačiū, kad pamėtėjai, - ištaria mergina drebančiu, absurdiš- 
kos pagarbos sklidinu balsu. - Hmm, argi tu nenorėjai nieko už- 
kąsti? 

- Vis vien ketinau apsilankyti bare. 

- Kur? Kokių barų galima rasti ant Plausto? 

- Eime, aš tau parodysiu. 


Aleutas vedasi ją vingriais koridoriais, stačiais plieniniais 
laipteliais, kylančiais į atvirą denį. Lauke jau tvyro prieblanda. 
Sparčiai temstančio, pilkšvo dangaus, kuris atrodo niūresnis negu 
vidurnaktį, fone šmėžuoja juodas “Enterprais" dispečerių bokš- 
tas. Žibintai dar neuždegti, todėl merginą tesupa tamsus metalas 
ir skalūno atspalvio dausos. 

N.J. kulniuoja paskui naująjį pažįstamą iki laivagalio. Už tu- 
rėklų atsiveria trisdešimties pėdų praraja, kurios apačioje vilnija 
vandenyno bangos. Jiedu žvelgia į švarų, baltą rusų sektorių, at- 
skirtą nuo purvinos vargingos Plausto dalies plačiu kanalu. Šia- 
me patruliuoja ginkluoti, juodus apsiaustus vilkintys vyrai. Nema- 
tyti jokių laiptų ar kopėčių, tačiau po turėklais kadaruoja storas 
lynas. Stambusis aleutas sugraibo jo atkarpą, vikriu judesiu ap- 
sivynioja lynu vieną ranką ir koją. Tuomet apkabina N.J. liemenį 
taip, kad ji užvirsta ant sulenktos alkūnės, atsilošia ir šoka nuo 
laivo. 

Pro lūpas niekaip neišsprūsta sustingęs gerklėje riksmas. 
Kai virvė sustabdo kritimą, aleuto dilbis įsirėžia į krūtinę ir vie- 
nai akimirkai išspaudžia iš plaučių visą orą. Atgavusi žadą ji tie- 
siog kybo ant sulenktos jo alkūnės. 

N.J. ryžtingai nuleidžia rankas. Paskui nusispjauna į savigar- 
bą, prisišlieja prie savo palydovo, apkabina kaklą, padeda galvą 
ant peties ir iš visų jėgų į jį įsikimba. Aleutas sliuogia lynu žemyn, 
kol juodu pasiekia švariąją, rusiškąją Plausto versiją. 

- Beje, kuo tu vardu? - klausia mergina. 

- Dimitrijus Varnovas, - atsako jis. - Labiau žinomas kaip 
Varnas. 

O, velnias! 


Praėjimai tarp valčių tokie painūs ir nenuspėjami, kad, norint 
iš taško A patekti į tašką B, tenka kaip reikiant paklaidžioti. Ta- 
čiau Varnas žino kelią. Kartkartėmis jis čiumpa N.J. už rankos, 
bet netempia paskui save, nors ji slenka gerokai lėčiau. Protar- 
piais atsisuka ir šypteli tarsi sakydamas: galėčiau tave nu- 
skriausti, bet to nedarysiu. 

Juodu nukanka iki tos vietos, kur rusų sektorių ir likusią 
Plausto dalį jungia plati lenta, saugoma “Uziais" ginkluotų tipe- 
lių. Nepaisydamas jų Varnas vėl suspaudžia merginos delną, 
perveda ją per tiltą. N.J. pavėluotai susigaudo, kur link jie trau- 
kia. Apsižvalgiusi išvysta liesus kaip pagaliai aziječius, ryjančius 
ją akimis, tarsi prieš save regėtų pietus iš penkių patiekalų, ir 
pagalvoja: “Aš atsidūriau ant Plausto. Ant tikro Plausto". 

- Čia Honkongo vietnamiečiai, - paaiškina Varnas. - Išvyko 
iš Vietnamo, kai ten prasidėjo karas, apsistojo Honkongo pa- 
krantėje - jau kelias kartas gyvena savo sampanuose. Nebijok, 
jie tau nepavojingi. 

- Vargu ar viena rasčiau kelią atgal, - murma N.J. 

- Atsipalaiduok, - vypteli jis. - Aš dar nesu pametęs mergi- 
nos, 

- Ar tu kada nors turėjai merginą? 

Atlošęs galvą Varnas nusikvatoja. 

- Gausybę, bent jau senais laikais. Bet pastaruosius porą 
metų - ne itin daug. 

- Tikrai? Senais laikais? Tada ir gavai tatuiruotę? 

- Aha. Aš alkoholikas. Nuolat įsiveldavau į peštynes. Nege- 
riu jau aštuonerius metus. 

- Tuomet kodėl visi tavęs mirtinai bijo? 

Varnas atsisuka, plačiai nusišypso, patraukia pečiais. 

- Gal todėl, kad esu siaubingai negailestinga, šaltakraujė žu- 
dymo mašina. 

N.J. nusijuokia. Varnas jai pritaria. 

- Koks tavo darbas? - teiraujasi mergina. 

- Švaistytis žeberklu. 

- Kaip “Mobio Diko“ knygoje? - mintis ją sužavi. N.J. susi- 
pažino su romanu mokykloje. Dauguma klasiokų, netgi patys 
kiečiausi, manė, jog tai nuvalkiotas, senamadiškas, nuobodus 
šlamštas. Bet jai patiko skaityti apie medžiokles harpūnu. 

- Ne-e. Tie tipai iš “Mobio Diko", palyginti su manimi, tikri 
kūdikiai. 

- Ką tu medžioji? 

- Kas papuola po ranka. 

Nutilusi ji žiūri tik į Varną. Arba į negyvus objektus. Nes 
dairydamasi nematytų nieko, išskyrus tūkstančius į ją įsmeigtų 
akių. Nuo tų laikų, kai N.J. pilstė pamazgas lytinį geismą už- 
gniaužusiems nusmurgėliams, daug kas pasikeitė. 

Iš dalies žvilgsniai varsto merginą, nes ji nė trupučio nepa- 
naši į čionykščius. Antra vertus, ant Plausto beveik neįmanoma 
aptikti nuošalių vietelių. Juodu keliauja šokčiodami nuo vienos 
valties į kitą. Kiekvienas laivelis atstoja namus trims tuzinams 
žmonių, todėl tenka brautis pro svetimus gyvenamuosius kamba- 
rius, vonias, miegamuosius. Nenuostabu, kad jie spokso. 

Varnas ir N.J. bilda per platformą, pritvirtintą virš tuščių 
naftos cisternų. Du vietnamiečiai kivirčijasi dėl šaldytos žuvies 
gabalo. Veidu į juos atsigręžęs vyrukas pastebi artėjančią porelę, 
jo žvilgsnis, nuslydęs merginos kūnu, įsminga į aleutą. Išsprogi- 
nęs akis žmogus žengia atatupstas. Antrasis, nugarą atsukęs ti- 
pas, pakreipia galvą, tiesiogine žodžio prasme pašoka į orą ir ki- 
miai sušvokščia. Nedelsdami abu traukiasi Varnui iš kelio. 

Staiga N.J. suvokia kai ką svarbaus: tie Žmonės nežiopso į 
ją. Anaiptol. Jie stebeilijasi į Varną. Tai ne gerbėjai, trokštantys 
išvysti mylimas garsenybes, o stiprūs, užsigrūdinę Plausto senbu- 
viai, kurie deda į kelnes pamatę aleutą. 

Tuo tarpu šis paskyrė jai pasimatymą. 

Žygiuodama pro eilinį vietnamiečių kambarėlį, N.J. nelauktai 
prisimena vieną iš nemaloniausių pokalbių, kuris įvyko prieš me- 
tus, kai motina bandė aiškinti, kaip derėtų elgtis, jei prie jos ims 
kabinėtis vaikinas. Suprantama, mama. Būtinai, taip ir padarysiu, 
mama. Jau tada N.J. žinojo, jog motinos patarimai visiškai be- 
verčiai. Dabartiniai įvykiai patvirtina, kad ji buvo teisi. 

Gelbėjimosi plaustu plaukia keturiese. 

Hairas Protagonistas, Centrinės žvalgybos korporacijos 
stringeris, iki šiol propagavęs tik “sausas" operacijas. Kitaip ta- 
riant, Metavisatoje į savo kompiuterį jis pumpuodavo informaci- 
ją, o šią vėliau persiųsdavo į Biblioteką, CŽK duomenų bazę, 
Realybėje nepajudindamas nė piršto. Nūnai darbas akivaizdžiai 
“sudrėko". Hairas ginkluotas dviem kardais, pusiau automatiniu 
devynių milimetrų kalibro pistoletu (šnekamąja kalba vadinamu 
“devyniuke") ir dviejomis apkabomis, kuriose telpa po vienuolika 
šovinių. 

Vikas, pavardė nežinoma. Jei vis dar egzistuotų pajamų mo- 
kesčiai, tai kiekvieneriais metais, pildydamas deklaraciją, skiltyje 
“veiklos sritis" jis pažymėtų - “snaiperis"'. Kaip tikras taikliaran- 
kių specialistų atstovas, Vikas pasižymi santūrumu ir kuklumu. 
Jis ginkluotas stambaus kalibro šautuvu su gremėzdišku mecha- 
nizmu, sumontuotu ant ilgo vamzdžio. Jei Vikas nebūtų savo pro- 
fesijos Žinovas, toje vietoje pūpsotų optinis taikiklis. Tikroji prie- 
taiso paskirtis ne visai aiški, bet, Hairo manymu, tai superjautrus 
sensorius, kurio viduryje puikuojasi taikiklio kryžiukas. Galima 
drąsiai teigti, jog, be pagrindinio darbo įrankio, snaiperis turi ir 
mažesnių, užantyje slepiamų šaunamųjų ginklų. 

Eliotas Čangas. Buvęs “Kaulūno" kapitonas. Laikinai be- 
darbis. Užaugo Votse, todėl, jam prasižiojus, susidaro įspūdis, 
kad su jumis bendrauja juodaodis. Nors genetikos požiūriu jis 
šimtaprocentinis kinas. Sklandžiai šneka negrų ir baltaodžių an- 
glų kalba, Kantono tarme, taksistų Žargonu, truputį vietnamietiš- 
kai, ispaniškai, mandarinų dialektu. Eliotas ginkluotas keturiasde- 
šimt ketvirto kalibro “Magnumu", kurį atsinešė į “Kaulūną" tam, 
kad “pribaigtų uotus“, tai yra jis nudėdavo žuvis, keleiviams ne- 
spėjus ištraukti jų ant denio. Uotai užauga labai dideli. Blaškyda- 
miesi ant kablio, jie gali netyčia užmušti Žžvejį, todėl reikia suleisti 
žuvims į galvą porą kulkų tr luktelėti, kol jos aprims. Tai vienin- 
telė priežastis, dėl kurios Eliotas nešiojasi revolverį, nes “Kaulū- 
no“ apsauga rūpinosi šios srities specialistai. 

“Žuviaakis". Žmogus su stikline akimi. Jis prisistatė tiktai 
pravarde. Ginkluotas lagaminu, masyviu, pastorintomis sienomis, 
su primontuotais ratukais. Pajudinęs šitą griozdą Hairas nutaria, 
kad jis sveria nuo penkių šimtų kilogramų iki tonos. Nuo tokios 
sunkenybės paprastai plokščias plausto dugnas tampa susiraukš- 
lėjusiu kūgiu. Lagaminas turi gan įdomų priedą: lankstų, trijų co- 
lių skersmens, maždaug dviejų metrų ilgio kabelį, kuris kyšo iš 
vieno jo kampo, driekiasi per klostėtą plausto dugną iki pakraščio 
ir plūduriuoja vandenyje. Paslaptingojo čiuptuvo gale prikabintas 
šiukšliadėžės dydžio metalo luitas, kuriame išskaptuota tiek spar- 
nelių bei miniatiūrinių menčių, kad šių paviršius greičiausiai pri- 
lygsta Delavero plotui. Hairas matė tą objektą virš vandens tik 
trumpomis chaotiškomis akimirkomis, kai lagaminą perkraustė 
ant plausto. Tuo metu jis buvo įkaitęs iki raudonumo. Nuo tada 
metalo luitas glūdėjo po vandeniu, papilkėjęs, vos įžiūrimas kun- 
kuliuojančiose vilnyse. Išraižytos mentelės tokios karštos, jog nuo 
jų į vandens paviršių kyla kumščio dydžio burbulai. Be paliovos. 
Kiaurą parą. Bemotoris gelbėjimosi plaustas, be tikslo klaidžio- 
jantis šiauriniame Ramiajame vandenyne, išspjauna gigantišką 
veikiai išsisklaidančių dūmų plunksną nelyginant “geležinis ar- 
klys“, visu greičiu pūškuojantis per Uolėtuosius kalnus. Hairas ir 
Eliotas stengiasi nepastebėti, netgi neminėti akivaizdaus fakto, 
jog Žuviaakis į kelionę pasiėmė nedidelį autonominį branduolinį 
reaktorių - beveik įmanoma garantuoti, jog lagaminui:, kaip ir 
žiurkšuniams, energiją tiekia radioterminiai izotopai. Pats Žuvia- 
akis nesiruošia girtis savo žaisliuku, todėl kiti nenori pasirodyti 
nemandagūs ir įkyrėti jam klausimais. 

Visi bendražygiai dėvi ryškiai oranžinius pašiltintus kombi- 
nezonus - savotiškas gelbėjimosi liemenes, skirtas šiauriniam 
Ramiajam vandenynui. Jie labai nepatogūs, bet, kaip mėgsta kar- 
toti Eliotas Čangas, vykstant į šiaurę nepatartina imtis įprastos 
gelbėjimosi liemenės, nes ji naudinga tik tuo, kad neleidžia lavo- 
nui nuskęsti. 

Plaustas - pripučiamas, dešimties pėdų ilgio, neaprūpintas va- 
rikliu. Virš jo galima užtempti palapinę primenantį kupolą, kuris, 
sandariai užsegtas, virsta hermetiška kapsule, išsilaikančia ant 
vandens net per pačias smarkiausias audras. 

Kelias dienas gairinantis žvarbus vėjas stumia juos tolyn nuo 
Oregono. Eliotas džiaugsmingai paaiškina, jog gelbėjimosi plaus- 
tas buvo išrastas ir pagamintas tais laikais, kai dar egzistavo ka- 
rinis laivynas bei pakrančių apsaugos tarnybos, galėjusios išgel- 
bėti atviroje jūroje užstrigusius keliautojus. Tereikėdavo laikytis 
virš vandens, pasipuošus oranžiniais drabužiais. Žuviaakis turi ra- 
ciją, bet ji veikia trumpomis bangomis. Hairo kompiuterį galima 
prijungti prie tinklo, tačiau šiomis aplinkybėmis jis funkcionuoja 
kaip mobilusis telefonas ir tyruose neveikia. 

Pliaupiant lietui, jie tūno po kupolu. Dangui pragiedrėjus, sto- 
gą pašalina. Kiekvienas savaip leidžia laiką. 

Hairas, suprantama, krapštosi prie kompiuterio. Gelbėjimosi 
plaustas vidury Ramiojo vandenyno - geresnės vietos hakeriui 
neįmanoma sugalvoti. 

Vikas kelintą kartą skaito permirkusį romaną minkštais vir- 
šeliais, kurį laikė savo MAFIJOS apsiausto kišenėje, kai sprogo 
“Kaulūnas". Skirtingai nuo kitų, jį ne taip nervina laukimo die- 
nos. Profesionalūs snaiperiai nestokoja kantrybės. 

Eliotas dažnai dairosi pro žiūronus, nors vandenyne nėra į 
ką žvalgytis. Suirzęs jis maklinėja po plaustą kaip laivo kapito- 
nas, matuojantis žingsniais savo tiltelį. Be to, žvejoja. Maisto at- 
sargų užtenka, tačiau jie neatsisako protarpiais paragauti šviežio 
uoto ar lašišos. 

Iš sunkiojo juodojo lagamino Žuviaakis išima kažką panašaus 
į instrukcijų vadovėlį - miniatiūrinį trižiedį aplanką su puslapiais, 
nukopijuotais lazeriniu spausdintuvu. Tokių pigių, jokiais simbo- 
liais nepažymėtų aplankų galima įsigyti bet kurioje kanceliarinių 
prekių parduotuvėje. Šiuo atžvilgiu jis iki skausmo pažįstamas 
Hairui: visi požymiai byloja, jog puslapiuose aprašytas tebetobu- 
linamas pažangių technologijų produktas. Techninei įrangai rei- 
kalinga bent kažkokia dokumentacija, tačiau instrukcijas gali su- 
kurpti tiktai produktą kūrę technokratai, kurie nekenčia rašliavos 
ir nuolat iki paskutinės minutės delsia ją pateikti. Galų gale tie 
žmonės apdoroja savo medžiagą “elektroniniu redaktoriumi", at- 
spausdina, siunčia sekretorę nupirkti trižiedį aplanką, ir tuo vis- 
kas baigta. 

Vadovėlis Žuviaakiui veikiai įgrysta. Jis numeta aplanką į šo- 

ną ir tiesiog dėbso į horizontą tarytum tikėdamasis akiratyje iš- 
vysti Siciliją. Sala nepasirodo. Žuviaakis kremtasi dėl misijos ne- 
sėkmės, daug laiko praleidžia burbėdamas po nosimi, mėginda- 
mas surasti išeitį iš apgailėtinos padėties. 

- Nepyk, kad klausiu, - prabyla Hairas, - bet man įdomu, ko- 
kia buvo mūsų misija? 

Žuviaakis apmąsto jo žodžius. 

- Na, priklauso, iš kurios pusės pažiūrėsi. Pirminis mano 
tikslas - išgelbėti penkiolikmetę merginą nuo tų subingalvių. To- 
dėl nutariau paimti į nelaisvę rusų viršūnėles ir susikeisti įkaitais. 

- Kas toji penkiolikmetė? 

- Tu pažįsti merginą. Ji vardu N.J. 

- Tai išties pagrindinė jūsų užduotis? 

- Hairai, ar žinai, kaip Mafija elgiasi? Mes siekiame svar- 
besnių tikslų prisidengdami asmeniniais ryšiais. Pavyzdžiui, kai 
dirbai išvežiotoju, tu greitai pristatydavai picas ne todėl, kad taip 
užsidirbdavai daugiau pinigų, ir ne dėl sušiktos korporacinės po- 
litikos. Tu stengeisi gerai dirbti, nes įgyvendindavai asmeninę dė- 
dės Enzo sutartį su kiekvienu klientu. Štai taip mes išvengiame 
“amžinų" ideologijų pinklių. Ideologija prilygsta virusui. Taigi va- 
duodami mergaičiukę mes siekiame šio to daugiau. Tai konkreti 
abstrakčių strateginių tikslų išraiška. O mes mėgstame konkre- 
tumą, ar ne Vikai? 

Snaiperis leidžia sau nusišypsoti ir prunkštelėti. 

- Kokia gi mūsų abstrakti strategija? - teiraujasi Hairas. 

- Čia jau ne mano sritis, - atsako Žuviaakis, - bet man ro- 
dos, jog dėdė Enzas rimtai siunta ant L. Bobo Raifo. 


Hairas blaškosi Plokščiajame pasaulyje. Iš dalies todėl, kad 
taupo kompiuterio baterijas: generuojant trimatę aplinką, visu pa- 
jėgumu pradeda funkcionuoti daugybė procesorių. Tuo tarpu 
paprastam dvimačiui darbalaukiui tereikia minimalaus energijos 
kiekio. 

Visgi svarbiausia priežastis, dėl kurios tenka pasirinkti 
Plokščiąjį pasaulį, yra ta, jog Hairas Protagonistas, paskutinysis 
iš laisvai samdomų hakerių, gliaudo kodus. Savo tiesiogine veik- 
la užsiimančių hakerių nedomina paviršutinė Metavisata ir ava- 

tarai. Jie leidžiasi į kodų ir šiuos palaikančių painių nam-šub gel- 
mes, kur visi nuostabūs trimačiai tikroviški Metavisatos objektai 
pavirsta elementariu tekstu: raidžių eile elektroniniame puslapyje. 
Tai primena senus laikus, kai žmonės programuodavo kompiute- 
rius perforuotomis juostomis bei perfokortelėmis. 

Nuo tada atsirado nemažai rafinuotų, į vartotoją orientuotų 
programavimo priemonių. Dabar įmanoma programuoti kompiu- 
terį, kiurksant prie savojo rašomojo stalo Metavisatoje, rankiniu 
būdu jungiant mažučius iš anksto užprogramuotus blokelius it 
kokias vaikiškas kaladėlės. Tikras hakeris niekuomet nepultų 
taip žemai, kaip ir savo darbą išmanantis mechanikas, kuris ne- 
taisytų mašinos atsisėdęs už vairo, stebėdamas indikatorių lem- 
putes, mirksinčias prietaisų skydelyje. 

Hairas dar nenutuokia, ką jis daro, kam ruošiasi. Nieko bai- 
saus. Programuodamas daugiausia laiko privalai praleisti kloda- 
mas pagrindus, kurdamas iš pirmo žvilgsnio niekaip nesusijusių 
su užduotimi žodžių struktūras. 

Jis žino vieną dalyką: dabar Metavisatoje galima žūti arba 
taip pasičirškinti smegenis, kad virsi silpnaprote “daržove". Tri- 
matis pasaulis drastiškai pakito. Rojuje pasirodė ginklai. 

Taip jiems ir reikia, ūmai dingteli mintis. Dėl žmonių kaltės 
Metavisata tapo per daug pažeidžiama. Jų įsitikinimu, didžiausia 
nelaimė - tai virusas, kuris, įsmukęs į jūsų kompiuterį, priverstų 
nusiimti akinius ir perkrauti sistemą. Galbūt sunaikintų šiek tiek 
duomenų, jeigu jums nepakako proto instaliuotis antivirusinės 
programos. Metavisata atvira ir neapsaugota, kaip oro uostai, 
egzistavę bombų bei metalo detektorių epochoje, kaip pradinės 
mokyklos, į kurias kitados verždavosi apsiginklavę maniakai. 
Persikėlęs į Gatvę, gali daryti, ką tik širdis geidžia. Ten nėra po- 
licininkų. Jūs nepajėgsite apsiginti, nesugebėsite vaikytis blogie- 
čių. Visa tai keičiant, teks išlieti nemažai prakaito. Metavisata 
turi būti perdirbta iš esmės - pasauliniu, korporaciniu lygiu. 

Kol kas šioje dramoje atsiranda vaidmuo 1r individui, mokan- 
čiam naudotis rekvizitu. Keli atitinkamai apdoroti kodai gali kaip 
reikiant įtakoti padėtį. Nepriklausomas hakeris įstengtų nusi- 
griebti grietinėlę kur kas anksčiau nei gigantiškos programinės 
įrangos kompanijos teiktųsi sukrusti, kad išspręstų problemą. 

Da5do smegenis sudarkiusį virusą atstojo informacijos srau- 
tas, nukreiptas į jo veidą dvejetainiu pavidalu - serija baltų (nu- 
lių) ir juodų (vienetų) pikselių. Šias bitų diagramas kažkas įrašė 
į ritinius, kuriuos perdavė avatarams, turintiems klaidžioti po Me- 
tavisatą ir ieškoti aukų. 

Klintas, bandęs apkrėsti Hairą “Juodojoje saulėje", paspru- 
ko, tačiau ritinį paliko - avataras aiškiai nesitikėjo, kad rankas 
nukapos kardas, - o Hairas paslėpė jį tunelių sistemoje, ten, kur 
gyvena kapinių demonai. Vėliau liepė vienam demonui nunešti 
laimikį į jo dirbtuvę. Suprantama, visa tai, kas slypi virtualioje 
hakerio buveinėje, saugojama ir jo kompiuteryje. Ieškant infor- 
macijos savo namuose, Hairui nebūtina jungtis prie pasaulinio 
tinklo. 

Su duomenimis, kurie gali jus nužudyti, dirbti nelengva. Bet 
įmanoma. Realybėje žmonėms nuolatos tenka susidurti su pavo- 
jingomis medžiagomis - radioaktyviais izotopais arba nuodingais 
chemikalais. Nieko bloga neatsitiks, jei turėsite tinkamus įran- 
kius: automatizuotą manipuliatorių, izoliacines pirštines, apsaugi- 
nius akinius, švino sluoksniu padengtą stiklinę pertvarą. Jei pri- 
sireikia instrumento Plokščiajame pasaulyje, jūs paprasčiausiai jį 
parašote. Todėl Hairas sukuria porą elementarių programų, ku- 
rios suteikia galimybę manipuliuoti ritinio turiniu nė sykio į jį ne- 
pažvelgiant. 

Ritinys, kaip ir visa kita Metavisatoje, matoma plika akimi, 
tėra tam tikra programa. Šią sudaro kodas, apibūdinantis išvaiz- 
dą, idant kompiuteris žinotų, kaip nupiešti objektą, kelios koman- 
dos, nurodančios, kaip ritiniui susisukti arba išsivynioti, ir, be 
abejo, duomenys - skaitmeninis Lavinos viruso variantas. 

Pagaliau izoliavęs ritinį, Hairas parašo antivirusinę programą, 
pavadintą Lavinaskeneriu. Kitaip tariant, kodą, apsaugantį jo sis- 
temą - tiek techninę įrangą, tiek (pasak Lagoso) biosistemą - nuo 
skaitmeninio Lavinos viruso. Instaliuotas kompiuteryje, antiviru- 
sas be paliovos skenuoja iš išorės plūstančią informaciją, ieško 
duomenų, besiderinančių su ritinio turiniu. Jeigu juos aptinka, iš 
karto užblokuoja. 

Plokščiajame pasaulyje reikia atlikti dar vieną užduotį. Hai- 

ras moka rašyti puikias avatarų programas, todėl jis sukuria sau 
nematomą audiovizualinį kūną, kuris gali praversti naujojoje, pa- 
vojingesnėje, Metavisatoje. Prastai dirbant, nekils jokių proble- 
mų; padaryti viską be priekaištų - stebėtinai sudėtinga. Daug 
kas sugebėtų parašyti į nieką nepanašaus avataro programą, ta- 
čiau juo naudodamasis susidursite su begale keblumų. Kai kurie 
pastatai Metavisatoje - įskaitant ir “Juodąją saulę? - turi išsiaiš- 
kinti jūsų avataro apimtis, kad apskaičiuotų, ar jis neįsirėš į kokią 
nors kliūtį. Jei vietoj atsakymo pateiksite “nulį"? - tai yra jei jūsų 
avataras bus neįtikėtinai mažas, - pastato programa “lūš" arba 
manys, kad įvyko klaida. Jūs tapsite nematomas, tačiau Metavi- 
satoje, kad ir kur eitumėte, po savęs paliksite sąmyšį bei griau- 
namosios jėgos padarinius. Gatvėje yra tokių vietų, kur neregimi 
avatarai uždrausti. Jeigu jūsų audiovizualinis kūnas permatomas 
ir visiškai neatspindi šviesos - tokį lengviausia parašyti, - siste- 
ma, akimoju jį užfiksavusi, įjungs pavojaus sirenas. Štai kodėl 
būtina sukurti avatarą, nepastebimą nei aplinkiniams, nei pastatų 
programoms. 

Egzistuoja šimtai smulkių gudrybių, kurių Hairas nežinotų, jei 
pastaruosius porą metų nebūtų programavęs avatarų tokiems 
žmonėms, kaip Vitalijus Černobilis. Nuo nulio pradėjęs rašyti tik- 
rai gerą nematomą avatarą, užtruktumėte aibę laiko, tačiau Hai- 
ras baigia darbą per kelias valandas, perdirbęs senų, kompiute- 
ryje išsaugotų, projektų nuotrupas. Būtent taip elgiasi hakeris. 

Plušėdamas jis aptinka laiko dulkėmis nuklotą aplanką su 
transporto programa. Užsilikusią nuo tada, kai Gatvėje dar ne- 
buvo vienabėgio. Anuomet tekdavo vaikščioti pėsčiomis arba su- 
sikurti transporto simuliaciją. 

Tolimoje praeityje, kai Metavisata atrodė kaip juodas, lygus 
rutulys, tai buvo niekų darbas. Vėliau, žmonėms pradėjus ręsti 
„pastatus, padėtis pasikeitė. Gatvėje įmanoma eiti kiaurai kitus 
avatarus, bet ne pro sienas. Į svetimą nuosavybę įžengti nevalia. 
Kaip ir slankioti kiaurai transporto priemones arba nuolatines 
Gatvės struktūras, pavyzdžiui, portus bei atraminius vienabėgio 
stulpus. Susidūręs su šiais objektais jūs nemirsite ir nebūsite iš- 
spirtas iš Metavisatos. Tiesiog sustingsite lyg animacinio filmuko 
veikėjas, įsirėžęs į betono sieną. 

Paprasčiau kalbant, vos tik Metavisatoje pradėjo daugėti 
kliūčių, kelionės milžinišku greičiu virtualioje erdvėje tapo gerokai 
įdomesnės. Važinėjimo kokybę labiausiai įtakodavo manevringu- 
mas. Ir apimtys. Hairas, Da5das, kiti hakeriai atsisakė pamėg- 
tų gigantiškų mašinų - Viktorijos epochos namų, aprūpintų tan- 
kų vikšrais, vandenynų lainerių ant ratų, mylios skersmens kriš- 
tolinių sferų, liepsnojančių, drakonų traukiamų vežėčių - ir nuta- 
rė pasirinkti mažesnį, mitresnį transportą. Tiksliau, motociklus. 

Metavisatoje transporto priemonė gali būti eikli ir vikri tarsi 
kvarkas. Visiškai nereikia jaudintis dėl fizikos dėsnių, nėra jokių 
greičio apribojimų ar oro pasipriešinimo. Padangos niekada ne- 
sudyla, o stabdžiai neužsiblokuoja. Vienintelė problema - varto- 
tojo reakcija. Todėl lenktyniaudami lyg bepročiai moderniausio- 
mis motociklų simuliacijomis jie nesuko galvos dėl variklio galin- 
gumo. Didžiausią rūpestį kėlė vartotojo sąsaja - valdymo prie- 
monės, kurios leisdavo motociklininkui perkelti savo reakcijas į 
kompiuterį, vairuoti, spausti akseleratorių, stabdyti minties grei- 
čiu. Jei rūkstate baikerių būryje per apgyvendintą teritoriją ir ne- 
tikėtai atsitrenkęs į kliūtį sustingstate kaip įkaltas, galite nė ne- 
svajoti, jog pasivysite saviškius. Viena klaida, ir jūs pralaimite 
lenktynes. 

Hairas turėjo nuostabų motociklą. Antgamtiški refleksai ne- 
abejotinai būtų jį iškėlę į geriausių baikerių gretas, bet tuo metu 
Hairą labiau domino kautynės kardais. 

Atidaręs aplanką su naujausia savo motociklo simuliacija, jis 
iš naujo susipažįsta su valdymu. Iš. Plokščiojo pasaulio persikelia 
į trimatę Metavisatą ir treniruodamasis važinėja savo kieme. Už 
šio ribų nėra nieko, išskyrus tamsą, nes jis neprisijungęs prie tin- 
klo. Hairas jaučiasi apleistas ir vienišas. Panašūs pojūčiai apnin- 
ka ir plaukiant gelbėjimo plaustu, dreifuojančiu Ramiajame van- 
denyne. 


49 
Kartais tolumoje sušmėžuoja laivai. Pora netgi priplaukia 


arčiau, kad pažiūrėtų, kas plūduriuoja viduryje vandenyno, bet 
niekas nedega noru ištiesti pagalbos ranką. Plausto apylinkėse 

altruistų ne itin daug, juolab kad iš nelaimėlių vis vien nėra ką 
vogti. 

Kartkartėmis jie pastebi seną žvejų tralerį, nuo penkiasde- 
šimties iki šimto pėdų ilgio, apsuptą pustuzinio nedidukų greita- 
eigių katerių. 

Eliotui pranešus, jog tai piratų laivai, Vikas ir Žuviaakis su- 
klūsta. Snaiperis išvynioja savo šautuvą iš celofano maišų, tu- 
rinčių apsaugoti ginklą nuo sūrių purslų, atjungia gremėzdišką 
prietaisą ir naudojasi juo kaip žiūronu. Hairo manymu, nuimti 
optinį taikiklį nuo vamzdžio reikėjo dėl vienos vienintelės prie- 
žasties: jei to nepadarysi, atrodys, tarsi į kažką taikaisi. 

Kai akiratyje pasirodo piratų laivas, jie paeiliui dirsčioja pro 
taikiklį išbandydami įvairius sensoriaus režimus - dienos šviesos, 
infraraudonųjų spindulių ir taip toliau. Eliotas pakankamai daug 
laiko blaškėsi Ramiajame vandenyne, kad atskirtų piratų grupuo- 
čių spalvas, todėl atidžiai pažiūrėjęs pro taikiklį buvęs “Kaulūno" 
kapitonas gali pasakyti, kas jais domisi: vieną dieną kelias minu- 
tes plaustą tyrinėja Klintas Ystvudas su gauja, o Nuostabioji 
Septyniukė siunčia katerį, kad šis paieškotų potencialaus grobio. 
Hairas bemaž viliasi, jog Septyniukė paims juos į nelaisvę ir 
įkurdins savo žavingame laive: prabangioje jachtoje, kurios pir- 
magalyje stūkso priešraketiniai pabūklai. Tačiau po žvalgybos pi- 
ratai pasišalina - neišmanydami termodinamikos jie nesuvokia, 
ką reiškia garų tumulai, nuolat kylantys iš po mažojo plausto. 

Vieną dieną priešais materializuojasi didžiulis senas traleris 
- besisklaidant rūko marškai, išnyra iš niekur. Hairas jau kurį lai- 
ką girdėjo kriokiančius variklius, bet nė neįsivaizdavo, jog laivas 
taip arti. 

- Kas čia? - klausia Žuviaakis, springdamas šalta, bjauraus 
skonio kava. Iš po antklodės ir neperšlampamo kupolo klosčių 
matyti tik jo veidas bei rankos. 

Eliotas prisispaudžia prie akies taikiklį. Pats nėra iš tų žmo- 
nių, kurie mėgsta demonstruoti emocijas, bet visiems aišku, kad 
vaizdas jo nepradžiugino. 

- Tai Briusas Li, - atsiliepia. 

- Kas mums iš to? - pasitikslina Žuviaakis. 

- Pažvelk į spalvas, - siūlo Eliotas. 

Jie nesunkiai įžiūri plevėsuojančią vėliavą - raudoname fone 
žvilgantį sidabrinį kumštį, po kuriuo puikuojasi nunčakai bei ini- 
cialai B ir L. 

- Kuo jos ypatingos? - nesupranta Žuviaakis. 

- Hmm, vyrukas, vardu Briusas Li, piratų vadas... Jo lieme- 
nės nugara papuošta tokiomis pačiomis spalvomis. 

- Na, ir kas? 

- Tas, kad liemenė neišsiuvinėta ir neišdažyta, o padengta 
skalpais. Lopiniuota. 

- Kokia? - nustemba Hairas. 

- Sklinda gandai, bičiuli, tiktai gandai, kad jis braidžiojo po 
Plaustą ir ieškodamas raudonplaukių arba žilaplaukių rinko skal- 
pus. 

"Hairui bebandant įsisąmoninti išgirstus žodžius, Žuviaakis ne- 
tikėtai apsisprendžia. 

- Noriu pašnekėti su tuo Briusu Li. Jis mane sudomino. 

- Kokio velnio tau parūpo sušiktas psichopatas? - apstulbsta 
Eliotas. 

- Tikrai, - pritaria Hairas, - nejau nematei “Liudininko"? Jis 
tikras maniakas. 

Žuviaakis švysteli į viršų rankas tuo parodydamas, jog atsa- 
kymas kaip katalikų teologijoje slypi už mirtingųjų suvokimo ribų. 

- Toks mano sprendimas. 

- Kas tu manaisi esąs, po velnių? - niršta Eliotas. 

- Prakeikto plausto prezidentas, - atkerta Žuviaakis. - Ką tik 
pasiskelbiau. Mane kas nors palaiko? 

- Aha, - prasižioja Vikas, pirmą kartą per keturiasdešimt aš- 
tuonias valandas. 

- Kas “už", sakykite “taip". 

- Taip, - išrėžia spalvingą tiradą Vikas. 

- Aš laimėjau, - paskelbia Žuviaakis. - Kaip priversti Briuso 
Li gaują atplaukti link mūsų? 

- Ko jie čia nematė? - atšauna Eliotas. - Mes neturime nie- 
ko įdomaus, išskyrus savo pasturgalius. 

- Nori pasakyti, jog tie vyrukai - iš pedikų padermės? - susi- 
raukia Žuviaakis. 

- Velnias, žmogau, tu nė nemirktelėjai, kai pasakojau apie 
skalpus. 

- Nujaučiau, jog sumautas traleris man nepatiks. 

- Jei tau bus lengviau, tie tipai nėra “žydri" tiesiogine žodžio 
prasme, - paaiškina Eliotas. - Jie heteroseksualūs, bet piratai, 
kaip žinia, kiša nagus prie visų šiltų skylučių. 

Žuviaakis apsisprendžia. 

- Gerai. Hairai, judu su Eliotu esate kinai. Nusirenkite. 

- Ką? 

- Nagi, pirmyn. Aš jūsų prezidentas. Gal užmiršai? Nori, kad 
Vikas primintų? 

Eliotas su Hairu nevalingai nukreipia akis į snaiperį, kuris 
sėdi nepratardamas nė žodžio. Tačiau abejinga jo veido išraiška 
kažkodėl kelia siaubą. 

- Nusimeskite drabužius, antraip aš jus nudėsiu, velniai rau- 
tų, - be užuolankų pareiškia Žuviaakis. 

Nevikriai šokčiodami ant siūbuojančio plausto juodu išsiran- 
go iš savo kombinezonų. Paskui nusivelka likusius rūbus, pirmą 
kartą per kelias dienas leisdami vėjo gūsiams palytėti apnuogin- 
tus kūnus. 

Priartėjęs prie plausto, traleris sustoja už dvidešimties pėdų 
ir išjungia variklius. Piratai neblogai apsiginklavę: pustuzinis pri- 
pučiamų valtelių, priešraketiniai pabūklai, du radarai, kiekvienos 
valties gale dunkso po penkiasdešimto kalibro kulkosvaidį, bet 
šaulių kol kas nematyti. Įkandin tralerio velkasi pora lynais pri- 
rištų greitaeigių katerių. Jie taip pat aprūpinti kulkosvaidžiais. Iš 
paskos plaukia trisdešimt šešių pėdų ilgio motorinė jachta. 

Briuso Li govėdą sudaro keli tuzinai piratų, nūnai prisišlieju- 
sių prie tralerio turėklų, žvingaujančių, švilpiančių, staugiančių 
kaip vilkai, mostaguojančių neišpakuotais prezervatyvais. 

- Nesijaudink, žmogau, aš neleisiu jiems tavęs iškrušti, - pa- 
žada išsišiepęs Žuviaakis. 

- Ką tu ruošiesi daryti? - urzgia Eliotas. - Perduosi popie- 
žiaus encikliką? 

- Esu tikras, jie paklausys proto balso, - patikina Žuviaakis. 

- Tie išgamos nebijo Mafijos. 

- Todėl, kad gerai mūsų nepažįsta. 

Galų gale prie turėklų išdygsta piratų vadas, pats Briusas Li, 
maždaug keturiasdešimties metų žmogėnas, dėvintis liemenę, 
pasiūtą iš neperšaunamo “Kevlar" pluošto, aplopytą žmonių 
skalpais, per pečius kryžmai persimetęs šovininę, į nugaros 
makštis įsikišęs samurajaus kardą. Hairas mielai iškviestų jį į 
dvikovą, nepaisydamas prie pirato diržo kadaruojančių nunčakų. 

Briusas Li prašiepia akinančiai baltus dantis, nužvelgia Hai- 
rą su Eliotu, nedviprasmiškai pakelia aukštyn nykštį ir nudrožia 
palei turėklus, pakeliui tapšnodamas savo linksmuoliams per pe- 
čius. Retsykiais stabteli, pasirenka pirmą pasitaikiusį parankinį, 
beda pirštu į jo prezervatyvą. Paklusdamas nebyliam įsakymui, 
piratas pučia savo “sargį"", kol tas virsta slidžiu, pailgu balionėliu. 
Tuomet kapitonas patikrina, ar jame nėra skylučių. Aišku kaip 
dieną, jog laive viešpatauja griežta tvarka. 

Hairas nevalingai spokso į Briuso Li nugarą. Pastebėję jo 
žvilgsnį piratai maivosi, baksnoja į skalpus, linkčioja, pašaipiai iš- 
plečia akis. Liemenės spalvos atrodo pernelyg vienodos - visi l0- 
piniai švyti tokiu pačiu raudoniu. Hairas padaro išvadą, jog Briu- 
sas Li, nepaisant gandų, paprasčiausiai išbalino ir nudažė surink- 
tus skalpus. Tai bent mulkis. 

Pagaliau piratų vadas grįžta iki denio vidurio, vėl pademonst- 
ruoja blizgančius dantis. Šypsena išties akinanti, ir jos savininkas 
tą žino. Matyt, ant priekinių dantų prisiklijavo vieno karato dei- 
mantus. 

- Laivas-kamštukas, - prabyla jis. - Gal apsimainome? Cha- 
-cha. 

Visi, plaukiantys gelbėjimo plaustu, gaižiai šypsosi, išskyrus 
Viką. 

- Kur keliaujate? Į Ky-Vestą? Cha-cha. 

Kurį laiką Briusas Li tyrinėja žvilgsniu Hairą ir Eliotą, ratu 
pasuka smilių, liepdamas vyrams apsigręžti ir parodyti savo pa- 
sturgalius. Jie įvykdo nurodymą. 

- Ouanto? - klausia Briusas Li ir savo kvatojimu nustelbia 
griausmingą piratų juoką. Hairas jaučia, kaip jo analinė anga su- 
sitraukia iki poros dydžio. 

- Jis klausia, kiek mes kainuojame, - burbteli Eliotas. - Tai 

pokštas. Jie gi žino, kad galėtų užgrobti plaustą ir pasimėgauti 
mūsų subinėmis nemokamai. | 

- Nors mirk iš juoko, - atsiliepia Žuviaakis. Hairas su Eliotu 
tuojau nušals savo sėdimąsias, o jis šildosi įsisupęs į antklodę. 
Prakeiktas niekšas. 

- Pūn-raketos, patinka? - Briusas Li mosteli į pabūklus, riog- 
sančius ant denio. - Blakės? “Motorolos**? 

- Pūn-raketomis vadinami priešlaiviniai “Harpūno" užtaisai, 
labai brangūs, - aiškina Eliotas. - Blakė - tai mikroschema. “Mo- 
torola* - prekinis ženklas, kaip “Fordas" arba “Ševroletas". 
Briusas Li grobsto ir iškišinėja elektroniką. Patys suprantate, ti- 
piškas azijietis piratas. 

- Jis duos už jus priešlaivinę raketą? - paklausia Žuviaakis. 

- Ne! Jis kalba sarkastiškai, subingalvi! - kriokteli Eliotas. 

- Perduok jam, kad mums reikia motorinės valties. 

- Vieną “gumą", vieną “burzgynę", pilnas bakas, - sako 
Eliotas. 

Staiga Briusas Li surimtėja, tarytum išgirsti žodžiai būtų pri- 
vertę jį susimąstyti. 

- Prekę apžiūrėti, o ką? Kalibras ir kamšalas. 

- Jis apsvarstys pasiūlymą, jei leisime patikrinti prekę, - iš- 
verčia Eliotas. - Nori pažiūrėti, ar mes pakankamai stangrūs. Ar 
sugebėsime nuslopinti pykinimo refleksą. Tai standartinės sąly- 
gos, kurios taikomos Plausto viešnamiuose. 

- Tie piderai tikri dvyliktukai, nedaugiau, cha-cha. 

- Mūsų šiknaskylės atrodo kaip dvylikto kalibro, - aiškina 
Eliotas, - tai yra mes beverčiai. 

Žuviaakis pats įsitraukia į derybas: 

- Ne, ne, jie keturtasdešimto kalibro, garbės žodis! 

Piratai plyšta juokais. 

- Nieko nebus, - pakrato galvą Briusas Li. 

- Šie berniukai dar skaistūs, - priduria Žuviaakis. 

Visas denis pratrūksta gagenti ir gašliai ūbauti. Vienas pira- 
tas užsiropščia ant turėklų, iškelia kumštį aukštyn, sukdamas jį 
ratu užstaugia: “ba ka na zu ma lai ga no ma la aria ma na po no 
a ab zu..." Klykiančiojo bendrai nustoja juoktis ir prie jo prisijun- 
gia, sudrebindami orą riksmų kakofonija. 

Plaustui suvirpėjus, iš po Hairo kojų slysta tvirtas pagrindas. 
Šalia sudrimba Eliotas. 

Jis pažvelgia į Briuso Li laivą ir nejučia krūpteli išvydęs tam- 
sią bangą, kuri virsta per turėklus užliedama piratų eilę, nuo tra- 
lerio paskuigalio iki priešakio. Iš tiesų tai ne banga, o tik optinė 
iliuzija. Staiga plaustas atšoka per trisdešimt pėdų nuo tralerio. 
Juokui slūgstant, Hairo ausis pasiekia tylus nuo Žuviaakio sklin- 
dantis ūžesys. Orą persmelkia švilpimas, kurį galima išgirsti 
prieš nugriaudėjant žaibui, ir dryksnių garsai, tarytum kažkas 
plėšytų į skutus paklodes. 

Nukreipęs akis atgal į Briuso Li tralerį, jis mato, jog pro tu- 
rėklus lyg iš gigantiškos perpus perkirstos aortos plūsta kraujas, 
išsiveržęs iš piratų, nuo vieno laivo galo iki kito. Denyje įsivieš- 
patauja tyla. Niekas nejuda, neskaitant kraujo bei koše virtusių 
vidaus organų, kurie šliaužia per surūdijusį plieną ir pliumpsi į 
vandenį. 

Žuviaakis klūpi nusimetęs visas antklodes. Vienoje rankoje 
jis laiko pailgą, poros colių skersmens prietaisą - keisto ūžavimo 
šaltinį. Tai apvalus lygiagrečiai sumontuotų pieštuko storio ir ke- 
lių pėdų ilgio vamzdelių pluoštas. Panašus į miniatiūrinį “Gatlin- 
gą". Besisukdami aplink centrinę ašį vamzdeliai susilieja. Kai 
ginklas pradeda veikti, jis tampa vaiduokliškai perregimu debe- 
sėliu, kyšančiu iš Žuviaakio rankos. Įrengimas prijungtas prie 
storo kaip riešas kabelių pluošto, pranykstančio juodajame laga- 
mine, kuris dabar guli atidarytas. Jo viduje žvilga ekranas, patei- 
kiantis grafinius duomenis apie ginklų sistemą: kiek liko šaud- 
menų, kokia pagalbinių sistemų būklė. Hairui pažvelgus akies 
krašteliu į ekraną, Briuso Li traleryje drioksteli sprogmenų atsar- 
gos. 

- Argi nesakiau, kad jie paklausys “Proto" balso? - prabyla 
Žuviaakis išjungdamas ginklą. 

Hairas pastebi etiketę, priklijuotą prie valdymo skydelio. 


PROTAS 
versija 1.0B7 
Gatlingo tipo, trijų milimetrų 
hypergreita patranka 
“Ng apsaugos" korporacija 

PROTOTIPINIS VARIANTAS - NENAUDOJAMAS 
KOVINĖMIS SĄLYGOMIS 
DRAUDŽIAMA TESTUOTI 

APGYVENDINTOSE TERITORIJOSE 
-ULTIMA RATIO REGUM- 


- Prakeikta atatranka nustūmė mus vos ne iki Kinijos, - su 
pasitenkinimu prataria Žuviaakis. 

- Čia tavo darbas? Ką tu padarei? - klausia Eliotas. 

- Mano. Padirbėjau “Protu". Matai, ginklas šaudo mažutė- 
mis metalinėmis skeveldromis. Jų greitis milžiniškas. Kur kas di- 
desnis negu kulkų. Tai išsodrintas uranas. 

Vamzdeliai beveik nustoja suktis. Paaiškėja, kad jų maždaug 
pora tuzinų. 

- Regis, minėjai, jog nekenti kulkosvaidžių, - tarsteli Hairas. 

- Šito sukrušto plausto nekenčiu dar labiau. Persėskime į 
motorinį laivą. 

Degančiame piratų traleryje tebedrioksi sprogimai, todėl jie 
ne iš karto susigaudo, jog ne visi priešininkai išleido paskutinį 
kvapą. Kai kurie gyvi į juos tebešaudo. Tai pastebėjęs Žuviaa- 
kis paspaudžia gaiduką, vamzdžiai pradeda suktis virsdami per- 
matomu cilindru, ir vėl pasigirsta šaižūs draskomų paklodžių gar- 
sai. Jam mostaguojant ginklu į kairę ir į dešinę, apipilant taikinį 
hypergreitu išsodrinto urano lietumi, Briuso Li laivas suraibuliuo- 
ja bei užsižiebia, tarytum kažkokia pasakų fėja būtų užliejusi de- 
nį magiškomis branduolinėmis dulkėmis. 

Mažesnioji Briuso Li jachta padaro klaidą, nutarusi priplauk- 
ti ir išsiaiškinti, kas čia vyksta. Žuviaakis trumpam atsigręžia į 
jos pusę, ir aukštas jachtos tiltelis nuslysta į vandenį. 

Pagrindiniai struktūriniai tralerio elementai byra į gabalus. 
Jo viduje nuaidi griausmingi pokšėjimai bei girgždesys: išvarpytos 
metalo plokštės suskilinėja, o denis pamažu smunka link korpuso 
lyg susmegusi suflė. Žuviaakis liaunasi šaudęs. 

- Pakaks, šefe, - burbteli Vikas. 

- Aš tuoj sutirpsiu, - džiaugsmingai ūkauja Žuviaakis. 

- Mes galėjome pasinaudoti traleriu, mulki, - urzgia Eliotas 
piktai užsitraukdamas kelnes. 

- Visai nenorėjau jo sprogdinti. Matyt, kulkos lekia kiaurai 
viską. 

- Kaip greitai susiprotėjai, - ironizuoja Hairas. 

- Ach, meldžiu atleisti, kad savo veiksmais išgelbėjau jūsų 
subines. Užteks ginčytis, verčiau paieškokime kokios nors val- 
ties, kol jos dar ne visos sudegė. 


Visi keturi irkluoja nuskalpuotos jachtos kryptimi. Kai ją pa- 
siekia, iš Briuso Li tralerio belieka tuščias, ant šono pasviręs 
plieninis kevalas, iš kurio veržiasi liepsnos ir dūmai, pagardinti at- 
sitiktiniais sprogimais. 

Sąlygiškai nepaliestoje jachtos dalyje žioji gausybė mažyčių 
skylučių, ji nusėta žvilgančiais pluoštinio stiklo trupiniais: milijo- 
nu miniatiūrinių, milimetro ilgio, pluoštinio stiklo dulkių. Kapito- 
nas ir įgulos nariai, tiksliau, mėsos troškinys, kuriuo jie virto, 
“Protui" ištaškius tiltelį, nušliaužė į vandenį kartu su kitomis 
šiukšlėmis, nepalikdami jokių savo egzistavimo pėdsakų, neskai- 
tant kelių lygiagrečių denį ištepliojusių dryžių. Išgyventi pasisekė 
vieninteliam filipiniečiui berniukui, tūnojusiam triume įrengtoje 
virtuvėje, tačiau jis net nesuvokia, kas atsitiko. 

Šūviai perpjovė pusiau keliolika elektros kabelių. Eliotas su- 
randa įrankių dėžę ir artimiausias dvylika valandų praleidžia mė- 
gindamas pataisyti gedimus. Bent jau tiek, kad veiktų variklis bei 
jachtos vairas. Hairas, paviršutiniškai išmanantis elektriko darbą, 
atlieka pagalbininko ir niekam tikusio patarėjo vaidmenį. 

- Ar girdėjai, kaip kalbėjo piratai? Šiek tiek anksčiau, nei 
Žuviaakis juos iššaudė? - teiraujasi Hairas Elioto. 

- Turi galvoje anglų-kinų žargoną? 

- Ne. Pačioje pabaigoje. Kai jie įniko nesuprantamai burbu- 
liuoti. 

- Aišku. Ant Plausto visi taip šneka. 

- Tikrai? 

- Aha. Vienas pradeda, kiti prisijungia. Kažkokia mada. 

- Bet ant Plausto ji paplitusi? 

- Aha. Jie visi bendrauja skirtingomis kalbomis, nes ten pilna 
skirtingų etninių grupių. Sušiktas Babelio bokštas. Man rodos, 
marmaliuodami panosėje jie mėgdžioja nepažįstamas tarmes. 


124 


Filipinietis pašildo jiems maisto. Vikas ir Žuviaakis sėdi pa- 
grindinėje triumo kajutėje, valgo ir varto kinų žurnalus, spokso- 
dami į azijietes paukštytes, retsykiais užmesdami akį į jūrinius 
žemėlapius. Eliotui atgaivinus elektros sistemą, Hairas prijungia 
prie šios savo kompiuterį, idant pakrautų jo elementus. 

Kai jachtą pavyksta aptvarkyti tiek, kad ji vėl galėtų plaukti, 
dangų aptraukia sutemos. Pietvakariuose žemai kybančių debe- 
sų fone raibuliuoja šviesos stulpai. 

- Ten Plaustas? - Žuviaakis pamoja švytėjimo pusėn, vi- 
siems susibūrus improvizuotame tiltelyje. 

- Taip, - patvirtina Eliotas. - Tenykščiai uždega prožekto- 
rius, kad žvejybiniai laivai rastų kelią atgal. 

- Koks atstumas, tavo nuomone, mus skiria? - teiraujasi 
Žuviaakis. 

Eliotas gūžteli. 

- Dvidešimt mylių. 

- Ar toli iki sausumos? 

- Neįsivaizduoju. Briuso Li kapitonas veikiausiai žinojo, bet 
jis virto mėsos koše drauge su kitais įgulos nariais. 

- Tu teisus, - linkteli Žuviaakis. - Man derėjo sureguliuoti 
patranką “kapojimo" režimu. 

- Plaustas paprastai plaukia nutolęs nuo kranto mažiausiai 
per šimtą mylių, - įsiterpia Hairas. - Kad išvengtų netikėtų kliū- 
čių. 

- Kiek turime degalų? 

- Patikrinau baką, ir, deja, tenka pripažinti, jog mūsų padėtis 
nekokia, - atsako Eliotas. 

- Ką reiškia "nekokia"? 

- Atviroje jūroje visada sunku išmatuoti kuro lygį, - paaiškina 
Eliotas. - Be to, aš nežinau, kiek degalų ryja jachtos varikliai. 
Visgi manau, jog kranto nepasieksime, jei iš tikrųjų esame nuo 
jo nutolę per aštuoniasdešimt ar šimtą mylių. 

- Vadinasi, keliausime link Plausto, - nusprendžia Žuviaakis. 
- Ten nusigavę ką nors įtikinsime pasidalinti kuru ir plauksime į 
sausumą. 

Visi abejoja, ar jie sugebės įgyvendinti tokias užmačias. La- 
biausiai pats Žuviaakis. 

- Jei vis vien trauksime Plausto pusėn, - tęsia jis, - tai, ga- 
vus degalų ir pasiruošus kelionei namo, gali daug kas įvykti. Juk 
žinote - gyvenimas nenuspėjamas. 

- Jei ką nors sumąstei, išklok tiesiai šviesiai, - siūlo Hairas. 

- Gerai. Prisiminkime strateginę užduotį. Įkaitų taktika sužlu- 
go. Privalėsime jėga ją išvaduoti. 

- Ką tokią? 

- N.J. 

- Sutinku, - atsiliepia Hairas. - Bet norėčiau išvaduoti dar 
vieną žmogų, jeigu jau apsisprendėme šturmuoti Plaustą. 

- Ką? 

- Chuanitą. Tik neprieštarauk. Pats minėjai, kad ji - miela 
mergina. 

- Gal ir ne tokia miela, jei blaškosi ant Plausto, - atšauna 
Žuviaakis. 

- Vis tiek noriu ją rasti. Mes privalome paremti vienas kitą. 
Juk visi priklausome Lagoso komandai. 

- Briusas Li turi bendrų, - primena Eliotas. 

- Pataisa. Turėjo. 

- Aš tik sakau, kad jie bus įsiutę. 

- Taip manai? Aš asmeniškai galvoju, kad jie bus pridėję į 
kelnes iš baimės, - pareiškia Žuviaakis. - Stok prie vairo, Elio- 
tai. Man iki gyvo kaulo įgriso sumautas vanduo. 

Varnas nusiveda N.J. link plokščiadugnės valties, apgaubtos 
brezento kupolu. Tai kažkoks upių laivas, paverstas vietnamie- 
čių/amerikiečių/tajų/kinų užeiga, kurioje telpa baras, restoranas, 
viešnamis ir lošimo namai. Keliose erdviose patalpose knibždėte 
knibžda žmonių, triume nestinga plieninėmis sienomis aptvertų 
gardelių, kur velniai Žino kas vyksta. 

Pagrindinėje salėje apstu ūžaujančių atmatų. Dūmų debesys 
suriša N.J. bronchus jūriniais mazgais. Čia įrengta kurtinanti, 
Trečiajam Pasauliui būdinga, audiosistema: nuo plieninių sienų 
aidi iškraipyti trijų šimtų decibelų garsai. Vienoje sienoje įmon- 
tuotas televizoriaus ekranas rodo užsienietiškus dvispalvius - 

blausiai raudonus ir žalsvus - animacinius filmukus, kuriuose 
šlykštus vilkas, panašus į pasiutusį kojotą, žudomas tokiais iškry- 
pusiais būdais, kokių neįstengė sugalvoti net “Warner Bros." 
kompanija. Tai “juodas" filmukas. Garso takelis neįjungtas arba 
Jį tiesiog užgožia verianti iš kolonėlių plūstanti melodija. Kamba- 
rio gale staiposi kelios erotinių šokių atlikėjos. 

Užeigoje beprotiškai daug lankytojų, jie nė už ką neras kur 
prisėsti. Tačiau Varnui išdygus pagrindinėje salėje, nuo kampi- 
nio stalo pašoka tuzinas vyrukų, kurie išsibarsto į šalis, vos neuž- 
miršę prigriebti savo cigarečių ir gėrimų. Varnas stumia N.J. į 
priekį, tarsi ji būtų figūra, išdrožinėta kajako pirmgalyje. Žmonės 
traukiasi iš kelio lyg negalėdami atsilaikyti kone apčiuopiamam 
aleuto jėgos laukui. 

Pasilenkęs Varnas dirsteli po stalu, tada patyrinėja žvilgsniu 
apverstą kėdę - saugotis po kėdėmis pakišamų bombų reikia vi- 
sada, - pastato ją ant grindų, nustumia iki pat kampo, kur susidu- 
ria dvi plieninės sienos, ir atsisėda. Gestu paragina N.J. prisijung- 
ti, ir ši paklūsta, atsukdama nugarą į salę. Varno veidą nutvieskia 
šviesos dūriai, sklindantys pro minią nuo stiklinių virš šokėjų ky- 
bančių rutulių, rausvai žalsva miglelė, kurią retsykiais perrėžia 
blyksniai - tuo metu, kai vilkas iš animacinio filmuko per klaidą 
praryja vandenilinę bombą arba jį užlieja iš liepsnosvaidžio pa- 
leistas ugnies srautas. 

Prie staliuko akimirksniu pripuola padavėjas. Varnas kažką 
šaukia merginai. N.J. negirdi žodžių, bet aleutas, matyt, klausia, 
ko ji nori valgyti. 

- Sūrainio! - žviegia N.J. 

Varnas juokiasi purtydamas galvą. 

- Ar tu matai kur nors karvę? 

- Bet ko, tik ne žuvies! - rėkia ji. 

Kurį laiką aleutas bendrauja su padavėju taksistų žargono 
tarme. 

- Užsakiau tau kalmaro, - staugia jis. - Tai moliuskas. 

Nuostabu. Varnas, paskutinis iš tikrų džentelmenų pader- 
mės. 

Didžiąją valandos dalį jie šūksniais palaiko pokalbį. Daugiau- 
sia riaumoja Varnas. N.J. tik klausosi, šypsosi ir linkčioja. Belie- 

ka viltis, kad jis nesako: “Man patinka audringas, smurto kupinas 
seksas". 

Tiesa, mergina nemano, jog aleutas šneka apie seksą. Jis 
kažką postringauja apie politiką. N.J. išgirsta aleutų istorijos nuo- 
trupas, bent jau tais momentais, kai Varnas nečiaumoja kalmaro 
ir jo nenustelbia pernelyg garsi muzika. 

- Rusai mus išdulkino... nuo raupų išmirė devyniasdešimt 
procentų... dirbome kaip vergai, medžiodami ruonius... amerikie- 
čiai nusipirko Aliaską... keturiasdešimt antraisiais sušikti japonai 
įkalino mano tėvą karo belaisvių stovykloje... 

- Paskui atominėmis bombomis mus apmėtė prakeikti ame- 
rikiečiai. Ar gali tuo patikėti? - klausia Varnas. Muzika trum- 
pam prityla, ir ji girdi visus sakinius. - Japonai tvirtina, neva jie 
vieninteliai nukentėjo nuo atominio ginklo. Tačiau kiekviena 
branduolinė valstybė pirmiausia išbando bombas savo teritorijoje, 
kur gyvena viena ar kita aborigenų grupė. Amerikiečiai paspra- 
gino aleutus. Amčitką. Mano tėvui, - išdidžiai paskelbia Varnas, 
- įkrėtė porą sykių: pirmą kartą Nagasakyje, kur jis apako, antrą 
- 1972-aisiais, kai amerikiečiai numetė branduolinę bombą ant 
mūsų gimtinės. 

Žavinga, dingteli mintis N.J. į galvą, naujasis jos vaikinas - 
mutantas. Tai daug ką paaiškina. 

- Aš gimiau po dviejų mėnesių, - tęsia Varnas, galutinai sų- 
dėliodamas visus taškus virš “1"". 

- Kaip tu susidėjai su ortais? 

- Nusispjoviau į mūsų tradicijas ir persikraustęs į Soldotną 
pradėjau dirbti naftos gręžiniuose, - atsako aleutas, tarytum N.J. 
žinotų, kur yra toji Soldotna. - Tuomet daug gėriau ir gavau šią 
tatuiruotę. - Jis baksteli pirštu į savo kaktą. - Tada išmokau my- 
lėtis su moterimis - tai vienintelis dalykas, kurį išmanau geriau 
negu medžioklę žeberklu. 

Mergina nejučia pagalvoja, jog Varno sąmonėje dulkinima- 
sis ir medžioklė artimai tarpusavyje susiję. Kad ir koks storžievis 
būtų aleutas, jo akivaizdoje N.J. nejučia užsiliepsnoja geismu. 

- Norėdamas papildomai užsidirbti pinigų, plaukiodavau žve- 
jų laivais. Pamenu, per sezono atidarymą dvi paras be pertrau- 
kos gaudydavome uotus - senais laikais, kai dar galiojo Žvejybi- 

nės taisyklės, - grįžę apsirengdavome gelbėjimosi kombinezo- 
nais, įsikišdavome į kišenes alaus skardines, sušokdavome į van- 
denį ir tiesiog dreifuodavome gerdami kiaurą naktį. Kartą taip 
prisilakiau, kad atsijungiau. Pabudau kitą rytą, o gal po poros 
dienų, pats nežinau. Apsidairęs pamačiau, jog plūduriuoju Kuko 
fiorde visiškai vienas. Vyrukai iš žvejų laivo mane paprasčiausiai 
užmiršo. 

Nebloga dingstis, mąsto N.J. 

- Dreifavau vandenyje kelias dienas. Velniškai ištroškau. 
Viskas baigėsi tuo, jog bangos išmetė mane į Kodiako salą. Ma- 
ne krėtė baltoji karštinė, kankino kitos ligos. Mane išplovė į 
krantą netoli rusų ortodoksų bažnyčios. Buvau priimtas į jų ratą, 
išblaivytas ir pagydytas. Būtent tada supratau, jog vakarietiškas, 
amerikietiškas, gyvenimo stilius manęs vos nepražudė. 

O, velnias, tuojau prasidės pamokslas. 

- Man paaiškėjo, jog išlikti mums gali padėti tiktai tikėjimas. 
Paprastas gyvenimo būdas. Jokio alkoholio. Jokios televizijos. 
Jokių kvaišalų. 

- Ką gi mes čia veikiame? 

Jis patraukia pečiais. 

- Tai prastų užeigų, kuriose trankydavausi, pavyzdys. Deja, 
ant Plausto padoraus maisto niekur kitur negausi. 

Prie stalo priartėja padavėjas. Žengia neryžtingai, iš baimės 
išplėtęs akis. Aiškiai ketindamas pranešti blogas naujienas. 

- Atleiskite, sere, bet jus kviečia per raciją. 

- Kas? 

Padavėjas baugščiai apsidairo tuo parodydamas, jog negali 
prie visų ištarti vardo. 

- Tai labai svarbu, - teprataria. 

Varnas giliai atsidūsta, sugraibęs nuo lėkštės paskutinį kal- 
maro gabalą kiša jį į burną. Atsistoja ir, N.J. nespėjus sureaguo- 
ti, pakšteli jai į skruostą. 

- Mažule, man reikės atlikti tam tikrą darbą. Palauk manęs, 
gerai? 

- Čia? 

- Niekas nedrįs kišti prie tavęs nagų, - pažada Varnas. Jo 
žodžiai skirti tiek N.J., tiek padavėjui. 

Žvelgiant iš poros mylių atstumo, susidaro nemalonus įspū- 
dis, jog ant Plausto tvyro linksmybės. Tarsi per holivudinio filmo 
premjerą debesis čaižo tuzino prožektorių šviesos ir tiek pat la- 
zerinių spindulių, sklindančių nuo gigantiško “Enterprais" bokš- 
to. Žiūrint iš arčiau, jis neatrodo toks ryškus ir gyvybingas. Nuo 
aibės mažyčių valtelių kyla balzganai gelsvas, kontrastus ištri- 
nantis rūkas. 

Dega keli Plausto lopiniai. Vietoj jaukiai traškančių lauželių 
į naktinį dangų kyla aukštos liepsnos bei juodi dūmai. Rodos, 
kažkas pakūrė nemažą benzino kiekį. 

- Ko gero, tarpusavyje kariauja gaujos, - balsu mąsto Elio- 
tas. 

- Energijos šaltinis, - spėja Hairas. 

- Chebra pramogauja, - savo nuomonę pareiškia Žuviaakis. 
- Ant Plausto nėra sumautos kabelinės televizijos. 

Prieš kelionę į pragarą Eliotas patikrina, kiek bake liko de- 
galų. Tylėdamas nutaiso nieko gera nežadančią veido išraišką. 

- Išjunkite šviesas, - paliepia jis, nors nuo Plausto jachtą, re- 
gis, skiria dar ne viena mylia. - Nepamirškite, mus jau pastebėjo 
keliolika šimtų ar tūkstančių ginkluotų ir alkanų žmonių. 

Vikas vaikšto po denį, gesindamas lemputes elementariu 
metodu: daužo jas plaktuku. Žuviaakis stypso vietoje ir įdėmiai 
bei pagarbiai klausosi Elioto. 

- Nepaisydami šalčio, privalome nusimesti ryškius oranžinius 
drabužius, - tęsia Eliotas. - Nuo šiol tupėsime prigludę prie denio 
ir niekur nekaišiosime nosies. Vienas su kitu kalbėsimės tik pri- 
spyrus būtinybei. Vikai, tu lieki viduryje laivo. Jei kas nors ap- 
švies mus prožektoriumi, šaudyk į jį iš savo ilgavamzdžio. Įskai- 
tant ir mažų laivelių žibintus. Hairai, tu patruliuosi prie turėklų. 
Vaikščiok jachtos pakraščiais. Jei pamatysi ant denio besiropš- 
čiantį plaukiką, NE ar jam rankas. Žiūrėk, kad turėklų neužka- 
bintų jokie kabliai. Žuviaaki, nuskandink bet kokį objektą, kuris 
priplauks prie mūsų arčiau nei per šimtą pėdų. Tipelius su ante- 
nomis, styrančiomis iš galvų, žudykite pirmiausia, nes jie gali tar- 
pusavyje bendrauti. 

- Antenos kyšo tiesiai iš jų galvų? - nustemba Hairas. 

- Aha, tai vietinė chimerų rūšis, - atsako Eliotas. 

- Kas jie tokie? 

- Iš kur, velniai rautų, man žinoti? Mačiau juos vos porą sy- 
kių, ir tik iš toli. Verčiau pakalbėkime apie reikalus. Priartėję 
prie Plausto plauksime aplink jį priešais laikrodžio rodyklę, kol 
rasime ką nors, kas sutiks parduoti mums degalų. Jei įvyks blo- 
giausia ir atsidursime ant paties Plausto, reikės nusisamdyti ved- 
lį, antraip tame labirinte pasiklysime. Tada neabejotinai pakliūsi- 
me į bėdą. 

- Kokią bėdą? - pasitikslina Žuviaakis. 

- Pavyzdžiui, užstrigsime ant supuvusio, gleivėto tinklo, iš- 
tiesto tarp dviejų laivų, o po kojomis nebus nieko, išskyrus ledinį 
vandenį, pilną maru užsikrėtusių žiurkių, toksiškų atliekų ir orkų. 
Dar klausimų turėsi? 

- Aha. Ar jau galiu grįžti pas mamą? 

Gerai. Žuviaakis išsigandęs, kaip ir Hairas. 

- Prisiminkite, kokio likimo sulaukė piratas, vardu Briusas Li, 
- tęsia Eliotas. - Jis buvo puikiai ginkluotas ir velniškai galingas. 
Vieną dieną, ieškodamas grobio ir šviežių pasturgalių, priplaukė 
prie gelbėjimosi plausto, ant kurio tupėjo pabėgėliai. Užvertė ka- 
nopas nespėjęs nė suprasti, kas atsitiko. Čia irgi nestinga žmo- 
nių, mielai padėsiančių mums iškeliauti anapilin. Aišku? 

- Argi ant Plausto nėra Jokios policijos? - įsiterpia Vikas. - 

Kitaip tariami, Vikas praleido daug Tailės, vaikščiodamas į į 
Taimso aikštės kino teatrus, kur rodydavo filmus apie Plaustą. 

- Žmonės iš “Enterprais" naudojasi “dieviškojo pykčio" me- 
todu, - paaiškina Eliotas. - Lėktuvnešio pakilimo denyje, tiksliau, 
jo pakraščiuose pilna didžiulių pabūklų, “Gatlingų", šaudančių 
kur kas stambesnio kalibro kulkomis negu “Protas". Tikroji jų 
paskirtis - numušti priešlaivines raketas. Užtaisai lekia meteorito 
greičiu. Jei ant Plausto kažkas kelia problemų, ramybės drums- 
tėjai tiesiog nušluojami nuo denių. Žmogžudystė ar niekingas 
maištas nepatraukia jų dėmesio. Visai kas kita, jei raketomis 
apsišaudo priešiškos piratų grupuotės. 

Jachtą ūmai perveria prožektoriaus spindulys, toks ryškus, 
kad jiems tenka nusigręžti. 

Vėl aptemsta, ir vandens paviršių nusvilina kulka, paleista iš 
Viko šautuvo. 

- Puikus šūvis, Vikai, - pagiria Žuviaakis. 

- Rodos, mus pastebėjo narkotikų prekeivių laivas, - atsilie- 
pia snaiperis, žvelgdamas pro savo stebuklingąjį taikiklį. - Matau 
penkis tipus. Traukia mūsų kryptimi. - Drioksteli antras šūvis. - 
Pataisa. Keturi tipai. - Pokšt. - Pataisa. Laivas nebeplaukia link 
mūsų. - Pokšt. Už dviejų šimtų pėdų vandenyne nušvinta ugni- 
nis kamuolys. - Pataisa. Nėra jokio laivo. 

Žuviaakis juokiasi ir net pliaukšteli delnu sau per šlaunį. 

- Filmuoji, Hairai? 

- Ne. Vaizdas per prastas. 

- O... - Hairo atsakymas kažkodėl pribloškia Žuviaakį. 

- Čia tik pirmoji banga, - tarsteli Eliotas. - Turtingus piratus, 
kurie ieško lengvo grobio, nesunku išgąsdinti, nes jie turi daug ką 
prarasti. 

- Matau dar vieną didelį laivą, - praneša Vikas. - Bet jis tols- 
ta. 

Bosinį jų jachtos burzgimą užgožia veriantis variklių kvark- 
sėjimas. 

- Antroji banga, - sako Eliotas. - Piratai naujokai. Jie gero- 
kai vikresni, todėl būkite atidūs. 

- Mano žaisliukas turi milimetrinių bangų radarą, - nuskam- 
ba Žuviaakio balsas. Atsisukęs Hairas išvysta, kaip mafijozo 
veidą nušviečia “Prote" įmontuoto ekrano žvilgesys. - Matau 
tuos šunsnukius kuo puikiausiai, lyg dabar būtų diena. 

Vikas porą sykių iššauna, staigiu judesiu ištraukia tuščią ap- 
kabą, įstato naują. 

Pro šalį prašvilpia guminė valtis, šokčiodama ant bangelių, 
atakuodama jachtą blankiais žibintų tvyksniais. Žuviaakis palei- 
džia į darbą “Protą", į šaltą naktinį orą išspjaudamas karštų garų 
tumulus, tačiau taikinių nekliudo. 

- Pataupyk šaudmenis, - perspėja Eliotas. - Iš savo “Uzių" 
jie gali į mus pataikyti tik sumažinę greitį. O radaras nepadės jų 
nupilti. 

Antrasis guminis kateris pralekia palei kitą jachtos šoną, dar 
arčiau negu pirmasis. Vikas ir Žuviaakis nepradeda pleškinti. 
Abu girdi, kaip, apsukusi ratą, valtis grįžta. 

- Du kateriai prisigretino vienas prie kito, - praneša Vikas. - 
Pasirodė dar pora. Iš viso keturi. Žmonės kalbasi. 

- Čia buvo žvalgyba, - atsiliepia Eliotas. - Dabar jie aptaria 
taktiką. Rengiasi tikram puolimui. 

Po sekundės jachtos paskuigalyje, kur tūno Eliotas, driokste- 
li du fantastiškai griausmingi šūviai, palydimi akinančių blykste- 
lėjimų. Apsisukęs Hairas pastebi ant denio sudrimbantį kūną. 
Tai ne Eliotas. Šis tupi spausdamas rankoje uotams skirtą “Mag- 
numą". 

Nuskuodęs į užpakalinę laivo dalį, Hairas išvysta negyvą į 
prieblandą nugrimzdusį plaukiką. Jis visiškai nuogas, neskaitant 
kūną dengiančio mazuto ir diržo su durklu bei ginklo dėklu. 
Žmogus tebegniaužia virvę, kuria užsliuogė į jachtą. Lynas pri- 
jungtas prie geležinio kablio, įstrigusio turėklų nuolaužose. 

- Trečioji banga pasirodė šiek tiek anksčiau, nei tikėjausi, - 
aukštu, virpančiu balsu prabyla Eliotas. Akivaizdžios jo pastan- 
gos kalbėti ramiai nė kiek nepaguodžia. - Hairai, mano revolve- 
ryje liko trys kulkos. Paskutine pašventinsiu tave, jei leisi dar 
vienam iš tų močkrušių užsikarti į laivą. 

- Atleisk, - sumurma Hairas ir išsitraukia trumpąjį vakizašį. 
Jis jaustųsi saugiau, jei galėtų laikyti ir “devyniukę", tačiau lais- 
vąja ranka turi remtis į turėklus, kad nenuvirstų į vandenį. Sku- 
biai nužingsniavęs jachtos pakraščiais, akimis ieško kablių, ir vei- 
kiai pastebi vieną, įsirėžusį į turėklų atramas. Žemyn link van- 
dens tįsta įtempta virvė. 

Pataisa: įtemptas lynas, kurio kardas nepajėgia perkirsti. 
Kablio taip pat nepavyksta numušti. 

Kol pritūpęs Hairas bando iškrapštyti kablį, iš vandens išni- 
rusi tepaluota ranka stveria jo riešą. Kita ranka, užuot sugraibiusi 
antrą riešą, įsikimba į kardą. Hairas trūkteli į save ginklą jausda- 
mas, kaip ašmenys perpjauna odą bei kaulą, ir duria smaigaliu į 
tamsą, tarp dviejų rankų - tą pačią akimirką, kai kažkas sukanda 
dantimis jo tarpkojį. Hairo paslėpsnius apsaugo į motociklininko 
kombinezoną įsiūtas kaušelis, todėl žmogaus-ryklio nasrai tesug- 

riebia neperšaunamą medžiagą. Netrukus užpuolikas suglemba 
ir krenta į jūrą. Atkabinęs kablį Hairas sviedžia jį iš paskos. 

Vikui tris kartus iššovus, vieną jachtos šoną nutvieskia ug- 
nies kamuolys. Akimirkai jie mato viską šimto jardų spinduliu. 
Įspūdis toks, tarsi vidurnaktį įžengtum į savo virtuvę ir uždegęs 
šviesas išvystum, kaip ant stalo vibžda žiurkės. Laivą supa ma- 
žiausiai tuzinas nedidukių valčių. 

- Saugokitės “Molotovo" kokteilių, - įspėja Vikas. 

Žmonės valtyse taip pat juos pastebi. Iš visų pusių atšvilpia 
trasuojančios kulkos. Hairas regi blyksnius bent trijose vietose. 
Žuviaakis porą kartų spūsteli “Proto" gaiduką paleisdamas dvi 
trumpas serijas. Vėl nušvinta ugnies kamuolys, šįsyk atokiau 
nuo jachtos. 

Hairas stypso nejudėdamas jau penkias sekundes, todėl nu- 
taria prasivaikščioti laivo pakraščiu ir patikrinti, ar iš turėklų ne- 
kyšo kabliai. Apsuka ratą, bet nieko neranda. Tuodu tepaluoti 
nuogaliai greičiausiai darbavosi išvien. 

Nubrėžęs danguje arką “Molotovo" kokteilis tvojasi į dešinįjį 
jachtos šoną, kur ugnis neturėtų padaryti rimtos žalos. Būtų kur 
kas daugiau problemų, jei butelis sprogtų triume. Žuviaakis nu- 
kreipia “Proto" vamzdelius į tą teritoriją, iš kur atskriejo “Molo- 
tovas", bet dabar laivo šoną laižo ryškios liepsnos, ir priešininkai 
pradeda tratenti iš pistoletų. Gaisro šviesoje Hairas mato kraujo 
upelį, tekantį iš ten, kur slėpėsi Vikas. 

Kairiojoje jachtos pusėje jis išvysta kažką ilgą, siaurą, priglu- 
dusį prie vandens. Iš keistos valties kyla Žmogus su ilgais, ant 
pečių užkritusiais plaukais, gniaužiantis rankoje aštuonių pėdų 1!- 
gio mietą. Vos tik Hairas pastebi vyriškį, šis užsimoja. 

Žeberklas žaibiškai įveikia dvidešimties pėdų atstumą. Mili- 
jonai nušlifuotų stiklinio antgalio sienelių taip blizga, kad ietis pri- 
mena meteorą. Ji sminga į Žuviaakio nugarą, lengvai perrėžia 
neperšaunamą medžiagą ir išlenda pro pilvą. Po smūgio Žuvia- 
akis pakyla į orą ir pervirtęs per turėklus šlepteli veidu į vandenį. 
Jau negyvas. 

Prisiminti ateičiai: Varno ginklų radaras nefiksuoja. 

Hairas atsigręžia į ilgaplaukį, bet šis jau išgaravęs. Už de- 
šimties pėdų į priekį ant turėklų užsikabaroja dar du tepaluoti 

nuogaliai. Bent tiek gerai, kad juos sekundei apakina liepsnos. 
Tučtuojau išsitraukęs “devyniukę" Hairas spaudžia gaiduką, ko! 
tuodu sukrenta į vandenį. Dabar jis nė nežino, kiek šovinių liko 
apkaboje. | 

Pasigirsta šnypštimas, ir ugnis pamažu išblėsta. Eliotas užlie- 
jo gaisro židinį gesintuvo čiurkšle. 

Staiga jachta mėšlungiškai sutrūkčioja, iš po Hairo kojų iš- 
slysta kietas pagrindas, ir jis tvojasi veidu bei petimi į denį. Atsi- 
stojęs susiprotėja, jog laivas ką tik atsitrenkė (arba buvo tara- 
nuotas) į kažką masyvaus. Visai netoliese aidi dunksėjimas, dau- 
gybės kojų bildesys. Hairas išgirsta artėjančius žingsnius, meta 
šalin vakizašį, griebia kataną ir atsisuka taip, kad kardo smai- 
galys sulenda į nevykėlio užpuoliko pilvą. Tuo metu jo nugarą 
drasko ilgas peilis. Ašmenys neįstengia įveikti kombinezono, bet 
dūriai vis vien sukelia skausmą. Katana išslysta iš nepažįstamo- 
jo gana lengvai - Hairui nusišypso atsitiktinė sėkmė, kadangi, 
pamiršus sustabdyti smūgį, ašmenys galėjo užstrigti tarp kaulų. 
Vėl atsigręžęs jis instinktyviai išmuša peilį iš tepaluoto nuogaliaus 
rankų, užsimoja katana ir perskelia priešininko viršugalvį. Šį 
kartą viską atlieka teisingai - užmuša savo auką nesuleisdamas 
ašmenų iki stuburo slankstelių. Iš abiejų pusių jį puola dar du 
nuogaliai. Pasirinkęs vieną Hairas nukerta jo galvą. Antrasis 
nuogalius svirduliuoja artyn mostaguodamas spygliuota kuoka, 
bet, skirtingai nuo samurajišku kardu besišvaistančio priešininko, 
jis nepajėgia išlaikyti pusiausvyros. Pasitikdamas jį, laikydamas 
savo kūno masę tiesiai virš pėdų, Hairas nutursena pirmyn. Po 
akimirkos kuoka apsiginklavęs tipas pakimba ant katanos smai- 
galio. 

Trečiasis nuogalius, užsirangęs į jachtos pirmgalį, spokso į 
egzekuciją išsproginęs akis. Hairas paleidžia šūvį, ir žiūrovas su- 
smunka ant denio. Dar du tepalūuoti nuogaliai savanoriškai šoka 
iš laivo. 

Jachta įsipainiojo į voratinklį senų, apipuvusių lynų bei krovi- 
ninių tinklų, nutiestų prie pat vandens paviršiaus, atstojančių raiZ- 
gus tokiems mulkiams, kaip Hairo kompanija. Laivo variklis te- 
bekriokia, tačiau mentės nesisuka. Rodos, sraigtą kažkas apsivi- 
j0. 

Varno - nė padujų. Jam veikiausiai buvo patikėta vienintelė 
užduotis: nudėti Žuviaakį. Galbūt jis pats nenorėjo įstrigti tinklų 
žabangose. Gal nusprendė, jog, pašalinus iš žaidimo “Protą", li- 
kusiais pasirūpins tepaluoti nuogaliai. 

Eliotas nebestovi prie vairo. Jo apskritai nėra jachtoje. Hai- 
ras šūksnių pakviečia bendražygį, tačiau nesulaukia jokio atsaky- 
mo. Niekas nespurda netgi vandenyje. Paskutinį kartą matė jį su 
gesintuvu, purškiantį putas ant “Molotovo" kokteilių duženų. 
Matyt, jachtai nelauktai sustojus, jis iš inercijos persirito per tu- 
rėklus. 

Hairas nė nesitikėjo atsidursiąs taip arti “Enterprais". Per 
kautynes laivas įveikė nemenką atstumą. Tiesą sakant, nūnai 
Plaustas supa jį iš visų pusių. Nuo degančių liekanų, kurios pri- 
klauso motorinėms “Molotovo" kokteiliais apginkluotoms valte- 
lėms, taip pat įstrigusioms tinklų pinklėse, sklinda menkutis rai- 
buliuojantis švytėjimas. 

Išvairuoti jachtą atgal į atvirus vandenis būtų neprotinga. 
Ten vyrauja pernelyg stipri konkurencija. Hairas drožia į laivo 
priešakį. Viduryje denio guli atidarytas lagaminas, “Proto" ener- 
gijos bei šaudmenų šaltinis; spalvotame monitoriaus ekrane spindi 
užrašas: atleiskite, įvyko nepataisoma sistemos klaida. Pra- 
šome perkrauti kompiuterį ir vėl pabandyti. 

Hairui bežiūrint, ekraną užlieja statiniai lavinos trikdžiai. 

Suvarpytas automato papliūpos, Vikas drybso negyvas. Ap- 
linkui ant bangų siūbuoja į tinklų spąstus pakliuvę nedideli laive- 
liai, žavingai atrodančios jachtos. Tačiau, likusios be variklių ir 
kitų gyvybiškai svarbių prietaisų, jos virto tuščiais kevalais - ma- 
salu priešais ančių tykantį medžiotoją. Netoliese ant plūduro kaž- 
kas užrašė įvairiomis kalbomis: DEGALAI. 

Atokiau, jūroje, juos besivaikę laivai traukiasi nuo voratinklio, 
nes šioji medžioklės zona priklauso tepaluotiems nuogaliams, juo- 
diems vorams, dauguma kurių jau atsisveikinę su gyvybėmis. 

Jeigu jis persikels ant paties Plausto, blogiau nebus, ar ne? 

Jachtoje radęs mažytę pripučiamą guminę valtelę su išoriniu 
varikliuku, Hairas nuleidžia ją į vandenį. 

- Aš eiti su tavimi, - už nugaros nuskamba balsas. 

Hairas apsisuka išsitraukdamas ginklą ir staiga suvokia, jog 
taikosi į filipinietį berniuką. Vaikas sumirksi šiek tiek nustebęs, 
bet ne itin išsigandęs. Jis nemažai laiko praleido piratų draugijoje, 
todėl nesibaido lavonų, tysančių ant denių arba plūduriuojančių 
vandenyje. 

- Aš būti tavo vedlys, - sako berniukas. - Ba la zin ka nu pa 
ra ta... 

N.J. laukia taip ilgai, kad jai rodos, tarytum jau patekėjo sau- 
lė, tačiau blaivus protas kužda, jog tepraėjo kelios valandos. Be- 
je, koks skirtumas? Per tą laiką niekas nesikeičia: iš kolonėlių 
nepaliaujamai plyšauja muzika, televizoriaus ekrane vėl kartoja- 
mi tie patys animaciniai filmukai, išgerti užsukę vyrai stengiasi į 
ją nežiūrėti. Nebent dirsteli vogčiomis. Lygiai taip pat sėkmingai 
N.J. galėtų sėdėti prirakinta prie stalo. Ji negali pajudėti iš vie- 
tos, nes pati neįstengtų ištrūkti iš Plausto labirintų. Todėl laukia. 

Staiga priešais išdygsta Varnas. Jis dėvi kitus drabužius, šia- 
pius ir slidžius, turbūt pasiūtus iš tikros odos. Aleutas aiškiai kaž- 
kur plaukiojo - jo veidas įraudęs bei sudrėkęs. 

- Atlikai savo užduotį? 

- Beveik, - atsako Varnas. 

- Ką reiškia “beveik"'? 

- Tą, kad man nepatinka nutraukti pasimatymą dėl kažkokio 
sumauto darbelio, - paaiškina Varnas. - Sutvarkiau pagrindinį 
reikalą ir leidau gnomams pasirūpinti smulkme. 

- Čia tupėdama aš irgi kaip reikiant pasismaginau. 

- Atleisk, mažule. Nešdinamės iš čia po velnių, - siūlo aleu- 
tas tokiu įsitempusiu balsu, tarsi jam kelnes drėkstų erekcija. - 
Keliaujame į Branduolį, - prabyla Varnas, kai jie užlipa ant de- 
nio. 

- Ką gero ten rasime? 

- Viską. Žmones, kurie valdo Plaustą. Čionykščiams... - jis 
pamoja ranka, - ...nevalia ten eiti. Užtat aš turiu tokią teisę. No- 
ri pamatyti Branduolį? 

- Gerai, kodėl gi ne? - atsiliepia N.J. nekęsdama savęs už 

tai, jog šneka kaip mulkė. Antra vertus, ką dar ji galėjo pasaky- 
ti? 

Varnas veda merginą ilgais, mėnulio nušviestais trapais link 
milžiniško laivo, iškilusio viduryje Plausto. Čia netgi įmanoma 
važinėtis riedlente, jei, žinoma, esi tikras profas. 

- Kodėl tu taip skiriesi nuo vietinių? - žodžiai savaime iš- 
sprūsta pro lūpas, bet N.J. mano, jog tai neblogas klausimas. 

Jis nusijuokia. 

- Aš esu aleutas. Nieko keista, kad nuo jų skiriuosi... 

- Ne, aš turėjau galvoje, jog tavo smegenėlės kitokios, - pa- 
tikslina N.J. - Tu ne silpnaprotis. Supranti, ką noriu pasakyti? Per 
visą vakarą nė karto neužsiminei apie Žodį. 

- Žinai, mes plaukiojame kajakais kaip banglentėmis. 

- Tikrai? Aš irgi plaukioju... greitkeliuose, - tarsteli N.J. 

- Pramogos čia niekuo dėtos, - aiškina Varnas. - Toks mūsų 
gyvenimo būdas. Iš vienos salos į kitą plaukiame gaudydami ban- 
gas. 

- O mes lekiame nuo vienos franšizės prie kitos žvejodami 
mašinas, - sulinksi galva mergina. 

- Hmm, pasaulyje netrūksta už mus galingesnių dalykų. Bet 
jei sugebi pabalnoti bangą, daug ką pasieksi. 

- Tiesiai į dešimtuką. 

- Štai kodėl susidėjau su ortais. Aš pritariu jų religijai, bet ne 
visais atžvilgiais. Kad ir kaip ten būtų, jų judėjimas nepaprastai 
galingas. Ortai turi daug žmonių, pinigų ir laivų. 

- Ir tu plauki ant jų bangos. 

- Aha. 

- Šaunu. Puikiai tave suprantu. Ką bandai padaryti? Koks 
tikrasis tavo tikslas? 

Jie kulniuoja ilga plačia platforma. Staiga Varnas apkabina ją 
iš užnugario, prisitraukia prie savęs. Merginos kojos beveik ne- 
liečia tvirto pagrindo. Vėsi aleuto nosis priglunda prie jos ausies, 
nuo karšto, ausį kutenančio kvapo visą kūną persmelkia virpulys. 

- Trumpalaikis ar ilgalaikis? - šnibžda Varnas. 

- Hmm... ilgalaikis? 

- Kažkada buvau sumąstęs planą... ketinau Amerikoje su- 
sprogdinti atominę bombą. 

- Oho, ar ne per daug užsimojai? 

- Gal ir taip. Viskas priklausys nuo to, kokia bus mano nuo- 
taika. Daugiau ilgalaikių planų neturiu. - Kiekvieną kartą, kai 
Varnas taria žodžius, N.J. ausį pakutena jo kvapas. 

- O kaipgi tarpiniai? 

- Po kelių valandų Plaustas subyrės. Mes traukiame į Kali- 
forniją. Ieškome padorios, gyvenimui tinkamos vietos. Atsiras 
tokių, kurie mėgins mus sustabdyti. Aš privalau užtikrinti į krantą 
plaukiančių žmonių saugumą. Paprasčiau kalbant, ruošiuosi į ka- 
rą. 

- Kaip gaila, - murma N.J. 

- Pati matai, kodėl stengiuos galvoti tik apie šią minutę. 

- Taip, matau. 

- Šiai nakčiai išsinuomojau mielą kambarėlį, - sako Varnas. 
- Ten rasime švarių paklodžių. 

Jos neilgai liks švarios, pagalvoja N.J. 


Mergina tikėjosi, jog Varno lūpos bus šaltos ir drėgnos kaip 
žuvies, todėl apstulbsta pajutusi jų šilumą. Nuo viso aleuto kūno 
trenkia kaitra, tarytum tik ji galėtų padėti nesušalti Arkties re- 
gione. 

Po trisdešimt sekundžių užsitęsusio bučinio jis pasilenkia, ap- 
siveja N.J. liemenį savo dilbiais, storio sulig normalaus žmogaus 
šlaunimis, kilsteli merginą į viršų, atplėšdamas jos kojas nuo de- 
nio. 

N.J. būgštavo, kad Varnas nusineš ją į kokią nors apšnerkštą 
skylę, tačiau, kaip paaiškėjo, jis išsinuomojo visą konteinerį, 
dunksantį aukštai virš denio, viename iš krovininių Branduolio 
laivų. Tai vietinis prabangaus viešbučio atitikmuo, skirtas svar- 
biems Plausto asmenims. 

Ji bando nuspręsti, kur kišti kojas, kurios tabaluoja ore. Dar 
per anksti apsivyti Varno juosmenį, nes pasimatymas tik prasi- 
dėjo. Staiga N.J. pajunta, kaip jos plačiai išsiskečia - savo apim- 
timis aleuto klubikauliai, ko gero, lenkia jo liemenį. Tuo tarpu 
Varnas pakiša savo koją po jos tarpkoju, įsispiria padu į kėdę, to- 
dėl mergina, apžergusi jo šlaunį, bejėgiškai siūbuoja į priekį ir at- 
gal. Viršutinė jo pilvo raumenų dalis pakrypsta tokiu kampu, jog 

beveik liečiasi prie dubens kaulų. Jųdviejų kūnams besispau- 
džiant vienam prie kito, N.J. fiziškai jaučia savo kombinezono 
siūles ir smulkias monetas, sumestas į priekinę juodų Varno 
džinsų kišenėlę. Nuleidęs rankas žemyn jis suima merginos sėd- 
menis abiem delnais - šie tokie dideli, kad jis veikiausiai įsivaiz- 
duoja gniaužiąs abrikosus, pirštai tokie ilgi, kad įsiskverbia į sė- 
dimosios plyšelį. N.J. instinktyviai krūpteli, mėgina nuo jų išsiva- 
duoti, tačiau neturi kur bėgti ir tegali dar stipriau priglusti prie 
aleuto krūtinės. Veidas atšlyja nuo jo lūpų, nuslysta prakaituota, 
lygia stambaus sprando oda. Iš jos gerklės išsprūsta aiktelėji- 
mas, kuris virsta dejone, ir ji supranta esanti nugalėta. Anksčiau 
mylėdamasi neišspausdavo nė garso, o dabar nebeįstengia susi- 
valdyti. 

Padariusi tokią išvadą N.J. nekantrauja perimti vadžias į sa- 
vo rankas. Ji pajėgia krutinti galūnes, tačiau vidurinioji kūno dalis, 
įkalinta Varno gniaužtuose, visiškai paklūsta jo įgeidžiams. Aleu- 
tas, regis, nesirengia keisti padėties, nebent N.J. priverstų jį pa- 
judėti. Štai kodėl mergina pasvyra link jo ausies. Ši gudrybė dar 
niekada nebuvo apvylusi. 

Jis muistosi mėgindamas atšlyti. Tik pagalvokite, kažkam 
pavyko sutrikdyti Varną. Žavinga mintis. N.J. rankos raumenin- 
gos kaip vyro - ne veltui tiek laiko važinėta greitkeliais, įsikibus 
į “"Magnapūno" rankeną. Ji apkabina aleuto galvą, kakta prisip- 
loja prie jo smilkinio, liežuvio galiuką vedžioja ausies pakraščiu. 

Porą minučių Varnas stūkso it suparalyžiuotas ir tankiai al- 
suoja. Kai N.J. pagaliau kyšteli liežuvį į ausies kanalą, jis išsitie- 
sia ir sušvokščia, tarsi būtų peršautas žeberklu, kilsteli ją nuo sa- 
vo kojos, taip stipriai spiria į kėdę, kad šioji lekia per visą kam- 
barį ir sutrupa į šipulius atsitrenkusi metalinėn konteinerio sie- 
non. Mergina jaučia griūnanti ant čiužinio, galvoje sukirba min- 
tis, kad Varnas ją tuojau sutraiškys, tačiau jis perkelia savo svorį 
ant alkūnių - ir tik apatinė kūno dalis įsirėžia į N.J., nuo galvos iki 
kojų persmelkdama ją akinančiu palaimos pliūpsniu. Merginos 
blauzdos bei šlaunys įsitempia tarytum pervertos elektros iškrova 
ir niekaip nenori atsipalaiduoti. Aleutas remiasi į vieną alkūnę, 
trumpam atsitraukdamas nuo N.J. kūno, įsisiurbia į lūpas, idant 
palaikytų fizinį kontaktą, įgrūda liežuvį į jos burną, viena ranka 
sugraibo apykaklės užtrauktuką, atsega jį iki pat tarpkojo, apnuo- 

gindamas trikampį odos lopinį. Tuomet abiem delnais įsitveria į 
kombinezoną ir tempia jį žemyn, priversdamas N.J. nuleisti ran- 
kas, pakišdamas medžiagos gumulą po merginos nugara taip, 
kad ji gulėtų išsirietusi. Galų gale įsirango tarp jos šlaunų, kurių 
reljefinius raumenis nugludino pasivažinėjimai riedlente, savo 
karštais delnais mygia apnuogintus sėdmenis. N.J. apima jaus- 
mas, lyg ji būtų prisėdusi ant įkaitintos, sviestu pateptos keptuvės 
- po truputį įšyla visas jos kūnas. 

N.J. derėtų kažką prisiminti. Kažką labai svarbaus. Vieną iš 
tų nuobodžių smulkmenų, kurios atrodo logiškos, kai galvoji apie 
jas abstrakčiai, ir visiškai nereikšmingos tokiais, kaip šis, mo- 
mentais. 

Berods, tai susiję su gimstamumo kontrole ar panašiais daly- 
kais. Nuo aistros N.J. tampa bejėgė, todėl ji turi kuo pasiteisinti. 
Mergina rangosi, krato kojas, kol nuo kulkšnių nuslysta kombi- 
nezonas ir apatinės kelnaitės. 

Varnas išsineria iš drabužių per tris sekundes. Jis nusitrau- 
kia per galvą marškinius, kažkur juos nusviedžia, išsispiria iš kel- 
nių. Aleuto oda lygi, kaip ir jos, tarytum priklausytų jūros žinduo- 
liui, tačiau jis karštas, o ne šaltas it žuvis. Mergina nemato vy- 
riško jo pasididžiavimo, ir nenori matyti. Kurių galų jai to reikia? 

Niekada anksčiau gyvenime N.J. neteko to patirti - ją užlieja 
orgazmas tą pačią sekundę, kai jis įsiskverbia. Lyg žaibas, šovęs 
tarp šlaunų, persmelkęs stuburą iki pat spenelių. N.J. traukia į 
plaučius orą, kol odoje išsišoka šonkauliai, ir suklykia. Žviegia, 
kiek leidžia jėgos. Varnas greičiausiai apkurto. Koks skirtumas? 
Čia jo sumauta problema. 

Ji suglemba. Aleutas paseka užkrečiamu pavyzdžiu, turbūt 
vienu metu su ja patyręs orgazmą. Na, ir gerai. Naktis dar tik 
prasidėjo, o vargšelis Varnas, pabuvojęs jūroje, tiesiog spirgėjo 
iš geismo. Belieka tikėtis, kad vėliau jis pademonstruos daugiau 
ištvermės. 

Nūnai N.J. tyso po aleutu siurbdama jo kūno šilumą. Ji žvar- 
bo visą amžinybę. Ore kadaruojančios pėdos tebėra šaltos, ta- 
čiau šis faktas tik padeda pajusti karštį, išsisklaidantį po likusią 
kūno dalį. 

Varnas irgi atrodo patenkintas. Kad ir kaip būtų keista. Kal- 

bant apie palaimą, dauguma vyrukų jau pradėtų maigyti nuotolinį 
televizoriaus pultelį. Bet ne Varnas. Susidaro įspūdis, kad jis ga- 
lėtų prakiurksoti taip kiaurą naktį, švelniai alsuodamas jai į kak- 
lą. Tiesą sakant, didysis, grėsmingasis aleutas užmigo gulėda- 
mas ant N.J. Lyg kokia moteris. 

Ji taip pat nusnūsta. Galvoje šmėkšteli įvairios mintys. 

Kambarys gan neblogas. Kaip vidutiniame Slėnio viešbuty- 
je. Ji nė nemanė, jog ant Plausto galėtų egzistuoti kažkas pana- 
šaus. Visgi Čia yra ir turtingų, ir vargšų kaip bet kur kitur. 

Mergina prisimena, jog, žengiant artyn prie pirmojo Bran- 
duolio laivo, jiems kelią pastojo ginkluotas sargybinis. Šis praleido 
Varną drauge su N.J., į kurią nukreipė žvilgsnį kelioms sekun- 
dėms ir vėl prikaustė akis į aleutą. 

Vėliau jie nupėdino plačiu, žavingu taku. Žmonių gretos pra- 
retėjo, iš akiračio išnyko senos kinės, užsikrovusios ant nugarų 
gigantiškus ryšulius. Priblėso ir mėšlo tvaikas. 

Pasiekę pirmąjį Branduolio laivą jie užlipo metaliniais laiptais 
iki denio. Paskui patraukė tiltelių, kuriuo nusigavo į kito laivo 
mašinų skyrių. Varnas Žingsniavo į nieką nesidairydamas, tarsi 
būtų čia slampinėjęs milijonus kartų. Galų gale juodu kirto dar 
vieną trapą ir pateko į konteinerių vilkiką. Tikras, po velnių, vieš- 
butis: baltas pirštines mūvintys, klientų bagažą nešiojantys pa- 
siuntinukai, registracijos staleliai ir panašios smulkmenos. Su- 
prantama, čia vis vien laivas - viskas suręsta iš plieno ir šimtus 
sykių perdažyta, - tačiau ji nesitikėjo pamatyti nieko tokio. De- 
nyje netgi įrengta nedidelė pakilimo aikštelė, kad svečiai galėtų 
atskristi ir išvykti kada tik užsimanę. Ten stovėjo sraigtasparnis, 
ant kurio puikavosi jau matytas logotipas: Raifo naujausių tech- 
nologijų tyrimo institutas. RNTTI. Vienas tipas iš šios kompani- 
jos liepė N.J. nugabenti voką į VGSOVS štabą. Pagaliau mozai- 
kos dalys tarpusavyje sulipo - federalai, L. Bobas Raifas, Šven- 
tojo Tėvo Veino Perlų Vartai ir Plaustas... jie visi susiję. Taip 
sakant, ranka ranką plauna. 

- Kas tie žmonės? - pasiteiravo N.J. savo palydovo, išvydu- 
si logotipą, bet Varnas tiesiog priglaudė prie lūpų pirštą. 

Vėliau, kai juodu klaidžiojo koridoriais ieškodami kambario, 
ji pateikė tą patį klausimą, ir Varnas atsakė, jog tie vyrukai dirba 

L. Bobui Raifui. Programuotojai, inžinieriai, ryšių specialistai. 
Raifas - labai svarbus asmuo. Jam tenka valdyti monopoliją. 

- Raifas irgi čia? - pasitikslina N.J. Vaizduoja kvailutę, be 
abejo, nes jau pati žino atsakymą. 

- Ššš, - nutildo jis. 

Nebloga informacija. Hairas tikrai apsidžiaugs, jei tik pa- 
vyks su juo susisiekti. Beje, dėl to neturėtų kilti keblumų. Ji ne- 
manė, jog ant Plausto pamatys Metavisatos terminalus, tačiau 
šiame laive jų nestinga, idant svečiai galėtų palaikyti ryšį su ci- 
vilizacija. Dabar tereikia išsmukti į terminalą nepažadinus Var- 
no. Užduotis ganėtinai sudėtinga. Gaila, kad ji nesugirdė savo 
palydovui narkotikų kaip veikėjai iš filmų apie Plaustą. 

Būtent tada N.J. persmelkia širdį stingdanti apvaizda. Nely- 
ginant košmaras, išnyrantis iš pasąmonės. Kraupi mintis, nelauk- 
tai pakuždanti, jog prieš pusvalandį išeidama iš namų palikai ar- 
batinį ant įjungtos viryklės. Šalti ir drėgni realybės pirštai, kuriais 
ji nepajėgia atsikratyti. 

N.J. prisimena, kas graužė ją prieš pat pasidulkinimą. 

Ne gimstamumo kontrolė. Ir ne higiena. 

Dentata - paskutinė savigynos priemonė. Vienintelis daly- 
kas, kartu su dėdės Enzo ženkliukais, kurių nepasisavino ortai. 
To nepadarė dėl elementarios priežasties: jie nemėgsta naršyti 
kūno ertmių. 

Tai reiškia, kad, Varnui į ją įsiskverbus, miniatiūrinė adatėlė 
nepastebimai įsmigo į tvinksinčią penio veną ir į jo kraujotaką 
suleido galingų narkotikų bei raminančiųjų kokteilį. 

Pats to nenutuokdamas aleutas pakibo ant “žeberklo". Da- 
bar miegos mažiausiai keturias valandas. 

O varge, kaip jis nirš pabudęs. 

Hairo galvoje skamba Elioto perspėjimas: neklaidžiok po 
Plaustą be vietinio vedlio. Briusas Li greičiausiai užverbavo vai- 
kį iš kokio nors filipiniečių sektoriaus. 

Berniukas vardu Transubstanciacionas. Sutrumpintai Tra- 
nis. Jis šoka į guminę valtį nelaukdamas Hairo sutikimo. 

- Sekundėlę, - šūkteli Hairas. - Iš pradžių privalome susi- 
krauti bagažą. 

Jis surizikuoja įjungti mažą žibintuvėlį, kuriuo pasišviesdamas 
naršo jachtą, renka vertingus daiktus - kelis butelius geriamo (ta- 
riamai) vandens, šiek tiek maisto, šaudmenų atsargas “devyniu- 
kei". Paima ir abordažo kablį, suvyniojęs į ritinį prie jo pritvirtintą 
virvę. Tokia smulkmena turėtų praversti ant Plausto. 

Belieka susidoroti su dar vienų nemaloniu darbeliu, kurio 
užbaigti anaiptol nesinori. 

Hairas gyveno daugybėje vietų, užtvindytų pelėmis ir net 
žiurkėmis. Graužikais mėgino atsikratyti pasinaudodamas pėlė- 
kautais. Deja, sėkmė veikiai nuo jo nusigręžė. Viduryje nakties 
ausis pasiekdavo užsitrenkiančių spąstų pokštelėjimas, bet vietoj 
palaimingos tylos jis išgirsdavo spygavimą bei energingą šiugž- 
desį - sugautas graužikas mėgindavo šliaužti link savo urvelio, 
tempdamas ir spąstus, užspaudusius kokią nors kūno dalį, daž- 
niausiai galvą. Sunku sudėti bluostą po to, kai atsikeli trečią nak- 
ties ir virtuvėje pamatai pelę, paliekančią ant stalo savo smegenų 
pėdsakus. Dėl šios priežasties jis nutarė teikti pirmenybę nuo- 
dams. 

Dabartinė padėtis kažkuo panaši į pelių gaudymą: mirtinai 
sužeistas žmogus, paskutinis pašautas tepaluotas nuogalius, 
spurda ant jachtos denio vapaliodamas beprasmiškus skiemenis. 

Labiau už viską Hairui magėtų sėsti į guminę valtelę ir 
sprukti tolyn nuo šito nelaimėlio. Suteikdamas pagalbą arba nu- 
traukdamas kančias jis privalės nušviesti sužeistąjį žibintuvėliu. 
Teks išvysti tai, kas įsirėš į atmintį visam gyvenimui. 

Kitos išeities nėra. Pradėjęs žiaukčioti Hairas porą sykių nu- 
ryja seiles, nukreipia žibintuvėlio spindulį į laivo pirmgalį. 

Atgrasus vaizdas pranoksta jo lūkesčius. 

Kulka, matyt, pataikė į tarpuakį. Kildama aukštyn ji nušniojo 
visą viršugalvį. Priešais Hairo akis atsiveria skersinis apatinės 
smegenų dalies pjūvis. 

Iš galvos kažkas kyšo. Galbūt atskeltas kaukolės gabaliu- 
kas. Bet ne, objektas perdaug lygus ir tiesus. 

Sutramdytas pykinimo priepuolis nepasikartoja. Hairas apsi- 
pranta su nemaloniu vaizdu. Padeda suvokimas, kad vyrukas 

nebesikankina. Nieko keista, juk ištaškyta pusė smegenų. Jis 
bando kalbėti, tačiau vietoj normalių garsų teišspaudžia švilpčio- 
jimus nelyginant sugedęs vargonų vamzdis - balso stygas pa- 
prasčiausiai krutina vis dar funkcionuojantis smegenų kamienas. 

Iš galvos styrantis objektas pasirodo besąs pėdos ilgio ante- 
na, izoliuota juoda guma kaip policininkų racijų kotelis, stirksanti 
už kairiosios ausies. Būtent šių radiogalvių liepė saugotis Eliotas. 

Hairas čiumpa anteną ir bando trūktelėti į save. Racija ne- 
pamaišytų, ji greičiausiai kažkaip susijusi su Plausto valdymu. 

Pastangos neduoda jokių rezultatų. Hairui patraukus, vyruko 
galvos liekanos persikreipia, bet antena lieka savo vietoje. Tuo- 
met jis susiprotėja, jog čia ne paprasta racija. Antena visam lai- 
kui įgrūsta į kaukolės pagrindą. 

Savo akiniuose įjungęs milimetrinių bangų radarą Hairas 
spokso į sukežusią Žmogaus galvą. 

Antena pritvirtinta trumpučiais varžteliais, bet šie neperveria 
kaulo kiaurai. Jos pagrindą sudaro kelios mikroschemos, kurių 
paskirtis Hairui nežinoma. Nūnai superkompiuteris telpa viena- 
me vieninteliame luste, tad kiekvieną sykį, kai prieš save matai 
daugiau nei vieną mikroschemą, supranti, jog Žiūri į rimtą, vel- 
niškai galingą sistemą. 

Nuo antenos pagrindo nutįsusi plauko storio vielytė prasi- 
skverbia pro kaukolę, driekiasi iki smegenų kamieno, kur išsiša- 
koja į tinklą beveik nematomų, smegenų audinyje įtvirtintų laide- 
lių. Tarsi medį apsivijusi gyvatė. 

Dabar aišku, kodėl vyrukas nesiliovė burbuliavęs nesupran- 
tama Plausto tarme netgi tada, kai kulka išdraskė jo galvos turi- 
nį. Rodos, L. Bobas Raifas sumąstė, kaip užmegzti elektroninį 
ryšį su ta smegenų dalimi, kurioje tūno Ašera. Žodžius taria ne 
numirėlis - iš antenos sklinda sekmininkų radijo transliacija. 

“Protas"' teberiogso ant denio, monitoriaus ekranas, kaip ir 
anksčiau, į dangų spinduliuoja melsvus statinius trikdžius. Radęs 
energijos tiekimą nutraukiantį mygtuką, Hairas jį spūsteli. Tokie 
galingi kompiuteriai turėtų paklusti atitinkamam nurodymui ir pa- 
tys išsijungti. Rankinis energijos tiekimo pašalinimas prilygsta 
mėginimams užmigdyti žmogų, sulaužant jo stuburą. Tačiau nuo 

lavinos nukentėjusi sistema neįstengia savaime išsijungti. Todėl 
tenka naudotis primityviais metodais. Padėjęs “Gatlingą"' atgal į 
lagaminą, Hairas užšauna skląsčius. 

Arba lagaminas gerokai lengvesnis, negu jis manė, arba jėgų 
suteikė adrenalino perteklius, užplūdęs kraujotakos sistemą. Taip 
pagalvojęs Hairas ūmai susiprotėja, kur išgaravo svoris: dingo 
kartu su Žuviaakio iššvaistytais šaudmenimis. Tįsiant agregatą į 
jachtos priešakį, leidžiant jį į motorinę valtelę, reikia žiūrėti, jog 
šilumos reguliatorius visą laiką liktų vandenyje. 

Pats nušokęs į valtį, prisijungęs prie Tranio, Hairas pasvyra 
link variklio. 

- Variklis negalima, - sako berniukas. - Įsipainioti. 

Gryna tiesa. Sraigto mentes apraizgytų lynų voratinklis. Tra- 
nis parodo, kaip įkabose pritvirtinti irklus. 

Kurį laiką Hairas irkluoja, kol valtelė išnyra į švarų ruožą, 
vingiuojantį pro Plaustą kaip vandens kanalas, Arkties vandeny- 
ne apsuptas ledkalnių. 

- Variklis galima, - praneša Tranis. 

Jis nuleidžia sraigtą į vandenį ir trūkteli droselį. Variklis už- 
siveda iš pirmo karto. Štai dar vienas įrodymas, jog Briusas Li 
mėgo tvarką. 

Vairuodamas pripučiamą valtį į atvirą erdvę Hairas būgš- 
tauja, jog papuolė į kažkokio rajono įlanką. Laimei, dėl tokio 
įspūdžio kaltas šviesų bei šešėlių žaismas. Užsukus už artimiau- 
sio kampo paaiškėja, kad kanalas įkūnija savotišką aplinkkelį, 
nuo kurio atsišakoję siauri keliai ir skersgatviai driekiasi pro įvai- 
rius getus. Pakėlęs žiūronus Hairas mato prie įėjimų išsirikiavu- 
sius sargybinius. Aplinkkeliu gali plaukti, kas nori, bet savo kvar- 
talus žmonės linkę atidžiai saugoti. 

Jei vienas iš sektorių atsikabina nuo kitų, jo gyventojų laukia 
tragiška lemtis. Būtent todėl Plaustas virto tinklų bei lynų raizgi- 
niu. Kiekvienas kvartalas baiminasi, jog kaimynai prieš juos su- 
sivienys, atkirs nuo savęs ir paliks Ramiojo vandenyno viduryje 
mirti badu. Tad vietiniai nuolat ieško būdų, kaip nutiesti lynus 
virš savo kaimynų, po jais arba aplinkui ir prisijungti prie atokes- 
nių rajonų, pageidautina prie Branduolio laivo. 

Neverta nė sakyti, jog sargybiniai gerai ginkluoti. Jie aki- 

vaizdžiai teikia pirmenybę nedideliems kinų gamybos “AK-47"", 
kurių metalinius korpusus radaras fiksuoja be jokių problemų. 
Kinų vyriausybė prištampavo aibę šitų automatų dar tais laikais, 
kai rimtai svarstė galimybę kariauti su sovietais. 

Dauguma ginkluotų tipų atrodo kaip ištižę savanoriai, palai- 
kantys tvarką Trečiojo Pasaulio šalyse. Bet prie įėjimo į vieną 
kvartalą Hairas pastebi sargybinį, iš kurio galvos kyšo antena. 

Po kelių minučių guminė valtis pasiekia aplinkkelio ir plataus 
kanalo, vedančio link Plausto vidurio, kur susibūrę didieji laivai - 
Branduolys, - sankryžos. Arčiausiai jų dreifuoja konteinerių vil- 
kikas iš Japonijos - prigludusi prie vandens barža su aukštu tilte- 
liu, nukrauta plieniniais konteineriais, kurie apraizgyti virvinėmis 
kopėčiomis. Daugumoje žiba šviesa. 

- Daugiabutis, - juokauja Tranis pastebėjęs, kur link krypsta 
Hairo žvilgsnis. Paskui kresteli galvą, užverčia aukštyn akis ir 
trina nykštį į pirštų galiukus tuo parodydamas, jog ten gali apsi- 
stoti tik piniguočiai. 

Malonioji kelionės dalis baigiasi, kai jųdviejų akiratyje pasiro- 
do keliolika greitaeigių skifų, išplaukiančių iš tamsaus, padūma- 
vusio rajono. 

- Vietnamiečių gauja, - sako Tranis. Padėjęs delną ant Hairo 
rankos, švelniai, bet ryžtingai nustumia ją nuo droselio. Nepra- 
šytus svečius Hairas patikrina radaru. Kai kurie turi mažuosius 
“AK-47"", tačiau dauguma ginkluoti peiliais ir pistoletais. Iš visko 
sprendžiant, jie nekantrauja susidurti su priešininkais akis į akį. 
Tie tipai laiveliuose, be abejo, tėra pėstininkai. Jų vadukai styp- 
so savo kvartalo pakraštyje ir rūkydami stebi įvykių eigą. Pora 
iš jų - radiogalviai. 

Patraukęs droselį Tranis nuvairuoja valtį į padrikai surištų 
arabiškų burlaivių anklavą, manevruoja tamsoje, kartkartėmis iš- 
tiesia ranką ir palenkia Hairo galvą, idant šios nenupjautų tarp 
laivų įtempta virvė. 

Jiems išnirus iš burlaivių flotilės, vietnamiečių gauja jau kaž- 
kur dingusi. Jeigu būtų reikėję sprukti dieną, gangsteriai būtų at- 
sekę bėglius pagal “Proto" garus. Tranis pasuka valtelę į vidu- 
tinio pločio kanalą, link žvejybinių laivų. Kvartalo viduryje drei- 
fuoja senas, į gabalus pjaustomas traleris: kelių jardų spinduliu 

nuo korpuso juodą vandens paviršių nutvieskia suvirinimo agre- 
gatų liepsnelės. Visgi didžiąją darbo dalį vietiniai atlieka plaktu- 
kais ir triukšmingai aidinčiais kaltais. 

- Namai. - Išsišiepęs Tranis duria pirštu į du plaukiojančius 
šonais prisišliejusius namelius. Nuo jų sklinda šviesa, ant denių 
įsitaisę keli vyriškiai rūko storus, savadarbius cigarus, pro langus 
matyti virtuvėje plušančios moterys. 

Jiems priartėjus, vyrai išsitiesia, čiumpa revolverius, užkištus 
už diržų. Tranis įninka džiaugsmingai klykauti malajų kalba, ir 
padėtis akimoju pasikeičia. 

Jis pasitinkamas kaip tikras sūnus palaidūnas: isteriškai vir- 
kauja apkūnios moterėlės, nykščius čiulpia ir strykčioja iš hama- 
kų išvirtę vaikai, juodas skyles tarp dantų demonstruoja išsišiepę 
seniai, kurie linkčioja galvomis, retsykiais apkabina bernioką. 

Minios pakraštyje, šešėliuose, slepiasi radiogalvis. 

- Jūs irgi užeiti, - angliškai pakviečia viena moteris, maždaug 
keturiasdešimties metų storulė. 

- Ačiū už kvietimą, bet aš nenorėčiau jums trukdyti, - atsako 
Hairas. 

Išversti jo žodžiai nuvilnija per aštuonių šimtų devyniasdešimt 
šešių filipiniečių jūrą. Iš nuostabos jie praranda amą. Nenorite 
trukdyti? Kokios nesąmonės! Kaip jūs drįstate mus įžeidinėti? 

Kažkoks švarpliadantis, mažutis seniokas, tikriausiai Antrojo 
Pasaulinio karo veteranas, šoka į siūbuojančią guminę valtelę, 
apkabina Hairo pečius ir kiša jam į burną marihuanos suktinę. 

Filipinietis atrodo pakankamai tvirtas. Hairas į jį atsiremia. 

- Bičiuli, kas tas vyrukas su antena? Jūsų draugas? 

- Ne-e, - kužda senis. - Jis būti šunsnukis. - Teatrališkai pri-. 
spaudęs smilių prie lūpų sušnypščia: - Ššššš. 

Viskas priklauso nuo žvilgsnio. Vaikščioti tokioje vietoje, kur 
esi nepageidaujamas, kaip ir nusiimti riešus įkalinusius antran- 
kius, įveikti betonines užtvaras arba apsiginti nuo iškrypėlių, pri- 
valo kiekvienas kurjeris. Gali slampinėti po biurus bei viešbučius, 
jei į nieką nežiūri. Tereikia spoksoti į priekį, nieko nepaisyti, per 

daug neišplėsti akių ir neįsitempti. Be to, N.J. pasirodė su vyru- 
ku, kurio visi mirtinai bijo. Todėl registratūrą ji pasiekia be jokių 
kliūčių. 

- Norėčiau pasinaudoti Gatvės terminalu, - kreipiasi mergi- 
na į vyruką, stovintį už registracijos stalo. - Galite įskaičiuoti 
mokestį į bendrą kambario sąskaitą? 

- Taip, mem, - atsiliepia jis. Nė neklausia, kokiame kamba- 
ryje N.J. gyvena. Šypsena iki ausų, tikras paslaugumo įsikūniji- 
mas. Kurjeriai nedažnai sulaukia tokios pagarbos. 

Santykiai su Varnu ją, ko gero, džiugintų, jei ne toji aplinky- 
bė, kad jis - žudymo manijos apsėstas mutantas. 


55 


Nuo šventinių, Tranio sugrįžimui skirtų, pietų stalo Hairas 
pakyla gana anksti. Iš guminės valtelės perkėlęs “Protą" ant 
plaukiančio namo verandos, prijungia prie jo savo kompiuterį. 

“Protas"' persikrauna be jokių problemų. To ir reikėjo tikėtis. 
Lygiai taip pat galima tikėtis, jog vėliau, kai ginklo labiausiai rei- 
kės, jo ekraną užlies statiniai trikdžiai. Panašiai “Protas" apvylė 
Žuviaakį. Žinoma, po tokios išdaigos galima vėl jį išjungti ir per- 
krauti, tačiau mūšio įkarštyje kils tam tikrų sunkumų, juolab kad 
ši išeitis nesužavėtų nė vieno hakerio. Paprasčiau kalbant, būti- 
na išvaduoti programą nuo defektų. 

Turėdamas laiko jis sugebėtų tai padaryti rankiniu būdu. Bet 
galima pasitelkti ir veiksmingesnes priemones. Visai įmanoma, 
jog “Ng apsaugos" korporacija jau pašalino nesklandumus ir su- 
kūrė naują programinės įrangos versiją. Jei taip, jis pabandys 
gauti modernizuotą programą Gatvėje. 

Hairas materializuojasi savo kabinete. Iš kito kambario galvą 
kyšteli Bibliotekininkas - tam atvejui, jeigu jam tektų atsakyti į 
kokius nors klausimus. 

- Ką reiškia “ultima ratio regum"? 

- “Paskutinis karalių argumentas“, - atsiliepia Bibliotekinin- 
kas. - Liudvikas XIV štampavo šiuos žodžius ant visų patrankų, 
išlietų per jo valdymo laikotarpį. 

Hairas nudrožia į savo sodelį. Motociklas tebestovi ant 

žvyrkelio, vedančio link vartų. Pažvelgęs per tvorą jis mato tolu- 
moje nutviskančias Centro šviesas. Vadinasi, kompiuteris sėk- 
mingai rado praėjimą į pasaulinį L. Bobo Raifo tinklą, kuris su- 
teikia galimybę pakliūti į Gatvę. Hairo lūkesčiai pasiteisino. Lėk- 
tuvnešyje “Enterprais", matyt, nestinga palydovinių sistemų, pri- 
jungtų prie Plaustą apraizgiusio mobiliojo ryšio tinklo. Antraip 
Raifas nieku gyvu neįstengtų patekti į Metavisatą iš savo van- 
dens tvirtovės. 

Hairas sėdasi ant motociklo, pamažu išvažiuoja iš savo kvar- 
talo į Gatvę, padidina greitį iki kelių šimtų mylių per valandą, tre- 
niruodamasis zigzagais šaudo tarp atraminių vienabėgio stulpų. 
Nieko keista, kad porą sykių įsirėžia į kliūtis ir trumpam sustings- 
ta. 

“Ng apsaugos" korporacija, įsikūrusi netoli pirmojo porto, pa- 
čiame Centro viduryje, okupuoja visą neoninio dangoraižio aukš- 
tą. Kaip ir kitos kompanijos Metavisatoje, šios kontoros veikia 
kiaurą parą, nes darbo valandos įvairiuose pasaulio kampeliuo- 
se niekada nesibaigia. Hairas palieka motociklą Gatvėje, liftu 
pakyla į trys šimtai devyniasdešimt septintą aukštą, kur akis į akį 
susiduria su demonu-sekretore. Akimirką svarsto, kokiai rasei ji 
priklauso, paskui suvokia, jog moteriškosios lyties demonas yra 
pusiau juodaodis, pusiau azijietis kaip pats Hairas. Jei iš lifto iš- 
eitų baltaodis, jį pasitiktų blondinė. Su verslininku iš Japonijos pa- 
sisveikintų guvi sekretorė įkypomis akimis. 

- Laba diena, sere, - prabyla ji. - Jūsų klausimas susijęs su 
pardavimu ar klientų aptarnavimu? 

- Klientų aptarnavimu. 

- Kam jūs dirbate? 

- Vardinkite visus iš eilės. 

- Atleiskite? - kaip ir dauguma sekretorių žmonių, demonas 
nesupranta ironijos. 

- Jei neklystu, šiuo metu dirbu Centrinei Žvalgybos Korpo- 
racijai, Mafijai ir Didžiajam Pono Li Honkongui. 

- Aišku, - atsiliepia mergina. Vėlgi, kaip ir sekretorei žmo- 
gui, jai sunku padaryti įspūdį. - Kokiu produktu domitės? 

- “Protu". 

- Sere, sveiki atvykę į “Ng apsaugos" korporaciją, - nu- 
skamba kitas balsas. 

Dar vienas demonas, patraukli, griežto stiliaus kostiumėlį dė- 
vinti juodaodė azijietė, kuri materializavosi biuro gelmėje. 

Moteris nuveda Hairą ilgais, medžiu apkaltais koridoriais. 
Kas porą žingsnių jis praeina pro eilinį priimamąjį, kur sutūpę ant 
kėdžių lūkuriuoja avatarai iš viso pasaulio. Laimei, Hairui nerei- 
kia laukti. Demonas palydi jį tiesiai į erdvų, taip pat medžio ap- 
daila papuoštą kabinetą.-Prie rašomojo stalo, užversto sraigtas- 
parnių modeliukais, sėdi azijiečių kilmės vyriškis. Pats ponas 
Ng. Jis atsistoja ir nusilenkia. Hairas atsako tuo pačiu. Tuo tar- 
pu demonas-asistentė išgaruoja iš kabineto. 

- Jūs bendradarbiaujate su Žuviaakiu? - teiraujasi Ng prisi- 
degdamas cigarą. Ratilais demonstratyviai parūksta dūmai. Jei 
norite tikroviškai juos atvaizduoti, reikia turėti tokį galingą kom- 
piuterį, kaip ir modeliuojant visos planetos orų sistemą. 

- Jis negyvas, - praneša Hairas. - Kritiniu momentų “Pro- 
tas" sugedo, ir Žuviaakį persmeigė žeberklas. 

Ng niekaip nereaguoja. Sėdi kelias sekundes nejudėdamas, 
sugerdamas į save naujienas, tarytum jo klientus nuolat badytų 
harpūnai. Korporacijos galva greičiausiai turi duomenų bazę, ku- 
rioje sukaupta informacija apie visus “Ng apsaugos" žaisliukų 
vartotojus ir jų likimus. 

- Juk sakiau, jog tai tėra beta-versija, - galų gale prataria 
Ng. - Jam nederėjo naudotis “Protu" artimoje kovoje. Geriau 
pasitarnavęs būtų dviejų dolerių vertės peilis. 

- Sutinku. Bet Žuviaakis labai žavėjosi tuo ginklu. 

Ng mąsliai išpučia dūmus. 

- Jau Vietname paaiškėjo - technologiškai pažangūs ginklai 
taip prislopina sveiką protą, kad juos įmanoma prilyginti psicho- 
stimuliatoriams. Kaip LSD, kuriuos vartojantys narkomanai gali 
įsivaizduoti, jog sugeba skraidyti, ir iššokti pro langą, ginklai taip 
pat įkvepia žmonėms perdėtą pasitikėjimą savo jėgomis. Užgožia 
racionalų mąstymą. Mano žodžius įrodo Žuviaakio lemtis. 

- Pasistengsiu to neužmiršti, - prižada Hairas. 

- Kokioje kovinėje aplinkoje ketinate naudotis “Protu"? 

- Rytoj ryte privalau užvaldyti lėktuvnešį. 

- “Enterprais"*? 

- Taip. 

- Gal girdėjote... - Ng aiškiai nusiteikęs paplepėti, - ... apie 
vieną vyruką, kuris užgrobė atominį povandeninį laivą, ginkluo- 
tas tik stiklo šuke... 

- O taip, girdėjau. Būtent jis užmušė Žuviaakį. Man gali tek- 
ti su juo susidurti. 

Ng juokiasi. 

- Koks jūsų pagrindinis tikslas? Kaip žinote, mes visi išvien: 
Nebijokite pasidalinti su manimi savo mintimis. 

- Jeigu jūs neprieštaraujate, aš verčiau nutylėsiu... 

- Per vėlu, Hairai, - pasigirsta kitas balsas. Hairas apsisuka. 
Pro duris įžengia dėdė Enzas, lydimas pribloškiančios išvaizdos 
italės; per porą Žingsnių atsilieka nedidukas azijietis, kuriam kelią 
rodo azijiečių kilmės sekretorė. 

- Kai jūs atvykote, leidau sau iškviesti šiuos du ponus, - pa- 
aiškina Ng, - kad galėtume draugiškai pasišnekučiuoti. 

- Malonu jus matyti, - prataria dėdė Enzas, kryptelėdamas 
galva Hairo pusėn. 

- Atleiskite dėl mašinos, sere. 

- Seniai ją pamiršau, - numoja ranka dėdė Enzas. 

Mažasis azijietis pasirodo kabinete, ir Hairas atpažįsta žmo- 
gų, kurio nuotrauka kabo ant sienos kiekvienoje Didžiojo Pono Li 
Honkongo franšizėje. 

Visi prisistato, linkčioja galvomis. Staiga kambaryje materia- 
lizuojasi krėslai. Ng apeina stalą, ir jie susėda ratu. 

- Iš karto aptarkime reikalus, - siūlo dėdė Enzas, - nes, kiek 
suprantu, Hairai, jums gresia pavojus. 

- Teisingai pastebėjote, sere. 

- Mums būtų įdomu išgirsti, kas, po velnių, čia vyksta, - pra- 
taria ponas Li. Šneka angliškai be jokio akcento. Akivaizdu, jog 
žavingo, mielo vaikino manieros tėra įvaizdis. 

- Ką jūs žinote? 

- Tik nuotrupas, - atsiliepia dėdė Enzas. - Ką jums pasisekė 
atkasti? 

- Beveik viską, - atsako Hairas. - Kai pavyks šnektelėti su 
Chuanita, sužinosiu ir likusias smulkmenas. 

- Tuomet jūs turite labai vertingos informacijos, - tarsteli dė- 
dė Enzas ir iš kišenės išsitraukęs hiperkortelę įteikia ją Hairui: 
Ant kortelės užrašyta: 


DVIDEŠIMT PENKI 
MILIJONAI 


HONKONGO 
DOLERIŲ 


Ištiesęs ranką Hairas paima hiperkortelę. 

Kažkur Realybėje du kompiuteriai apsimaino elektroninio 
triukšmo pliūpsniais, ir pinigai pervedami iš Mafijos į Hairo są- 
skaitą. 

- Neužmirškite pasidalinti su N.J., - perspėja dėdė Enzas. 

Hairas linkteli. Būtinai pasidalins. 

- Ant Plausto aš ieškau vienos programos - tiksliau, antiviru- 
so, - kurią prieš penkis tūkstančius metų parašė šumeras, vardu 
Enkis, neurolingvistinis hakeris. 

- Ką tai reiškia? - klausia ponas Li. 

- Šiuo terminu apibūdinamas asmuo, gebantis programuoti 
kitų Žmonių sąmones verbaliniais duomenų srautais, žinomais 
kaip nam-šub. 

Ng veidas neišduoda jokių emocijų. Jis papteli cigaru, išpu- 
čia geizerį dūmų, stebi, kaip ratilai išsisklaido palubėje. 

- Koks mechanizmas? 

- Mūsų galvose slypi dviejų rūšių kalbos. Toji, kuria naudo- 
jamės, yra įgyjama. Ji struktūrizuoja mūsų smegenis, galima sa- 
kyti, suformuoja jas. Kita remiasi giluminėmis smegenų struktū- 
romis, sudarytomis iš bazinių neuroninių grandinių, kurios egzis- 
tuoja tam, kad leistų mums įsisavinti sudėtingesnes kalbas. 

- Lingvistinė infrastruktūra, - apibendrina dėdė Enzas. 

- Taip. Spėju, kad “giluminės struktūros" arba “infrastruktū- 
ra“ reiškia tą patį. Kad ir kaip ten būtų, tam tikromis aplinkybė- 
mis mes galime užmegzti ryšį su šiomis smegenų dalimis. Glo- 

solalija - arba šnekėjimas nesuvokiama kalba - įkūnija proceso 
išeigą, kai giluminės lingvistinės struktūros iškyla į paviršių apei- 
damos sudėtingesnes, įsisavintas, kalbas. 

- Norite pasakyti, jog egzistuoja ir atvirkštinis procesas? - 
klausia Ng. 

- Būtent. Atvirkštinis. Vėlgi, susiklosčius tam tikroms aplin- 
kybėms, jūsų ausys arba akys turi galimybę prisijungti prie gilu- 
minių struktūrų aplenkdamos sudėtingesnių kalbų funkcijas. Tai 
yra kažkas, žinantis teisingus žodžius, gali juos ištarti ar parodyti 
vaizdinius simbolius, kurie įveiks apsauginius sąmonės sluoksnius 
ir smigs tiesiai į smegenų kamieną. Lygiai taip pat kaip hakeris, 
kuriam įsilaužiant į kompiuterį tenka susidoroti su apsauga ir pri- 
sijungti prie branduolio, kad būtų užvaldyta sistema. 

- Tuomet kompiuterių savininkai tampa bejėgiai, - pastebi 
Ng. 

- Teisingai, nes jie valdo sistemą aukštesniu lygiu, kurį 1z0- 
liuoja pirminis kodas. Lygiai taip pat neįmanoma išrūkyti neuro- 
lingvistinio hakerio, įsibrovusio į gilumines struktūras, kadangi 
mes nepajėgūs kontroliuoti bazinio savo smegenų lygmens. 

- Ką tai turi bendra su moline lėktuvnešyje paslėpta lentele? 
- teiraujasi ponas Li. 

- Nenukrypkime nuo temos. Šioji kalba - pavadinkime ją 
prokalbe - yra rudimentinis pėdsakas, išlikęs nuo ankstyvosios 
visuomenės vystymosi stadijos. Primityvias visuomenes valdė 
verbalinės taisyklės - arba me, - kitaip tariant, žmonėms skirtos 
programos. Jos buvo būtinos tam, kad urviniai žmonės evoliu- 
cionuotų į gerai organizuotą žemdirbių visuomenę. Pavyzdžiui, 
egzistavo Žemės arimo ir sėjos programa. Taip pat duonos kepi- 
mo bei statybų. Kiti me apibrėždavo sudėtingesnes funkcijas, to- 
kias kaip karo menas, diplomatija, religiniai ritualai. Molinėse 
lentelėse užrašomos arba žodžiu perduodamos taisyklės aprėp- 
davo visus įgūdžius, reikalingus kultūros vystymui. Me saugyk- 
14 atstodavo vietiniai maldos namai, kitaip pasakius, duomenų 
bazė, kurią kontroliavo žynys/karalius, pramintas en. Užsimanęs 
iškepti duoną žmogus kreipdavosi į en arba į jo patikėtinį ir iš 
šventyklos parsisiųsdavo kepimo me. Tuomet įvykdydavo in- 

strukcijas - instaliuodavo programą - ir jas atlikęs gaudavo ke- 
palą duonos. 

Centrinė duomenų bazė buvo privaloma dar ir todėl, kad kai 
kuriuos me reikėjo vykdyti gerai pasirinktu laiku. Pradėję arimo- 
-sėjos programą netinkamu metu, jie būtų nuėmę skurdų derlių ir 
visi badautų. Vienintelis būdas, leidęs teisingai pasirinkti vieno ar 
kito me laiką - tai astronominės observatorijos, iš kurių žiūrint į 
dangų, galima pastebėti metų laikų pokyčius. Todėl šumerai pa- 
statė bokštus “su dangų siekiančiomis viršūnėmis", tiksliau, su 
žvaigždėlapiais, nutapytais ant aukštų lubų. En stebėdavo dangų 
ir atitinkamais momentais išdalindavo žemės ūkio me. 

- Man rodos, mes susidūrėme su vištos ir kiaušinio proble- 
ma, - tarsteli dėdė Enzas. - Visų pirma kaip tokia visuomenė su- 
sikūrė? 

- Egzistuoja informacinis organizmas, vadinamas metaviru- 
su, kuris priverčia informacines sistemas apsikrėsti individualiais 
virusais. Galbūt tai esminis gamtos principas kaip Darvino apra- 
šoma natūrali atranka arba kažkoks informacijos vienetas, skrie- 
jantis per Visatą kometomis ir radijo bangomis - aš tiksliai neži- 
nau. Šiaip ar taip, galima daryti išvadą: bet kuri pakankamai su- 
dėtinga sistema apsikrės virusais, generuojamais jos pačios vi- 
duje. 

Tolimoje praeityje metavirusas įsiskverbė į Žmonių rasę ir 
nuo to laiko mūsų nepaliko. Pirmiausia jis pasirūpino atidaryti 
Pandoros skrynią, pilną DNR virusų - raupų, gripo ir taip toliau. 
Sveikata ir ilgaamžiškumas tapo praeities atgyvena. Miglotus šio 
įvykio prisiminimus atspindi išvarymo iš Rojaus legenda, kurioje 
žmonijai tenka atsisveikinti su palaimos kupinu gyvenimu ir nu- 
grimzti į ligų bei skausmo pasaulį. 

Nelaimių antplūdis galų gale stabilizavosi. Net ir dabar ret- 
sykiais užgimsta nauji DNR virusai, tačiau mūsų organizmai įgi- 
jo jiems imunitetą. 

- Visai įmanoma, jog metavirusas jau sukūrė visus virusus, 
kurie gali funkcionuoti žmogaus DNR, - įsiterpia Ng. 

- Galbūt. Taigi šumerų kultūra - visuomenė, besiremianti me 
- tebuvo dar viena metaviruso išraiška. Tik šiuo atveju lingvisti- 
nės formos, o ne DNR. 

- Atsiprašau, - pakelia ranką ponia Li. - Jūs tvirtinate, jog ci- 
vilizaciją pagimdė infekcija? 

- Taip, bent jau primityviąją. Kiekvienas me įkūnijo virusą, 
funkcionuojantį metaviruso principu. Pavyzdžiui, duonos kepimo 
me. Pakliuvęs į visuomenę, jis įgauna savarankiškai funkcionuo- 
jančio informacijos vieneto pavidalą. Tai paprasčiausia natūra- 
li atranka. Žmonės, mokantys kepti duoną, gyvens geriau ir bus 
labiau linkę daugintis negu tie, kurie nesugeba to daryti. Supran- 
tama, jie paskleis me, pasidalins savaime besikopijuojančia infor- 
macija. Kuo jums ne virusas? Šumerų kultūra su savo šventyk- 
lomis, užpildytomis me, įkūnijo per tūkstantmečius surinktų nau- 
dingų virusų kolekciją. Tai buvo franšizinė kompanija, tik vietoj 
auksinių arkų jie turėjo zikuratus, o vietoj trižiedžių aplankų - mo- 
lines lenteles. 

Šumerų žodis, reiškiantis “protą" arba “išmintį"", tapatus žo- 
džiui “ausis". Štai kas buvo tie žmonės - ausys, prijungtos prie 
kūnų. Pasyvūs informacijos gavėjai. Tačiau Enkis, en, nuo jų 
skyrėsi. Jis ypač gerai išmanė savo darbą. Turėjo nepaprastą 
gebėjimą parašyti naują me. Jis buvo hakeris. Kitaip kalbant, pir- 
masis šiuolaikinis žmogus, sąmoninga būtybė, kaip mes. 

Kažkuriuo momentu Enkis susiprotėjo, jog šumerus apėmė 
stagnacija. Jie nuolat vykdė senus me, neišrasdavo naujų, patys 
nemąstydavo. Įtariu, kad jis jautėsi vienišas, būdamas vienas iš 
kelių - gal net vienintelis - sąmoningų Žmonių visame pasaulyje. 
Jis suvokė, jog Žmonija progresuos tik tuo atveju, jei išsivaduos 
iš virusinės civilizacijos gniaužtų. 

Todėl jis sukūrė Enkio nam-šub, kontravirusą, plintantį ly- 
giai taip pat kaip me bei metavirusas, galintį įsibrauti iki giluminių 
smegenų struktūrų ir jas perprogramuoti. Nuo tada žmonės ne- 
besuprato šumerų arba kitos, giluminėmis struktūromis paremtos, 
kalbos. Evoliucionavo naujos kalbos, niekaip tarpusavyje nesu- 
sijusios. Me nustojo funkcionuoti, niekas nebemokėjo parašyti 
naujų taisyklių. Metaviruso plėtrai buvo užkirstas kelias. 

- Kodėl niekas nemirė badu? - domisi dėdė Enzas. - Juk 
pradingo ir duonos kepimo me. 

- Kai kurie, be abejo, mirė. Visi kiti pasinaudojo savo sme- 
genimis ir patys susigaudė, iš kur gauti maisto. Galima sakyti, jog 

Enkio nam-šub padėjo užgimti racionaliam Žmogaus protui - 
mes pagaliau pradėjome savarankiškai mąstyti. Tai davė pradžią 
ir racionaliai religijai; žmonės pirmą kartą ėmė galvoti apie to- 
kius abstrakčius dalykus, kaip Dievas, gėris ir blogis. Štai iš kur 
kilęs žodis “Babelis", pažodžiui reiškiantis “Dievo vartai". Pro 
šiuos vartus Dievas pasiekė žmoniją. Babelis atstoja sąmonės 
duris, kurias atvėrė Enkio nam-šub, išvadavęs mus nuo metavi- 
ruso ir apdovanojęs gebėjimu mąstyti. Perkėlęs mus iš materia- 
listinio pasaulio į dualistinį - dvinarį, - turintį tiek fizinių, tiek dva- 
sinių elementų. | 

Tuometinėje civilizacijoje, ko gero, įsiviešpatavo chaosas. 
Enkis arba jo sūnus Mardukas bandė vėl įvesti tvarką visuome- 
nėje, senąją me sistemą pakeisdamas įstatymų rinkiniu - Hamu- 
rabio kodeksu. Planą pavyko įgyvendinti tik iš dalies. Ašerą vis 
dar daug kur garbino. Jos kultas, savotiškas regresas į šumerų 
laikus, buvo neįtikėtinai gyvybingas, plintantis verbaliniu būdu ir 
per kūno skysčius - aplink maldos namus visada slankiodavo kul- 
to prostitutės, o žyniai įvaikindavo našlaičius, kurie užsikrėsdavo 
virusu misdami krūties pienu. 

- Minutėlę, - pertraukia Hairą Ng. - Jūs vėl kalbate apie bio- 
loginį virusą. 

- Būtent čia slypi Ašeros esmė. Jos prigimtis dvejopa. Ap- 
tarkime Aerpes simplex pavyzdį. Papuolęs į žmogaus kūną, her- 
pesas iš karto taikosi į nervų sistemą. Kai kurie štamai pasilie- 
ka periferijoje, bet kiti kulkos greičių šauna į centrinę nervų 
sistemą ir visiems laikams įsikuria smegenų ląstelėse - susirango 
aplink smegenų kamieną kaip gyvatė, apsivijusi medį. Ašeros vi- 
rusas, akivaizdžiai giminingas herpesui, prasiskverbia pro ląstelės 
sieneles ir nusėdęs branduolyje keičia ląstelės DNR panašiai 
kaip steroidai. Tiesa, Ašera gerokai sudėtingesnė už steroidus. 

- Apie kokius DNR pokyčius jūs šnekate? 

- Kol kas niekas neištyrė Ašeros, nebent L. Bobas Raifas. 
Manau, ji kilsteli prokalbę į sąmonės paviršių, pažadina Žmonių 
jautrumą glosolalijai ir me įtakai. Taip pat spėju, kad ji skatina ne- 
racionalų elgesį, galbūt susilpnina aukos apsaugą nuo virusinių 
idėjų, priverčia neišrankiai rinktis seksualinius partnerius. 

- Ar biologinius virusus turi kiekviena virusinė idėja? - klau- 
sia dėdė Enzas. 

- Kiek žinau, tik Ašera. Štai kodėl iš visų me, dievybių bei 
religinių kultų, dominavusių Šumere, iki mūsų dienų išliko vienin- 
telė Ašera. Virusinę idėją galima išrūkyti - kaip nacizmą, plačias 
kelnes arba marškinėlius sų Barto Simpsono atvaizdu, - tačiau 
Ašera dėl savo biologinio elemento slypi žmogaus organizme. 
Nuo Babelio laikų virusas tebekiūtojo smegenyse, iš motinos 
perduodamas vaikui, iš mylimosios - mylimajam. 

Mes pakankamai jautriai reaguojame į virusines idėjas. Tar- 
kim, masinė isterija. Arba melodija, kuri taip įstringa į galvą, kad 
niūniuoji kiaurą dieną, kol užkreti ja kitus. Anekdotai. Miesto le- 
gendos. Idiotiškos religijos. Marksizmas. Kad ir kiek proto įgau- 
tume, dėl giluminės iracionaliosios sąmonės dalies į mus visada 
gali įsibrauti savaime besikopijuojanti informacija. Tačiau fiziš- 
kai apkrėstas virusiniu Ašeros štamu jūs tampate dar jautresnis. 
Vienintelė smulkmena, neleidžianti virusams užkariauti pasaulio, 
tai - Babelio faktorius, dalinantis žmoniją supratimo stokos sie- 
nomis ir tokiu būdu sustabdantis virusų plėtrą. 

Po Babelio/Infokalipsės užgimė gausybė kalbų, kaip ir plana- 
vo Enkis. Monokultūros, pavyzdžiui, kukurūzų laukas, lengvai 
pasiduoda užkrato poveikiui, tuo tarpu genetine įvairove pasižy- 
minti kultūra, tarkim, prerijos, itin atspari. Po kelių tūkstančių 
metų išsivystė nauja kalba, hebrajų, neįtikėtinai lanksti ir galinga. 
Šeštajame ar septintajame amžiuje prieš mūsų erą pirmieji ja pa- 
sinaudojo pakartoto įstatymo šalininkai - arba deuteronomistai, - 
radikalių monoteistų grupė. Jie gyveno kraštutinio nacionalizmo 
bei ksenofobijos laikais, todėl galėjo nesunkiai atmesti svetimas 
idėjas, tokias, kaip Ašeros garbinimas. Senąsias savo tautos le- 
gendas tie radikalai pedantiškai surašė į Torą, kurioje, be kita 
ko, užfiksavo įstatymą, turėjusį garantuoti, jog šios istorijos bus 
perduodamos iš kartos į kartą - įstatymą, liepiantį “tiksliai mane 
nukopijuoti ir skaityti kiekvieną dieną". Deuteronomistai propa- 
gavo informacinę higieną; paprasčiau kalbant, tikėjo, jog būtina 
kuo tiksliau kopijuoti informaciją, kuri, anot jų, gali kelti potencia- 
lią grėsmę. Jie pavertė duomenis kontroliuojama materija. Gal 
net sugebėjo pasiekti dar daugiau. Egzistuoja įrodymai apie 


158 


kruopščiai suplanuotą biologinį antpuolį prieš Sancheribo armiją, 
bandžiusią užkariauti Jeruzalę. Matyt, pakartoto įstatymo šalinin- 
kai turėjo savąjį en. Arba jie taip gerai buvo susipažinę su viru- 
sais, jog sugebėjo pasinaudoti natūraliais štamais. Tų Žmonių to- 
bulinami įgūdžiai būdavo paslapčia perduodami kitoms kartoms, 
kol jie išvydo dienos šviesą po dviejų tūkstančių metų Europoje, 
tarp kabalistų burtininkų, ba 'a! šem, kurie tvirtino atskleidę die- 
viškojo vardo paslaptį. 

Štai taip gimė racionalioji religija. Visi vėlyvesni monoteisti- 
niai tikėjimai - Knygos religijos, anot tikslaus musulmonų apibū- 
dinimo, - vienaip ar kitaip perėmė deuteronomistų idėjas. Pa- 
vyzdžiui, Korane ne sykį teigiama, jog tai tiksli Dangaus knygos 
kopija. Be abejo, tuo tikintis nieku gyvu nedrįs pakeisti teksto. 
Šios idėjos taip veiksmingai sustabdė Ašeros plėtrą, kad galų 
gale kiekvieną kvadratinį colį teritorijos, kur kitados klestėjo vi- 
rusinis kultas - nuo Indijos iki Ispanijos - užvaldė islamas, krikš- 
čionybė arba judaizmas. 

Dėl savo gebėjimo vegetuoti apsivijus infekuotųjų smegenų 
kamieną, Ašera visada randa būdą, kaip išnirti į paviršių. Judaiz- 
mo atveju ji pasirodė įsikūnijusi į fariziejus, kurie primetė judė- 
jams griežtą nelanksčią teokratiją. Jie pažodžiui laikėsi įstatymų, 
saugomų maldos namuose, kuriuos administravo civilinę valdžią 
turintys šventikai, ir šioji teokratija priminė senąją, dusinančią, 
šumerų sistemą. 

Jėzus Kristus, bandęs išvaduoti judėjus iš tokios padėties, 
tarytum aidu atkartojo Enkio pastangas. Kristaus evangelija ta- 
po naujuoju nam-šub, mėginimu išstumti religiją iš šventyklų bei 
dvasininkijos rankų, visiems padovanoti Dievo karalystę. Tai tie- 
siogiai skelbiama jo pamoksluose. Kristaus žinią simboliškai įkū- 
nija ir tuščias kapas. Po nukryžiavimo apaštalai įžengė į jo kapa- 
vietę vildamiesi aptikti kūną, tačiau nieko nerado. Šio epizodo 
prasmė visiškai aiški: mums nevalia paversti Jėzaus garbinamu 
stabu, nes ypatingos yra jo idėjos; užuot centralizuota viename 
asmenyje, jo bažnyčia išsisklaido tarp žmonių. 

Tie, kurie buvo įpratę prie griežtos fariziejų teokratijos, ne- 
sugebėjo priimti populiarios, nehierarchinės bažnyčios idėjos. 
Jiems reikėjo popiežių, vyskupų ir kunigų. Todėl evangelijas pa- 

pildė mitas apie Prisikėlimą. Kristaus žodis įgavo stabmeldystės 
formą. Naujajame evangelijų variante Jėzus sugrįžo į žemę ir 
įkūrė bažnyčią, kuri vėliau tapo Rytų ir Vakarų Romos imperijos 
bažnyčia - dar viena žiauri; nelanksti, iracionali teokratija. 

Maždaug tuo metu atsirado sekmininkai. Ankstyvieji krikš- 
čionys šnekėjo nesuprantama kalba. Biblijoje rašoma: “Visi be 
galo stebėjosi ir nieko nesuprasdami klausinėjo: “Ką tai reiškia?" 
Man rodos, aš žinau atsakymą į šitą klausimą. Tai buvo virusinės 
epidemijos protrūkis. Ašera visą laiką slypėjo tarp Žmonių, nuo 
pat deuteronomistų triumfo. Ją sėkmingai užgniaužė judėjų prak- 
tikuojama informacinė higiena. Tačiau krikščionybės epochos 
pradžioje neišvengiamai vyravo chaosas, senųjų tradicijų atsisa- 
kydavo gausybė radikalų bei laisvamanių, kurie regresavo į tuos 
laikus, kai dar neegzistavo racionalioji religija - į šumerų erą. 
Natūralu, jog tarpusavyje jie šnekėjo Edeno kalba. 

Ortodoksinė krikščionių bažnyčia nepripažino glosolalijos. 
Porą šimtmečių demonstravo neigiamą požiūrį, kol pagaliau 381- 
-aisiais metais Konstantinopolio taryba oficialiai ją pasmerkė. 
Glosolalijos kultai išliko tik krikščionių pasaulio periferijoje. 
Kartkartėmis bažnyčia pateisindavo ksenglosiją, jeigu ši padėda- 
vo atversti pagonis į tikrąjį tikėjimą kaip šventojo Lui Bertrano 
atveju - šio asmens, atvertusio į “tikrąjį tikėjimą" tūkstančius in- 
dėnų, pastangomis glosolalija paplito žemyne sparčiau nei rau- 
pai. Vos tik indėnai pasikrikštijo, jiems buvo liepta užsičiaupti ir 
kalbėti lotyniškai kaip visi kiti. 

Duris dar plačiau pravėrė reformacija. Tačiau tikrąją sekmi- 
ninkų judėjimo pradžią galima laikyti 1900-uostus, kai nedidelė 
grupė studentų iš Bibliją tyrinėjančio Kanzaso koledžo įniko bur- 
buliuoti nesuvokiamais nerišliais skiemenimis, tarytum būtų ap- 
imti religinės ekstazės. Savo idėjas jie paskleidė po visą Teksasą, 
kur judėjimas tapo žinomas Atgimimo vardu. Išplitęs Jungtinėse 
Valstijose lyg miškų gaisras, 1906-aisiais jis pasiekė Kiniją bei 
Indiją. Infekcijos plėtrą paskatino dvidešimto amžiaus žiniasklai- 
dos priemonės, aukštas raštingumo lygis ir greitaeigis transpor- 
tas. Perpildytuose Atgimimo maldos namuose arba stovyklose, 
kur gyveno pabėgėliai iš Trečiojo Pasaulio, glosolalija plito nely- 
ginant panika. Iki devinto dešimtmečio į sekmininkų gretas įstojo 
dešimtys milijonų naujų narių. 

Tuomet scenoje pasirodė televizija ir šventasis tėvas Veinas, 
kurį rėmė galingos L. Bobo Raifo visuomenės informavimo prie- 
monės. Elgesio modelis, Veino propaguojamas televizijos laidose, 
brošiūrose bei franšizėse, tiesiogiai asocijuojasi su ankstyvosios 
krikščionybės epochoje gyvavusių sekmininkų ir netgi pagonių 
glosolalijos kultais. Kaip sakiau, Ašera niekur neišnyko. Šven- 
tojo Tėvo Veino Perlų Vartai yra pats tikriausias Ašeros kultas. 

- Lagosas viską išsiaiškino. Anksčiau jis plušėjo Kongreso 
bibliotekoje, vėliau prisijungė prie CŽK.. Pragyvenimui užsidirb- 
davo rinkdamas Bibliotekoje įdomias smulkmenas - faktus, kurių 
niekas nesivargindavo ieškoti, - susistemindamas jas ir parduo- 
damas. Perpratęs Enkio/Ašeros istoriją, jis pradėjo dairytis, kam 
pasiūlyti informaciją. Apsistojo ties L. Bobu Raifūu, eterio bangų 
valdovu, optinio pluošto monopolijos savininku, kuriam tuo metu 
dirbo daugiau programuotojų nei bet kam kitam visame pasauly- 
je. 

Deja, kaip daugumos su verslu nesusijusių žmonių, Lagoso 
siekiai buvo pernelyg kuklūs. Jis manė, jog, turint nedidelį pradinį 
kapitalą, iš neurolingvistinio hakerio veiklos įmanoma išvystyti 
naują technologiją, kuri L. Bobui Raifui leis išsaugoti informa- 
cijos, patenkančios į jo programuotojų smegenis, kontrolę. Jei ne- 
kreipsime dėmesio į moralę, šioji mintis gan nebloga. 

Raifas linkęs į plačius užmojus. Jis akimirksniu susigaudė, 
kokias galimybes siūlo likimas. Pasisavino mūsų bičiulio idėjas ir 
liepė jam dingti iš akių. Tuomet užliejo sekmininkų bažnyčias 
gausiomis dotacijomis. Vieną iš šventyklų, stovėjusią Beivju 
miestelyje, Teksaso valstijoje, pavertė universitetu. Iš smulkaus 
pamokslininko Veino Bedfordo nulipdė figūrą, svarbesnę net už 
popiežių. Visame pasaulyje įkūrė virtinę religinių franšizių, o sa- 
vo universitetą ir studentišką miestelį Metavisatoje panaudojo 
tam, kad iškeptų dešimtis tūkstančių misionierių, kurie išsisklai- 
dytų po Trečiojo Pasaulio šalis ir sekdami šventojo Lui Bertra- 
no pėdsakais atverstų į savąjį tikėjimą šimtus tūkstančių žmonių. 
L. Bobo Raifo glosolalijos kultas - pati sėkmingiausia religija nuo 

islamo susikūrimo laikų. Kaip ir dauguma tariamų krikščioniškų 
bažnyčių, kunigai daug šneka apie Jėzų, tačiau visiškai nevykdo 
jo priesakų. Tai postracionali religija. 

Be to, Raifas norėjo paskleisti biologinį virusą, taip paspar- 
tindamas kulto plėtrą, tačiau negalėjo naudotis prostitutėmis, nes 
šios neatitinka krikščioniškosios moralės supratimo. Tiesa, be 
savo tiesioginių funkcijų, po Trečiąjį Pasaulį klaidžiojantys misio- 
nieriai privalėjo aplankyti atokiausius užkampius ir skiepyti žmo- 
nes - švirkštuose, žinoma, buvo ne tik vakcina. 

Išsivysčiusių šalių gyventojai skiepijami dar vaikystėje. Var- 
gu ar kas sutiktų, kad religiniai fanatikai badytų juos adatomis. 
Kita vertus, vakarietiška kultūra tiesiog persisunkusi narkotikais. 
Todėl Raifas atrado būdą, kaip išgauti virusą iš žmogaus kraujo 
serumo ir pardavinėti jį kaip narkotiką, vadinamą Lavina. 

Tam, kad šimtai tūkstančių jo kulto narių persikraustytų iš 
nuskurdusių Azijos sričių į Jungtines Valstijas, Raifas sukūrė 
Plaustą. Sprendžiant iš žiniasklaidos formuojamo įvaizdžio, ten 
viešpatauja chaosas - žmonės šneka tūkstančiu skirtingų kalbų, 
nėra jokios centrinės valdžios. Nieko panašaus. Iš tiesų Plaus- 
tas yra griežtai kontroliuojama organizacija. Tenykščiams ben- 
drauti tarpusavyje padeda glosolalija. L. Bobas Raifas ištobuli- 
no ksenoglosiją, pavertė ją mokslu. 

Jis valdo saviškius, implantavęs į jų kaukoles radijo imtuvus, 
perduodamas instrukcijas tiesiai į smegenis. Jei bent vienas as- 
muo iš šimto turi imtuvą, jis gali atlikti vietinio en funkcijas, per- 
duoti Raifo me kitiems, ir visi vykdys pateiktas instrukcijas, tarsi 
būtų užprogramuoti. Šiuo momentu link Kalifornijos pakrantės 
artėja milijonas jo Žmonių. 

Maža to, Raifas turi skaitmeninį dvejetainės formos metavi- 
rusą, kuris užkrečia kompiuterius arba - per optinius nervus - ha- 
kerius. 

- Kaip jis išvertė metavirusą į dvejetainį kodą? - suklūsta 
Ng. 

- Manau, kad iš viso nevertė. Tiesiog rado kosmose. Raifui 
priklauso didžiausias pasaulyje radijo astronominis tinklas. Užuot 
tyrinėjęs žvaigždes, jis klausėsi signalų iš kitų planetų. Anksčiau 

ar vėliau, suprantama, viena iš palydovinių lėkščių užfiksavo me- 
tavirusą. 

- Kodėl “suprantama"? 

- Metavirusas yra visur, kur egzistuoja gyvybė. Iš pradžių jis 
greičiausiai plito kometomis. Štai kaip Žemėje atsirado gyvybė, 
o kartu su ja - ir metavirusas. Tačiau kometos pernelyg lėtos, 
skirtingai nuo radijo bangų. Dvejetainiu pavidalu virusas gali šok- 
čioti po Visatą šviesos greičiu. Jis apkrečia civilizuotas planetas, 
įsiskverbia į kompiuterius, dauginasi ir neišvengiamai pasklinda 
per televiziją, radiją ar kitas masines informavimo priemones. 
Šių transliacijų nesustabdo atmosferos pakraštys, jos išspindu- 
liuojamos į kosmosą. Jei kelyje pasitaiko dar viena civilizuota 
planeta, kur žmonės klausosi žvaigždžių, ji irgi infekuojama. Man 
regis, būtent to Raifas siekė, ir jis įgyvendino savo tikslą. Tačiau 
tas žmogus elgėsi apgalvotai - metavirusą stengėsi sugauti taip, 
kad vėliau galėtų jį kontroliuoti. Vaizdžiai kalbant, įkišo džiną į 
butelį. Virusas tapo lemiamu, pergalę informaciniame kare ga- 
rantuojančiu faktoriumi, kuriuo Raifas galėjo naudotis savo nuo- 
žiūra. Juo apkrėstą kompiuterį užlieja Lavinos trikdžiai, kadangi 
metavirusas priverčia sistemą infekuotis naujais virusais. Dar di- 
desnę griaunamąją jėgą jis demonstruoja patekęs į Žmogaus są- 
mong, tiksliau, į hakerio, kurio binarinio kodo suvokimas užsifik- 
savęs giluminėse smegenų struktūrose. Metavirusas, įgavęs 
dvejetainę formą, sunaikina hakerio protą. 

- Vadinasi, Raifas gali valdyti dviejų rūšių žmones, - apiben- 
drina Ng. - Sekmininkus kontroliuoja pasinaudodamas prokalbe 
parašytais me. O hakerius - pažeisdamas jų smegenis Lavinos 
virusu. 

- Tiesiai į dešimtuką. 

- Ko, jūsų manymu, nori Raifas? - klausia Ng. 

- Būti Ozimandijumi, karalių karaliumi. Viskas labai papras- 
ta. Jei priimsite Raifo tikėjimą, jis galės valdyti jus per me. Mili- 
jonai atsiverčia į jo religiją, kadangi ši plinta kaip sumautas viru- 
sas. Žmonės nepajėgia atsispirti, nes jie neįpratę mąstyti apie re- 
ligiją - nepakankamai racionalūs, kad sugebėtų apie tai diskutuo- 
ti. Tiesą sakant, atversti į “tikrąjį tikėjimą nesunkiai galima bet 
kurį, skaitantį “geltonąjį"" “National Enguirer'' arba per televizorių 

žiūrintį kovas be taisyklių. Padedant Lavinai, užduotis dar pa- 
lengvėja. 

Raifas suprato esmę: tarp šiuolaikinės ir šumerų kultūros nė- 
ra jokio skirtumo. Pas mus nestinga darbo jėgos, kuri neraštinga 
arba paprasčiausiai numoja ranka į rašytinius šaltinius, nes juos 
atstoja televizija, verbalinių tradicijų puoselėtoja. Tuo tarpu ne- 
didelė grupelė išsilavinusių žmonių, tų, kurie dažniausiai keliau- 
ja į Metavisatą, suvokia, jog informacija yra jėga, ir geba kontro- 
liuoti visuomenę, nes turi pusiau mistinę galią bendrauti stebuk- 
linga kompiuterių kalba. Dėl šios priežasties mes tampame sun- 
kiai įveikiama kliūtimi Raifo kelyje. Toks tipas, kaip L. Bobas 
Raifas, nieko negali nuveikti be hakerių. Net jeigu atsiverstume, 
jam nebūtų iš mūsų jokios naudos, kadangi mūsų darbas yra kū- 
rybinis ir jo neatliks me užprogramuoti žmonės. Štai kodėl Rai- 
fas nusprendė mums pagrasinti Lavina. Manau, jog DaSdui pa- 
rengtos pinklės tebuvo eksperimentas, turėjęs parodyti, kaip La- 
vina veikia tikrą hakerį, ir pademonstruoti mūsų bendruomenei 
Raifo galią. Perspėjimas: pažiūrėkite, kas nutiks, jei Ašera už- 
puls technokratus... 

- Tarsi užlietum lauko gėles napalmu, - palygina Ng. 

- Kiek žinau, sustabdyti binarinio viruso neįmanoma. Tačiau 
Raifo pseudoreligijai galima rasti priešnuodį. Enkio nam-šub te- 
beegzistuoja. Jis atidavė kopiją sūnui Mardukui, kuris savo ruož- 
tu perdavė ją Hamurabiui. Mums jokio skirtumo, ar Mardukas iš 
tikrųjų gyveno. Esmė ta, jog Enkis nėrėsi iš kalio mėgindamas 
visiems įteigti, neva jis kažkokiu būdu perleido savo nam-šub 
kitiems. Tam atvejui, jei Ašera vėl ištrūktų į laisvę, Enkis paliko 
žinią, kurią iššifruoti turėjo vėlesnės hakerių kartos. 

Aš beveik tikras, jog mums reikalinga informacija slypi mo- 
liniame voke, prieš dešimtmetį iškastame senoviniame Eridu 
mieste, pietų Irake. Būdamas vietiniu Eridu en, savo šventykloje 
Enkis saugojo visus me, įskaitant ir mūsų ieškomą nam-šub. 

- Kas atkasė molinį voką? 

- Kasinėjimus finansavo religinis universitetas iš Beivju, Tek- 
saso valstijos. 

- L. Bobas Raifas? 

- Taip. Jo įsteigtas archeologijos fakultetas teturėjo vieną 
vienintelį tikslą: išnaršyti Eridu miestą, aptikti me ir juos išsivežti. 

L. Bobas Raifas troško atkurti Enkio įgūdžius. Analizuodamas 
radinius jis ketino suburti armiją neurolingvistinių hakerių, galin- 
čių parašyti naujus me, kurie taptų pagrindinėmis taisyklėmis - 
naujos, Raifo išsvajotos, visuomenės pamatu. 

- Tačiau tarp me slypėjo Enkio nam-šub, - įsiterpia Ng, - ke- 
liantis grėsmę Raifo planui. 

- Teisingai. Jis norėjo pasisavinti ir šią molinę lentelę. Ne 
analizėms. Veikiau tam, kad paslėptų ją po devyniais užraktais. 

- Jeigu jūs sugebėsite gauti nam-šub kopiją, ką tuo pasieksi- 
te? - klausia Ng. 

- Jei Enkio nam-šub persiųsime Plausto en, tie perduos in- 
formaciją visiems pabėgėliams. Tokiu būdu pavyks užblokuoti 
prokalbės neuronus ir neleisti Raifui užprogramuoti jų naujais 
me, - atsako Hairas. - Tačiau šią užduotį būtina atlikti anksčiau, 
nei Plaustas subyrės į atskiras dalis - anksčiau, nei pabėgėliai 
nusigaus į krantą. Raifas bendrauja su savo en per centrinį “En- 
terprais“ siųstuvą, kurio veikla, spėju, apsiriboja gan menku at- 
stumu. Netrukus, pasinaudojęs šia sistema, jis paskleis savuosius 
me, priversiančius pabėgėlius drožti į krantą lygiomis gretomis 
kaip vieningą armiją, paklūstančią koordinuotam įsakymui pulti. 
Žodžiu, Plaustui suskilus, mes nebegalėsime užmegzti ryšio su 
tais žmonėmis. Bent jau ne su visais iš karto. Todėl privalome 
griebtis veiksmų nedelsdami. 

- Ponas Raifas neapsidžiaugs, - prognozuoja Ng. - Jis pamė- 
gins suduoti atsakomąjį smūgį ir apkrėsti technokratus Lavina. 

- Žinau, - linkteli Hairas, - bet aš neįstengsiu vienu metu 
spręsti dviejų problemų. Beje, man praverstų pagalba. 

- Lengviau pasakyti nei padaryti, - atsiliepia Ng. - Norint pa- 
siekti Branduolį, reikia skristi virš Plausto arba plaukti maža mo- 
torine valtele. Priešininkus pasitiks milijonas iki dantų ginkluotų 
Raifo žmonių. Netgi technologiškai pažangiausi ginklai neįveiks 
milžiniško automatų arba raketinių užtaisų kiekio. 

- Apsupkite Plaustą sraigtasparniais, - siūlo Hairas. - Kaip 
nors nukreipkite jų dėmesį. Jei sugebėsiu gauti Enkio nam-šub ir 
apkrėsti juo visus Plausto gyventojus, jūs galėsite priartėti prie 
Branduolio nieko nesibaimindami. 

- Mes ką nors sugalvosime, - pažada dėdė Enzas. 

- Nuostabu, - burbteli Hairas. - Gal dabar šnektelėkime apie 
“Protą"? 

Ng kažką sumurma, ir jo rankoje atsiranda hiperkortelė. 

- Čia nauja sistemos versija. Tikėkimės, ji turės mažiau de- 
fektų. 

- Mažiau? 

- Pasaulyje nėra tokios programinės įrangos, kuri būtų visiš- 
kai be defektų, - paaiškina Ng. 

Dėdė Enzas palinguoja galva. 

- Manau, mes visi savyje turime dalelę Ašeros. 

Pasišalinęs iš kabineto Hairas nusileidžia liftu į pirmąjį neoni- 
nio dangoraižio aukštą ir išeina į Gatvę. Ant jo motociklo, krapš- 
tydama valdymo prietaisus, sėdi nespalvota mergina. 

- Kurtu esi? - paklausia ji. 

- Aš taip pat ant Plausto. Ei, mes ką tik uždirbome dvide- 
šimt penkis milijonus dolerių. 

Hairas neabejoja, jog bent šįsyk jo žodžiai padarys N.J. 
įspūdį. Anaiptol. 

- Tiek turėtų užtekti laidotuvėms, kai mane pristatys namo 
cinkuotame karste, - suniurzga mergina. 

- Kodėl manai, jog mirsi? 

- Pakliuvau į bėdą, - pripažįsta ji, pirmą kartą per savo gy- 
venimą. - Regis, naujasis mano vaikinas rengiasi mane užmušti. 

- Kas tavo vaikinas? 

- Varnas. 

Jei avataras galėtų išblykšti arba iš nuostabos prisėsti ant 
šaligatvio, Hairas neabejotinai šleptelėtų žemyn. 

- Dabar aišku, kodėl ant jo kaktos ištatuiruota: SAVITV AR- 
DOS STOKA. 

- Žavinga. Aš tikėjausi sulaukti nors kokio patarimo, - mur- 
ma N.J. 

- Tu klysti, jei manai, kad jis tave nudės, - nuramina ją Hai- 
ras. - Nes jei būtum teisi, jau seniai gulėtum negyva. 

- Priklauso, iš kurios pusės pažiūrėsi. - Ji papasakoja itin 
smagią istoriją apie savo dentatą. 

- Pabandysiu tau padėti, - pažada Hairas. - Bet šiuo metu, 
kol esame ant Plausto, mano draugija ne pati saugiausia. 

- Ar jau susisiekei su savo mergina? 

- Ne, tačiau labai viliuosi ją pamatyti. Jei tik pasiseks išlikti 
gyvam. 

- Kodėl taip viliesi? 

- Nes noriu atnaujinti mūsų santykius. 

- Kodėl? - klausia N.J. - Kas pasikeitė nuo to laiko, kai juos 
nutraukėte? 

Tai vienas iš paprastų ir aiškių klausimų, kuris velniškai er- 
zina, nes Hairas nėra tikras dėl atsakymo. 

- Hmm, aš, regis, susigaudžiau, ką ji daro. Kodėl čia atvyko. 

- Na, ir kas? 

Dar vienas paprastutis klausimėlis. 

- Man rodos, dabar ją suprantu. 

- Išties? 

- Aba, tam tikra prasme. 

- Ir tu manai, jog tai gerai? 

- Žinoma. 

- Hairai, tu tikras vėpla. Ji moteris, o tu... tu esi vyras. Todėl 
neturėtum jos suprasti. Ji siekia visa ko kito. 

- Ko būtent? Gal mane apšviesi? Aišku, to fakto, jog nepa- 
žįsti Chuanitos ir pati susitikinėji su Varnu, nereikėtų paisyti. 

- Chuanita nenori, kad tu ją suprastum, nes žino, jog tai ne- 
įmanoma. Jai svarbiausia, jog tu suprastum save. Dėl viso kito 
galima susitarti. 

- Taip manai? 

- Aha, be abejo. 

- Kodėl esi tokia įsitikinusi, kad aš savęs nesuprantu? 

- Tai akivaizdu. Būdamas puikiu hakeriu ir geriausiu kovoto- 
ju kardais visame pasaulyje, tu kažkodėl vežioji picas arba orga- 
nizuoji koncertus, iš kurių nieko neuždirbi. Nejau galvoji, kad ji... 

N.J. balsą nustelbia iš Realybės pro ausines prasiveržęs 
garsas: susidūrus sunkiems objektams, nugriaudėja kurtinantis 
triukšmas, palydimas veriančio cypimo. Po akimirkos ausis pa- 

siekia persigandusių vaikų klyksmai, malajietiški vyrų šūksniai, 
pokšėjimas bei girgždesys, sklindantis nuo tralerio, kurio šonus 
traiško vandens slėgis. 

- Kas čia buvo? - klausia N.J. 

- Meteoritas, - atsako Hairas. 

- Kas? 

- Luktelėk. Aš ką tik įsivėliau į dvikovą “Gatlingo" ginklais. 

- Atsijungsi nuo tinklo? 

- Patylėk sekundėlę. 

Filipiniečių kvartalas - pasagos formos, įsikūręs prie savo- 
tiškos Plausto įlankėlės, kur kėpso tuzinas senų, surūdijusių Žve- 
jybinių laivų. Vidinėje pasagos pusėje driekiasi prieplauka, suręs- 
ta iš įvairaus dydžio plūdurų. 

Į tuščią tralerį, kurį ardydami vietiniai rinko metalo laužą, 
pataikė šūvis, paleistas iš galingo ant “Enterprais" denio stūk- 
sančio pabūklo. Atrodo, tarytum savo gniaužtuose laivą būtų įka- 
linusi didžiulė banga, nūnai mėginanti apsukti jį aplink nematomą 
koloną. Vienas tralerio šonas įdubo, tuo pačiu išsirietė priešakys 
ir paskuigalis. Lūžo jo stuburas. Tušti triumai godžiai ryja drum- 
zlino vandens srautus, įsiurbdami šiukšles nelyginant skęstantis 
žmogus, kuris stengiasi įtraukti į plaučius oro. Laivas sparčiai 
grimzta į dugną. 

Hairas nustumia “Protą" atgal į guminę valtį, pats šoka įkan- 
din ir užveda variklį. Jis neturi laiko atrišti laivelį nuo pontono, to- 
dėl paprasčiausiai nukerta lyną savo vakizašiu. 

Skęstančio laivo švartfalai velka paskui save plūdurus. Pa- 
niręs po vandeniu traleris baudžiasi nutempti į jūrą visą kvarta- 
lą. 

Pora filipiniečių jau kapoja peiliais jų rajoną apraizgiusias 
virves, mėgina atkirsti tas dalis, kurių nebepavyks išgelbėti. Pri- 
plaukęs iki pontono, panirusio į vandenį sulig keliais, Hairas ap- 
tinka lynus, jungiančius jį prie kito, dar labiau nugrimzdusio, plū- 
duro, ir su katana išbando virvių tvirtumą. Šioms trūkinėjant, pa- 
sigirsta pokšėjimas, primenantis pistoleto šūvius, o plūduras taip 
žaibiškai iškyla į paviršių, kad vos neapverčia guminės valtelės. 

Neįmanoma išgelbėti visos pontoninės prieplaukos dalies, 
nutįsusios palei tralerio šoną. Vaduodami iš pinklių savo kvarta- 

lą, vyrai švaistosi žvejybiniais kirtikliais, moterys darbuojasi vir- 
tuviniais peiliais; visi nugrimzdę į vandenį iki smakro. Kai nu- 
trūksta virvė, vienas ar kitas pontonas pamėtėja ant jo tupintį fi- 
lipinietį į orą. Berniukas su mačete nukerta paskutinį lyną, kurio 
galas pliaukšteli jam per veidą. Galų gale prieplauka atsikrato 
pančių ir vėl pradeda siūbuoti ant bangelių. Iš tralerio belieka 
putotas sūkurys, retsykiais išspjaunantis šiukšles. 

Keli filipiniečiai kariasi į žvejybinį prie tralerio prišvartuotą 
laivą. Jis taip pat nukentėjo. Pasvirę virš turėklų vyrai apžiūrinėja 
lėkštės dydžio įdubimus: šūviai nudraskė tiek dažų sluoksnius, 
tiek rūdis. Kiekvieno žvilgančio apskritimo viduryje žioji golfo 
kamuoliuko skersmens skylė. 

Hairas nusprendžia, jog metas nešdintis. 

Bet prieš sprukdamas kiša ranką į kombinezono kišenę, iš- 
traukia pinigų ritinėlį, atskaičiuoja porą tūkstančių kongdolerių, 
padeda juos ant denio ir prislegia raudonu plieniniu degalų baku. 
Tuomet leidžiasi į kelią. 

Jis nesunkiai aptinka kanalą, vedantį į kitą kvartalą. Dėl su- 
stiprėjusios paranojos dairosi į visas puses, varsto žvilgsniu 
skersgatvius. Vienoje iš nišų pastebi radiogalvį, kažką murmantį 
panosėje. 

Kaimyninis rajonas priklauso pabėgėliams iš Malaizijos. Pri- 
vilioti triukšmo keli jų tuzinai susispiečia netoli tiltelio. Įplaukda- 
mas į kvartalą Hairas mato, kaip šautuvus ir peilius gniaužiantys 
vyrai laksto linguojančiu pontoniniu tiltu, kuris atstoja pagrindinę 
gatvę. Vietiniai tvarkdariai. Prie jų prisijungia Žmonės, iššokę iš 
šalutinių keliukų, skifų ir sampanų. 

Už nugaros nuaidi toks griausmas, tarytum į mūrinę sieną 
būtų įsirėžusi rąstus gabenanti barža. Kūną aptaško vanduo, vei- 
dą nutvilko sprogimo garai. Po sekundės vėl įsiviešpatauja tyla. 
Jis apsisuka, lėtai ir nenoriai. Artimiausia pontoninė prieplauka 
pranyko. Iš jos beliko kruvinas mėsgalių bei nuolaužų verpetas. 

Hairas pakreipia galvą atgal. Prieš dvi sekundes pastebėtas 
radiogalvis dabar stovi atviroje erdvėje, plaustelio pakraštyje. 
Visi kiti jau dingo iš akiračio. To šunsnukio lūpos kruta. Apsukęs 
valtį Hairas grįžta, laisvąja ranka išsitraukia vakizašį ir vienu 
smūgiu pakloja radiogalvį. 

Tačiau jo vietą užims kiti. Hairas supranta tapęs taikiniu. Jį 
medžiojantiems šauliams iš lėktuvnešio “Enterprais" nerūpi, kiek 
žus pabėgėlių, kol bus nupilta pasirinkta auka. 

Iš Malaizijos kvartalo jis persikrausto į kinų rajoną. Šis kur 
kas didesnis, “apstatytas" plieniniais laivais ir baržomis. Kiek 
Hairas įžiūri iš savo niekam tikusio taško, sektorius nutįsęs nuo 
Branduolio tolyn į jūrą. 

Jį stebi žmogus, užsikoręs ant aukštos kinų laivo struktūros. 
Dar vienas radiogalvis. Vyrukui siunčiant naujausius duomenis 
į Plausto valdymo centrą, Hairas mato, kaip juda seklio žandi- 
kauliai. 

Didysis “Gatlingo" pabūklas, dunksantis lėktuvnešyje, vėl 
pradeda tratėti pasiųsdamas išsodrinto urano krušą į tuščią bar- 
žą, vos už dvidešimties pėdų nuo Hairo. Visas laivo šonas įdum- 
ba, tarsi plienas būtų tapęs skysčiu, kuris kliokia nutekamuoju 
vamzdžiu, o metalas akinančiai nušvinta, nes smogiamosios ban- 
gos paverčia aerozoliu storą rūdžių sluoksnį, atplėšia jį nuo plie- 
no su tokiu griausmu, kad Hairui ima mausti krūtinę bei svaigti 
galva. 

Ginklas kontroliuojamas radaru. Jis labai tikslus, kai vamzdis 
nutaikytas į metalinį objektą. Ir ne toks taiklus, jei tenka pleškinti 
į kūną ir kraują. 

- Hairai, kas, po velnių, ten vyksta? - ausinėse pasigirsta 
N.J. riksmas. 

- Negaliu šnekėti. Važiuok į mano namus. Patupdyk mane 
ant motociklo ir pati vairuok. 

- Aš nemoku jo vairuoti. 

- Valdymo funkcija tėra viena. Paspausk droselį, ir motocik- 
las pajudės iš vietos. 

Pasukęs guminę valtelę atviros jūros pusėn Hairas timpteli 
variklio trosą. Realybę šiek tiek prislopina miglotas Metavisatos 
vaizdas, nespalvota N.J. figūra, sėdinti priešais jį ant motociklo; 
paklusdama nurodymui mergina griebia už droselio, ir juodu rė- 
žiasi tiesiai į neoninio dangoraižio sieną. 

Jis trumpam pašalina iš akių Metavisatą, 1r akiniai tampa per- 
matomi. Tuomet įjungia chimeros režimą: sustiprintą įprastą 
šviesą, infraraudonuosius spindulius bei milimetrinių bangų rada- 
rą. 

Nūnai pasaulis primena ryškią, grūdėtą, nespalvotą nuotrau- 
ką. Šen bei ten blyksteli rožinės ir raudonos dėmelės. Jas parodo 
infraraudonieji spinduliai, o tai reiškia, jog tie objektai yra šilti ar- 
ba karšti. Žmonės nusidažę rausvai, varikliai bei ugnis - purpu- 
riniu atspalviu. 

Šį vaizdelį užkloja milimetrinių bangų radaro duomenys, įga- 
vę žalią neoninį pavidalą. Dabar matyti visi metaliniai daiktai. 
Hairas plaukia pilkšvu vandens kanalu, apsuptu šviesiai pilkais 
pontoniniais tiltais, kurie pritvirtinti prie akinančiai žalių baržų ir 
laivų, retsykiais sutviskančių rausvai. Vaizdas ne pats maloniau- 
sias. Tiesą sakant, jis toks šlykštus, jog dabar aišku, kodėl chime- 
ros pasirenka atsiskyrėlių gyvenimo būdą. Visgi geriau įžvelgti 
atspalvius negu panirti į juodą tamsą. 

Juolab kad tai išgelbėja jam gyvybę. Valtelei burzgiant vin- 
giuotu, siauru kanalu, priešais, virš vandens, nelauktai iškyla 
žalsva parabolė, kuri nutįsta kaklo lygyje. Pianino styga. Hairas 
tūpteli, pamojuoja pinkles paspendusiems jauniems kinams ir pra- 
tęsia kelionę. 

Radaras užfiksuoja tris rausvus individus, stypsančius ant 
pontoninio tilto su “AK-47" automatais. Hairas slepiasi nuo jų 
šalutiniame kanale. Šis dar siauresnis, ir nežinia, kur veda. 

- N.J., kur mes, po velnių? 

- Traukiame link tavo namo. Prašokome jį jau šešis kartus. 

Priešakyje - aklavietė. Hairas apsisuka šimto aštuoniasde- 
šimties laipsnių kampu. Kadangi iš paskos velkasi šilumą regu- 
liuojantis agregatas, valtis nėra tokia manevringa ar vikri, kaip 
jam norėtųsi. Grįždamas Hairas vėl palenkia galvą, idant šios ne- 
nušniotų virš vandens įtempta styga, ir įninka tyrinėti kitą, anks- 
čiau praplauktą, siaurą kanalą. 

- Mes jau namuose, - praneša N.J. - Pasodinau tave prie 
stalo. 

- Gerai, - tarsteli Hairas. - Dabar manęs laukia gan sunki 
užduotis. 

Jis sustoja viduryje kanalo, nuskenuoja aplinką ieškodamas 
vietinių tvarkdarių ir radiogalvių, bet nieko neranda. Netoliese 
dreifuojančioje valtelėje tupi penkių pėdų ūgio kinė, kažką ka- 

pojanti kvadratiniu kirvuku. Nutaręs surizikuoti Hairas pasišalina 
iš Realybės į Metavisatą. 

Jis išties sėdi prie stalo. N.J. stovi šalia sunėrusi ant krūtinės 
rankas, visa savo išore spinduliuodama pasipiktinimą. 

- Bibliotekininke? 

- Taip, sere? - atsiliepia Bibliotekininkas įžengdamas į kam- 
barį. 

- Man reikia “Enterprais" plano. Būtų šaunu, jei surastum 
trimačius brėžinius. 

- Taip, sere. 

Ištiesęs ranką Hairas pritraukia prie savęs “Žemę". 

- JŪS ESATE ČIA, - pasako. 

“Žemė" pasisuka taip, kad jo akiratyje atsidurtų Plaustas, ku- 
ris nelauktai ūžteli artyn milžinišku greičiu. Trys sekundės, ir jis 
vietoje. 

Jei Hairas tūnotų kokioje nors normalioje, stabilioje pasaulio 
dalyje, pavyzdžiui, Manhetene, vaizdas, žinoma, būtų trimatis. 
Bet šiomis aplinkybėmis tenka pasitenkinti dvimačiu, palydovo 
atsiųstu įrašu. Jis žiūri į tašką, raudonuojantį nespalvotoje Plaus- 
to nuotraukoje, viduryje siauro juodo kanalo: JŪS ESATE ČIA. 

Labirintas vis vien atrodo velniškai painus. Tačiau galimybė 
jį matyti suteikia nemenką pranašumą. Hairas išsibrauna į atvirą 
Ramųjį vandenyną per šešiasdešimt sekundžių. Brėkšta miglota, 
pilka aušra. Rūką sutirština valtelę lydintys garų tumulai. 

- Velniai rautų, kur tu esi? - klausia N.J. 

- Sprukau iš Plausto. 

- Ką gi, ačiū, kad padėjai. 

- Grįšiu po minutės. Man prisireiks poros sekundžių, kad pa- 
siruoščiau. 

- Aplinkui matau daug kraupių tipų, - praneša N.J., - ir jie 
visi spokso į mane. | 

- Nesijaudink, - ramina Hairas. - Esu tikras, kad jie paklau- 
sys “Proto" balso. 

Jis atidaro didįjį lagaminą. Tebeveikiančiame ekrane žvilga 


darbalaukis. Nustūmęs žymeklį link viršutinės lango juostos Hai- 
ras išskleidžia meniu: 

PAGALBA 
Pasiruošimas 
Šaudymo režimas 
Taktiniai patarimai 
Techninė priežiūra 
Perkrovimas 
Defektų pašalinimas 
Kita 


“Pasiruošimas" pateikia daugiau informacijos, negu reikia, 
įskaitant ir pusvalandžio trukmės filmuką, kuriame rodomas 
kresnas azijietis randuotu veidu - šiame, regis, amžiams sustin- 
go paniekinanti išraiška. Jis apsirengia. Atlieka galūnes pratam- 
pančius pratimus. Praveria “Proto" lagaminą. Patikrina, ar 
vamzdžiai švarūs. Visa tai Hairas peržiūri pagreitintu režimu. 

Galų gale pečiuitas azijietis paima į rankas ginklą. 

Paaiškėja, jog Žuviaakis neteisingai naudojosi “Protu". Kul- 
kosvaidis aprūpintas nuosavu stovu, kuris tvirtinamas diržais prie 
kūno taip, kad atatranką sugertų dubuo, tai yra impulsas nutai- 
komas tiesiai į šaudančiojo masės centrą. Stovas turi amortiza- 
torius ir miniatiūrinės hidraulinės plokšteles, kurios kompensuoja 
atatrankos poveikį bei svorį. Jei teisingai laikysite ginklą, šis bus 
kur kas lengvesnis. Prijungus akinius prie kompiuterio, ant stiklų 
nušvis taikiklio kryželiai. 

- Jūsų informacija, sere, - prabyla Bibliotekininkas. 

- Ar sugebėsi susieti duomenis su “JŪS ESATE ČIA" pro- 
grama? - klausia Hairas. 

- Pasistengsiu, sere. Formatai, rodos, suderinami. Sere? 

- Taip? 

- Planas jau pasenęs. Jis buvo nubraižytas anksčiau, nei 
“Enterprais" atiteko fiziniam asmeniui... 

- Kuris galėjo šį tą pakeisti. Aišku. 

Hairas grįžta į Realybę. 

Aptinka savotišką link Branduolio vedantį vandens “bulva- 
rą". Jo pakraštyje driekiasi pėstiesiems skirtas takas - iš trapų, 
pontonų, rąstų, apleistų skifų, aliumininių kanojų, tuščių naftos 
cisternų sukonstruotas tiltas. Bet kuriame kitame planetos kam- 

pelyje jis panėšėtų į kliūčių ruožą. Čia, “penktajame pasaulyje“ 
- tai tikras greitkelis. 

Hairas neskubėdamas plaukia “bulvaro" viduriu. Valtis gali 
apvirsti, jei į ką nors atsitrenks. “Protas" nuskęs tempdamas į 
dugną diržais prie ginklo prisirišusį Hairą. 

Persijungęs į chimeros režimą jis aiškiai įžiūri gan retą liniją 
pusapvalių kupolų, išdėstytų palei “Enterprais" pakilimo denio 
pakraštį. Radaras nesunkiai identifikuoja priešraketinės “Falan- 
gos“ antenas. Po kiekviena iš jų kyšo daugiavamzdžiai pabūklai. 

Beveik sustabdęs valtelę Hairas pamosuoja “Protu" į šalis, 
kol akiratyje šmėkšteli taikiklio kryžiukas, rodantis, kur reikėtų 
pleškinti. Kai kryželis sustingsta ties viena “Falanga", jis pusę 
sekundės spaudžia gaiduką. 

Didysis kupolas virsta nuolaužų bei skeveldrų fontanu. Pa- 
būklų vamzdžiai vis dar matyti nusėti raudonomis dėmelėmis. 
Hairas šiek tiek nuleidžia taikiklį, pykšteli papildomus penkiasde- 
šimt šūvių, po kurių “Protas" nulekia nuo stovo. Staiga šaudme- 
nų diržas pradeda sporadiškai tratėti, ir šauliui tenka nusigręžti į 
šoną. 

Nukreipęs žvilgsnį į kitą “Falangą", Hairas suvokia dėbsąs 
tiesiai į ginklo vamzdžius. Vaizdelis toks kraupus, kad jis nejučia 
spūsteli gaiduką, paleidžia ilgą, tačiau neveiksmingą papliūpą. 
Prieš akis nelauktai. kažkas išnyra. Atatranka nustūmė jį už ap- 
triušusios prie kanalo krašto prišvartuotos jachtos. 

Žinodamas, ko tikėtis - dėl išdavikiškų garų valtelės koordi- 
nates nustatyti lengviau, negu lengva, - jis paraito kulnus. Po se- 
kundės jachta sukiūžta ir grimzta į vandenį, pašventinta vienu šū- 
viu iš stambaus kalibro patrankos. Porai minučių Hairas sutelkia 
dėmesį į pabėgimo procesą. Aptikęs pontoną, kuris nuslopins 
atatrankos poveikį, vėl mygia “Proto" gaiduką. Pagaliau patrau- 
kus nuo jo pirštą, “Enterprais" pakraštys, ten, kur anksčiau 
dunksojo “Falanga", atrodo taip, tarsi būtų iškąstas. 

Jis nuplaukia pagrindiniu kanalu, kol kelią pastoja vienas iš 
Branduolio laivų, vilkikas, paverstas daugiabučių kompleksu. 
Norint iš vieno aukšto nusigauti į kitą, tenka ropštis krovinių tin- 
klu. Šis turbūt atstoja ne tik trapą, bet ir pakeliamą tiltelį, ypač 
tais atvejais, kai iš getų vogčiomis atsliūkina nepageidaujami in- 

dividai. Hairas - labiausiai nepageidaujamas tipas iš visų Plausto 
gyventojų, tačiau tinklas kažkodėl kybo savo vietoje. 

Labai gerai. Tiesa, kuriam laikui jis dar pasiliks valtelėje. 
Nusigavęs palei krovinių vilkiko šoną iki pirmgalio Hairas apsi- 
suka. 

Guminė valtis slenka link didžiulio, beveik tuščio, aukštai virš 
vandens iškilusio tanklaivio. Nužvelgęs plieninį du laivus skiriantį 
tarpeklį, Hairas nepastebi jokių juodu jungiančių tinklų. Čionykš- 
čiai aiškiai stengiasi apsisaugoti nuo naftos besigviešiančių vagių 
arba teroristų. 

Kitas kelionės punktas - “Enterprais". 

Du gigantiškus laivus, tanklaivį ir lėktuvnešį, kuriuos skiria 
nuo dešimties iki penkiasdešimties pėdų, jungia daugybė storų 
lynų. Tarp jųdviejų įsiterpę milžiniški ormaišiai, tarsi sutraiškyti 
dirižabliai, neleidžia laivams trintis šonais. Sunkūs kabeliai ne 
šiaip pririšti prie turėklų. Vietiniai įrengė gervių mechanizmą, 
idant per audrą, vėjui blaškant laivus į priešingas puses, būtų 
įmanoma atleisti virves. 

Guminė valtelė praplaukia tarp laivų. Palyginti su likusia 
Plausto dalimi, pilko plieno tunelyje pakankamai ramu ir tuščia. 
Aplinkui nė gyvos dvasios, neskaitant, žinoma, paties Hairo. Jam 
magėtų čia užsibūti, minutėlei atsipalaiduoti. 

Be abejo, apie atsipalaidavimą negali būti nė kalbos. 

- JŪS ESATE ČIA, - ištaria balsu. 

Pilkšvas švelniai išlinkęs “Enterprais"*" korpusas tampa trima- 
čiu piešiniu, kuriame pavaizduotas laivo interjeras. 

Palei visą vaterliniją korpusą dengia prieštorpedinių šarvų 
sluoksnis. Tai nežada nieko gera. Truputį aukščiau šarvai suplo- 
nėja. Laimei, už jų - ne degalų cisternos ar šaudmenų sandėliai, 
o paprastos kajutės. 

Hairas pasirenka skyrių, pažymėtą “KARININKŲ KA- 
JUTKOMPANIJA“, ir paleidžia šūvių seriją. 

“Enterprais" korpusas stebėtinai storas. “Protas" jo nepra- 
kiurdo iš pirmo karto. Išsodrintas uranas prasiskverbia pro plie- 
ną tik po kelių minučių, tačiau po savęs tepalieka šešių colių 
skersmens skylę. Atatranka prispaudžia Hairą prie surūdijusio 
tanklaivio. 

Ginklo pasiimti vis tiek nebus įmanoma, todėl jis neatleidžia 
piršto nuo gaiduko, kol nesibaigia amunicijos atsargos. Tuomet 
atsisega diržus ir nusviedžia “Protą" per bortą. Vėliau, pagal ga- 
rus susekęs jo koordinates, Didysis Pono Li Honkongas atsiųs 
čia ekologinį greitojo reagavimo būrį. Jei labai norės, galės nu- 
tempti Hairą į tribunolą, teisiantį asmenis, kurie piktybiškai ken- 
kia gamtai. Šiuo metu jis nesuka dėl to galvos. 

Kablį tenka mesti aukštyn maždaug pustuzinį kartų, kol pa- 
galiau pavyksta prikabinti jį prie dantytos skylės, iškilusios virš 
vaterlinijos per dvidešimt pėdų. 

Rangantis pro pramuštą ertmę, kombinezonas pokši ir 
šnypščia, nes sintetinę medžiagą svilina įkaitęs metalas. Viskas 
baigiasi tuo, kad prie korpuso prilimpa atplyšę lopiniai. Apnuo- 
ginta oda raudonuoja nuo pirmo ir antro laipsnio nudegimų, tačiau 
Hairas toks įsiaudrinęs, jog šiuo momentu nieko nejaučia. Po ku- 
rio laiko žaizdos, suprantama, pradės tvinkčioti nuo skausmo. 
Pėdinant per švytinčius šrapnelio gabaliukus, lydosi bei čirška 
batų padai. Visas skyrius padūmavęs, bet lengvai užsidegančių 
daiktų beveik nematyti - lėktuvnešio projektuotojai nepamiršo 
rimtai įvertinti gaisro pavojaus. Skrosdamas dūmus Hairas kul- 
niuoja link durų, kurias “Protas išskaptavo į servetėlę. Išspyręs 
jas iš rėmų, įžengia į praėjimą, brėžiniuose pažymėtą, kaip “KO- 
RIDORIUS". Paskui išsitraukia kataną nusprendęs, jog dabar 
kardą vertėtų laikyti rankose, ne makštyse. 

Partneriui kažką veikiant Realybėje, jo avataras suglemba. 
Kūnas kiūto už stalo it pripučiama lėlė, užtat veidą kraipo įvai- 
rios grimasos. N.J. nežino, kuo Hairas užsiėmęs; iš visko spren- 
džiant, kokia nors velniškai įdomia veikla, kadangi jo fizionomi- 
ja dažniausiai spinduliuoja nuostabą arba mirtiną siaubą. 

Netrukus po to, kai jis nustoja plepėti su Bibliotekininku apie 
lėktuvnešį, iš Realybės atsklinda bosinis dudenimas. Garsas pri- 
mena kulkosvaidžio tratėjimą, sumišusį su elektrinio pjūklo ūže- 
siu. Vos tik nugriaudėja šis triukšmas, Hairo veide nušvinta pa- 
sibaisėjimo kupina išraiška: nejau aš tuoj mirsiu? 

Kažkas tapšnoja per petį. Veikiausiai koks nors kostiumuo- 
tasis, kuris, susitaręs dėl dalykinio susitikimo Metavisatoje, ma- 
no, neva kurjerė negali veikti nieko svarbaus. Vieną minutę mer- 
gina nepaiso raginimo. 

Hairo kabinetas ūmai išblėsta, šokteli aukštyn tarsi pakelia- 
mų žaliuzių piešinys, ir priešais N.J. akis pasirodo veidas. Pri- 
klausantis azijiečiui. Išsigimėliui. Radiogalviui. Vienam tų krau- 
pių tipelių su antenomis, styrančiomis iš galvų. 

- Ko reikia? - klausia ji. 

Vyrukas čiumpa merginą už alkūnės ir ištempia iš kabinos. 
Prie jo prisijungia bendras, kuris stveria N.J. už kitos rankos. 
Abu veda ją iš salės. 

- Paleiskite rankas, šunsnukiai, - urzgia N.J. - Aš pati eisiu 
su jumis. Viskas gerai. 

Ją ne pirmą kartą išmeta iš pastato, pilno kostiumuotųjų. Šį- 
syk aplinkybės kiek kitokios, nes vietoj įprastų apsauginių prie jos 
pristojo natūralaus dydžio plastikiniai kareivėliai. 

Bėda ne ta, jog šiuodu veikiausiai nešneka angliškai. Jie tie- 
siog elgiasi nenormaliai. N.J. pavyksta išvaduoti vieną ranką, o 
tas tipas nerėžia antausio, praktiškai nieko nedaro, paprasčiau- 
siai atsisuka visu kūnu ir vėl mechaniškai sugriebia ranką. Ne- 
virpteli nė vienas raumuo jo fizionomijoje. Akys spokso į priekį 
lyg sudaužyti mašinos žibintai. Burna praverta tiek, kad jis galėtų 
kvėpuoti, bet lūpos nejuda. 

Trijulė drožia per laivo kajučių ir atvirų, viešbučio vestibiulį 
atstojančių, konteinerių kompleksą. Radiogalviai nutempia ją per 
kreivai nubraižytą pakilimo aikštelės kryžių. Pačiu laiku - po se- 
kundės ant denio nusileidžia sraigtasparnis. Vietinės saugumo 
priemonės nė velnio nevertos; besisukančios mentės galėjo leng- 
vai nušnioti jiems galvas. Beje, šį aptakių formų korporacinį 
sraigtasparnį su RNTTI logotipu jau teko regėti anksčiau. 

Radiogalviai mėgina nutempti ją per trapą, pakibusį virš van- 
dens, į kitą laivą. N.J. sugeba apsisukti šimto aštuoniasdešimties 
laipsnių kampu, įsikibti į turėklus, kojomis apsivyti stulpus. Vie- 
nas tipelis griebia ją už liemens, bando atplėšti, tuo tarpu jo ben- 
dras, atsistojęs priešais, paeiliui atlaužia pirštus. 

Iš RNTTI malūnsparnio išvirsta keli vyrukai. Visi dėvi kom- 

binezonus, susigrūdę į kišenes kažkokius instrumentus, tarp ku- 
rių N.J. pastebi ir stetoskopą. Iškrovę laukan didžiules pluoštinio 
stiklo dėžes su kryžiais, raudonuojančiais ant šonų, velka jas 
krovininio laivo deniu. Mergina nujaučia, jog medikai atskrido ne 
dėl kokio nors pilvūzo verslininko, kuris paspringo troškinta sly- 
va. Tie žmonės ketina reanimuoti jos vaikiną. Varnas pripum- 
puotas narkotikų: tik to ir betrūko pasauliui. 

Radiogalviai vis dėlto nutempia ją į kitą laivą, iš kur persi- 
krausto į dar didesnę geldą. Greičiausiai tanklaivį. Nužvelgusi 
erdvų denį, pro raizginį baltais dažais nutepliotų, rūdžių išėstų 

Šių laivų nejungia jokie trapai ar tilteliai. Lėktuvnešyje su- 
girgždėjęs kranas perkelia į tanklaivį metalinį narvą, kuris pakim- 
ba vos už poros pėdų nuo denio, šokčioja aukštyn žemyn, siū- 
buoja į šonus nelyginant švytuoklė. Radiogalviai stumia merginą 
galva į priekį pro atviras duris. Spaudžia N.J. rankas prie šonų, 
idant ji nepajėgtų atsistumti nuo grotų, dar porą sekundžių paau- 
koja vyniodami kojas įkandin kūno. Akivaizdu, jog malant liežu- 
viu nepavyks nuveikti nieko doro, todėl ji grumiasi tylėdama. 
Netgi sugeba smagiai užvožti vienam iš jų į tarpuakį. Išgirsta ir 
pajunta, kaip lūžta nosies kaulas, tačiau žmogus beveik nesure- 
aguoja - tiesiog po smūgio atlošia galvą. N.J. įdėmiai stebi radio- 
galvį laukdama, kol šis paragaus savo kraujo, plūstančio iš no- 
sies, ir susigaudys, kas dėl to kaltas. Mergina net trumpam nu- 
stoja muistytis. Supranta padariusi klaidą tuomet, kai priešais no- 
sį užsitrenkia durys. 

Velkę galėtų atšauti ir meškėnas. Narvas nepritaikytas žmo- 
nėms. Tačiau tuo metu, kai apsigręžusi N.J. ištiesia ranką link 
skląsčio, nuo denio ją jau skiria dvidešimt pėdų. Apačioje, tarp 
“Enterprais" bei tanklaivio, tyvuliuoja juodo vandens ruožas. Ji 
pastebi guminę valtelę, kuri bejėgiškai blaškosi tarp plieninių kor- 
pusų. 

Lėktuvnešyje, rodos, ne viskas gerai. Kažkur kažkas dega. 
Žmonės šaudo iš ginklų. N.J. abejoja, ar jai maga čia pasilikti. 
Deja, kabėdama ore ji įsitikina, jog iš laivo neįmanoma pasprukti: 
už turėklų nėra jokių trapų ar patogių virvinių kopėčių. 

Kranas perkelia merginą į “Enterprais". Prieš sustingdamas 

svyruojantis narvas čiuožia deniu porą pėdų. Ji nustumia velkę ir 
nešdinasi laukan. Ką dabar daryti? 

Netoliese tviska pakilimo aikštelę žymintis taikinys, kurio pa- 
kraščiuose riogso keli malūnsparniai. Dar vienas, mamutas su 
dviejomis reaktyvinėmis turbinomis, skraidanti, ginklų girliando- 
mis papuošta vonia, stovi pačiame taikinio viduryje. Akinančiai 
tvieskia visi žibintai, parpia varikliai, tingiai ūžia besisukančios 
sraigtų mentės. Šalia jo spiečiasi nedidelis vyrų būrelis. 

N.J. kėblina pakilimo aikštelės pusėn. Prakeikimas. Būtent 
to jie tikisi. Tuo tarpu ji neturi kitos išeities. Kaip gaila, kad po 
ranka nėra riedlentės. Lėktuvnešio denis - kone geriausia pasi- 
važinėjimui tinkama teritorija, kokią teko regėti gyvenime. Ji 
matė filmuose, kaip milžiniškuose laivuose sumontuotos garų ka- 
tapultos iššauna lėktuvus į dangų. Būtų šaunu, jei garų pliūpsnis 
tvokstelėtų į lentą. 

Žygiuojant link sraigtasparnio, jos kryptimi pajuda nuo gru- 
pelės atsiskyręs vyriškis. Stambus, penkiasdešimt penkių galonų 
talpos statinės sudėjimo, su užriestais ūsais. Žmogus patenkintas 
kvatoja, tačiau jo juokas nervina N.J. 

- Ach, atrodai, kaip vargšė pasiklydusi mergaičiukė, - prasi- 
žioja vyriškis. - Velnias, brangute, tu panaši į priburbuliavusią 
žiurkę, kuri ką tik išdžiūvo. 

- Dėkui, - atsiliepia ji. - O tu panašus į drebutieną. 

- Labai juokinga. 

- Tuomet kodėl nesijuoki? Nes tai tiesa? 

- Ei, manęs visiškai nedomina paaugliški pokštai, - pareiškia 
jis. - Ne tam užaugau ir pasenau, kad dabar jų klausyčiaus. 

- Nedomina, nes tu nemoki atsikirsti. 

- Ar žinai, kas aš toks? 

- Aha. O tu žinai, kas aš tokia? 

- N.J. Penkiolikmetė kurjerė. 

- Ir artima dėdės Enzo draugė, - priduria mergina. Nuplėšu- 
si nuo kaklo metalinius ženkliukus švysteli juos vyriškiui. Tas su- 
glumęs ištiesia ranką, ir grandinėlė apsivynioja aplink pirštus. 

- Nagi, nagi, - šypteli jis perskaitęs užrašus, sviedęs ženkliu- 
kus atgal. - Neblogas suvenyras. Bet nieko naujo man nepasa- 
kei. Jei nežinočiau, jog bičiuliaujies su dėde Enzu, seniai būčiau 

tave paskandinęs. Tiesą sakant, man nusispjaut į tavo draugužį, 
nes, baigiantis dienai, jis neteks darbo arba aš, kaip tu minėjai, 
virsiu drebutiena. Visgi galėčiau lažintis, kad didysis bosas gerai 
pagalvos, ar apšaudyti “Stingeriu" sraigtasparnį, kuriame tūnos 
jo mažoji paukštytė. 

- Tu nieko nesupratai, - atrėžia N.J. - Mes nesidulkiname. 

Paaiškėjus, kad asmeniniai Mafijos šefo ženkliukai visiškai 
nebaugina blogiečių, mergina neslepia nusivylimo. 

Apsisukęs Raifas kulniuoja link malūnsparnio. Po kelių 
žingsnių stabteli, pakreipia galvą į N.J., kuri vos sulaiko ašaras. 

- Tu eini? - paklausia. 

Ji pakelia akis į sraigtasparnį. Pati puikiausia proga išsineš- 
dinti iš Plausto. 

- Ar galėčiau palikti raštelį Varnui? 

- Kalbant apie Varną, tu jau pakankamai prikrėtei išdaigų, 
cha cha cha. Eikš, mergyt, neeikvokime tuščiai degalų - juk jie 
teršia sumautą aplinką. 

N.J. nuseka paskui Raifą, įsiropščia į sraigtasparnį. Viduje 
šilta ir šviesu. Ji įsitaiso minkštame krėsle. Jausmas toks, tary- 
tum susmegtum į fotelį po šaltos vasario dienos, kurią praleidai 
kratydamasi žvyru nusėtuose greitkeliuose. 

- Liepiau perdaryti interjerą, - paaiškina Raifas. - Tai senas 
sovietų karinis sraigtasparnis, kurio projektuotojai nenumatė jo- 
kių patogumų. Tokią kainą esi priverstas mokėti už šarvuotą kor- 
pusą. 

Ji išvysta dar du vyrus. Liesą penkiasdešimtmetį rauplėtu 
veidu, pabalnojusį nosį bifokaliniais stiklais, ant kelių pasidėjusį 
nešiojamą kompiuterį, ir pečiuitą ginkluotą afroamerikietį. 

- N.J. - sako L. Bobas Raifas, mandagumo įsikūnijimas. - 
Susipažink su Frenku Frostu, techninės priežiūros direktoriumi, ir 
Toniu Maikelsu, mano apsaugos vadovu. 

- Mem... - nutęsia Tonis. 

- Labutis, - burbteli Frenkas. 

- Išgraužkite, - atšauna N.J. 

- Atsargiau, neužlipk, - perspėja Frenkas. 

Susirangiusi tuščiame krėsle, arčiausiai durų, N.J. vos neuž- 
mina paketo, gulinčio ant grindų. Maždaug telefonų knygos ap- 

imties, tačiau asimetriško, labai sunkaus, įmuturiuoto į burbulinį 
apvalkalą bei perregimą plastiką. Paketo viduje ji aiškiai mato 
rusvą objektą. Šis išvagotas kažkokiais kringeliais. Kietas kaip 
akmuo. 

- Kas tai? - teiraujasi N.J. - Mamos kepta duona? 

- Senovinis artefaktas, - niršdamas atsako Frenkas. Raifas 
kikena, patenkintas, jog mergina pradėjo tyčiotis iš kitų. 

Per pakilimo aikštelę driuokia dar vienas žmogus, susirietęs, 
akivaizdžiai bijodamas sraigto menčių. Atvykėlis daugmaž še- 
šiasdešimties metų, su žilų plaukų kupeta, kurios vėjo srautas nė 
trupučio nesutaršė. 

- Labas visiems, - linksmai pasisveikina jis. - Manau, daugu- 
ma jūsų manęs nepažįsta. Atskridau čia ryte, dabar grįžtu atgal 
į žemyną. 

- Kas jūs toks? - klausia Tonis. 

- Gregas Ričis, - apniukęs atsako vyriškis. Kai niekas nesu- 
reaguoja, primena: - Jungtinių Valstijų prezidentas. 

- O, atleiskite. Malonu jus matyti, pone prezidente. - Tonis 
ištiesia ranką. - Tonis Maikelsas. 

- Frenkas Frostas, - abejingai prisistato Frenkas, taip pat 
spūstelėdamas prezidento delną. 

- Į mane neverta kreipti dėmesio, - sako N.J., kai Ričis į ją 
pasižiūri. - Aš esu įkaitė. 

- Pakelk šitą mažulį, - liepia Raifas pilotui. - Keliaujame į 
Los Andželą. Atlikime savo misiją. 

Pakankamai ilgai išbuvusi ant Plausto, N.J. žino, jog kam- 
puotas piloto veidas išduoda rusišką kilmę. Jis pasvyra virš val- 
dymo prietaisų. Garsiau užkriokia varikliai, orą vis smarkiau čai- 
žo sraigto mentės. N.J. ne išgirsta, o pajunta kelis nedidelius 
sprogimus. Kiti irgi juos jaučia, bet sureaguoja tik Tonis; pritūpęs 
ant grindų jis išsitraukia iš užančio ginklą, praveria dureles iš sa- 
vo pusės. Variklių riaumojimas prislopsta, sraigtas vėl sukasi 
tuščia eiga. 

N.J. pastebi už lango Hairą. Išsikruvinęs, aprūkęs dūmais 
partneris gniaužia rankoje pistoletą. Jis ką tik paleido į orą porą 
šūvių, kad atkreiptų į save dėmesį. Dabar traukiasi atgal ir sle- 
piasi už malūnsparnio, stovinčio pakilimo aikštelės pakraštyje. 

- Tu lavonas, - staugia Raifas. - Visam laikui užstrigai ant 
Plausto, avigalvi. Man paklūsta milijonas čionykščių mirmidonų. 
Nejau ruošiesi visus juos išskersti? 

- Kardams nereikia šaudmenų, - rikteli Hairas. 

- Ko gi tu nori? 

- Molinės lentelės. Jeigu ją atiduosi, galėsi pakilti ir įsakyti 
savo milijonui radiogalvių mane užmušti. Jei neatiduosi, ištuštin- 
siu apkabą į priekinį tavo sraigtasparnio stiklą. 

- Jis neperšaunamas! Cha! - atkerta Raifas. 

- Maištininkai iš Afganistano su tavimi nesutiktų. 

- Jis teisus, - pritaria pilotas. 

- Sukruštas sovietiškas mėšlas! Visa apačia šarvuota, o lan- 
gas pagamintas iš paprasto stiklo? 

- Duokš lentelę, - šaukia Hairas, - arba aš pats ją pasiimsiu. 

- Nė nesvajok, - atsiliepia Raifas. - Pažiūrėk, kokia fėja 
man palaiko draugiją. 

Degdama iš gėdos N.J. bando susigūžti, nunerti galvą, kad 
Hairas jos nepastebėtų. Tačiau jųdviejų žvilgsniai akimirkai su- 
siduria, ir partnerio veide ji įskaito pralaimėjimą. 

Mergina neria link durų. Iškiša galvą į sraigto menčių kelia- 
mą uraganą. Tonis čiumpa už kombinezono apykaklės ir įtempia 
ją atgal. Parverčia ant pilvo, keliu prispaudžia juosmenį. Variklių 
gausmas vėl sustiprėja, ir pro atviras duris N.J. mato tolstantį 
lėktuvnešio denį. 

Tiek išgyventa, o ji viską sumovė. Dabar liks skolinga Hai- 
rui. 

Kita vertus, gal ir ne. 

Delno pagrindą įrėmusi į molinės lentelės kraštą, N.J. iš vi- 
sų jėgų jį stumia. Paketas nuslysta per grindis, pasvyruoja tarp- 
duryje ir išlekia iš sraigtasparnio. 

Dar vienas pristatytas siuntinys, dar vienas patenkintas 
klientas. 

Minutę kitą sraigtasparnis kybo ore, už dvidešimties pėdų 
nuo denio. Vyrai dėbso į lentelę, kuri išvirto iš savo apvalkalo 

pačiame taikinio viduryje. Paketo kampuose plastikas sudrisko, 
ir didžiuliai lentelės fragmentai pažiro į šalis. 

Iš saugios savo priedangos Hairas irgi spokso į duženas. 
Taip spiginasi į jas, kad visiškai nepastebi, kas vyksta aplinkui. 
Staiga į jo nugarą įsirėžia porelė radiogalvių, ir Hairas tvojasi 
veidu į sraigtasparnio šoną. Po akimirkos nuslysta pilvu ant de- 
nio. Ranka su ginklu tebėra laisva, tačiau neilgam, nes ant jos 
nusileidžia dar du radiogalviai. Kiti du prislegia kojas. Jis negali 
nė pakrutėti. Nieko nemato, išskyrus molinę lentelę, sudužusią 
už dvidešimties pėdų. Raifo malūnsparnio keliamas triukšmas 
prityksta iki labai pamažu blėstančio parpimo. 

Paausį kažkas pakutena, ir jis neabejoja tuojau pajusiąs skal- 
pelio bei grąžto prisilietimą. 

Šitie radiogalviai aiškiai yra valdomi nuotoliniu būdu. Rodos, 
Ng manė, jog ant Plausto egzistuoja organizuota apsaugos siste- 
ma. Galbūt kontroliniame “Enterprais" bokštelyje tūno viską val- 
dantis hakeris, en, kuris judina tuos tipus lyg žaislinius kareivė- 
lius. 

Kad ir kaip ten būtų, spontaniškumu jie nepasižymi. Tiesiog 
sėdi ant Hairo kelias minutes negalėdami apsispręsti, ką daryti 
toliau. Pagaliau daugybė rankų čiumpa už riešų, kulkšnių, alkū- 
nių ir kelių. Tempia jį per pakilimo aikštelę tarytum karstą per lai- 
dotuves - veidu į viršų. Hairas įsmeigia akis į kontrolinį bokštelį 
ir išvysta kelias fizionomijas, nukreiptas jo pusėn. Vienos iš jų 
savininkas - en - kalba į mikrofoną. 

Galų gale visa procesija užlipa ant didžiulės lifto platformos, 
kuriai leidžiantis į laivo gilumą, valdymo bokštelis pradingsta iš 
akiračio. Liftas sustingsta kažkuriame iš apatinių denių, greičiau- 
siai angaruose, kur kitados stovėjo lėktuvai. 

Hairas išgirsta moterišką balsą, švelniai, bet aiškiai tariantį 
žodžius: | 

- Me lu lu mu al nų um me en ki me en me lu lu mu meal 
nu um me al nu ume me me mu lu e al nu um me dug ga mu me 
mu lu eal nu um me... 

Platformą nuo denio skiria trys pėdos. Jis įveikia atstumą 
krisdamas. Trenkiasi nugara ir pakaušiu į tvirtą pagrindą. Galū- 

nės bejėgiškai atšoka nuo metalo. Aplinkui tarsi nuo kabyklos 
šlepsintys rankšluosčiai suvirsta radiogalviai. 

Jis negali pajudėti. Beveik nekontroliuoja savo akių. Kai 
priešais pasirodo veidas, Hairas nepajėgia prisiminti, kam jis pri- 
klauso. Užtat atpažįsta povyzą ir galvos krestelėjimą, kuriuo mo- 
teris atmeta ant kaktos užkritusius plaukus. Tai Chuanita. Su an- 
tena, styrančia iš paausio. 

Priklupusi šalia Hairo moteris apglėbia delnais jo ausį ir su- 
šnibžda. Karštas kvapas pakutena ausį, tačiau visos pastangos 
atsitraukti nueina perniek. Ji kužda dar vieną ilgą skiemenų vir- 
tinę. Po minutės išsitiesia ir stumteli jį į šoną. Hairas žaibiškai 
atšlyja. 

- Kelkis, slunkiau, - paragina Chuanita. 

Jis atsistoja. Jaučiasi puikiai. Tuo tarpu radiogalviai tyso ant 
denio it suparalyžiuoti. 

- Sukūriau paprastutį nam-šub, - paaiškina ji. - Tie žmonės 
greitai atsigaus. 

- Labas, - prataria Hairas. 

- Labas. Džiaugiuosi tave matydama. Tuojau tave apkabin- 
siu - saugokis antenos. 

Ji puola į Hairo glėbį. Jis taip pat apsiveja Chuanitos pečius. 
Antenos galas baksteli į šnervę. Nieko baisaus. 

- Kai tik išplėšime iš galvos tą daikčiuką, plaukai veikiai 
ataugs. - Tai sukuždėjusi moteris nuo jo atsitraukia. - Man taip 
norėjosi tave apkabinti. Ko gero labiau negu tau mane. Būdama 
čia jaučiausi tokia vieniša. Vieniša ir išsigandusi. 

Tipiškai paradoksalus Chuanitos elgesys - išskysti tokiu mo- 
mentu. 

- Nepyk, - sako Hairas, - bet man susidarė įspūdis, jog tu pri- 
sišliejai prie blogiečių. 

- Kalbi apie anteną? 

- Aha. Argi tu dirbi ne jiems? 

- Jei taip, tuomet jų neturėtų tenkinti mano darbo kokybė. - 
Nusijuokusi Chuanita pamoja į ratą sudribusių radiogalvių. - Ne. 
Manęs neveikia per atstumą perduodami įsakymai. Kurį laiką 
lyg ir buvau priversta paklusti, bet vėliau... žinai, yra būdų, kaip 
tam pasipriešinti. 

- Kuo tu išsiskiri iš kitų? 

- Pastaruosius keletą metų daug laiko praleidau su jėzuitais, 
- paaiškina ji. - Klausyk, mūsų smegenyse lygiai taip pat, kaip ir 
visame kūne, egzistuoja imuninė sistema. Kuo dažniau ją naudo- 
jiesi, kuo didesniam kiekiui virusų esi atviresnis, tuo stipresnis 
tampa tavo imunitetas. O maniškis - velniškai galingas. Nepa- 
miršk, kurį laiką aš buvau ateistė. Man teko praeiti erškėčiuotą 
kelią, kad sugrįžčiau atgal į religijos glėbį. 

- Kodėl jie tavęs nesudorojo, kaip Da5do? 

- Nes atvykau čia savo noru. 

- Lyg Inana. 

- Taip. 

- Kurių galų reikėjo savanoriškai čia veržtis? 

- Hairai, nejau nesupranti? Juk tai naujausios ir tuo pačiu se- 
niausios religijos smegenų centras. Atsidūrusi ant Plausto aš tar- 

„si seku Jėzaus arba Mahometo pėdsakais: stebiu, kaip užgimsta 
naujas tikėjimas. 

- Siaubas. Raifas - tikras Antikristas. 

- Pritariu. Bet man vis vien įdomų. Juolab kad Raifas turi šį 
tą vertingo: Eridu. 

- Enkio miestą? 

- Būtent. Jo rankose - kiekviena Enkio išrašinėta molinė 
lentelė. Kur dar galėtų veržtis žmogus, besidomintis religija ir 
hakerio veikla? Jei lentelės būtų Arabijoje, aš įsigaubčiau į čadrą 
ir sudeginčiau savo vairuotojo teises vien tam, kad ten nukak- 
čiau. Kadangi lentelės saugomos ant Plausto, tiesiog leidau į sa- 
vo kaukolę įkalti anteną. 

- Vadinasi, tavo pagrindinis tikslas - užvaldyti Enkio raštus? 

- Taip, gauti me, kaip Inana. 

- Tu juos ištyrei? 

- Be abejo. 

- Ir... 

Ji mosteli į sugriuvusius radiogalvius. 

- Matai, ką sugebu? Aš tapau ba 'a! šem. Galiu “įsilaužti" į 
jų smegenų kamieną. 

- Aišku. Labai džiaugiuosi dėl tavęs, Chuanita. Bet šiuo me- 
tu reikėtų išspręsti nedidelę problemėlę. Mūsų mirties trokšta 
milijonai vietinių. Ar pajėgsi juos visus suparalyžiuoti? 

- Taip, - linkteli moteris, - bet tada jie žus. 

- Tu žinai, ką mes privalome padaryti, ar ne, Chuanita? 

- Paleisti į darbą Enkio nam-šub. Pakartoti Babelio infoka- 
lipsę. 

- Ko gi mes laukiame? 

- Neužmirškime svarbiausio, - primena Chuanita. - Dispe- 
čerių bokšto. 

- Gerai, pasirenk griebti lenteles, o aš susidorosiu su bokšte- 
lių. 

- Kaip ruošiesi tai padaryti? Išpjausi žmones kardais? 

- Aha. Kam kitam jie galėtų būti reikalingi? 

- Susikeiskime vietomis, - siūlo Chuanita ir atsistojusi nudro- 
žia per angaro denį. 


Enkio nam-šub įkūnija lentelė, paslėpta moliniame voke, ku- 
ris nusėtas dantiraščiu, tapačiu lipdukui su perspėjančiais užra- 
šais. Artefaktas sutrupėjo į tuziną gabalų. Vieni tebeglūdi plas- 
tike, kiti nusirideno ant pakilimo aikštelės. Hairas visus juos su- 
renka. 

Nukrapštęs plastiką nuo kiekvienos šukės jis pastebi Chua- 
nitą, mojuojančią pro valdymo bokšto langą. 

Molines dalis, iš išvaizdos priklausančias vokui, Hiras sustu- 
mia į atskirą krūvą. Lentelės liekanas išrikiuoja priešais save. 
Nenutuokdamas, kaip jas sujungti į rišlią visumą, jis anaiptol ne- 
dega noru kvaršinti dėl to galvos, todėl užsidėjęs akinius pasiša- 
lina į Metavisatą, kur materializuojasi savo kabinete, kompiuteriu 
nufotografuoja fragmentus ir išsikviečia Bibliotekininką. 

- Taip, sere? 

- Šioje hiperkortelėje įrašytas sudužusios molinės lentelės 
vaizdas. Ar žinai kokią programą, galinčią ją suklijuoti? 

- Vieną sekundę, sere. - Bibliotekininko delne atsiranda kor- 
telė, kurią jis įteikia Hairui. Atskiri lentelės fragmentai jau prilipę 
vieni prie kitų kaip dėlionės dalys. - Štai kaip ji atrodo, sere. 

- Moki skaityti šumeriškai? 

- Taip, sere. 

- Galėsi perskaityti balsu lentelės užrašus? 

- Taip, sere. 

- Tuomet pasiruošk. Luktelk minutėlę. 

Hairas nupėdina link valdymo bokštelio pagrindo. Pro atida- 
rytas duris žengia ant laiptų, kuriais užkopia į dispečerinę, keistą 
geležies amžiaus ir pažangių technologijų samplaiką. Ten lūku- 
riuoja Chuanita, apsupta ramiai snaudžiančių radiogalvių. Ji pa- 
barbena pirštu per mikrofoną, kyšantį iš prietaisų skydo, siūbuo- 
jantį ant lankstaus strypelio - į tą patį mikrofoną kalbėjo en. 

- Transliacija Plaustui, tiesioginis eteris, - paskelbia Chuani- 
ta. - Pirmyn. 

Savo kompiuteryje įjungęs garsiakalbių režimą, Hairas atsi- 
stoja šalia mikrofono. 

- Bibliotekininke, skaityk, - paliepia jis, ir iš kolonėlės plūsteli 
skiemenų srautas. 

Vienu metu Hairas dirsteli į Chuanitą. Toji stypso kampe, 
susikišusi piršus į ausis. 

Laiptų apačioje prasižioja radiogalvis. Lėktuvnešio gilumoje 
taip pat pasigirsta murmesys. Beprasmis vapaliojimas. 

Palei išorinę bokšto šieną driekiasi tiltelis. Išėjęs laukan Hai- 
ras klausosi Plausto. Iš visur atsklinda duslūs gausmas, kurį su- 
kelia ne bangos ar vėjas, o milijonai žmonių balsų. Kalbų krati- 
nys. 

Prie jo prisijungia Chuanita. Atsisukęs Hairas pastebi raudo- 
nus lašus, varvančius iš jos paausio. 

- Tu kraujuoji. 

- Žinau. Nedidelė primityvi operacija, - atsiliepia ji įsitempu- 
siu balsu. - Nešiojausi skalpelį kaip tik tokiam atvejui. 

- Ką tu padarei? 

- Įbėdžiau ašmenis po antenos pagrindu ir nupjoviau laidą, 
kuris jungiasi su mano smegenimis. 

- Kada spėjai? 

- Kol tu buvai pakilimo aikštelėje. 

- Kodėl? 

- O kaip tu manai!? - atšauna Chuanita. - Nenorėjau, kad mane 
paveiktų Enkio nam-šub. Hairai, dabar aš esu neurolingvistinė 
hakerė. Įveikiau pragarą siekdama įgyti šias žinias. Jos tapo 
mano dalimi. Nė už ką nesutikčiau, kad man atliktų lobotomiją. 

- Kai paspruksime iš Plausto, ar vėl būsime kartu? 
- Suprantama, - linkteli ji. - Siūlau nešdintis iš čia. 

- Aš tik atlikau savo darbą, žmogau, - pareiškia ji. - Tas bi- 
čas Enkis bandė perduoti žinią Hairui, todėl man teko jam padėti. 

- Užsičiaupk, - burbteli Raifas. Nepiktai. Regis, jis tenori, 
kad N.J. patylėtų. Koks skirtumas, ką ji iškrėtė - juk dabar ant 
Hairo užvirto visa gauja radiogalvių. 

N.J. žiūri pro langą. Sraigtasparnis burzgia virš Ramiojo 
vandenyno. Skrenda taip žemai, kad beveik čiuožia per vilnis. 
Nežinia, kokiu greičiu jie lekia, bet rodos, kad velniškai sparčiai. 
Ji visada galvojo, jog vandenynas turėtų būti žydras, tačiau pa- 
aiškėja, kad akimis neaprėpiami plotai nusidažę pačiu atgrasiau- 
siu pilkšvu atspalviu. 

Po kelių minučių juos pasiveja RNTTI sraigtasparnis, pilnas 
medikų. 

Pro salono langą mergina išvysta Varną. Iš pradžių pamano, 
jog aleutas be sąmonės, nes jis kiurkso krėsle susikūprinęs, visiš- 
kai nejuda. 

Varnui nelauktai pakėlus galvą, N.J. mato, kad jis prisijun- 
gęs prie Metavisatos. Kilstelėjęs akinius ant kaktos ilgaplaukis 
pažvairuoja pro langą, pastebi į jį spoksančią merginą. Kai jųd- 
viejų žvilgsniai susiduria, N.J. širdis įninka spurdėti krūtinėje lyg 
triušelis hermetiškame pakete. Varnas išsišiepia ir pamojuoja 
ranka. 

Atsilošusi į sėdynės atkaltę ji nuleidžia virš lango užuolaidė- 
lę. 

Hairo sodas nutolęs nuo juodojo L. Bobo Raifo kubo, dunk- 
sančio prie 127-ojo porto, lygiai per pusę Metavisatos, 32 768 ki- 
lometrų. Sunkiausia išsigauti iš Centro. Vairuodamas motociklą 
jis gali nerti kiaurai avatarus, kaip visada, tačiau Gatvėje kelią 
pastoja transporto priemonės, animuotos reklamos, komerciniai 

ekranai, viešosios aikštės ir kitokios, iš pažiūros materialios simu- 
liacijos. 

Jau neminint papildomų, dėmesį blaškančių smulkmenų. Į 
dešinę nuo “Juodosios saulės", maždaug už kilometro, hiperdan- 
goraižių apsuptyje žioji skylė. Kitaip tariant, atvira, mylios sker- 
smens aikštė, kur vyksta avatarų koncertai, konventai, festiva- 
liai. Didžiumą jos dalies užima daugmaž milijoną avatarų talpi- 
nantis amfiteatras, kurio apačioje įrengta milžiniška apvali sce- 
na. 

Paprastai, ant jos groja garsios roko grupės. Bet šį vakarą 
sceną okupuos įspūdingiausios kompiuterinės haliucinacijos, ko- 
kias tik sugeba išgalvoti žmogaus protas. Ant trimačio virš jos 
kybančio kupolo puikuojasi afiša, skelbianti, esą labdaringas gra- 
fikos koncertas bus skirtas DaSdui Mejeriui, kuris iki šiol guli li- 
goninėje, pakirstas nežinomos ligos. Hakeriai jau užpildė pusę 
amfiteatro. ; 

Išsibrovęs iš Centro Hairas pasuka iki galo droselį, išspau- 
džia maksimalų galingumą ir likusius trisdešimt du tūkstančius 
su viršum kilometrų įveikia apytiksliai per dešimt minučių. Virš 
galvos ūžia ekspresai, tepasiekiantys metaforinį dešimties tūks- 
tančių mylių per valandą greitį. Hairas aplenkia traukinius, tary- 
tum šie stovėtų vietoje. Tai įmanoma tik tada, jei važiuoji tiesia 
linija. Viena iš jo sukurtų paprogramių priverčia motociklą lėkti 
lygiagrečiai vienabėgiui, todėl Hairui nebūtina net vairuoti. 

Tuo tarpu Chuanita stovi šalia jo Realybėje. Užsidėjusi aki- 
nius, prisijungusi prie kompiuterio, mato tą patį, ką ir Hairas. 

- Raifo sraigtasparnyje, kaip ir komerciniuose laineriuose, 
veikia mobilus ryšys. Jis gali nusigauti į Metavisatą netgi skris- 
damas. Esant ore, kitokio būdo ten pakliūti paprasčiausiai nėra. 
Galbūt mums pavyktų kaip nors įsilaužti į jo programą, užblokuoti 
ryšį... 

- Žemo lygio ryšių programos pripumpuotos apsaugos prie- 
monių. Mums prireiktų dešimtmečio, norint jas išgliaudyti, - pa- 
prieštarauja Hairas sustabdydamas motociklą. - Kad mane kur 
skradžiai. Jis lygiai toks pats, kaip pasakojo N.J. 

Prie 127-ojo porto iškilęs juodasis Raifo kubas išties atrodo 
taip, kaip nupasakojo N.J. 

Hairas nudrožia kubo kryptimi. Juodas fonas neatspindi 
šviesos, todėl sunku pasakyti, koks atstumas skiria jį nuo Gatvės 
- dešimt pėdų ar dešimt mylių. Tačiau pakankamai priartėjus prie 
objekto, pradeda materializuotis apsaugos demonai. Pustuzinis 
kresnų, stambių avatarų mėlynais kombinezonais, primenančių 
kariškius, tik be jokių laipsnių. Pastarųjų nė nereikia, nes visus 
demonus valdo ta pati programa. Jie išdygsta priešais, maždaug 
už tuzino pėdų, užstodami praėjimą link kubo. 

Panosėje murmtelėjęs komandą Hairas išnyksta, tiksliau, 
persikūnija į nematomą avatarą. Būtų įdomu pažiūrėti, kaip tie 
apsauginiai reaguos, bet jam vis dėlto nederėtų lūkuriuoti ir leisti 
demonams prisitaikyti prie naujų aplinkybių. 

Jie ir neprisitaiko, bent jau ne itin gerai. Hairas prasmunka 
tarp dviejų apsauginių ir nubėga sienos pusėn. Atsitrenkęs į ją 
sustingsta. Demonai apsisuka ir lekia pavymui. Jie sugeba nu- 
statyti pažeidėjo koordinates - šias praneša kompiuteris, - bet 
nieko negali jam padaryti. Panašiai, kaip “Juodosios saulės" de- 
monai, kuriuos Hairas padėjo sukurti, kubo sargybiniai stumdo 
žmones pasinaudodami pagrindiniais avatarų fizikos dėsniais. 
Hairas nematomas, todėl jo neįmanoma net paliesti. Visgi, jei 
demonus parašė sumanus programuotojas, jie atras subtilesnių 
būdų, kaip apkartinti jam gyvenimą, tad neverta gaišti laiko. Per- 
vėręs katana kubo sieną Hairas spraudžiasi vidun įkandin ašme- 
nų. 

Tai tikras įsilaužimas, be to, paremtas senu triuku - savotiška 
anga, kurią jis aptiko, prieš daugelį metų mėgindamas suderinti 
kautynių kardais taisykles su egzistuojančia Metavisatos progra- 
ma. Ašmenys, tiesą sakant, negali prakiurdinti sienos, nes tuomet 
visiems laikams būtų pakeista kažkieno pastato forma, tačiau jos 
pajėgia prasiskverbti pro objektus. Skirtingai nuo avatarų. Meta- 
visatoje sienos renčiamos tam, kad pro jas nėįstengtų prasibrauti 
avatarai. Kaip ir visa kita Metavisatoje, šioji taisyklė tėra proto- 
kolas - susitarimas, kurio sutinka laikytis kompiuterinės siste- 
mos. Teoriškai, jo nevalia pažeisti. Bet praktiškai, viskas pri- 
klauso nuo įvairių kompiuterių galimybių tiksliai, dideliu greičiu ir 
tinkamais momentais keistis informacija. Jeigu esate prisijungęs 
prie sistemos per palydovinį ryšį, kaip Hairas ant Plausto, signa- 

kas, nupieštas mėlynai, sudėliotas iš didelių žydrų kubų - maž- 
daug dešimties, - kuriuos jungia masyvūs melsvi vamzdžiai. Pas- 
tarieji permatomi, ir Hairas juose įžvelgia įvairiaspalvius pluošti- 
nius kabelius. Tiesa, išvysta juos ne iš karto, nes žydruosius ku- 
bus užstoja raudonieji rutuliukai bei kiti mazgai, lyg kudzu vijok- 
lius užgožę medžiai. Atrodo, priešais - senovinis, jau anksčiau 
egzistavęs tinklas su nuosavais vidiniais kanalais, primityviais 
tarsi elementarus telefonas. Savo pažangių technologijų siste- 
momis Raifas mirtinai prie jo prisiklijavo. 

Hairas patraukia pirmyn, kol priartėja prie vieno žydrojo ku- 
bo, aplipdyto linijų raizginiu. Ant kiekvienos iš šešių jo sienelių 
boluoja po didžiulę žvaigždę. 

- Jungtinių Valstijų vyriausybė, - prataria Chuanita. 

- Kur hakeriai vyksta numirti, - priduria Hairas. Stambiausia 
visame pasaulyje, tačiau menkiausiais rezultatais galinti pasigirti 
programinės įrangos gamintoja. 

Hairas kartu su N.J. lankėsi įvairiose Los Andželo pakam- 
pėse, kur prastose užkandinėse teko kimšti į skrandžius, kas pa- 
puldavo po ranka - spurgas, buritus, picą, sušį, - ir klausytis, kaip 
N.J. pliurpia apie savo motiną bei siaubingą jos darbą federalų 
organizacijoje. Subordinaciją. Patikrinimus melo detektoriumi. 
Tą faktą, kad, nepaisant uolumo ir darbštumo, motina neturi jo- 
kio supratimo, ko siekia vyriausybė. 

Pastarosios tikslų nepajėgė suvokti ir Hairas. Antra vertus, 
taip funkcionuoja visos vyriausybės. Jos išrastos tam, kad užsi- 
imtų veikla, kuri nedomina privačių įmonių. Kalbant apie federa- 
lus, niekuomet negali būti tikras, kokius darbus jie atlieka. Hake- 
rius apima siaubas, vien pagalvojus apie vyriausybei priklausan- 
čias kodavimo kontoras, todėl jie stengiasi užmiršti, jog tokia vel- 
niava išvis egzistuoja. 

Tačiau Jungtinių Valstijų vyriausybė turi tūkstančius progra- 
muotojų, kuriuos iškrypėliškas lojalumo jausmas verčia dirbti 
dvylika valandų per dieną. Programinę įrangą tobulinančios 
technologijos, nors neišvaizdžios ir negrabios, pakankamai sudė- 
tingos bei rafinuotos. Matyt, federalai kažką rezga. 

- Chuanita? 

- Taip? 

- Neklausk, kodėl taip galvoju, bet man atrodo, jog vyriausy- 
bė kuria programinę įrangą L. Bobui Raifui. 

- Logiška, - atsiliepia Chuanita. - Savo programuotojams 
Raifas jaučia keistą meilę/neapykantą - negali be jų gyventi ir 
tuo pačiu jais nepasikliauna. Manau, vienintelei vyriausybei jis 
galėjo leisti parašyti ką nors svarbaus. Tik įdomu ką. 

- Luktelėk, - įsiterpia Hairas. - Luktelėk. 

Dabar iki didžiojo ant grindų riogsančio mėlynojo kubo jau 
visai čia pat. Link jo tįsta vamzdžiai iš kitų žydrųjų kubų. Netoli 
kvadratinės sienos stovi spalvotas motociklas. Tiksliau, juodai 
baltas, prasklaidomas tik švelniais pustoniais: gruoblėtais pikse- 
liais bei ribota spalvų gama. Prie motociklo prijungtas lopšys, ša- 
lia kurio stypso Varnas. 

Jis kažką laiko rankose. Dar vieną paprastą geometrinę kon- 
strukciją - glotnią, melsvą, dviejų pėdų ilgio elipsę. Sprendžiant iš 
judesių, Varnas ką tik ištraukė ją iš mėlynojo kubo. Nūnai neša 
objektą prie motociklo ir pritvirtina jį lopšyje. 

- Dičkis susiruošė pasismaginti, - murma Hairas. 

- Būtent to mes bijojome, - tarsteli Chuanita. - Varno keršto. 

- Jis trauks į amfiteatrą, kur susirinko hakeriai. Raifas keti- 
na apkrėsti juos visus iš karto. Išdegins jų smegenis. 

Varnas jau įsitaisęs ant motociklo. Jei Hairas pasileis teki- 
nas, gal sugebės pasivyti ilgaplaukį anksčiau nei tas pasieks Gat- 
vę. 

O gal ir ne. Tuomet Varnas keliaus į Centrą dešimties tūks- 
tančių mylių per valandą greičiu, kol Hairas bėgs link savo 
transporto priemonės. Nekyla nė menkiausių abejonių, jog, pa- 
metęs persekiojamą auką iš akių, daugiau niekada jos neišvys. 

Užvedęs motociklą Varnas atsargiai sukinėjasi vamzdžių la- 
birinte ir pamažu rieda išėjimo pusėn. Hairas paraito savo nema- 
tomus kulnus, kiek leidžia jėgos skuosdamas link sienos. Prasi- 
skverbęs pro ją, po poros sekundžių išlekia į Gatvę. Mažutis ne- 
matomas avataras neįstengtų suvaldyti virtualios transporto 

priemonės, tad Hairas susigrąžina įprastą pavidalą, šoka ant mo- 
tociklo ir apsisuka. Dirstelėjęs per petį mato, jog Varnas artėja 
prie Gatvės. Į lopšį įsprausta loginė bomba spindi blyškiai mėly- 
nu atspalviu it sunkusis vanduo branduoliniame reaktoriuje. Kol 
kas ilgaplaukis jo nepastebėjo. 

Dabar pati tinkamiausia proga užbaigti žaidimą. Išsitraukęs 
kataną Hairas važiuoja Varno kryptimi maždaug šešiasdešim- 
ties mylių per valandą greičiu. Skubėti neverta. Norint užmušti 
avatarą, reikia nukirsti galvą. Pervažiavęs jį motociklu, nieko do- 
ro nepeši. 

Mojuodamas rankomis link Varno bėga apsaugos demonas. 
Pakėlęs akis priešininko avataras išvysta Hairą ir šauna iš vie- 
tos. Kardo ašmenys perskrodžia orą. 

Viskas baigta. Varnas jau greičiausiai išgaravo. Tačiau ap- 
gręžęs motociklą Hairas pamato jį Gatvės viduryje, įsirėžusį į at- 
raminį vienabėgio stulpą - lenktynininkams iki gyvo kaulo įgrisu- 
sią kliūtį. 

- Šūdas! - vienu metu išsprūsta abiem iš lūpų. 

Pasukęs droselį Varnas rūksta link Centro. Hairas taip pat 
švilpia Gatve. Per kelias sekundes motociklai išvysto penkiasde- 
šimties tūkstančių mylių per valandą greitį. Pusmyle atsilikda- 
mas nuo Varno, Hairas aiškiai jį įžiūri. Žibintų šviesos susilieja į 
lygiagrečius dryžius, kurių viduryje spindi priešininkas: pigių 
spalvų ir stambių pikselių audra. 

- Jei nepavyks nurėžti jam galvos, - prabyla Hairas, - jiems 
galas. 

- Aišku, - atsiliepia Chunaita. - Jei užmuš: Varną, jis bus iš- 
spirtas iš sistemos. Atgal sugrįžti galės tik tuomet, kai jo avataru 
atsikratys kapinių demonai. 

- Kuriuos aš valdau. Man tereikia nudėti šunsnukį vieną vie- 
nintelį kartą. 

- Kai sraigtasparniai nusileis, Raifas galės prisijungti prie tin- 
klo kitomis ryšio priemonėmis ir pasirūpinti, kad Metavisatoje 
Varną kas nors pakeistų, - perspėja Chuanita. 

- Klysti. Sausumoje Raifo lauks dėdė Enzas ir ponas Li. 
Jiems teks atlikti savo užduotį per artimiausią valandą. Dabar 
arba niekada. 

N.J. netikėtai prabunda. Pati nepastebėjo, kaip užmigo. Ma- 
tyt, besiklausant, kaip monotoniškai plekšena sraigto mentės, 
akys savaime užsimerkė. Tiesa ta, kad ji velniškai pavargusi. 

- Kas, velniai rautų, atsitiko su mano ryšių tinklu? - spiegia 
L. Bobas Raifas. 

- Niekas neatsiliepia, - prataria rusas pilotas. - Nei Plaustas, 
nei Los Andželas, nei Hjūstonas. 

- Tuomet sujunk mane telefonu su Los Andželo oro uostu, - 
liepia Raifas. - Man reikalingas reaktyvinis lėktuvas į Hjūstoną. 
Nusigausime į savo valdas ir ten išsiaiškinsime, kas vyksta. 

Pilotas krapštosi prie valdymo skydo. 

- Problemos, - galų gale paskelbia. 

- Ką? 

Rusas bejėgiškai papurto galvą. 

- Kažkas blokuoja palydovinį ryšį. 

- Gal man pavyktų kuo nors padėti? - teiraujasi prezidentas. 
Raifas nudelbia jį paniekinančiu žvilgsniu: kur gi ne, avigalvi. 

- Ar kas turite suknistą ketvertuką? - užstaugia Raifas. Mi- 
nutei kitai Frenkas su Toniu sustingsta iš nuostabos. - Mums rei- 
kės nusileisti ir paskambinti iš pirmos pasitaikiusius telefono ka- 
binos. - Jis prajunka. - Galite tuo patikėti? Aš priverstas naudo- 
tis telefonu-automatu! 

Po sekundės N.J. žvilgteli pro langą ir tiesiog apstulbsta iš- 
vydusi tikrą Žemę bei dviejų juostų kelią, vingiuojantį palei smė- 
lėtą krantą. Tai Kalifornija. 

Sumažinęs greitį sraigtasparnis leidžiasi šiek tiek Žemiau, 
skrenda virš greitkelio. Didžiumos šio dalies nebjauroja plastikas 
ir neoninės šviesos, tačiau netrukus, vienoje atkarpoje, mažumė- 
lę nutolusioje nuo paplūdimio, pasirodo franšizių getas, nusidrie- 
kęs abipus plento. 

Sraigtasparnis nutupia “Pirk ir skrisk" mašinų stovėjimo 
aikštelėje. Laimei, ji beveik tuščia, todėl mentės niekam nenuka- 
poja galvų. Žaidimų salone prie kompiuterių kiurksanti porelė 
jauniklių beveik nekreipia dėmesio į pribloškiantį malūnsparnio 

vaizdą. Ir gerai. N.J. mirtų iš gėdos, jei bendraamžiai pamatytų 
ją senų bezdalių draugijoje. Straigtasparnio varikliui veikiant tuš- 
čia eiga, L. Bobas Raifas iššoka laukan ir bėga prie telefono 
kabinos, kyšančios iš pastato fasado 

N.J. pagrobę tipeliai tokie kvaili, kad pasodino ją šalia gesin- 
tuvo. Koks protingas žmogus neišnaudotų palankiai susiklosčiu- 
sių aplinkybių? Mergina išplėšia gesintuvą iš apkabos, vienu me- 
tu nutraukia saugiklį bei spaudžia rankenėlę, nukreipusi čiurkšlę 
į Tonio fizionomiją. 

Nieko neįvyksta. 

- Velnias! - surinka ji ir meta, tiksliau, stumia balioną į vy- 
riškį. Palinkęs į priekį tas bando sugriebti N.J. riešą, bet galingas 
gesintuvo smūgis truputį apmalšina įkarštį. Laiko pakanka, kad 
ji spėtų iškelti kojas laukan. 

Kai nesiseka, tai nesiseka. N.J. virstant iš sraigtasparnio, 
viena atsegta kišenė užkliūna už gesintuvo apkabos. Kai paga- 
liau pasiseka išsivaduoti, Tonis jau klūpi keturpėsčias tiesdamas 
link jos ranką. 

N.J. išvengia vyruko nagų ir sprunka į aikštelę. Už nugaros 
kėpso “Pirk ir skrisk" pastatas, iš šonų stūkso aukštos tvoros, 
skiriančios franšizę nuo Naujojo Vandenio Šventyklos ir Didžio- 
jo Pono Li Honkongo. Vienintelis kelias į laisvę - išvažiavimas į 
trasą, kurį, deja, blokuoja sraigtasparnis. Pilotas, Frenkas ir To- 
nis taip pat rabždinasi laukan, pasirengę ją sugauti. 

Iš Naujojo Vandenio Šventyklos pagalbos tikėtis neverta. 
Jėigu N.J. pradės šliaužioti ant kelių ir maldauti, tenykščiai gal- 
būt įtrauks ją į artimiausios savaitės mantras. Visai kas kita - 
Didysis Pono Li Honkongas. Mergina nudriuokia prie tvoros, 
strykteli ant jos. Teks įveikti aštuonias pėdas grandinių ir spyg- 
liuotą vielą. Telieka viltis, jog kombinezonas apsaugos kūną nuo 
nubrozdinimų. 

Pusiaukelėje iki viršūnės N.J. liemenį sugriebia riebios, bet 
stiprios rankos. Laimė nuo jos nusigręžė. L. Bobas Raifas nuke- 
lia nuo grandinių merginą, bejėgiškai mostaguojančią galūnėmis, 
atsitraukia nuo tvoros per porą žingsnių ir neša ją sraigtasparnio 
pusėn. 

N.J. nenuleidžia akių nuo Honkongo franšizės. Laisvė buvo 
taip arti! 

Kažkas sušmėžuoja mašinų aikštelėje. Nuo plento atvažiuo- 
ja kurjeris, neskubėdamas, aiškiai ketindamas atsipūsti. 

- Ei! - sužvinga ji ir spūsteli kombinezono atlape įmontuotą 
jungiklį. Medžiaga nusidažo ryškiai mėlyna bei oranžine spalva. 
- Ei! Aš esu kurjerė! Mano vardas N.J. Tie maniakai išsigimė- 
liai mane pagrobė! 

- Oho, - atsiliepia kurjeris. - Įklimpai į tikrą mėšlą. - Jis dar 
kažką paklausia, tačiau balsą nustelbia sraigtasparnio menčių 
ūžesys. 

- Jie gabena mane į Los Andželo oro uostą, - iš visų plaučių 
užstaugia N.J. Raifas nusviedžia ją į saloną, galva į priekį. 
Sraigtasparnis atsiplėšia nuo Žemės, jo pusėn sukasi spiečius an- 
tenų, styrančių ant Didžiojo Pono Li Honkongo stogo. 

Aikštelėje sustingęs kurjeris palydi sraigtasparnį žvilgsniu. 
Kokia šauni skraidyklė, kiek daug pabūklų vamzdžių kyšo iš kor- 
puso. 

Bet tie bičai elgėsi su paukštyte žiauriai. 

Kurjeris iškrapšto iš dėklo savo mobilųjį, užmezga ryšį su 
“RadiKS" dispečerine ir spūsteli raudoną mygtuką. Jis išsiunčia 
Kodą. 


Ant gelžbetoninių Los Andželo upės krantų būriuojasi du su 
puse tūkstančio kurjerių. Vagos dugne Vitalijus Černobilis ir 
“Tirpikliai" ką tik užgroja geriausią dalį iš savo naujo, į populia- 
riausių dainų sąrašą patekusio singlo “Papurtyk streikuojantį re- 
volverį". Kai kurie kurjeriai, apkvaitę nuo garso takelio, prakti- 
kuojasi čiuožinėti upės pakrantėmis. Vienintelis Vitalijus, grojan- 
tis gyvai, sugeba pripumpuoti į kraują tiek adrenalino, kad jie su- 
geba važinėti stačiais nuolydžiais aštuoniasdešimties mylių per 
valandą greičiu ir neįsirėžti į betoną. 

Staiga užsižiebia du su puse tūkstančio žvaigždžių, ir tamsi 
“Tirpiklių"" gerbėjų masė tampa oranžine sūkuriuojančia galakti- 
ka. Iš koto verčiantis vaizdas. Pradžioje visi galvoja, jog tai nau- 
jas vaizdo efektas, kurį suprojektavo Vitalijus ir jo technikas. 
Įspūdis toks, tarytum vieningai būtų sutviskusios žiebtuvėlių 
liepsnelės. Pažvelgę į savo diržus kurjeriai išvysta raudonas 

lemputes, tvyksčiojančias jų mobiliuose telefonuose. Regis, kaž- 
koks nelaimėlis riedlentininkas išsiuntė Kodą. 


Fynikso apylinkėse, Didžiojo Pono Li Honkongo franšizėje 
pabunda žiurkšunis Nr. B-782. 

Fidas nemiega, nes šį vakarą loja šunys. 

Amsėjimas girdisi nuolat, bet dažniausiai jis sklinda iš toli. 
Fidas žino, jog artimi lojimai kur kas svarbesni už tolimus, todėl 
į pastaruosius galima nekreipti dėmesio ir ramiai miegoti. 

Visgi retsykiais pro tolimą lojimą prasismelkia ypatingi gar- 
sai, kurie taip įaudrina Fidą, kad jis tiesiog negali nepakirsti. 

Šiuo metu aidi vienas iš keistųjų skalijimų. Aidi iš toli, tačiau 
primygtinai. Kažkoks labai nusiminęs mielas šunelis dalinasi sa- 
vo nepasitenkinimu su visa ruja. 

Fidas klausosi. Taip pat sunerimsta išgirdęs, jog blogi nepa- 
žįstami žmonės ką tik buvo priartėję prie mielojo šunelio kiemo. 
Jie keliavo skraidyklėje. Turėjo daug ginklų. 

Ginklai Fidui siaubingai nepatinka. Kartą nepažįstamasis jį 
peršovė. Sukėlė skausmą. Tuomet pasirodė gera mergaitė, kuri 
jam padėjo. 

Šitie žmonės nepaprastai blogi. Visi sveiko proto mieli šune- 
liai norėtų juos užpulti ir nuvyti šalin. Besiklausydamas lojimo Fi- 
das pamato, kaip nepažįstamieji atrodo, ir išgirsta, kaip jie kalba. 
Jei kuris nors iš blogiečių atklys į Fido kiemą, jis nė kiek neapsi- 
džiaugs. 

Staiga Fidas pastebi, jog negeri žmonės kažką vaikosi. 
Sprendžiant iš aukos balso ir judesių, jai skauda. 

Blogiečiai skriaudžia mielą, jį mylėjusią mergaitę! 

Fidas supyksta labiau nei tada, kai į jį šovė blogas nepažįsta- 
masis 

Pagrindinė ir vienintelė jo užduotis - neleisti negeriems žmo- 
nėms priartėti prie kiemo. 

Bet dabar svarbiausia apginti mieląją mergaitę, kuri jį myli. 
Niekas jo nesustabdys. Netgi tvora. Šioji labai aukšta. Tačiau 
Fidas pamena senus laikus, kai jis sugebėdavo iššokti viršum sa- 
vo galvos. 

Išniręs iš savo būdos Fidas pariečia ilgas kojas ir strykteli 

per tvorą, supančią kiemą, anksčiau nei prisimena, kad jis negali 
taip aukštai šokinėti. Prieštara jam nė motais - savistaba nėra 
pati stipriausia šuns savybė. 

Lojimas pasklinda į kitą tolimą vietą ir įspėja ten gyvenan- 
čius mielus šunelius, kad jie dairytųsi geros mergaitės bei labai: 
blogų nepažįstamųjų, kurie keliauja jų pusėn. Tą teritoriją Fidas 
regi savo sąmonėje. Ji atvira ir erdvi, kaip žavingas laukas, ku- 
riame šuneliai gaudo ore lakiojančias lėkštes. Tame lauke pilna 
didžiulių skraidančių daiktų. Pakraščiuose įsikūrusiuose kiemuo- 
se gyvena mieli šuneliai. 

Fidas girdi, kaip atsakydami jie skalija. Nuo tos vietos jį ski- 
ria milžiniškas atstumas. Tačiau ten galima nusigauti gatvėmis. 
Fidas susipažinęs su daugybe įvairiausių kelių. Bėga puikiai Ži- 
nodamas, kur jis yra ir kur link traukia. 

Pradžioje, franšizių geto centre, įkandin savęs B-782 tepalie- 
ka kibirkščių uodegą. Bet nusigavus iki tiesios plento atkarpos, 
jo pėdsakus atstoja sudaužyto melsvo, neperšaunamo stiklo pu- 
tos, trykštančios lygiagrečiais srautais per visas keturias juostas, 
iš savo rėmų sprogstant priekiniams ir šoniniams mašinų lan- 
gams. Šukės plūsta į orą ir išsisklaido nelyginant bangos, vilnijan- 
čios pavymui greitaeigio katerio. 

Viena iš taisyklių, kurios atsiradimą nulėmė geranoriška po- 
no Li politika, skelbia, esą žiurkšuniai užprogramuoti taip, kad 
apgyvendintose teritorijose neviršytų garso greičio. Bet skuban- 
tis Fidas nė nemano nerimauti dėl geranoriškos politikos. Uode- 
gon tą garso barjerą. Tebūnie triukšmas. 

- Varne, - sako Hairas, - prieš nužudydamas tave noriu pa- 
pasakoti vieną istoriją. 

- Aš klausausi. Prieš akis - ilgas kelias. 

Metavisatoje visos transporto priemonės turi įmontuotus 
mobilius telefonus. Hairas paprasčiausiai paskambino namo ir 
liepė Bibliotekininkui išsiaiškinti Varno numerį. Jie važiuoja vie- 
nas paskui kitą per juodą įsivaizduojamos planetos paviršių, ta- 
čiau Hairas artėja prie ilgaplaukio, metras po metro. 

- Per Antrąjį Pasaulinį karą mano tėvas tarnavo armijoje. 
Norėdamas ten pakliūti pasendino save pora metelių. Išsiųstas į 
Ramiojo vandenyno bazę, jis privalėjo dirbti pačius menkiausius 
darbus. Netrukus pakliuvo į japonų rankas. 

- Ir?.. 

- Ir iškeliavo į Japoniją. Atsidūrė belaisvių stovykloje. Kartu 
su kitais amerikiečiais, britais, netgi kinais. Ir porele neaiškios 
kilmės vyrukų, kurie atrodė kaip indėnai, šiek tiek kalbėjo angliš- 
kai, tačiau rusiškai susišnekėjo geriau. 

- Aleutai, - atsiliepia Varnas. - Amerikos piliečiai. Niekas 
nėra apie juos girdėjęs. Dauguma žmonių nežino, kad per karą 
japonai užgrobė Amerikos teritoriją - keliolika salų pačiame 
Aleutų archipelago pakraštyje. Apgyvendintų. Mano tautiečiais. 
Aleutų vadovai pateko į Japonijos karo belaisvių stovyklas. Vie- 
nas jų buvo Atu meras, civilinės valdžios atstovas. Kitas, mums 
dar svarbesnis žmogus - pagrindinis aleutų tautos žeberklininkas. 

- Meras pasiligojo ir numirė, - tęsia Hairas. - Jis neturėjo 
imuniteto. Tačiau žeberklininkas pasirodė besąs stiprus kalės 
vaikas. Sirgo porą sykių, tačiau išgyveno. Plušėjo laukuose kar- 
tu su kitais belaisviais, augino grūdines kultūras. Darbavosi vir- 
tuvėje, ruošė pamazgas kaliniams ir sargybiniams. Mažai su kuo 
bendravo, laikėsi nuošalyje. Visi vengė aleuto, nes nuo jo trenkė 
šlykščių dvoku, kuriuo persisunkė netgi barakai. 

- Iš grybų, kitų augalų, kuriuos rasdavo laukuose ir paslap- 
čia atsinešdavo į stovyklą, jis virė banginių nuodus, - įsiterpia 
Varnas. 

- Be to, kaliniai niršo ant aleuto, nes barake jis sudaužė lan- 
gą, ir visą žiemą pro kiaurymę tvoskė šaltas oras. Kad ir kaip 
ten būtų, vieną dieną po pietų sargybiniai netikėtai susirgo. 

- Banginių nuodai žuvienėje, - paaiškina Varnas. 

- Kaliniai triūsė laukuose, tačiau pasiligoję sargybiniai nuva- 
rė visus į barakus, nes dėl pilvus raižančio skausmo patys nega- 
lėjo jų prižiūrėti. Karas ėjo į pabaigą, tad pastiprinimo irgi nebu- 
vo lengva išsikviesti. Kalinių virtinėje mano tėvas žingsniavo 
paskutinis. Priešais save matė aleuto nugarą. 

- Kaliniams kertant drėkinimo kanalą, - tarsteli Varnas, - 
aleutas nėrė į vandenį ir išgaravo. 

- Mano tėvas nežinojo, ką daryti, - tęsia Hairas, - kol išgirdo 
aiktelėjimą iš sargybinio, kuris kulniavo iš paskos. Atsisukęs pa- 
matė, jog vyruką kiaurai pervėrė bambuko ietis. Toji tarsi at- 
skriejo iš niekur. Aleuto vis dar nebuvo matyti. Staiga ant žemės 
sudribo antras sargybinis su perpjauta gerkle. Trečiąjį japoną 
partrenkė dar viena ietis. 

- Jis skaptavo žeberklus ir slėpė juos po vandeniu drėkinimo 
kanale, - aiškina Varnas. 

- Mano tėvas pagaliau susigaudė, kad jis pasmerktas, - to- 
liau pasakoja Hairas. - Nesvarbu, ką būtų sakęs sargybiniams, 
tie vis vien būtų manę, kad jis prisidėjo prie pabėgimo plano, ir 
neabejotinai būtų nukirtę galvą. Tėvas apsisprendė nukepti bent 
kelis japonus, prieš atsisveikindamas su gyvybe. Išplėšė ginklą iš 
pirmojo, ietimi perverto sargybinio rankų, nušoko į kanalą ir nu- 

- Aleutas nulėkė iki trapios, iš bambukų suręstos tvoros, - 
vėl savo žodį taria Varnas. - Už jų turėjo plytėti minų laukas, bet 
jį perbėgti pavyko be jokių problemų. Arba aleutui pasisekė, ar- 
ba minas, jeigu jų išvis buvo, skyrė dideli tarpai. 

- Niekam nerūpėjo atidžiai saugoti perimetro, - atsiliepia 
Hairas, - nes Japonija yra sala. Įdomu, kur bėgliui sprukti? 

- Aleutas būtų galėjęs nukakti iki artimiausios pakrantės ir 
susiręsti kajaką. Nusigavęs į atvirus vandenis, plauktų sau ban- 
gomis nuo vienos salos iki kitos, kol grįžtų į gimtinę. 

- Teisingai, - sutinka Hairas. - Būtent šios istorijos dalies 
niekada nesupratau, kol pamačiau, kaip irkluodamas kajaką ap- 
lenki katerį. Tuomet viskas stojo į savo vietas. Tavo tėvas nebu- 
vo pamišęs. Jis turėjo puikų planą. 

- Taip. Tačiau tavo tėvas jo nesuvokė. 

- Maniškis nusekė tavojo pėdsakais per minų lauką. Jie at- 
gavo laisvę... Japonijoje. Tavo tėvas patraukė nuokalnėn, van- 
denyno kryptimi. Maniškis siūlė judėti į šalies gilumą, į aukštikal- 
nes, nutaręs, kad jiedu galėtų apsistoti nuošalioje vietoje ir pa- 
laukti, kol baigsis karas. 

- Idiotiška mintis, - atšauna Varnas. - Japonija - tankiai ap- 
gyvendinta šalis. Kas nors vis tiek būtų juos pastebėjęs. 

- Mano tėvas nė nenutuokė, kas yra kajakas. 

- Nežinojimas - prastas pasiteisinimas, - prieštarauja Varnas. 

- Mūsų tėvai ginčijosi lygiai taip pat, kaip ir mes. Kivirčas 
juos pražudė. Japonai pasivijo bėglius netoli Nagasakio. Neturė- 
dami antrankių supančiojo jų rankas batų raišteliais ir privertė 
atsiklaupti kelio dulkėse, veidais vienas į kitą. Leitenantas, kilęs 
iš didžios samurajų šeimos, išsitraukė iš makštų kardą, senovinę 
kataną. Jis tarnavo vietiniame užnugario dalinyje tik todėl, kad 
šiek tiek anksčiau, per karą, neteko kojos. Japonas pakėlė kardą 
virš mano tėvo galvos. 

- Pasigirdo švilptelėjimas, nuo kurio pradėjo spengti mano 
tėvo ausys, - įsiterpia Varnas. 

- Tačiau kardas nenusileido žemyn. 

- Klūpančio tavo tėvo kontūrai - paskutinis dalykas, kurį 
matė maniškis. 

- Mano tėvas buvo nusisukęs nuo Nagasakio, - atsako Hai- 
ras. - Laikinai apakintas blyksnio, jis griuvo ir prispaudė akis prie 
žemės, kad iš jų ištrintų smegenis varstantį švytėjimą. Atsigavo 
pakankamai greitai. 

- Užtat maniškis apako visam laikui, - prataria Varnas. - Jis 
tik girdėjo, kaip tavo tėvas grumiasi su leitenantu. 

- Pusaklis, vienakojis samurajus su katana prieš stambų, 
sveiką vyrą, kurio rankos surištos už nugaros. Gan įdomi kova. 
Ir, sakyčiau, sąžininga. Mano tėvas laimėjo. Netrukus baigėsi 
karas. Po kelių savaičių Japoniją užėmė okupaciniai daliniai. Tė- 
vas grįžo namo, kurį laiką kraustėsi iš bazės į bazę, kol aštunta- 
me dešimtmetyje jam gimė sūnus. Kaip ir taviškiui. 

- Amčitka, - atsiliepia Varnas, - 1972-ieji. Jūs, šunsnukiai, du 
kartus apmėtėte branduolinėmis bombomis mano tėvą. 

- Aš suprantu, kaip tu jautiesi. Bet gal jau užtektinai at- 
keršijai? 

- Tokio žodžio, kaip “užtektinai" nėra, - atkerta Varnas. 

Hairas priartėja prie aleuto motociklo, užsimoja katana. Ta- 
čiau Varnas, stebėjęs persekiotoją per veidrodėlį, atmeta atgal 
ranką ir ilgu peiliu blokuoja smūgį. Paskui, sumažinęs greitį ko- 
ne iki nulio, neria tarp atraminių vienabėgio stulpų. Hairas pra- 
šauna pro jį, pristabdo motociklą ir akies krašteliu išvysta, kaip 
kitoje vienabėgio pusėje Varnas rūksta į priekį. Įsibėgėjęs Hai- 

ras smunka pro atramas, bet aleutas tą pačią akimirką mauna at- 
gal. 

Tikras slalomas. Jiedu švilpia Gatve, zigzagais nardydami 
po vienabėgiu. Žaidimas ganėtinai paprastas. Varnas tenori, kad 
Hairas atsitrenktų į stulpą ir trumpam sustingtų. Tuomet ilgap- 
laukis pradings iš akiračio nepalikdamas jokių pėdsakų. 

Varnui Žaisti lengviau negu Hairui. Užtat pastarasis geriau 
sugeba valdyti motociklą. Todėl priešininkai verti vienas kito. 
Vinguriuojant tarp atraminių stulpų, jų greitis svyruoja nuo še- 
šiasdešimties iki šešiasdešimties tūkstančių mylių per valandą. 
Aplinkui, į tamsą driekiasi gigantiški komerciniai centrai, pažan- 
gių technologijų laboratorijos, atrakcionų parkai. Priešais atsive- 

„ria Centras, iškilęs į aukštybės bei ryškus lyg šiaurės pašvaistė, 
spindinti virš juodo Beringo sąsiaurio vandens. 

Pirmasis harpūnas pokšteli į sraigtasparnio dugną tada, kai 
jie, neaukštai pakilę, skrenda virš Slėnio. N.J. veikiau pajunta 
smūgį, užuot jį išgirdusi. Mergina taip gerai pažįsta šį mielą 
plekštelėjimą, kad sugeba jį fiksuoti nelyginant superjautrus seis- 
mografas - žemės drebėjimą kitoje planetos pusėje. Paeiliui 
dunksi dar pustuzinis harpūnų, ir ji vos susilaiko nepasvirusi, kad 
žvilgtelėtų pro langą. Na, Žinoma. Sraigtasparnio dugnas nulietas 
iš tvirto sovietinio plieno. Elektromagnetai mirtinai prie jo prisi- 
klijuoja. Kaip būtų gerai, jei sraigtasparnis liktų tokiame pačiame 
aukštyje, kur jį būtų galima sužvejoti. Tiesą sakant, Raifas neturi 
kitos išeities - viršun kilti nevalia, nes sraigtasparnį užfiksuos 
Mafijos radarai. 

Priešais sutraška racija. 

- Pakilk, Saša. Prie tavęs limpa parazitai. 

N.J. dirsteli laukan. Šalia parpia kitas sraigtasparnis, nedide- 
lė aliumininė korporacinė skraidyklė. Tenykščiai keleiviai ir pilo- 
tas spokso pro langus į kelią. Išskyrus Varną, kuris tebėra prisi- 
jungęs prie Metavisatos. 

Ot šūdas. Pilotas patraukia vairalazdę į save, ir sraigtaspar- 
nis atitolsta nuo Žemės. 

- Tvarka, Saša. Tu jų atsikratei, - vėl sukrenkščia racija. - 
Bet nuo tavo dugno tebekaro pora harpūnų. Žiūrėk, niekur jų 
neužkabink, nes trosai tvirtesni už plieną. 

Tai viskas, ko N.J. reikia. Atšovusi dureles ji strykteli iš 
sraigtasparnio. 

Bent taip atrodo keleiviams. Iš tiesų krisdama mergina įsi- 
tveria į rankeną ir pakimba ant siūbuojančių durų, įsispigindama 
į sraigtasparnio dugną. Prie jo prisiklijavę keli magnetai. Trisde- 
šimčia pėdų žemiau, oro sraute plaikstosi harpūnų rankenos. 
N.J. nukreipia akis pro atviras duris: ji negirdi Raifo, tačiau mato 
kaip tas gestu įsako pilotui leistis apačion. 

Būtent to mergina tikėjosi. Įkaitas - tai lazda su dviem ga- 
lais. Mirusi ji nebus vertinga Raifui. Šiam reikia jos gyvos. 

* Atstumas tarp žemės ir sraigtasparnio po truputį mažėja, 
jiems skrendant link dvigubo, gatvę žyminčio, loglo dryžio. N.J. 
įsisiūbuoja ant durelių tiek, kad pajėgia viena koja užsikabinti už 
troso. 

Dabar turėtų velniškai skaudėti. Tačiau stangri kombinezo- 
no medžiaga greičiausiai neleis jai nusibrozdinti per daug odos. 
Laukan iškišęs galvą Tonis, kuris mėgina sučiupti jos rankovę, 
tik sustiprina natūralų N.J. gebėjimą imtis veiksmų ilgai nemąs- 
tant. Mergina atitraukia vieną ranką nuo durų, įsikimba į harpūno 
kabelį, porą sykių apvynioja juo pirštinę, paskui atleidžia kitą 
ranką. 

Ji buvo teisi. Skausmas nežmoniškas. Čiuožiant tolyn nuo 
sraigtasparnio dugno bei Tonio gniaužtų, kažkas triokšteli dilbyje 
- matyt, koks nors trapus kaulelis. Visgi N.J. slysta žemyn, kaip 
ir Varnas, kuris virve leidosi nuo laivo, pasikišęs ją po pažastimi. 
Nepaisant deginančio peršulio, padėtis kontroliuojama. 

Štai ir harpūno rankena. N.J. pritvirtina ją prie diržo ir kurį 
laiką blaškosi ore, vaduodamasi iš troso kilpų, bejėgiškai sukda- 
ma ratus erdvėje, tarp sraigtasparnio ir greitkelio. Galų gale įsi- 
tveria į harpūno ritę, atsega ją nuo diržo ir vėl pakimba ant ran- 
kų, ko, beje, ir siekė savo gimnastikos pratimais. Sūkuriuodama 
verpetais pastebi į šoną nuo savęs, virš galvos lekiantį kitą sraig- 
tasparnį ir pro langus dėbsančius veidus. Pilotas, be abejo, per 
raciją pasakoja Raifui visą įvykių eigą. 

Gryna tiesa. Sovietinė seniena perpus sumažina greitį ir pa- 
mažėle leidžiasi. 

Rankenoje spūstelėjus mygtuką, trosas išsivynioja iki pat ga- 
lo. Tepraeina viena širdį stingdanti sekundė ir ji nutolsta nuo 
sraigtasparnio dugno dar per dvidešimt pėdų. Nūnai lekia vos už 
dešimties, penkiolikos pėdų nuo greitkelio, maždaug keturiasde- 
šimt penkių mylių per valandą greičiu. Pro šalį tarsi meteorai 
švilpia reklaminiai skydai bei žvilgantys logotipai. Kelias beveik 
tuščias, neskaitant gaujos kurjerių. 

Pavojingai arti atūžia RNTTI sraigtasparnis. Akimirkai pa- 
kėlusi akis N.J. mato, kad pro langą į ją žiūri Varnas, trumpam 
atsmaukęs akinius ant kaktos. Jo veidas spinduliuoja keistą iš- 
raišką, ir mergina ūmai susigaudo, jog didysis aleutas nė trupu- 
čio nepyksta. Jis ją myli. 

Paleidusi rankeną N.J. krenta žemyn. 

Tuo pačiu metu trūkteli iš apykaklės kyšantį raištelį ir persi- 
jungia į “*mogaus-padangos" režimą - aplink kūną, keliolikoje 
strateginių vietų, išsprogsta miniatiūrinės dujų kapsulės. Drioks- 
telėjus pačiai didžiausiai - garsas primena šūvį iš “M-80", - apy- 
kaklė virsta cilindriniu, galvą įkalinusiu balionu. Liemenį ir du- 
bens kaulus - svarbiausia, stuburą - taip pat apgaubia oro maišai. 
Keliai, alkūnės ir pečiai jau apsaugoti ypatingąja želatinine ma- 
se. 

Tai nereiškia, kas skausmas nepersmelkia kūno, šiam susi- 
dūrus su žeme. Ji nieko nemato, nes akiratį užstoja balionas. Už- 
tat jaučia, kad atšoko nuo tvirto pagrindo mažiausiai dešimt kar- 
tų. N.J. čiuožia pusmylę, pakeliui greičiausiai taranuoja mašinas, 
nes pasigirsta padangų cypimas. Galų gale tėškiasi pasturgaliu į 
kažkieno priekinį stiklą, išsikėtoja keleivio sėdynėje, tuo tarpu 
automobilis rėžiasi į betoninę pertvarą. Oro maišai subliūkšta, kai 
viskas aprimsta, ir ji nubraukia nuo veido baliono plėvę. 

Merginai spengia ausyse. Jis visiškai nieko negirdi. Galbūt 
prakiuro ausų būgneliai, iš balionų išėjus orui. 

O gal viskuo kaltas kurtinančiai kriokiantis didysis sraigta- 
sparnis? Ji išsiropščia ant kapoto jausdama, kaip po kojomis 
traiškomos stiklo šukės braižo mašinos dažus. 

Raifui priklausanti sovietinė gelda kybo virš kelio, dvidešim- 

ties pėdų aukštyje. N.J. pastebi tuziną prie dugno prilipusių har- 
pūnų. Pasekusi akimis trosus, ji mato ant ričių visu svoriu už- 
griuvusius kurjerius. Šįsyk jie nė už ką nepaleis priešininko. 

Raifas įtaria kažką negero, todėl sraigtasparnis parpia į viršų 
pakeldamas kurjerius nuo lentų. Tačiau nuo puspriekabės, dar- 
dančios pro šalį, pažyra nedidelė armija ekstremalų - vargšelė 
tempė mažiausiai šimtinę, - ir po kelių sekundžių į orą šauna 
“Magnapūnų" papliūpa. Bent pusė jų iš pirmo karto prisiklijuoja 
prie šarvuoto sovietinės skraidyklės dugno. Sraigtasparnis svyra 
žemyn, kol visi kurjeriai pasiekia žemę. Jį sužvejoja dar dvi de- 
šimtys riedlentininkų. Tie, kurie nespėja paleisti šūvio, įsikimba į 
kolegų rites, pridėdami papildomo svorio. Sraigtasparnio pastan- 
gos pakilti nueina perniek. Jis tarytum pririštas prie asfalto. 

Neturėdamas kur dingti skraidantis mamutas nutupia ant 
kelio. Kurjeriai išsisklaido į šonus apsupdami jį iš visų pusių. 

Pro atviras duris išlenda Tonis, apsaugos tarnybos vadovas. 
Žengia lėtai, aukštai kilnodamas kojas virš trosų, bet kažkokiu 
būdu sugebėdamas neprarasti pusiausvyros bei orumo. Atitolęs 
nuo sraigto menčių, išsitraukia iš užančio “Uzį"? ir sudrebina orą 
trumpomis šūvių serijomis. 

- Nešdinkitės nuo sraigtasparnio, mulkiai! - užstaugia. 

Kurjeriai mielai paklūsta. Sveiko proto jie nestokoja. N.J. 
saugiai sugrįžo į trasą, misija įvykdyta, daugiau neverta erzinti tų 
tipų. Jie atlipdo harpūnų magnetus nuo sraigtasparnio dugno ir 
suvynioja kabelius į rites. 

Apsidairęs Tonis pastebi pabėgėlę. Šlubčiodama mergina 
kulniuoja tiesiai link jo. 

- Gimei po laiminga žvaigžde, kale - rikteli vyriškis. - O da- 
bar grįžk į sraigtasparnį. 

N.J. pakelia nuo žemės kažkieno paliktą harpūną, paspau- 
džia elektromagnetą išjungiantį mygtuką, ir galvutė, atšokusi nuo 
šarvuoto malūnsparnio metalo, slenka įkandin vyniojamo troso, 
kol tarp jos bei rankenos lieka keturių pėdų nuotolis. 

- Kartą skaičiau apie vieną bičą, vardu Ahabas, - sušunka 
mergina sukdama kabelį virš galvos. - Jis padarė didelę klaidą 
leidęs žeberklo trosui apsivynioti aplink taikinį. 

Ji paleidžia harpūną, kuris pralekia pro malūnsparnio men- 

tes, prie pat centro. N.J. mato, kaip nenutrūkstantis kabelis pra- 
deda suktis aplink trapias sraigto ašies dalis nelyginant kilpa, 
smaugianti balerinos kaklą. Už priekinio sraigtasparnio lango 
audringai reaguoja Saša, spūsčiodamas mygtukus valdymo sky- 
delyje, stumdydamas svirtis. Krutantys piloto žandikauliai byloja, 
kad pro jo lūpas veržiasi serija rusiškų keiksmažodžių. Harpūno 
ritė išsprūsta iš rankų ir nušvilpia į sraigtą tarsi traukiama juodo- 
sios skylės. 

- Jis turbūt nežinojo, kada sustoti, - prataria ji, - kaip kai ku- 
rie mano pažįstami. - Apsisukusi mergina drožia šalin nuo sraig- 
tasparnio. Už nugaros skrieja metalo nuoplaišos, dideliu greičiu 
susiduriančios vienos su kitomis. 

Seniai susigaudęs, kokį pokštą iškrėtė N.J., Raifas driuokia 
greitkelio viduriu, mostaguoja automatu, akimis ieško mašinos, 
kurią galėtų rekvizuoti. Viršuje įvykių eiga domisi RNTTI sraig- 
tasparnis. Raifas pakelia galvą ir moja pirmyn šaukdamas: 

- Į oro uostą! Į oro uostą! 

Sraigtasparnis paskutinį kartą apsuka ratą virš sudarkytos 
sovietinės geldos stebėdamas, kaip Saša išjungia suniokotos ko- 
vinės skraidyklės variklius, kaip įsiutę kurjeriai užgriūna ir nugin- 
kluoja Tonį, Frenką bei prezidentą, kaip Raifas sustingsta vidu- 
ryje kairiosios juostos, priverčia stabtelėti “Kozanostros picos" 
mašiną, išveja iš salono vairuotoją. Varnas nekreipia į tai dėme- 
sio. Pro langą jis žiūri į N.J. Sraigtasparniui pagaliau nėrus į va- 
karines sutemas, aleutas šypteli merginai ir iškelia aukštyn 
nykščius. N.J. prikanda lūpą, parodo jam vidurinį pirštą, tuo nu- 
traukdama jųdviejų santykius. Telieka tikėtis, kad visam laikui. 

Mergina pasiskolina lentą iš riedlentininko, spinduliuojančio 
jai baimingą pagarbą, nurieda į artimiausią “Pirk ir skrisk“ fran- 
šizę, iš kur bando paskambinti motinai norėdama paprašyti, kad 
toji parvežtų ją namo. 

Hairas pameta Varną iš akių, likus porai mylių iki Centro, 
bet dabar tai neturi jokios reikšmės; jis nurūksta į viešąją aikštę, 
milžinišku greičiu laksto aplink amfiteatrą, tarsi būtų apsauginė 

gyvatvorė. Aleutas pasirodo po kelių sekundžių. Ištrūkęs iš savo 
orbitos Hairas nušvilpia tiesiai link priešininko, ir jiedu susiduria 
lyg ietimis kovojantys viduramžių riteriai. Hairas netenka rankos, 
Varnas praranda koją. Galūnės nusiridena ant žemės. Hairas 
sviedžia šalin kataną, ir išsitraukia viena ranka laikomą vakiza- 
šį, kuris, beje, vis vien pranoksta ilgąjį aleuto peilį. Jis užkerta il- 
gaplaukiui kelią tuo momentu, kai šis ruošiasi įsiveržti į amfiteat- 
rą, nustumia priešininką į šoną. Inercijos jėga nuneša Varną dar 
pusmylę. Persekioti savo auką Hairui padeda eilė logiškų prielai- 
dų; jis pažįsta teritoriją ne blogiau negu Varnas - povandenines 
sroves, tekančias tarp Aleutų salų. Jiedu rūksta siauromis gatve- 
lėmis, finansiniame Metavisatos rajone mostaguodami peiliais, 
kapodami į gabalus šimtus netyčia po ranka pasitaikiusių avata- 
rų. 

Tačiau nei vienas, nei kitas neįstengia suduoti mirtino smū- 
gio. Greičiai per dideli, o taikiniai per maži. Kol kas Hairui seka- 
si - jis įtraukė priešininką į varžybas, privertė geisti kovos, ko 
aleutui visiškai nereikia. Varnas galėtų lengvai grįžti į amfiteatrą, 
jei nusispjautų į bandymus užmušti Hairą. 

Galų gale jam pačiam tai paaiškėja. Įgrūdęs peilį į makštis il- 
gaplaukis šauna į skersgatvį, nutįsusį tarp dangoraižių. Hairas 
nuseka iš paskos, bet, jam užsukus už kampo, Varnas jau išga- 
ravęs. 


Dviejų šimtų mylių per valandą greičiu Hairas šoka per am- 
fiteatro kraštą ir kurį laiką sklendžia virš ketvirčio milijono džiū- 
gaujančių hakerių galvų. 

Visi jį pažįsta. Tai - vyrukas su kardais. Da5Sdo draugas. 
Matyt, ketindamas prisidėti prie labdaringo koncerto, pade- 
monstruos kautynes su grėsmingu, milžiniškų demonu, raitu ant 
motociklo. Tik neatsijunkite nuo tinklo, spektaklis bus velniškai 
įspūdingas. 

Nusileidęs ant scenos Hairas strykteli nuo motociklo. Šis te- 
beveikia, bet dabar iš jo jau jokios naudos. Už dešimties metrų 
stovi išsišiepęs Varnas. 

- Pasišvaistome bombomis, - siūlo aleutas ir iš lopšio ištrau- 
kęs melsvai spindinčią elipsę meta ją į amfiteatro centrą. Pro 

sutrupėjusį it kiaušinio lukštas objektą pliūpteli šviesos stulpas, 
kuris auga ir įgauna apibrėžtus kontūrus. 

Minia šėlsta. 

Hairas pasileidžia tekinas link kiaušinio. Varnas užstoja ke- 
lią. Jis nepajėgia judėti pėsčiomis, kadangi neteko kojos, bet vis 
dar gali valdyti savo motociklą. Apnuogintą peilį sukryžiuoja su 
Hairo kardu virš elipsės, kuri tampa akinančios šviesos bei kur- 
tinančio garso viesulų. Iš centro blyksteli milžiniško sukimosi 
greičio iškreiptos spalvotos figūros, pakildamos virš galvų, sukur- 
damos trimatį paveikslą. 

Hakeriai tiesiog pakvaišta. Sąmonės akimi Hairas regi, kaip 
ištuštėja hakerių kvadrantas “Juodojoje saulėje". Visi veržiasi iš 
baro ir skuodžia Gatve link amfiteatro trokšdami išvysti fantas- 
tišką šviesos, garso, kautynių kardais ir magijos spektaklį. 

Varnas mėgina nustumti Hairą tolyn nuo bombos. Realybėje 
jo pastangas vainikuotų sėkmė, nes aleutas gerokai stipresnis už 
priešininką. Tačiau avatarų jėgos vienodos, nebent sugebėtumė- 
te palaužti savo auką kokiu nors ypatingu būdu. Varnas puola 
Hairą užsimodamas peiliu, idant nupjautų galvą atšokusiam prie- 
šininkui. Tačiau tas nepajuda iš vietos. Išlaukęs atitinkamo mo- 
mento nušnioja darbinę aleuto ranką. Dėl viso pikto, nukerta ir 
kitą. Minia staugia iš pasitenkinimo. 

- Kaip man jį sustabdyti? - klausia Hairas. 

- Neįsivaizduoju. Aš tik pasiuntinys, - atšauna Varnas. 

- Ar bent nutuoki, ką pridirbai? 

- Žinoma. Įgyvendinau savo užsibrėžtą tikslą. - Aleuto fizio- 
nomijoje nušvinta plati, pasitenkinimo kupina šypsena. - Ką tik 
paspraginau Ameriką atomine bomba. 

Hairas nukerta jo galvą. Nenusėdėdami savo vietose Žvy- 
gauja pasmerkti hakeriai. 

Po akimirkos visi užsičiaupia, nes Hairas nelauktai išnyksta. 
Jis persijungė į savo mažąjį nematomą avatarą. Nūnai kybo erd- 
vėje virš sudužusio kiaušinio liekanų, traukos jėgos tempiamas į 
centrą. Krentant žemyn, jo lūpos ištaria: “Lavinaskenas". Tai 
programa, kurią jis parašė dykinėdamas ant gelbėjimo plausto. 
Kuri ieško Lavinos. 

Hairui Protagonistui pradingus nuo scenos, hakeriai nukrei- 
pia akis į gigantišką, iš kiaušinio kylančią konstrukciją. Absurdiš- 
kos grumtynės kardais ko gero tebuvo įžanga - kaip visada ne- 
tradiciškas Hairo metodas prikaustyti į save jų dėmesį. Pagrin- 
dinę spektaklio dalį aiškiai sudaro šviesos ir garso šėlsmas. Am- 
fiteatre sparčiai mažėja tuščių vietų, nes iš visur plūsta tūkstan- 
čiai hakerių: bėga Gatve iš “Juodosios saulės“, veržiasi iš biurų 
dangoraižių, kur bazuojasi stambių, programinę įrangą kuriančių 
korporacijų štabai, jungiasi prie Metavisatos iš įvairiausių Rea- 
lybės taškų, gandui apie fantastišką reginį pasakiškų greičiu 
sklindant optinio pluošto vijokliais. 

Šviesos spektaklis surengtas taip, tarsi jo projektuotojai būtų 
nusprendę pagailėti vėluojančiųjų. Žiūrovams pasiūloma serija 
netikrų kulminacijų, kažkas panašaus į saliutų salves, vieną už 
kitą geresnes. Vaizdas toks milžiniškas ir painus, jog hakeriai te- 
mato dešimt jo procentų. Galima paaukoti metys, peržiūrint viską 
šimtus kartus ir kiekvieną sykį atrandant šį tą naujo. 

Mylios aukščio struktūroje, erdvėje ir laike susipina judantys 
dvimačiai bei trimačiai vaizdai. Šiuose įmanoma išvysti, ką tik 
širdis geidžia. Lenės Rifenštal filmus. Mikelandželo skulptūras 
bei materializuotus Leonardo da Vinčio išradimus. Naikintuvus 
iš Antrojo Pasaulinio karo, atšvilpiančius iš centro ir lekiančius 
atgal, praūžiančius virš žiūrovų, besispjaudančius šūvių papliūpo- 
mis, degančius bei sprogstančius. Scenas iš tūkstančio klasikinių 
filmų, susiliejančias į bendrą, sudėtingą istoriją. 

Laikui bėgant, vaizdas paprastėja, kol virsta siaura, ryškia 
šviesos kolona. Dabar spektaklio pasakotojo vaidmenį perima 
muzika: trankus bosinės gitaros ritmas, grėsmingos, pasikarto- 
jančios melodijos fragmentai tarsi kužda, jog geriausia dar prie- 
šakyje. Visi paklūsta vilionėms ir nenuleidžia akių. Lyg apimti 
religinės ekstazės. 

Šviesos stulpas pamažėle išsisklaido virsdamas žmogaus fi- 
gūra. Tiesą sakant, žiūrovai pamato keturis žmonių pavidalus, 
nuogas moteris, stovinčias petys į petį, žvelgiančias į visas ketu- 
rias puses it kariatidės. Kiekviena iš jų laiko rankose po du ilgus 
ir plonus vamzdelius. 

Trečdalis milijono hakerių spokso į moteris, stūksančias ant 
scenos, pakeliančias virš galvų rankas ir išvyniojančias ritinius, 
kurie virsta plokščiais ekranais, dydžio sulig futbolo stadionu. Sė- 
dintiems ant amfiteatro laiptų dingojasi, jog ekranai uždengia visą 
dangų. Be jų, daugiau nieko nesimato. 

Keturiose juodose plokštumose vienu metu užsižiebia tas 
pats vaizdas - langas, kuriame švyti tekstas: 


JEI ČIA BŪTŲ VIRUSAS, 
DABAR VISI GULĖTUMĖTE NEGYVI. 
LAIMEI, TAI NE VIRUSAS. 
METAVISATA - PAVOJINGA VIETA. 


AR JŪS PASIRŪPINOTE SAVO SAUGUMU? 
SKAMBINKITE Į 
“HAIRO PROTAGONISTO APSAUGĄ", 
IR JUMS BUS SUTEIKTA PIRMOJI NEMOKAMA 
KONSULTACIJA. 

- Kai Vietname bandydavote naudotis tokiu technologiniu 
šlamštu, jis niekada nesuveikdavo, - pareiškia dėdė Enzas. 

- Mes suprantame, kur jūs sukate, tačiau nuo tų laikų tech- 
nologijos įveikė ilgą kelią, - atsako Ki, techninės priežiūros spe- 
cialistas iš “Ng apsaugos" korporacijos. Ki šneka su dėde Enzu 
per raciją. Jo furgonas, prikimštas įmantria elektronika, tūno še- 
šėliuose, už ketvirčio mylios, šalia vieno iš tarptautinio Los An- 
dželo oro uosto sandėlių. - Aš stebiu visą oro uostą, kiekvieną 
įėjimą matau trimačiame Metavisatos ekrane. Be to, žinau, kad 
jūs nebeturite ženkliukų su asmeniniais įrašais, kuriuos paprastai 
nešiodavote ant kaklo. Kairiojoje jūsų kišenėje yra vienas kong- 
doleris ir aštuoniasdešimt penki kongpensai smulkiomis moneto- 
mis. Dešiniojoje - gerai išgaląstas skustuvas. Žavingas daikčiu- 
kas. 

- Švariai apsiskusti būtina kiekvienam, - atšauna dėdė En- 
zas. 

- Vieno nesuprantu: kam jums reikalinga riedlentė? 

- Ji pakeis lentą, kurią N.J. prarado VGSOVS teritorijoje, - 
paaiškina dėdė Enzas. - Ilga istorija. 

- Sere, gavome žinią iš vienos mūsų franšizės, - praneša jau- 
nas, Mafijos apsiaustą dėvintis leitenantas, kuris atbėga per 
aikštelę priešais angarą su racija rankoje. Atvirai kalbant, Mafi- 
jai nebūdinga dalinti karinių laipsnių, tačiau dėdė Enzas kažkodėl 
įsivaizduoja vaikiną esant leitenantu. - Antrasis sraigtasparnis 
nusileido prekybos centro aikštelėje, už dešimties mylių nuo uos- 
to, susitiko su picamobiliu, kurį užgrobė Raifas, ir vėl pakilo. 
Traukia mūsų kryptimi. 

- Tegul kas nors pasirūpina paliktų picamobiliu. Ir suteikite 
vairuotojui laisvadienį. 

Leitenantas šiek tiek nustemba, jog dėdė Enzas kvaršina sau 
galvą tokiomis smulkmenomis. Atrodo, tarsi donas pats važinėtų 
plentais ir rankiotų šiukšles. Visgi jis pagarbiai linkteli, tik ką iš- 
mokęs naują pamoką: svarbi yra kiekviena smulkmena. Nusisu- 
kęs leitenantas burbuliuoja į racijos mikrofoną. 

Dėdė Enzas rimtai abejoja šio vyruko gebėjimais. Jis pri- 
klauso tiems tipams, kurie nešioja sportines striukes, puikiai su- 
sitvarko su menkaverčiais biurokratiniais reikalais Naujosios Si- 
cilijos franšizėje, bet stokoja lankstumo, kurį turi N.J. Klasikinis 
pavyzdys bėdų, nūnai kankinančių Mafiją. Leitenantas atsidūrė 
čia tik todėl, kad įvykių eiga keičiasi pernelyg sparčiai, ir, žinoma, 
dėl to, jog “Kaulūne" žuvo šauniausi vyrai. 

Per raciją vėl pasigirsta Ki balsas: 

- N.J. susisiekė su motina, paprašė parvežti ją namo. Norė- 
site išgirsti pokalbį? 

- Tik tuo atveju, jeigu jis taktiškai reikšmingas, - guviai atsi- 
liepia dėdė Enzas. Štai dar vienas punktas, išbraukiamas iš ne- 
atidėliotinų darbų sąrašo. Jis nerimavo dėl N.J. santykių su mo- 
tina ir ketino apie tai pasikalbėti su mergina. 

Laukdamas, kol uoste pasirodys taksi, reaktyvinis Raifo lėk- 
tuvas tupi ant pakilimo tako. Lakūno kabinoje sėdi pilotas ir jo 
padėjėjas. Dar prieš pusvalandį jiedu buvo ištikimi L. Bobo Rai- 
fo darbuotojai. Pro priekinį stiklą porelei teko garbė stebėti, kaip 
tuzinas Raifo apsauginių krenta, šūviams prakiurdžius jų galvas, 

peiliams perrėžus gerkles, arba paprasčiausiai išmeta ant žemės 
ginklus, atsiklaupia ir pasiduoda. Dabar pilotai visam gyvenimui 
prisiekė ištikimybę dėdės Enzo organizacijai. Žinoma, donas būtų 
galėjęs ištempti juos iš kabinos ir pakeisti savais žmonėmis, ta- 
čiau taip geriau. Jei Raifui kažkokiu būdu pavyks nusigauti iki 
lėktuvo, jis atpažins pilotus, pagalvos, kad viskas gerai. O kad 
kabinoje tuodu sėdi vieni, tik pabrėš pasitikėjimą, dėdės Enzo 
puoselėjamą jų atžvilgiu, bei priesaikos svarbą. Sustiprins parei- 
gos jausmą. Arba, pažiūrėjus iš kitos pusės, padidins dėdės Enzo 
nepasitenkinimą, jeigu toji priesaika bus sulaužyta. Visgi Mafijos 
bosas nemano, jog pilotai ryžtųsi jį išduoti. 

Jo anaiptol nedžiugina skubotai organizuotas pasiruošimas. 
Kaip paprastai, stebina neprognozuojama N.J. Kas galėjo pagal- 
voti, kad mergina šoks iš ore pakibusio sraigtasparnio mėginda- 
ma pasprukti nuo L. Bobo Raifo? Kitaip tariant, jis manė turė- 
siąs derėtis dėl įkaitų, kai Raifas nuskraidins N.J. į Hjūstone 
įkurtą savo štabą. 

Nūnai problemos dėl įkaitų atkrenta, ir dėdė Enzas jaučia 
privaląs sustabdyti Raifą anksčiau nei tas spės sugrįžti į gimtą- 
jį Hjūstoną. Jam įsakius perdislokuoti Mafijos pajėgas, tuzinai 
sraigtasparnių bei taktinių dalinių skubiai keičia judėjimo kryptį ir 
visu greičiu keliauja į tarptautinį Los Andželo oro uostą. Kol kas 
dėdę Enzą saugo keliolika asmens sargybinių ir techninės prie- 
žiūros specialistas iš Ng organizacijos. 

Jie uždarė oro uostą. Užduotis ne pati sunkiausia: pirmiausia 
tereikėjo sustatyti “Linkolnus" ant pakilimo tako. Paskui, užlipę 
į dispečerių bokštą, Mafijos atstovai paskelbė ketinantys kariau- 
ti. Dabar uoste tyliau nei per visą jo egzistavimo laikotarpį. Dėdė 
Enzas netgi girdi, kaip paplūdimyje, už pusmylės, tyliai vilnija 
bangelės. Aplinka savotiškai maloni. Tokiu oru derėtų lauko 
krosnelėje kepti dešreles. 

Mafija bendradarbiauja su ponu Li, o tai reiškia, jog tenka 
dirbti su Ng, kuris, nors itin kompetentingas savo srityje, remiasi 
technologijomis. Dėdės Enzo manymu, visiškai nepatikimomis. 
Šimtinę Ng žaisliukų ir nešiojamų radarų jis mielai iškeistų į vie- 
ną gerą kareivį švariai nuvalytais batais, ginkluotą “devyniuke". 

Dėdė Enzas tikėjosi, kad susidūrimas įvyks atviroje erdvėje. 

Bet paaiškėjo, jog placdarmas užgrūstas įvairiais objektais. Aikš- 
telėje dunkso keli tuzinai reaktyvinių korporacinių lėktuvų ir 
sraigtasparnių. Ją supa daugybė asmeninių angarų, šalia kurių 
aptvertose teritorijose stovi automobiliai bei kitos lengvosios 
transporto priemonės, paprastai matomos oro uostuose. Maža to, 
netoliese riogso krūvos gigantiškų cisternų, kur saugomos degalų 
atsargos. Tarp jų netrūksta iš asfalto kyšančių vamzdžių, kolo- 
nėlių, hidraulinių įrengimų. Teoriškai šioji vieta labiau primena 
džiungles negu tyrus. Aikštelė priešais angarą bei pakilimo takas 
šiek tiek panėšėja į dykvietę, tačiau ir ten driekiasi drenažo ka- 
nalai, kuriuose priešų galėtų tykoti visas būrys vyrų. Todėl tinka- 
miausia analogija būtų paplūdimys Vietname, virtęs karo Zona: 
atvira erdvė, nelauktai užleidžianti vietą džiunglėms. Tokia aplin- 
ka dėdei Enzui ne prie širdies. 

- Sraigtasparnis artėja prie uosto perimetro, - praneša Ki. 

Dėdė Enzas atsigręžia į leitenantą. 

- Visi savo vietose? 

- Taip, sere. 

- Iš kur žinai? 

- Prieš porą minučių patikrinau. 

- Tai visiškai nieko nereiškia. O kaip picamobilis? 

- Hmm... aš pamaniau, jog užsiimsiu tuo vėliau, sere... 

- Vienu metu privalai sugebėti atlikti porą darbų. 

Sumišęs, sklidinas baimingos pagarbos leitenantas nusisuka. 

- Ki, - prabyla dėdė Enzas. - Kas įdomesnio prie perimetro? 

- Nieko. 

- Kas neįdomaus? 

- Pora darbuotojų iš aptarnaujančio personalo, kaip visada. 

- Iš kur Žinai, jog tai aptarnaujantis personalas, o ne užsi- 
maskavę Raifo kareiviai? Patikrinai jų asmens pažymėjimus? 

- Kareiviai nešiojasi šaunamuosius ginklus ar bent peilius. 
Radaras nefiksuoja nei vienų, nei kitų. O.E.D. - ką ir reikėjo įro- 
dyti. 

- Man nesiseka užmegzti ryšio su mūsiškiais, - tarsteli leite- 
nantas. - Turbūt viskuo kalti radijo trikdžiai. 

Dėdė Enzas apkabina vyruko pečius. 
- Papasakosiu tau vieną istoriją, sūneli. Tavo veidas man at- 

rodė pažįstamas nuo pat pirmos sekundės, kai mudu susitikome. 
Galų gale susigaudžiau, jog primeni vieną žmogų - leitenantą, 
Vietname kurį laiką vadovavusį mano būriui. 

- Tikrai? - apsidžiaugia vaikinas. 

- Taip. Jis buvo jaunas, protingas, garbėtroška, apsišvietęs. 
Linkėjo visiems tiktai gero. Tačiau nestokojo ir ttūkumų. Pavyz- 
džiui, niekaip nepajėgė suvokti mūsų padėties. Tarytum to žmo- 
gaus sąmonę būtų slėgęs kažkoks mentalinis blokas, kuris mus, 
j0 pavaldinius, varė į neviltį. Deja, susiklosčius tokioms aplinky- 
bėms, gyvybei gresia rimtas pavojus. 

- Kaip viskas išsisprendė, dėde Enzai? 

- Normaliai. Vieną dieną paleidau kulką jam į pakaušį. 

Leitenantas išsprogina akis, jo veidas sustingsta lyg būtų pa- 
ralyžiuotas. Dėdė Enzas nė kiek neužjaučia vyruko: jeigu jis su- 
simaus, mirs Žmonės, 

Sutraškėjusioje leitenanto racijoje pasigirsta burbuliavimas. 

- Hmm, dėde Enzai? - prataria jis, tyliai ir nenoriai. 

- Taip? 

- Klausėte apie picamobilį? 

- Taip? 

- Jo ten nėra. 

- Nėra? 

- Kai nusileido Raifą turėjęs paimti sraigtasparnis, iš jo, ma- 
tyt, išlipo Žmogus, kuris sėdo į mašiną. 

- Kur jis nuvažiavo? 

- Nežinome, sere. Tą rajoną stebėjo tik vienas mūsų žmo- 
gus, privalėjęs sekti Raifą. 

- Nusiimk ausines, - paliepia dėdė Enzas. - Išjunk raciją. Tau 
prireiks ausų. 

- Ausų? 

Susirietęs dėdė Enzas bėga per aikštelę, kol atsiduria tarp 
dviejų nedidelių reaktyvinių lėktuvų. Tyliai padeda ant asfalto 
riedlentę. Paskui, atsirišęs raištelius, nusiauna batus. Sukiša į 
juos kojines, kurias taip pat paskubomis nusitraukia. Iš kišenės 
išsitraukia skustuvą, atlenkia ašmenis, pradrėskia kelnių kiškas 
iki pat paslėpsnių, nupjauna į klostes suimtą medžiagą, idant ši, 
jam žingsniuojant, nečežėtų trindamasi į plaukuotas kojas. 

- Viešptie! - už kelių lėktuvų nuskamba leitenanto balsas. - 
Elas sužeistas! Viešpatie, jis negyvas! 

Dėdė Enzas kol kas nenusiima švarko, nes šis tamsus, o sa- 
tino pamušalas garsiai nešiugžda. Tenka užsiropšti ant vieno lėk- 
tuvo sparno, idant jo kojų nepastebėtų pritūpęs priešas. Jis susi- 
gūžia ant sparno galo, prasižioja, kad geriau girdėtų, ir įsiklauso. 

Pradžioje ausis tepasiekia padrikas lašėjimas, primenantis 
neužsuktą, kapsintį čiaupą. Berods, garsas sklinda nuo artimiau- 
sio lėktuvo. Dėdė Enzas būgštauja, jog iš reaktyvinės skraidyklės 
sunkiasi degalai. Galbūt tai dalis plano: susprogdinti šį oro uosto 
sektorių, vienu smūgiu pribaigiant visus priešininkus. Tyliai nusi- 
leidęs ant žemės jis atsargiai tipena aplink kaimyninius lėktuvus, 
kas porą pėdų stabteli ir apsižvalgo. Galų gale pastebi vieną iš 
Mafijos kareivių, kurį ilgas medinis mietas prikalė prie aliuminio 
“Lyro" fiuzeliažo. Iš žaizdos srūvantis kraujas teka kelnėmis, 
varva nuo batų ir tyška ant asfalto. 

Užnugaryje pasigirsta riksmas, nelauktai virtęs veriančiu 
švilpimu, kokį išgauna laukan besiveržiančios dujos. Dėdė Enzas 
jau yra girdėjęs tai anksčiau. Kažkas aštriais ašmenimis perpjo- 
vė kito Žmogaus gerklę. Neabejotinai leitenanto. 

Dabar jis teturi kelias laisvas sekundes. Dėdė Enzas nežino, 
su kuo susidūrė, todėl ketina tai išsiaiškinti. Bėgdamas klyksmo 
linkme slepiasi už reaktyvinių lėktuvų, šoka nuo vienos priedan- 
gos prie kitos, tursena dvilinkas. 

Kitoje “Lyro" fiuzeliažo pusėje matyti kojos. Dėdė Enzas 
sustingsta prie sparno galiuko. Įsikimba į jį abiejomis rankomis, 
užgriūna visu kūnu ir paleidžia. 

Sumanymas išdega: reaktyvinė skraidyklė susiūbuoja ant pa- 
kabos. Žudikas mano, jog donas užsikabarojo ant sparno galo, 
todėl pats irgi lipa ant sparno, tik iš priešingos pusės, nugara at- 
siremia į fiuzeliažą, pasaloje tykodamas dėdės Enzo. Šis tebe- 
stovi ant žemės. Basas pripuola prie lėktuvo korpuso, praneria 
pro apačią, vienoje rankoje gniauždamas atlenktą skustuvą, iš- 
vysta žudiką, Varną, ten, kur ir tikėjosi jį pamatyti. 

Pradėjęs įtarti kažką negero Varnas išsitiesia ir žvilgteli per 
fiuzeliažo viršų. Gerklės pasiekti nebeįmanoma, tad dėdė Enzas 
sutelkia dėmesį į jo kojas. 

Verčiau būti konservatyviu ir pasitenkinti tuo, ką turi, nei 
pralošti, pastačius viską ant kortos. Tą pačią akimirką, kai Var- 
nas nuleidžia akis, Mafijos bosas pasvyra į priekį ir perrėžia jo 
Achilo sausgyslę. 

Bebandant pasisukti ir apsiginti, kažkas sminga jam į krūtinę. 
Priblokštas dėdė Enzas išvysta perregimą objektą, kyšantį iš jo 
šonkaulių. Kilstelėjęs akis, prie pat savęs pamato Varno veidą. 

Dėdė Enzas žengia atatupstas nuo sparno. Ilgaplaukis tikė- 
josi užgriūti savo auką visu svoriu, tačiau jam tepavyksta nusiri- 
denti ant žemės. Donas vėl puola atstatęs skustuvą, bet Varnas, 
pritūpęs ant asfalto, spėja išsitraukti antrą peilį, kuriuo brūkšteli 
per vidinę priešininko šlaunų puse. Dėdei Enzui atšokstant atgal, 
jo ašmenys teužkabina aleuto petį, kur palieka trumpą, bet gilų 
pjūvį. Varnas numuša į šoną puolančiojo ranką, kol toji nepasie- 
kė gerklės. 

Sužeisti abu, tiek dėdė Enzas, tiek Varnas. Bet pastarasis ne- 
begali pabėgti. Metas šiek tiek paįvairinti žaidimą. Donas nubi- 
dzena šalin, nors judant dešiniąją jo kūno dalį varsto aštrus 
skausmas. Kažkas dunksteli į nugarą, ir ją, virš inkstų, persmel- 
kia dar vienas skausmo dūris, laimei, tetrukęs akimirką. Dėdė 
Enzas pakreipia galvą, mato kruviną stiklo šukę, sudužusią ant 
asfalto. Matyt, būtent ją metė Varnas. Kadangi jėgos pamažu 
apleidžia ilgaplaukį, pradinio pagreičio neužteko, kad sviesta šu- 
kė prasiskverbtų pro neperšaunamą medžiagą. 

Stikliniai peiliai. Nenuostabu, kad jų nefiksavo milimetrinės 
Ki radaro bangos. 

Užlindus už kaimyninio lėktuvo, klausos pojūčius sudarko ar- 
tėjantis sraigtasparnis. 

Raifui priklausantis sraigtasparnis nusileidžia už poros tuzinų 
metrų nuo priedangos. Sraigto keliamas triukšmas ir siautulingo 
vėjo gūsiai tiesiog suraižo dėdės Enzo smegenis. Jis užsimerkia, 
apsaugodamas akis nuo šuorų, praranda pusiausvyrą, nenutuo- 
kia, kur esąs, kol pagaliau visu ūgiu išsitiesia ant asfalto, slidaus 
ir šilto nuo kraujo, pliaupiančio iš jo žaizdų. 

Pažvelgęs į aikštelę donas mato, kaip Varnas šlubčiodamas 
krypuoja link sraigtasparnio. Viena koja praktiškai velkasi iš pas- 
kos, tad aleutas priverstas įveikti atstumą, šokčiodamas ant svei- 
kosios. 

Pro atsivėrusį sraigtasparnio tarpdurį išsirango Raifas, kuris 
šnekasi su Varnu. Ilgaplaukiui pamojus ranka Enzo pusėn, Rai- 
fas pritariamai linkteli. Aleutas apsigręžia pademonstruodamas 
ryškius baltus dantis. Jis nesivaipo, veikiau nekantraudamas 
šypsosi. Nudrožęs dėdės Enzo kryptimi, iš užančio iškrapšto dar 
vieną nusmailintą stiklo šukę. Šunsnukis greičiausiai turi jų visą 
milijoną. 

Varnas baudžiasi nuskalpuoti Mafijos bosą, o tas neįstengia 
pakilti ant kojų neprarasdamas sąmonės. 

Dėdė Enzas apsidairo, tačiau akiratyje, už dvidešimties pėdų 
teišvysta riedlentę, brangius batus ir kojines. Jis nepajėgia atsi- 
stoti, užtat gali šliaužti kaip eilinis kareivis. Nelaukdamas ant 
vienos kojos atstraksinčio Varno, pasiremia alkūnėmis į asfaltą 
ir stumiasi į priekį. 

Jiedu susitinka atvirame praėjime tarp dviejų reaktyvinių lėk- 
tuvų. Enzas pusiau gulomis užgriuvęs ant riedlentės. Aleutas 
stypso, viena ranka pasiremdamas į lėktuvo sparną, kita spaus- 
damas žėruojantį stiklinį peilį. Pasaulis prieš dono akis įgauna 
miglotas juodai baltas spalvas, tarytum jis būtų patekęs į Meta- 
visatą iš pigaus viešojo terminalo. Štai taip Vietname savo būse- 
na apibūdindavo bičiuliai, prieš mirtinai nukraujuodami. 

- Tikiuosi, tu gavęs nuodėmių atleidimą, - prabyla Varnas, - 
nes mes neturime laiko kviestis kunigo. | 

- Man jis nereikalingas, - atšauna dėdė Enzas ir riedlentėje 
spūsteli mygtuką su užrašu “RadiKS" siauro pluošto smogiamo- 
„sios bangos projektorius". 

Sprogimas vos nenurauna nuo pečių galvos. Dėdė Enzas, jei 
išgyvens, niekada gerai negirdės. Tačiau sukrėtimas jį šiek tiek 
atgaivina. Pakėlęs galvą nuo lentos donas pamato pritrenktą 
Varną, stovintį tuščiomis rankomis - nuo jo striukės teka srautai 
tūkstančių, miniatiūrinių stiklo šukelių. 

Dėdė Enzas apsiverčia ant nugaros ir pamojuoja skustuvu. 

- Aš teikiu primenybę plienui, - tarsteli. - Gal pageidautum 
apsiskusti? 

Įvykius stebinčiam Raifui viskas aišku. Jis mielai pažiūrėtų, 
kuo baigsis dvikova, tačiau būdamas užsiėmusiu žmogumi nuta- 
ria nešdintis iš oro uosto, kol Mafija, Ng, ponas Li ir kiti avigal- 
viai nepaleido į jį raketinių, į šilumą reaguojančių užtaisų. Be to, 
nėra laiko laukti, kol atšlitiniuos sužeistas Varnas. Kilstelėjęs 
aukštyn nykštį, Raifas duoda ženklą pilotui ir lipa į savo nuosa- 
vą reaktyvinį lėktuvą. 

Jau kaip reikiant įsidienojo. Nuo gigantiškos, už mylios stūk- 
sančios degalų saugyklos kyla oranžinės liepsnos siena, tarytum 
vaizdo ekrane pagreitintu režimu besiskleidžianti chrizantema. 
Švytėjimas taip traukia akį, kad Raifas sustingsta viduryje trapo. 

Liepsnos gilumoje švilpia kažkas raibuliuojantis, paliekantis 
po savęs linijos formos pėdsaką, lyg kosminį spindulį, iššautą Vil- 
sono kameroje. Abipus objekto skleidžiasi smogiamoji banga, 
aiškiai regima ugnyje - ryškus kūgis, šimtą kartų didesnis už taš- 
ką, juoduojantį jo viršuje. Tai aptakius kulkos kontūrus įgavęs 
keturkojis padaras, lekiantis pernelyg greitai, kad būtų matomas. 
Būtybė tokia maža ir eikli, jog Raifas nė už ką jos neįžvelgtų, jei 
tik juodasis pavidalas neskuostų tiesiai į reaktyvinį lėktuvą. 

Jis veržiasi pro vamzdžių, kolonėlių, kuro žarnų labirintą, per 
vienas kliūtis peršoka, kitas braižo metaliniais nagais, sprogsta- 
mąja kojų galia pradrėksdamas cisternas, savo kibirkštimis, ku- 
rios pažyra kiekvieną kartą, kai letenos paliečia asfaltą, padeg- 
damas jų turinį. Padaras pariečia po savimi kojas, atsispiria, 
stryktelėjęs įveikia šimtą pėdų ir nusileidžia ant įkastos į žemę 
cisternos viršaus. Nuo šios, kaip nuo tramplino, neria per tvorą, 
skiriančią kuro saugyklą nuo paties oro uosto, o paskui didinda- 
mas greitį dumia per geometriškai lygų pakilimo taką, palydimas 
liepsnų liežuvio, kuris tingiai išlenda iš gaisro židinio ir sukasi ra- 
tilais oro srautuose, įkandin žiurkšunio. 

Nuojauta pakužda L. Bobui Raifui trauktis tolyn nuo reakty- 
vinio, ką tik degalais užpildyto lėktuvo. Jis apsisuka ir kone kris- 
damas nušoka nuo trapo. Juda nerangiai, nes žiūri į žiurkšunį, ne 
į Žemę. 

Artėjantis padaras atrodo kaip tamsus taškelis, liepsnų ap- 
šviestas šešėlis. Tose vietose, kur nagai įsikerta į asfaltą, žiurk- 
šuniui koreguojant kryptį, blyksteli baltos žiežirbos. 

Užuot nusitaikęs į lėktuvą, jis traukia tiesia į Raifą. Persigal- 
vojęs magnatas lekia trapu aukštyn, vienu žingsniu iš karto per- 
šoka tris laiptelius. Nuo jo svorio trapas sulinksta primindamas, 
jog reaktyvinis lėktuvas - ganėtinai trapi transporto priemonė. 

Pilotas taip pat pastebi žiurkšunį ir neįtraukęs vidun trapo 
atleidžia stabdžius, nusuka pirmgalį nuo tamsaus pavidalo, išvai- 
ruoja lėktuvą į pakilimo taką. Jis taip skuba spragsėdamas dro- 
selio jungikliais, kad pakrypusi aštriu kampu skraidyklė vos ne- 
apvirsta. Pilotui prieš save išvydus centrinę pakilimo tako liniją, 
varikliai užkaukia visu pajėgumu. Dabar jis tepajėgia regėti priekį 
ir šonus. Užnugaris lieka už akiračio ribų. 

Vienintelė N.J. mato, kas vyksta. Kurjerės leidimas padeda 
be vargo prasmukti pro oro uosto apsaugą. Mergina važinėjasi 
aikštelėje, netoli krovinių terminalo, iš kur atsiveria puikus vaiz- 
das į pusės mylios pakilimo tako atkarpą. Štai kodėl ji gali aiškiai 
stebėti įvykių eigą: reaktyvinis lėktuvas šauna pirmyn, pakeliui 
uždarydamas duris, mėginamas išvystyti pakilimui reikalingą grei- 
tį - iš variklių tūtų tvoksteli blyškiai melsvos liepsnos. Fidas jį 
persekioja kaip šuo, besivaikantis storulį paštininką, atlieka pas- 
kutinį, milžinišką šuolį bemaž virtęs raketa “Saidvinder" ir snu- 
kiu taranuoja kairiojo variklio turbiną. 

Reaktyvinis lėktuvas sprogsta dešimties pėdų aukštyje, ir Fi- 
dą, L. Bobą Raifą bei jo virusą praryja skaisčios, viską sterili- 
zuojančios liepsnos. 

Kaip žavinga! 

Ji trumpam lieka savo vietoje, kad išvystų pasekmes: at- 
skrenda Mafijos sraigtasparniai, iš jų išvirsta gydytojai su baltas 
lagaminėliais, kraujo plazmos maišeliais ir neštuvais. Tarp priva- 
čių reaktyvinių lėktuvų zuja kažko ieškantys Mafijos kareiviai. Iš 
vienos mašinų stovėjimo aikštelės cypdamas padangomis išrūks- 
ta picamobilis, kurį puola persekioti sedanas, priklausantis Nau- 
Jąjai Sicilijai. | 

Po kurio laiko N.J. viskas nusibosta, todėl ji nurieda į pagrin- 
dinį terminalą. Važiuodama pasikliauna savo jėgomis, tiesa, ke- 

liom minutėm buvo pavykę sužvejoti degalų cisterną traukiantį 
vilkiką. | 

Mama laukia savo idiotiškoje konservų dėžutėje, vadinamoje 
mini furgonu, prie bagažo skyriaus, kaip jos ir susitarė telefonu. 
N.J. atšauna dureles, numeta riedlentę ant galinės sėdynės, pati 
įsiropščia vidun. 

- Keliaujame namo? - klausia mama. 

- Aha. Mielai. 


Išrink geriausią 
2003 metų 
PFAF knygą!!! 


Mieli fantastikos gerbėjai, jau ne kartą 
rinkote geriausias/įdomiausias metų PFAF 
serijos knygas. Todėl, jei netingite, išvardin- 
kite 10 Jūsų nuomone geriausių/įdomiausių 
2003 metais pasirodžiusių PFAF knygų. 

Jūsų laiškų lauksime iki 2004 m. kovo 1 d. 
adresu: 


ERIDANAS 

Partizanų 4 

Kaunas, LT 3009 
"Geriausia PFAF knyga" 


Per pastaruosius dešimt "Eridano" veiklos 
metų dažnokai gaudavome pasiūlymų ir pa- 
čiai redakcijai paskelbti savo nuomonę apie 
labiausiai eridaniečiams patikusias PFAF kny- 
gas. 

Šį sykį taip ir darome. 

Mūsų nuomone, 10 įdomiausių 2003 metų 
PFAF knygų yra: 


1. Aleksandr Gromov 
“"Lemingo metai" 

2. Harry Harrison 

“| vakarus nuo Edeno" 
3. John Brosnan 

“"Padangių Lordų" trilogija 
4. Glen Cook 

“Plieniniai sapnai" 

5. Marek Oramus 
"Miegantys nugalėtojai" 
6. Eric Brown 
“Prietema" 

7. John Barnes 
"Erdvėlaikio spąstai" 
8. David Gemmel! 
"Pašalietis" 

9. Christopher Rowley 
“Žvaigždžių kūjis" 

10. Mike Resnick 
"Našliadirbys" 


Pasaulinės fantastikos Aukso fondas 
Neal Stephenson 
LAVINA 
Mokslinis fantastinis romanas 
ANTRA KNYGA 

“Romanas “Lavina" - tikrų tikriausias 
Stephensono Apreiškimas su nuostabiai 
į kibernetinę erdvę įausiais 
šumerų mitais" 

THE NEW YORK TIMES BOOK REVIEW 

